a CONVORBIRI 


E INTERVIURI 


drum şi calea ferată sînt mereu tăiate de 
forțele de eliberare şi nici un moment nu 
funcționează pe toată întinderea lui. Nu 
am încercuit toate punctele „cheie“ ale 
americanilor, nu le distrugem, ci aşteptăm 
să vină întăriri, pentru a le ataca. pe 
acestea şi a le distruge în drum spre punc- 
tele respective. 

Nu are mai multe şanse nici încer- 
carea americanilor de a tăia țara în 
două, creînd acel zid către care să fie 
împinse trupele noastre. Pentru ca ame- 
ricanii să reuşească acest lucru ar trebui 
să ocupe întreaga țară — pornind 
de jos, din sud. Armata noastră 
nu este ca armata mercenară, care să fie 
alcătuită din regimente şi mari unități ca 
armata regulată. Unitățile noastre regulate 
cele mai mari sînt batalioanele, pe care la 
nevoie le adunăm la un loc şi astfel for- 
măm unităţi puternice. Regiunile pe cars 
le-am ocupat nu pot fi cucerite niciodată 
de americani şi nici armata noastră nu 
poate fi distrusă, pentru că ei nu vor reuşi 
niciodată să stringă la un singur loc ar- 
mata noastră pentru a o putea distruge. 

Noi am putea cuceri oricînd Saigonui, 
dar aceasta ar însemna sacrificii prea mari, 
Nu a venit încă momentul, dar poporul 
este gata pentru aceasta, chiar dacă oraşul 
este împinzit de unităţile americane. 


Independenţă, pace, democraţie 


„Care sînt perspectivele problemei 
vietnameze. 


— Imperialiştii americani au adus forţe 
masive şi armament, ei intensifică lupta şi 
o extind asupra Vietnamului de nord. Pa- 
ralel cu aceasta vorbesc mereu de nego- 
cieri pașnice, aceasta cu scopul de a as- 
cunde interesele lor agresive, de a intensi- 
fica agresiunea, a escalada războiul, a în- 
şela vigilenţa poporului nostru şi a po- 
poarelor iubitoare de pace din lume. Ei nu 
au intenţii paşnice şi nici nu vor negocieri. 
Guvernul român în mai multe rînduri a 
denunţat aceste false acţiuni de pace. În 
condiţiile războiului de agresiune american, 
noi ştim că trebuie să mai facem multe sa- 
crificii, trebuie să învingem multe greutăţi 
înainte de a ajunge la victoria finală. Dar 
poporul vietnamez, o dată ce a luat arma 
în mînă, pentru independența lui, nu o va 
depune decît atunci cînd americanii vor fi 
izgoniți, cînd independenţa ţării şi pacea 
reală vor fi restabilite în Vietnamul de 
sud. 

Cercurile imperialiste americane trebuie 
să îndeplinească obligațiile prevăzute 
în acordurile de la Geneva, să-şi 
retragă trupele, materialele de război şi 
bazele din Vietnamul de sud, să lase po- 
porul sud-vietnamez să-şi rezolve singur 
propriile sale treburi, să recunoască Frontul 
ca parte beligerantă în război şi ca repre- 
zentant autentic şi unic al întregului popor 
din Vietnamul de sud. Aceasta este singura 
soluţie, Atîta timp cît aspiraţiile poporului 
nostru nu sînt realizate — independența, 
pacea, democrația — vom lupta pînă la 
victoria finală, pînă la izgonirea america- 
nilor din ţara noastră. Nu ne opunem unei 
alte soluţii decît lupta armată, dacă aceasta 
este în măsură să aducă independenţa şi 
pacea reală. Dar în condiţiile actuale nu 
sînt semne pentru o asemenea soluţie. Deci 
trebuie să luptăm, cu toate greutăţile şi sa- 
crificiile pe care această luptă le impune, 
pînă la victoria finală și avem convingerea 
că vom cuceri această victorie. 


lan MIKARDO 


deputat în Camera Comunelor 


despre: 


E relaţiile comerciale 
internaţionale 
HI vizita în România 


La invitația Marii Adunări Naţionale, țara 
noastră a fost vizitată de o delegaţie a 
parlamentului englez. Din delegaţie, condusă 
de lan Mikardo, deputat în Camera Comune- 
lor, membru al Comitetului Naţional Executiv 
al partidului laburist, membru al grupului 
parlamentar pentru relații de prietenie Marea 
Britanie — România, au făcut de asemenea 
parte deputaţii N. G. Carmichael (laburist), 
J. Brewis (conservator), Sir Erich Errington 
(conservator), M. Giles (conservator) şi A. E. 
Hunter (laburist). Prezentăm mai jos unele 
declaraţii făcute de Ian Mikardo redacției 
noastre înainte de a părăsi țara. 


Acum cîteva luni, noi am sărbătorit în 
Anglia a 700-a aniversare a primei întru- 
niri a parlamentului nostru. De-a lungul 
acestor secole parlamentul a reprezentat 
puterea centrală a sistemului de guvernă- 
mînt în Marea Britanie. Pentru a-l păstra, 
în secolul XVII am executat un rege şi 
am exilat un altul. Deşi sîntem mîndri 
de istoria noastră, şi de tradiţiile noas- 
tre, nu sîntem totuşi complet satisfăcuţi 
de propriul nostru parlament şi ne gîn- 
dim cum putem să-l îmbunătăţim, prin 
ce metode şi pe ce căi. Există astăzi 
în lume o serie de state noi, indepen- 
dente, care şi-au creat fiecare propriile 
lor parlamente, care prezintă o varie- 
tate întreagă de forme, fiecare ţară 
căutînd să adapteze metodele parla- 
mentare la propriile circumstanțe națio- 
nale. Astfel că, în general vorbind, si- 
tuația parlamentelor care a fost stabilă, 
foarte stabilă chiar, în secolul XIX, şi în 
prima jumătate a secolului XX, este 
acum foarte dinamică şi flexibilă. De 
aceea, este foarte important pentru mem- 
brii parlamentelor din diferite ţări să se 
întilnească și să facă schimburi de păreri. 
Am avut şi noi ocazia să facem acest lu- 
cru în timpul vizitei noastre în România. 
Pentru noi toți, aceasta a fost prima oca- 
zie de a face cunoştinţă cu modul în 
care-şi desfăşoară activitatea parlamentul 
dv., cu relaţiile dintre parlament şi gu- 
vern, cu relaţiile dintre parlament şi sfa- 
turile populare regionale. Şi pentru noi 
toţi, aceasta a fost o experiență din care 
am avut mult de învăţat. 

În legătură cu vizita noastră, este 
poate cazul să amintesc că Uniunea In- 
terparlamentară este aceea care face 
posibile vizitele de felul celei pe care 
am făcut-o noi. La fel a fost şi vizita 
pe care ne-au făcut-o în 1963 reprezen- 
tanţii Marii Adunări Naţionale în An- 
glia, la fel este şi vizita de răspuns 
pe care am făcut-o noi acum. Uniunea 
Interparlamentară este motorul acestor 
schimburi de vederi şi păreri între mem- 
brii parlamentelor din diferite țări. 


Despre relaţiile comerciale 
internaționale 


Este adevărat, vorbind în termeni ge- 
nerali, că dezvoltarea comerțului între 
diferitele ţări contribuie foarte mult la 
îmbunătăţirea relaţiilor între aceste ţări, 
mă refer în primul rînd la relaţiile poli- 


tice. La aceasta contribuie şi schimburile 
culturale. Ar fi însă, fireşte, greşit să 
considerăm că schimburile comerciale şi 
culturale ar putea ele singure să lichideze 
problemele decurgînd din deosebirile po- 
litice dintre state. Este posibil ca în jurul 
anilor 1970 să aibă loc în lume un fel 
de „explozie“ comercială, care va deter- 
mina o foarte mare extindere a relaţiilor 
comerciale internaţionale, față de care si- 
tuaţia de acum în domeniul comerţului 
internațional’ va părea neînsemnată. Cred 
că s-ar impune o simplificare a schimburi- 
lor internaţionale care implică astăzi prea 
multe cheltuieli ce nu sînt necesare. 
Pentru a se provoca această „explozie“ 
în relaţiile comerciale internaţionale este 
totodată nevoie de o atitudine cu totul 
nouă în problema ajutorului dat de ţările 
dezvoltate țărilor mai puţin dezvoltate. Şi 
această nouă atitudine trebuie să includă 
în primul rînd o serioasă creştere cantita- 
tivă. Ea trebuie să aibă loc pe baza co- 
laborării şi nu a concurenţei între ţările 
mai bogate. 


Impresii despre / 
vizita în România 


Aş dori să vorbesc despre programul dv. 
de industrializare în general şi despre cele 
cîteva întreprinderi pe care le-am vizitat 
în special. Am fost cu toţii foarte sur- 
prinşi să descoperim cît de intensă este 
industrializarea țării dv. Citisem despre 
aceasta, auzisem vorbindu-se, ştiam că 
guvernul dv. a stabilit un vast program 
de industrializare şi că acest program este 
în curs de realizare; dar atît eu cît şi 
colegii mei am fost impresionați de ritmul 
rapid şi de vigoarea cu care se îndepli- 
neşte acest program, de perspectivele 
vaste de dezvoltare pe care el le deschide 
în cadrul noului plan cincinal 1966—1979. 
În întreprinderile pe care le-am vizitat 
am fost viu impresionați de nivelul tehnic 
şi de organizare, foarte înalte. Am văzut 
rafinăria de la Brazi ; cred că este minu- 
nată, iar gama de produse realizate de ca 
este foarte largă. Am fost impresionați 
de această rafinărie după cum am fost 
impresionați de Combinatul petrochimie 
de la Borzești, ca şi de fabrica de cauciuc 
„Danubiana“, Despre toate aceste între- 
prinderi, pe care le-am vizitat, pot să vă 
spun că ele sînt egale din punct de 
vedere tehnic şi organizatoric cu cele mai 
bune întreprinderi de acest fel din Occi- 
dent. 

SCRISOARE DIN PARIS 


Deţinătoare a celei mai vechi tradiţii şi 
a unui bogat palmares, cinematografia 
franceză cunoaşte astăzi unele fenomene 
de criză. Criză de scenarii ? De creaţie ? 
Sau financiară ? 

Întrebaţi, la un sondaj al ziarului Paris- 
Jour, ce cred despre preţul locurilor de 
cinema, opt francezi din zece răspund că 
„este scump“, iar cineaștii protestează 
împotriva „fiscalităţii fără precedent“ de 
care suferă a şaptea artă. 

Chiar şi se d raportul lui Reverdy, 
inspector de finanţe, care considera că 
„menţinerea unei producţii franceze consti- 
tuie o formă de lux“, cinematograful plă- 
teşte astăzi impozite de două ori mai mari 
decît celelalte activități economice. El 
este spectacolul supus celui mai mare im- 
pozit. Un sfert din preţul biletului de in- 
trare este înghiţit de fisc. 


E 
FILMUL ȘI FISCUL 


Cu prilejul recentei dezbateri a bugetu- 
lui culturii în Adunarea Naţională, pro- 
blema cinematografiei a stîrnit ample dis- 
cuții, privind toate aspectele ei şi în spe- 
cial dificultățile prin care trece, cu men- 
ţiune deosebită pentru „fiscalitatea exce- 
sivă de care suferă și de care trebuie sal- 
vată“, după expresia ministrului de stat 
pentru afacerile culturale, André Malraux. 
Exprimind interesul manifestat de guvern 
pentru a veni în ajutorul celei de-a şaptea 
arte, Andre Malraux a arătat, printre 
altele că, începînd din 1967, cinemato- 
graful va fi scutit de taxe în valoare de 30 
milioane franci. Referindu-se la tendinţele 
generale ale unei proiectate reforme a 


Alain Resnais şi Yves Montand s-au dus să fil- 
meze la Stockholm... 


Cineaştii 
caută 


un remediu 


cinematografului, vorbitorul a arătat că, 
dacă va fi acceptată, relorma ar avea ca 
prim rezultat suprimarea efectului infla- 
ționist din punct de vedere al producţiei ; 
favorizarea producţiei de filme de calitate, 
care să răspundă nevoilor actuale ale pu- 
blicului ; concentrarea producţiei ; accele- 
rarea difuzării şi concentrarea distribuirii ; 
îmbunătățirea echipamentului  cinemato- 
grafic ; crearea de noi săli de spectacole 
şi restabilirea ajutorului acordat acestor 
exploatări. 

Calendarul problemei fiscalităţii abuzive 
care striveşte a şaptea artă în Franţa este 
deschis încă de la 30 martie, cînd o ori- 
ginală grevă de 24 de ore a cinemato- 
grafului francez, declanşată de hotărîrea 
cineaştilor de a nu mai plăti impozite timp 
de 24 de ore, a făcut ca 5000 de săli de 
cinema să prezinte spectacole gratuite. 
Greva s-a soldat cu o pierdere de 3 mi- 
lioane de franci încasări, dar a lipsit şi 
fiscul de un milion de franci. Protestînd 
împotriva impozitelor ridicate, cineaştii au 
argumentat că nimic nu poate explica de 
ce taxele asupra filmului sînt mai mari 
decît cele asupra industriei de încălțăminte 
sau de mase plastice. De altfel, luptele de 
„catch“ şi strip-tease-ul plătesc şi ele im- 
pozite mai mici decît cinematograful. 
Operațiunea „cinéma gratuit“ de la 30 mar- 
tie a fost concertată : timp de 24 de ore 
în studiouri nu s-a filmat nici un metru 
de peliculă, în laboratoare nu s-a lucrat 
nici o imagine, în birourile întreprinderilor 
interesate nu s-a bătut la maşină nici o 
literă. 

Totuși, criza actuală a cinematografului 
francez nu se datorează în întregime fis- 
calităţii abuzive, chiar dacă se recunoaşte 
că aceasta este cauza principală. Ziarul 
Le Parisien libere opinează pentru o „re- 
organizare a profesiunii însăşi. Ea trebuie 
mai ales să opereze în direcţia recîştigării 
unui public adesea şi prea mult timp des- 
curajat de filme nedemne de acest nume 
din punct de vedere tehnic, artistic şi 
moral“. 

Cinematograful a pierdut în ultimii 
şapte ani o treime din spectatorii săi, iar 
numărul filmelor franceze realizate anual 
în aceeaşi perioadă a scăzut la jumătate. 
E un semnal de alarmă care s-a tras chiar 
în Adunarea Naţională de către deputatul 
Fernand Grenier. Aşa se traduce de altfel 
practic şi lipsa de afecțiune a publicului, 
invocată ori de cîte ori se discută despre 
cauzele crizei. 

Originea ei ? Unii învinuiesc televiziunea, 
concurenta nr. l a cinematografului: se 
serveşte de cinema, fără a-l servi însă. 
Alţii o pun mai ales pe seama diminuării 
aproape constante a timpului liber, a lăr- 


distracţiilor, a modificării 
structurii bugetelor familiale în sensul în- 
gustării cheltuielilor pentru distracţii, apoi 
pe seama week-end-ului, a imperioasei 
nevoi de a evada pentru destindere din 
oraşul tentacular. 


girii gamei 


Aşadar, după cum opinează ziarul 
L’ Aurore, reducerea impozitelor n-ar face 
să revină, ea singură, clientela cinemato- 
grafică în săli. Dar ea ar permite să se 
rendveze echipamentul cinematografic, să 
se construiască noi săli. De altfel e o 
măsură din cele preconizate de Centrul 
național al cinematografiei franceze. 

Asanarea raporturilor dintre producători 
şi distribuitorii de filme — iată unul din 
aspectele importante ale reformei în studiu. 
Şi cu aceasta intrăm pe terenul disputei 
artă-industrie. „A fi producător, asta în- 
seamnă pentru profani a avea bani, iar 
pentru profesionişti a şti să grupezi laolaltă 
elemente din diferite părți, pentru ca 
totalul să inspire distribuitorilor o anumită 
încredere, mijloc prin care avansurile 
asupra încasărilor să permită unui film în 
stare de proiect să devină realitate“. Aşa 
descrie „grosso modo“ mecanismul produc- 
ției cinematografice franceze curente cel 
mai tînăr producător al ci, Barbet 
Schroeder. Producția unui film a devenit 
o aventură care niciodată nu se ştie cum 
se încheie. Artiştii realizatori sînt din ce 
în ce mai puțin stăpîni pe alegerea subiec- 
telor şi a stilului. Libertatea lor de creație 
este astfel stingherită. 


L 
CONFLICTUL ARTĂ-INDUSTRIE 


Deşi posesorul unei mari bogății în ma- 
terie de creatori originali, de actori de 
talent, de tehnicieni calificați, al unui pu- 
blic de o apreciabilă maturitate artistică, 
cinematograful francez a pierdut mult din 
forța lui de atracție. Nu mai e nici spec- 
tacolul magic de odinioară şi nici singura 
distracţie accesibilă unui public larg. Stan- 
dardizarea actuală în domeniul creaţiei 
este explicată prin dependenţa producţiei 
de distribuirea filmului. Concursul finan- 
ciar al distribuitorului se acordă numai 
dacă el consideră că filmul în cauză va fi 
„comercial“. Practic, aceasta interzice reali- 


Le film francais, hebdomadarul cineaștilor 
francezi, a publicat in parte datele statis- 
ticilor efectuate de călre Centrul național al 
cinematografiei. Conform acestor date, la 1 
iulie 1965 existau în Franța 5336 săli de ci- 
nema, cu un total de 2649794 fotolii. Faţă 
de 1 iulie 1964, această sumă indică un mi- 
nus de 84 de săli cu circa 41 000 fotolii. 

Geografic vorbind, 14 departamente (in 
frunte cu Paris-Ville, le Nord, Les Bouches- 
du-Rhône și Seine-et-Oise) posedă peste 100 
de săli; în schimb, şase departamente 
(Hautes-Alpes, Cantal, Belfort, Corsica, 
Greuse, Lozère) nu au nici 20 de săli. 

Dintre orașele cu peste 100000 de locul- 
tori, cei mai mulți spectatori s-au înregis- 
trat la Paris (74 000 000), Marsilia (9 mili- 
oane), Lyon (7 milioane) şi Nisa (peste 5 
milioane). 

În medie, timp de 23 de săptămini din 
an, ecranele franceze prezintă filme națio- 
nale ; producțiile americane rulează 16 săp- 
tămini din an; cele italiene 4 săptămini, 
cele germane — o 'săptămină. S-a constatat 
că filmele italiene se bucură de succes în 
sudul ţării, în timp ce filmele franceze sint 
vizionate mai mult în Paris, iar cele ameri- 
cane în regiunile de sud-est. 


zarea proiectelor ambiţioase sau originale. 
La nivelul interpretării, nu mai apar decît 
vedetele considerate „rentabile“ de către 
distribuitori. Şi sînt cu atît mai de netrecut 
constrîngerile în domeniul artistice rezul- 
tate din extinderea rolului distribuitorului, 
cu cît în sectorul financiar concentrarea 
se dezvoltă rapid. Pe hîrtie există 150 de 
distribuitori, dar de fapt societățile de 


£ 


Brigitte Bardot şi Jeanne Moreau au filmat în Mexic „Viva Maria” 


distribuire mai mari, care realizează jumă- 
tate din cifra totală a producţiei, nu sînt 
mai mult de 10. Mai mult, din aceste 10 
societăți, după cum arăta un deputat în 
parlament, şapte sînt americane. Piața 
comună, care, după promotorii săi, trebuia 
să întărească poziţia fiecărei producţii na- 
tionale, duce de fapt la favorizarea pene- 
traţiei capitalului american în cele şase 
ţări membre. Unii au propus să se inter- 
zică exploatarea filmelor avînd peste 5 ani 
de la realizare în speranţa că aceasta ar 
da un avînt nou şi ar rezerva o carieră 
frumoasă filmelor mai recente. Alţii cred 
însă că trebuie revenit tot la influența pro- 
blemelor financiare asupra celor intelec- 
tuale ; la faptul că astăzi publicul găseşte 
din ce în ce mai puţin în cinematograf 
reflexul problemelor, aspirațiilor, bucuriilor 
şi dramelor, într-un cuvînt, al vieţii sale 
roprii. Libertatea de creaţie, ajunsă astfel 
a cheremul distribuitorilor, încetează să 
mai fie un magnet care să-l atragă pe 
autor. De aceea, nu-l mai poate atrage în 
aceeaşi măsură nici pe spectator. 

Cerîndu-li-se de către revista Les Lettres 
Frangaises părerea asupra spectacolelor 
ecranului, 20 de persoane, de vîrste dife- 
rite şi aparţinînd tuturor mediilor sociale, 
au fost de părere că filmul „era mai bun 
altădată“. Mai bun — prin ce? Nu prin 
tehnică, bineînţeles. Dar filmul de altădată 
povestea într-adevăr o istorie şi această 
„istorie“ era simplă, inteligibilă, verosimilă 
şi se termina printr-un deznodămînt aş- 
teptat cu nerăbdare, care  satisfăcea 
curiozitatea. 

Vorbind despre filmele franceze de azi, 
Henri Colpi arată că unele speculează 
ceea ce este „la modă“. Dar, în același 
timp, regizorul francez precizează că acele 
filme care aduc ceva „actual“ constituie 
opere de artă pasionante. Ne întrebăm 
atunci: „Pierrot le fou“ („Pierrot nebu- 
nul“) — film astăzi en-vogue la Paris — 
în ce categorie intră ? Dacă se caută la el 
altceva decît o poveste cu un început şi 
un sfîrşit, dacă se preferă libertatea, în- 
drăzneala, poezia — cea mai recentă 
creaţie a lui Jean Luc Godard, „Pierrot le 
fou“, este un film uman, pasionant. Primit 
vijelios la Festivalul de la Veneţia, el nu 
scapă nici la Paris regulii cînd este vorba 
de reacţiile față de creaţiile lui Godard 


din partea cinefililor — totdeauna violente, 
pasionante., Acest regizor e ori condamnat 
cu dispreţ, ori ridicat în slăvi ; unii ajung 
să susțină că nu există adevăr, artă cine- 
matografică, decît la Godard... Dar în timp 
ce Aragon îl consideră „onoarea cinemato- 

afiei de astăzi“ — alţii strigă şi vorbesc 

e „impostură“ şi „mistificare“. Adevărul 
este că „Pierrot le fou“ e un film revolu- 
ţionar în formă, liric şi romantic în fond, 
o confruntare  vis-realitate, pe o canava 
polițistă demnă de „Serie noire“. Godard, 
— după cum observă şi Le Monde — 
„atacă cu o agresivitate crescută arsenalul 
convențiilor, regulilor, rutinei, care stîn- 
jeneşte şi paralizează expresia cinemato- 
grafică“, 

Adaptarea pentru ecran a unor opere 
literare celebre se face în mod ar- 
bitrar. O armată de regizori, dialoghişti, 
asistenţi, consilieri literari şi consilieri teh- 
nici operează în toate sensurile şi cîvd 
scenariul este terminat, din carte a mai ră- 
mas doar titlul, a cărui autoritate e menită 
a constituie unul din elementele succesu- 
ui. 

Cu puţine zile înainte de Festivalul de 
la Cannes, opt milioane de telespectatori 
l-au putut auzi pe academicianul André 
Maurois răspunzînd în cadrul unui inter- 
viu : „Dacă mă interesez de cinema pen- 
tru că adaptează operele mele ? Cu sigu- 
ranță că nul Aceste filme mă decepţio- 
nează totdeauna | Nu găsesc niciodată în 
ele ecoul gîndurilor mele şi tot ce am scris 
mi se pare în filmele respective răsturnat, 
schimbat, de nerecunoscut !“ 


L+] 
FORMATUL DE 16 MM 


Un punct de vedere asemănător se face 
auzit şi din partea celui mai tînăr produ- 


cător francez, pe care l-am mai menţionat, 


Barbet Schroeder : „Relele de care suferă 
cinematograful actual, spune el, vin toate 
de la penuria de capitaluri, care ameninţă 
chiar şi activitatea creatoare ; ceea ce tre- 
buie schimbat este în primul rînd baza eco- 
nomică“. De unde şi ideea acestui tînăr 
cineast, născută în aceeaşi zi cu societatea 
sa de producţie de filme din Losange: 
folosirea aparatului de filmat de 16 mm. 
Aceasta ar însemna o adevărată revoluţie 
în cinematografie. Un 16 mm nu de ama- 


tori, ci comercial. După Schroeder, forma- 
tul de 16 mm (adoptat curent de televi- 
ziune) permite realizarea de economii apre- 
ciabile asupra cheltuielilor de turnare şi, 
de asemenea, dă o mai mare libertate 
aparatului de filmat, suprimînd toate ob- 
stacolele ce se opuneau filmărilor în decor 
natural, cu clasicul aparat de 35 mm. „Un 
film în valoare de 50 milioane este încă 
prea scump. Remediul: reducerea pre- 
ţului şi creşterea cantităţii. Astfel, succesul 
unui singur film ar putea amortiza patru. 
Şi, oricum, un film bun, dacă costul lui 
e minim, îşi găseşte din ce în ce mai mult 
un public |“ 

Şi alte vedete ale „noului val“ se aso- 
ciază opiniilor lui Schroeder. Chabrol, care 
a debutat, ca şi Godard, cu formatul de 
16 mm, îl consideră astăzi extrem de avan- 
tajos: se poate turna ca şi în formatul 
de 35 mm, dar într-un mod foarte econo- 
micos. Nu cred, adaugă el, ca aceasta să 
aibă influenţă asupra stilului, dar bineîn- 
teles libertatea financiară va permite tra- 
tarea oricărui subiect. lar Jean Rouch, care 
consideră experiența ca depăşind cadrul 
economic, se arată dispus să creadă că, 
datorită acestui mijloc nou de filmare, 
cinematograful va progresa pe plan artis- 
tic. Se poate turna cu „16 mm“ un film 
într-o singură zi. Deci, o performanţă! 
Apoi, turnarea cu un material redus, la 
2 aparate de filmat, fără echipă şi studio. 
Un asemenea film dă oricui poftă de a 
se apuca de cinematografie: „chiar fără 
mijloace, chiar fără sprijin, se poate face 
un film“. 

Poate că astfel cheltuielile de turnare 
nu-i vor mai împiedica pe cei mai mulţi 
dintre cineaştii francezi de renume să lu- 
creze la ei acasă în condiţii care să le 
dea satisfacția creaţiei. Este semnificativă 
din acest punct de vedere declaraţia fă- 
cută în primăvară de René Clair ziarului 
France Soir : „Plec în România pentru că 
nu pot realiza în Franţa viitorul meu film 
«La guerre en dantelles». Cinematogra- 
fului îi lipsesc capitalurile. De îndată ce 
un proiect necesită un buget mare, trebuie 
să mergem pentru a-l turma în alte 
ţări. Nu sînt eu singurul obligat să 
călătoresc astfel. Louis Malle turnează în 
Mexic, Phillippe de Broca în Extremul 
Orient, François Truffaut în America, 
Claude Sautet în Spania, din lipsă de capi- 
taluri franceze. Pentru a debuta în regie, 
Maurice Ronet n-a găsit bani decît la 
Madrid. Christian Jacque va turna pe 
Coasta de Fildeş“. 

Marcel Bluwal, bine-cunoscutul realiza- 
tor de la televiziunea franceză, a părăsit 
cinematografia în 1958, împins, după pro- 
pria sa mărturisire, de condiţiile exploatării 
cinematografului care nu-i îngăduiau să 
facă ceea ce intenţiona în cinematografie. 
L-au nemulţumit modul de exploatare şi 
de finanţare a filmelor, ponderea necuvenit 
de mare a distribuitorului în creaţie, ex- 
cesul de vedetism, toate determinante ale 
abordării pînă la epuizare a unei teme 
unice, tratate la un mod mai mult sau 
mai puţin bulevardier, aceea a raporturilor 
dintre bărbat şi femeie. Şi Bluwal nu e 
singurul care a părăsit această „fereastră 
a lumii“, cum este supranumită cinema- 
tografia. L-au urmat Lorenzi, Barma, Prat, 
Loursais, abandonînd a şaptea artă pentru 
că devenise o „afacere de bani grei“. 

Tratamentul radical, reformator, la care 
specialiştii problemei vor supune, după cît 
se pare, cinematografia din Franţa, va 
arăta în ce măsură s-a operat în sensul 
dorit, pentru a o scoate din starea critică 
actuală. Şi tot atunci se va cunoaşte şi 
rezultatul disputei dintre artă şi industrie. 


Dana GHEORGHIU 
Noiembrie, 1965 

RE 
URMELE 
ISTORIEI 


Acum 20 de an: 


În noiembrie 1945, un ziarist occi- 
dental, sosit la Nürnberg. pentru a parti- 
cipa la procesul intentat criminalilor de 
război fascişti, remarca: „Cu cîteva luni 
în urmă, această clădire era încă o for- 
tăreață a trupelor SS; aproape toate 
documentele se aflau încă în mîna «stă- 
pînilor» lor; acuzații conduceau încă 
destinele Germaniei; tribunalul nu era 
constituit; procedura nu era stabilită ; în 
Germania continua războiul. Acum...“ 

Într-adevăr, în scurtul interval care a 
despărţit momentul înfrîngerii Germaniei 
hitleriste şi începerea procesului împotriva 
criminalilor de război fascişti şi a organi- 
zaţiilor hitleriste a fost depusă o muncă 
uriaşă. Reprezentanții coaliţiei antihitle- 
riste, dînd glas voinței popoarelor, au 
pregătit judecarea în faţa întregii opinii 
publice mondiale a criminalilor de război. 
Procesul a fost precedat de numeroase con- 
tacte între statele coaliţiei antihitleriste. 
La 12 octombrie 1942, preşedintele Roo- 
sevelt declara : „clica conducătorilor şi a 
complicilor lor trebuie să fie arestată şi ju- 
decată în conformitate cu legile penale.“ 
La conferinţa care a avut loc la Moscova 
în octombrie 1943 cu participarea şelilor 
guvernelor Uniunii Sovietice, Siatelor U- 
nite şi Marii Britanii, a fost adoptată 
„Declaraţia cu privire la răspunderea hi- 
tlerişiilor pentru crimele comise“. În fe- 
bruarie 1945, la conferința din Crimeea 


a conducătorilor celor trei puteri — Uni- 
unea Sovietică, Statele Unite şi Marea 
Britanie — s-a specificat (în comunicatul 


final) hotărîrea de „a supune pe toți cri- 
minalii de război unei pedepse juste şi 
rapide... de a şterge de pe suprafața pă- 
mîntului partidul nazist, legile naziste, 
organizaţiile şi instituţiile naziste; de a 
îndepărta orice influență nazistă şi mili- 
taristă din instituţiile de stat, din viața 
culturală şi economică a poporului ger- 
man... 

În conformitate cu hotărîrile puterilor 
aliate, la scurt timp după victoria asupra 
fascismului, la Londra au avut loc tratative 
pentru organizarea procesului împotriva 
criminalilor de război, după care a fost 
dət publicităţii statutul şi regulamentul 
tribunalului militar internaţional. Statutul 
stabilea drept puncte de acuzare intrînd 
în jurisdicţia sa — crimele împotriva 
păcii, crimele de război şi crimele împo- 
triva umanităţii. 

Pînă la deschiderea procesului, Tribu- 
nalul internaţional a examinat 38000 de 
declarații scrise, semnate de 155000 de 
persoane, în legătură cu acţiunile con- 
ducătorilor politici fascişti ; 136213 decla- 

rații scrise privitoare la activitatea SS-u- 
lui ; 22000 declarații scrise au fost făcute 
în legătură cu celelalte organizaţii fas- 
ciste. La proces au fost prezentate docu- 
mente dintre cele mai importante ale 
statului nazist. Tribunalul a dispus de 
arhivele statului major al conducerii ope- 
rative a comandamentului suprem german 
de la Flensburg : de arhiva lui Ribbentrop 
descoperită la Marburg ; de întreaga ar- 
hivă a lui Rosenberg strînsă în castelul 
din Bavaria precum şi de arhiva jui 
Franck. Practic, au fost studiate cîteva 
mii de documente din arhivele marelui 
stat major hitlerist şi ale criminalilor de 
război. Au fost descoperite în original do- 
cumente cum ar fi planul Barbarossa care 


stabilea atacul împotriva Uniunii So- 
vietice. În fața tribunalului a com- 
părut întreaga „gardă“ de generali 


hitlerişti de tipul lui Brauchitsch, fostul 
comandant hitlerist al forțelor terestre ; 
Halder, fostul şef al marelui stat major ; 
generalii Warlimont, Guderian şi alții. 

Procesul a durat de la 20 noiembrie 
1945 pînă în octombrie 1946. El s-a 
desfăşurat paralel în patru limbi — en- 
leză, rusă, franceză şi germană. Au avut 
oc 403 ședințe ale tribunalului, în cursul 
cărora, înafara rechizitoriilor acuzării şi a 
prezentării documentelor corespunzătoare, 
au fost interogați cei 20 acuzaţi; 33 de 
martori ai acuzării; 6l de martori ai 
apărării. Copii ale tuturor documentelor 
au fost prezentate apărării în limba ger- 
mană. 


Un proces 
unic în istorie 


„„Niirnberg, 20 noiembrie 1945, ora 10. 
În boxă sînt introduşi principalii crimi- 
nali de război nazişti capturați de către 
trupele aliate. Mulţi dintre ei încearcă 
să-i evite pe fotografi, dar fotografiile 
rămîn un document incontestabil al isto- 
riei. Goering, Hess, Ribbentrop, Keitel, Ro- 
senberg, Franck, Frick, Streicher, Funck, 
Schacht, Dönitz, Reder, von Schirach, 
Sauckel, Jodl, von Pappen, Seiss-Inquart, 
Speer, von Neurath, Fritsche, se ridică în 
picioare în momentul în care îşi face 
apariția completul Tribunalului Interna- 
tional. „Procesul care trebuie să înceapă 
— declară lordul Lawrence, preşedintele 
tribunalului — este unic în felul său în 
istoria jurisprudenţei mondiale şi el are 
o importanță extremă pentru milioane de 
oameni din întreaga lume. Din această 
cauză toţi acei care participă într-un fel 


Clădirea tribunalului de la Nürnberg 


PROCESUL DE LA NURNBERG 


sau altul la proces poartă o uriaşă răs- 
pundere şi trebuie să-şi îndeplinească în 
mod cinstit și echitabil sarcinile care le 
revin...“ 

Cuvintele introductive ale acuzatorilor 
principali — american, englez, francez 
şi sovietic — au subliniat în unanimi- 
tate importanța procesului, crimele fără 
precedent săvirşite de acuzaţi. 

Jackson, acuzatorul principal din partea 
Statelor Unite: „Adevăratul reclamant în 
acest proces este civilizația... Această jude- 
cată oglindeşte năzuinţa practică a celor 
patru mari puteri, sprijinite de alte 15 ţări, 
de a folosi dreptul internaţional pentru a 
contracara cea mai mare primejdie a 
timpurilor noastre, războiul agresiv. Bunul 
simţ al omenirii cere ca legea să nu se 
limiteze la pedepsirea unor oameni mă- 
runți pentru infracțiunile mai puţin grave 
E care le-ar săvîrşi. Legea trebuie să 
ovească de asemenea în cei care, dobîn- 
dind o putere uriaşă, o folosesc în mod 
comun și în mod premeditat pentru a 
dezlănțui răul, care nu cruță nici un că- 
min din lume“. 

Shawcross, acuzatorul principal din par- 
tea Marii Britanii: „Documentele acestui 
proces vor constitui o cronică nepărtinitoa- 
re şi incontestabilă la care viitorii istorici 
se vor adresa în căutarea adevărului şi în 
care viitorii oameni politici vor găsi un a- 
vertisment pentru ca în felul acesta toate 
generaţiile să ştie nu numai ce a suferit 
generaţia noastră, ci şi că toate aceste su- 
feriațe au fost rezultatul unor crime îm- 
otriva dreptului ginţilor, împotriva legi- 
or pe care popoarele lumii le-au intro- 
dus în viaţă și le vor apăra pe viitor cu 
ajutorul colaborării internaţionale bazată 
nu numai pe alianţe militare, ci şi ferm 
sprijinit pe dispoziţiile legilor“. 

De Menthon, acuzatorul principal din 
parta Republicii Franceze : „Sentința tri- 
unalului trebuie să intre în istoria dreptu- 
lui internațional ca un document hotăritor 
pentru pregătirea unei adevărate comuni- 
tăți internaționale, care să excludă re- 
curgerea la război şi care să pună pentru 
totdeauna forţa în slujba justiției tuturor 
naţiunilor. Această sentință va fi una din- 
tre pietrele unghiulare ale ordinii mon- 
diale spre care năzuiesc popoarele după 
chinurile îndurate. Setea de triumf a po- 
poarelor martire va fi satisfăcută, sufe- 
rințele lor nu vor fi date uitării şi aceasta 
va contribui la îmbunătăţirea condiţiilor 
existenţei umane“. 

R. A. Rudenko, acuzatorul principal din 
partea U.R.S.S.: „Împreună cu acuzatorii 
principali din partea Statelor Unite ale A- 


mericii, Marii Britanii şi Franţei acuz pe 
inculpaţi că au pregătit şi săvîrşit agresiu- 
nea mişelească împotriva popoarelor țării 
mele şi a tuturor popoarelor iubitoare de 
libertate. Îi acuz de asemenea că, dezlănțu- 
ind războiul mondial prin încălcarea prin- 
cipiilor fundamentale ale dreptului inter- 
naţional şi prin nesocotirea tratatelor în- 
cheiate de ei, au transformat războiul în- 
tr-un instrument de exterminare în masă 
a cetățenilor pașnici, într-un instrument 
de jaf, teroare şi banditism. Îi acuz de 
faptul că, proclamîndu-se în mod absurd 
reprezentanţi ai unei rase de stăpini, ei 
au creat pretutindeni, acolo unde şi-au 
instaurat puterea, un regim de arhitrar şi 
de tiranie, bazat pe călcarea în picioare 
peiteiptilo elementare ale umanitaris- 


a 
mului“. 


„Europa trebuie 
să ne aparțină“ 


„Acuzaţii au proiectat şi dezlănţuit răz- 
boaie criminale împotriva ţărilor şi po- 
poarelor“ — se arată în capitolul actului 
de acuzare intitulat „Crime împotriva 
păcii“. Retrăim succesiv momentele cu- 
noscute ale perioadei antebelice: ocu- 
parea Austriei; cotropirea Cehoslovaciei ; 
agresiunea împotriva Poloniei; războiul 
împotriva Marii Britanii şi Franţei; ocu- 
area Danemarcei şi Norvegiei; iar o 
ună mai tîrziu a Belgiei, Olandei și 
Luxemburgului; războiul împotriva Iu- 


goslaviei şi Greciei; atacarea Uniunii 
Sovietice... 
În 1935, Hitler declara: „Guvernul 


Germaniei va respecta în totalitate toate 
articolele referitoare la colaborarea diferi- 
telor state inclusiv acordurile terito- 
riale..“. La Nürnberg începe viguroasa 
demascare a acestei minciuni. De altmin- 
teri tot în 1935 Hitler îşi afişa „siguranța“ 
că Europa „va aparține Germaniei“. 

În răspunsurile lor la întrebările acu- 
zatorilor, Ribbentrop şi von Neurath, res- 
pectiv ultimul şi penultimul titular al 
Ministerului de Externe hitlerist, întregesc 
tabloul crimelor hitleriste. 

Ribbentrop: „Acordul a fost obținut 
sub presiune, adică sub amenințarea in- 
trării trupelor în Praga. Faptul nu poate 
fi contestat“. Fraza se referă la cotropirea 
Cehoslovaciei. 

Capitolul polonez nu este mai puțin 
edificator. Pînă în preziua atacului s-au 
înregistrat un val de asigurări hitleriste 
privind „sentimentele de prietenie“ de 
care Germania ar fi animată față de Po- 
lonia. În 1937, Goering declara: „Din 
partea Germaniei nu există nici o inten- 
ție de a priva Polonia de orice parte a 
teritoriului său...“. În 1938, la Berlin se 
vorbea despre rezolvarea „problemei com- 
plexe“ a relațiilor germano-polone. Iar 
în mai 1939, cu cîteva luni înaintea răz- 
boiului, stenograma conferinței la cance- 
laria lui Hitler înscrie următoarele : „Cade 
complet problema apărării Poloniei şi ră- 
mîne hotărît — atacarea Poloniei cu pri- 
mul prilej...“. 

Planul Barbarossa prezentat ca docu- 
ment oficial Tribunalului Internațional a 
fost şi el elaborat cu o bună bucată de 
timp înainte de dezlănțuirea războiului 
împotriva Uniunii Sovietice. A fost pus 
la punct fiecare amănunt militar al agre- 
siunii împotriva Uniunii Sovietice. 

Clica hitleristă nutrea aceleaşi planvri 
față de toate statele europene. Acuzatorul 
francez a reamintit Tribunalului decla- 
rațiile făcute de conducătorii hitlerişti : 
„Există o singură posibilitate pentru Ger- 
mania de a evita încercuirea — această 
posibilitate înseamnă distrugerea statului 


care prin natura sa va fi totdeauna duş- 
manul de moarte al Germaniei. Acest 
duşman este Franța“. 


„Befehl ist Befehl” 


„Nu mă consider vinovat în sensul în 
care este formulată acuzarea“. Cuvintele 
rostite de Goering au fost reluate de toți 
ceilalți criminali de război. „Nu sînt 
vinovat...“, „Befehl ist Befehl...“ (ordinul 
este ordin) — această formulă de apărare 
folosită de criminali de război căuta să-i 
disocieze de răspunderea care a apăsat 
asupra întregului regim hitlerist, a con- 
ducătorilor săi criminali, vinovați de cele 
mai grave fărădelegi. 

Procesul de la Nürnberg a dezvăluit 
treptat şi cu toată vigoarea adevărata faţă 
a fascismului hitlerist. În faţa instanţei 
s-au perindat martori, de multe ori com- 
plici ai criminalilor aflați în boxă, care au 
spus lucrurilor pe nume. În incinta Tri- 
bunalului au fost prezentate filme care 
înfăţişau crimele înfăptuite de  hitlerişti. 

Şi totuşi în timpul procesului, crimi- 
nalii de război hitlerişti au avut cinismul 
de a se prezenta ca ignorînd ceea ce se 
întîmpla în perioada în care la putere 
s-a aflat regimul hitlerist. Goering „nu 
ştia“ despre pregătirea războiului împo- 
triva diferitelor ţări; Ribbentrop declara 
că auzise de existența a „vreo trei lagăre 
de concentrare“ create, după cum spunea 
el, „pentru reeducare“; Keitel şi Jodl 
n-ar fi avut nici o legătură cu crimele 
înfăptuite în regiunile ocupate împotriva 
populaţiei paşnice... 


10 000 000 de 
victime... 


Regimul hiilerist şi-a propus nu numai 
cotropirea Europei şi instaurarea domi- 
naţiei sale mondiale, dar şi transformarea 
tuturor popoarelor în robi. „Eu — spunea 
Hitler — îi eliberez pe oameni de îngră- 
dirile împovărătoare ale raţiunii, de auto- 
intoxicarea murdară şi înjosirea cu hi- 
merele numite conştiinţă şi morală, pre- 
cum şi de cerinţele de libertate şi inde- 
pendenţă personală, de care numai pu- 
ţini se pot folosi“, 


Acuzaţii în boxă 


Această „eliberare“ s-a concretizat în 
milioanele de oameni exterminați în la- 
gărele de concentrare, în camerele de 
gazare, în execuțiile de masă din ora- 
şele Franţei, Poloniei, Uniunii Sovietice, 
în lanţul de crime săvîrşit de hitlerişti 
cu sînge rece şi meticulozitate împotriva 
popoarelor. 

Goering şi Keitel au declarat la pro- 
ces că nu ţin minte „fiece amănunt“. 
Acuzarea în schimb a prezentat docu- 
mente deosebit de cuprinzătoare. 

Declaraţiile făcute de unul dintre mar- 
tori — Ohlendort, care a condus unul din 
cele patru grupuri ale Gestapo-ului — a 
fost o adevărată „lovitură de teatru“ pen- 
tru grupul de conducători hitlerişti care 
declarau că „nu ştiu nimic «despre» tra- 
tamentul inuman“ aplicat în regiunile o- 
cupate. Aceste grupuri, declara Ohlen- 
dorf, „au fost însărcinate cu lichidarea 
evreilor şi a comisarilor politici pe te- 
ritoriul rus“. 

lată un extras din interogatoriu : 

„Eiman  (acuzatorul american): «Cînd 
spuneţi a lichida aveţi în vedere a 
ucide ?» 

Ohlendorf : Da, asta înseamnă a 
ucide... Himmler mi-a comunicat că îna- 
inte de campania împotriva Rusiei, Hi- 
tler la o constătuire cu comandanții fron- 
turilor şi ai armatelor a transmis această 
misiune comandanților,  cerîndu-le să-şi 
dea concursul corespunzător... Din iunie 
1941 pînă în iunie 1942 grupele operative 
au lichidat aproximativ 90000 de oa- 
meni... Ei erau adunaţi la un loc. De 
acolo erau transportaţi la locul de exe- 
cuţie. De regulă locul execuţiei era o 
groapă antitanc sau pur şi simplu o 
groapă. Execuţiile se În cau după regu- 
lile militare, la comandă“. 

Directivele transmise de către hitle- 
rişti erau cît se poate de precise. Un 
document — ordinul secret al comanda- 
mentului suprem semnat de Keitel la 
16 decembrie 1942: „Trupele au drep- 
tul şi sînt obligate să folosească în a- 
ceastă luptă orice mijloace, fără limite, 
chiar şi împotriva femeilor şi copiilor, 
dacă aceasta va contribui la victorie...“ 

La interogatoriul luat lui Keitel s-au 
petrecut următoarele în legătură cu acest 
ordin : 

„Rudenko (acuzatorul sovietic): Aţi gă- 
sit pasajul respectiv ? 

Keitel : Da. 

Rudenko: Aţi găsit locul în care este 
dată indicaţia de a folosi orice mijloace 
fără limită împotriva femeilor şi copiilor ? 

Keitel: Da, am găsit acest loc. 

Rudenko: Vă întreb, acuzat Keitel, 
feldmareșal al fostei armate germane, 
considerați just acest ordin de a folosi 
orice mijloace față de femei şi copii ? 

Keitel: Eu consider juste aceste mă- 
suri şi recunosc că ele au fost traduse în 
viață.“ 

În fața Tribunalului s-au perindat nu- 
meroşi martori foşti deținuți în lagărele 
de concentrare naziste. Epuizați de regi- 
mul de teroare şi robie existent în aceste 
lagăre, cu numerele de ordine înscrise 
pe piele de fascişti, ei au prezentat tabloul 
crunt al crimelor şi asasinatelor în masă 
înfăptuite de regimul hitlerist. Era pus 
la punct un întreg sistem care se per- 
fecționa în permanență. 

Milioane de oameni erau trimişi la o 
muncă de robi. Milioane dintre ei erau 
măcinați de maşina fascistă. Interogatoriul 
lui Sauckel este cît se poate de semnifi- 
cativ din acest punct de vedere. Într-una 
din cuvîntările sale, Hitler afirma că Ger- 
mania „va reuşi să înhame la lucru pen- 
tu ea întreaga populație (din ţările ocu- 
pate — n.r.) pînă la ultimul om“. Sau- 
ckel a fost numit în funcţia de împuternicit 
general pentru folosirea forței de muncă. 
La proces el nu mai ținea minte cifra 
precisă a numărului de oameni aduşi cu 
forta în Germania. Cifrele citate de el 
variau între 5 şi 10 milioane. După cum 
s-a văzut ulterior, această diferență pro- 
. venea din faptul că 5 milioane de oameni 
t au pierit în timpul folosirii lor în munca 
“de robi. 

Din examinarea documentelor descope- 
rite, acuzarea a prezentat la proces un 
' tablou al crimelor în lagărul de la Ausch- 
witz. Reiese că în cele cinci crematorii ale 
lagărului au fost arse trupurile a 5 121 000 
de cetăţeni din toate ţările Europei. 

Bineînţeles, aceasta este numai o parte 
din cifra totală. În anii războiului zece 
milioane de oameni din rîndurile popu- 
laţiei civile au fost exterminați în mod 
barbar de către  hitlerişti. Alături de 
Auschwitz se înscrie Buchenwald, Maida- 
nek, adevărate fabrici ale morţii. Este 
vorba în același timp despre oraşe rase de 
pe suprafaţa pămîntului, cum ar fi Ora- 
dour, Lidice ; execuţii în masă ; experiențe 
pe oameni vii, într-un cuvînt îndeplinirea 
planurilor tenebroase ale fascismului hitle- 
rist care îşi propunea exterminarea în 
masă a polonezilor, evreilor, schingiuirea 
şi asasinarea  antifasciștilor, democrațţilor 
din ţările în care călca cizma fascistă. 
Aceste crime împotriva umanităţii sînt o 
grea acuzare. 

Pentru ca ierarhia supremă hit- 
leristă să fie convinsă de exe- 
cuția fidelă a ordinelor primite, erau 
oferite adevărate „mostre“. Martorul Mau- 
rice Lampe, fost deținut în lagărul de 
concentrare Mauthausen, relata următoa- 
rea scenă : „...În septembrie 1944 am fost 
vizitaţi de Himmler... În acea zi lui Him- 

. mler i s-a oferit spectacolul executării a 
50 de ofiţeri sovietici... Clădirea unde mă 
allam era exact în fața crematoriului şi 
a încăperii unde avea loc execuţia și i-am 
văzut pe ofiţerii sovietici, care stăteau 
cîte cinci în rînd, aşteptînd să fie che- 
maţi unul după altul. Drumul spre ca- 
mera unde avea loc execuţia era relativ 
scurt ; camera de execuţie se afla sub 
crematoriu. Execuţia, la începutul căreia 
a participat şi Himmler, nu a durat prea 
mult şi a fost un spectacol foarte greu 
de suportat. Repet, ofiţerii sovietici erau 
chemaţi unul după altul şi se formase un 
fel de bandă rulantă între cei care-şi aş- 
teptau rîndul şi cei care, urcînd pe scară, 

auzeau împuşcătura. Ofițerii erau împuş- 
caţi în ceafă“. 

Jaful sistematic al teritoriilor ocupate a 
fost una din sarcinile principale pe care 
şi le-au propus hitleriştii în războaiele lor 
sîngeroase duse împotriva popoarelor. Un 
memorandum al Ministerului pentru afa- 
cerile teritoriilor ocupate, descoperit în 
arhiva lui Rosenberg, recomanda direct : 
„un război pentru obţinerea de teritorii 
coloniale în scopuri de colonizare şi ex- 

loatare economică...“ Sau, declaraţiile 
ăcute de Goering în 1942 în fața confe- 
rinței secrete a conducătorilor Reichs- 
kommisariatelor germane în ţările şi re- 
giunile ocupate în care recomanda direct 
„să se jefuiască şi cît se poate de efec- 
tiv“. „Da, exact în felul acesta am vorbit 
la conferință“, declara Goering în cadrul 
interogatoriului de la proces.  Fascismul 
hitlerist a dus o campanie de distrugere 
sistematică şi de jaf a bunurilor materiale 
şi culturale din țările ocupate. De alt- 
minteri, ordine speciale prevedeau distru- 
gerea totală a unor oraşe ca Moscova, 
Leningrad, Varşovia. S-a dat indicaţia ex- 
ra în citate 1939: „să nu se re- 
acă nimic din Varşovia“ (din jurnalul 
lui Franck). 


Nürnberg - 
un avertisment 


Pe acest fundal s-a desfăşurat proce- 
sul de la Nürnberg. El a rămas înscris 
în cronica evenimentelor istorice ca un 
moment de deosebită însemnătate pentru 
viitorul omenirii. În sentința pronunțată 
la Nürnberg, „acuzații se declară vinovați 
de crime împotriva păcii prin planifi- 
carea, pregătirea, dezlănțuirea şi ducerea 
unor războaie agresive, războaie care în- 
calcă acordurile internaţionale ; crime de 
război şi crime împotriva umanităţii”. Sen- 
tinţa Tribunalului nu a fost dată numai 
unor oameni. Ea a fost îndreptată împo- 
triva regimului fascist hitlerist, a organi- 
zaţiilor create de acesta, a întregii „baze 
ideologice“ a fascismului. La 16 octom- 
brie 1946, la aproximativ un an şi o lună 
de la deschiderea procesului, sentinţa care 
prevedea  spînzurarea lui Ribbentrop, 
Keitel, Rosenberg, Kaltenbrunner, Frick, 
Franck, Streicher, Jodl, Sauckel şi Seiss- 
Inquart a fost executată. Cu două ore şi 
jumătate înaintea execuţiei, Goering s-a 
sinucis în celulă. 

Dar procesul de la Niirnberg nu a în- 
semnat absolvirea de răspundere a celor- 
lalţi criminali nazişti. În momentul de faţă 
trăiesc în libertate, nefiind identificaţi sau 
descoperiţi, mulţi dintre si. Este vorba de 
un Borman sau de un Mengele, de nu- 
meroşi alţii. Sentința dată la Niirn- 
berg acum două decenii nu-şi mic- 
şorează cu nimic valoarea şi importanţa. 
Nu este vorba de crime care ar putea fi 
trecute cu vederea sau care ar fi dimi- 
nuate de trecerea timpului. Aceasta şi ex- 
plică larga campanie împotriva intenţiilor 
unor cercuri din Germania occidentală de 
a prescrie crimele de război. Dacă ar avea 
loc, de ea ar beneficia aproape 20000 de 
oameni, nemaipunînd la socoteală pe cei 
ascunşi. Hotărîrea de prescriere nu are 
nici temeiuri morale, nici juridice. Singura 
consecinţă ar fi avantajarea fasciştilor care 
nu şi-au primit pedeapsa pentru crimele 
lor grave. 

Opinia publică mondială consideră că 
litera şi spiritul procesului de la Nürnberg 
constituie un apel viguros nu numai îm- 
potriva repetării acestor crime ci şi pen- 
tru aplicarea justă a sentinţei împotriva 
unor acte fără precedent în istoria ome- 
nirii. Niirnbergul rămîne după douăzeci de 

drum 
spre 
Venus 


Venus III. O nouă staţie interplanetară so- 
vietică și-a luat startul spre planeta despre 
care cu trei secole și jumătate în urmă Ga- 
lileo Galilei afirma că se aseamănă cu Pă- 
mintul.  Lansările de staţii  interplanetare 
sovietice spre Venus au fost; Venus I 
(12 februarie 1961) a trecut la o distanță de 
100 000 de km de planetă; Venus H (12 no- 
iembrie 1965)) se află în plină evoluție 
cosmică, 

Specialiștii declară că scopul lansărilor in- 
terpianetare spre Venus constă în extinderea 
volumului de informaţii științifice şi culegerea 
de date științifice suplimentare cu privire la 
Venus şi la spaţiul cosmic. Chestiunea cea 
mai importantă, care interesează în egală mă- 
sură diferitele categorii de specialiști în stu- 
dierea Cosmosului, este pentru moment deter- 
minarea componenței chimice a atmosferei 
care înconjoară Venus. În 1932 s-a stabilit 
că aceasta este bogată în oxid de carbon. 
Alte ipoteze susțin că baza atmosferei pla- 
netei Venus ar constitui-o azotul. Prof. Pro- 
kofiev, cu ajutorul puternicei aparaturi spec- 
trale a Observatorului astrofizic din Crimeea, 
a descoperit prezenţa unei mici cantităţi de 
oxigen. 

O a doua problemă deschisă privește tempe- 
ratura planetei. Datele obținute pînă acum sînt 
plasate la extremităţi. Un grup de măsurători 
bazat pe emanaţiile infraroșii ale diferitelor 
porțiuni din suprafața corpului planetar au 
dat rezultatul de minus 40 de grade. Altă 
categorie, bazată pe analiza structurii porţiu- 
nilor spectraie care opresc oxidul de carbon, 
au ca rezultat plus 12 grade. În sfirşit, obser- 
vaţii cu ajutorul metodelor radioastronomice 
au sugerat cifre mult mai înalte. Practic nu 
există încă un răspuns definitiv la această 
problemă de maximă importanţă pentru stu- 
diul planetelor. 

Savanţii iau în considerare două ipoteze în 
legătură cu oscilaţiile in temperaturile obţi- 
nute. Una dintre ele: o puternică emanaţie 
provine din partea suprafeţei planetare. Un- 
dele radio trec cu uşurinţă prin nori. Stratul 
de nori care înconjoară Venus nu constituie 
pentru aceste emanaţii o piedică. Dacă aceas- 
tă ipoteză este justă, suprafața planetei este 
foarte fierbinte — în medie plus 300 de grade. 
De aci concluzia: Venus ar fi o planetă 
moartă. Al doilea punct de vedere se reduce 
la faptul că puternica emanaţie de pe Venus 
nu are nici o legătură cu suprafața planetei, 
ci ia naștere în straturile superioare ionizate 
ale atmosferei. 

Fără doar și poate cosmonantica trebuie să 
dea răspunsul definitiv la toate aceste ipoteze 
contradictorii, Acestui ţel îi servesc lansările 
de staţii interplanetare spre Venus. Printre 
altele, stația Mariner-li lansată de Statele 
Unite în 1962 confirmă, se pare, pină acum 
ipoteza „suprafeței fierbinți”. Teoreticianul 
american K. Sagan a imaginat dealiminteri un 
model al planetei Venus pe baza acestei 
teorii. 

O ultimă ipoteză, de dată recentă, a fost 
emisă de astronomul irlandez Epik și poartă 
numele de eolosferă. El presupune că în stra- 
tul atmosferic al planetei Venus suflă în per- 
manenţă vinturi puternice, au loc furtuni şi 
uragane. Acest strat denumit de el „,eolo- 
sferă” este plin de prai ridicat de pe supra- 
faţa planetei. Frecarea puternică ar putea 
provoca acea temperatură înaltă pe care o 


indică măsurătorile undelor radio. 


Bogată în ipoteze, știința despre Venus aş- 
teaptă prin urmare un singur lucru: confir- 
marea și îmhogăţirea cunoştinţelor nemijlocite 
despre această planetă. 


A. B. 


O imensă 
siluetă 
neagră 


New York-ul a văzut Luna 


O întîmplare imprevizibilă a izolat de restul lumii un grup etero- 
gen de oameni. Cum vor reacţiona ? 

S-au construit, pornind de la această ipoteză, zeci de nuvele, 
romane, piese de teatru, filme. În „Tunelul“ lui Kellermann ca și în 
„Potopul“ lui Berger, în „Insula“ lui Mihail Sebastian, ca și în „Hanul 
de la răscruce“ al lui Horia Lovinescu, o catastrofă — reală sau 
închipuită — pune în eprubetă o secțiune mai mică sau mai mare 
din umanitate pentru a urmări comportarea ei înafara mediului de 
civilizație obișnuit. a 

Jonglind cu timpul, unii regizori de filme fac să încremenească 
imaginea în mijlocul unei secvenţe animate : ceasul se opreşte, eroii 
rămîn în poziții lipsite de naturalețe, clipa întîlneşte infinitul. Rostul 
nefirescului decupaj în timp este de a-l invita pe spectator să reflec- 
teze la sensurile ascunse ale unor acte aparent anodine sau dimpo- 


trivă dramatice. 


De la Robinson Crusoe încoace, nenumărați eroi au fost puși 
de autorii lor să reconstituie şi uneori să reinventeze civilizația din 


care au fost smulși. 


La 9 noiembrie 1965 toate aceste cazuri limită și multe altele 


au fost experimentate simultan asupra unui 


grup de 30 de milioane 


de actori involuntari răspîndiți pe un teritoriu aproape egal cu 


suprafața Franţei. 


„Zina electricitate a îmbogăţit viața 
conştientă a omului şi l-a făcut mai pro- 
ductiv. Înainte de apariţia ei, Soarele era 
cel care dicta începerea şi întreruperea 
activităţilor productive, a muncii, a stu- 
diului, a distracţiilor. Dăruindu-i lumina, 
electricitatea i-a îngăduit omului să 
crească în competență, în înțelepciune, în 
omenie“. La nici două ore după această 
frumoasă declarație făcută de viceamiralul 
Hyman G. Rickover cu prilejul primirii 
premiului „Prometeu“, decernat de Aso- 
ciația națională americană a industriei 
electrice, întreg nord-estul Statelor Urite 
şi o bună parte a Canadei aveau să fie 
private de binefacerile electricității. Saltul 
în întuneric pe care l-au făcut simultan 
orașele New York, Boston, Detroit şi 
multe altele a fost cu atit mai mare şi 
mai tulburător cu cît întregul mod de 
viaţă al Americii contemporane depinde 
în ultimă instanță de energia electrică. 
Miile de uzine și fabrici, transporturile în 
comun, circulaţia în oraşe şi pe autostrăzi, 
televiziunea, radioul, spectacolele, comer- 

şcoala chiar şi alimentaţia sînt ceea 
ce sînt numai cu condiţia funcţionării nor- 
male a circuitelor electrice. Întreruperea 
lor bruscă a transportat un teritoriu de 
peste 200 000 de km? într-o eră absurdă 
în care, fără a se fi descoperit electrici- 
tatea, funcţionarea normală a societăţii ar 
depinde de aplicaţiile ei. 

Pentru că la New York întunericul a 
durat cel mai mult — între 10 şi 12 ore 
— şi mai ales pentru că New York-ul este 
mai dependent decît oricare alt oraş din 


Statele Unite şi poate chiar din lume de 
„Zina“ evocată de Rickover, să reconsti- 
tuim, după relatările ziarelor americane, 
seara şi noaptea de 9 noiembrie, aşa cum 
e trăit cei 10 milioane de locuitori 
ai lui. 


Captivi sub pămînt sau 
în cuşti suspendate 


Este ora 5 şi 28 de minute. S-a înserat. 
New York-ul este o mare de lumină. Abia 
s-a încheiat ziua de muncă în zecile de 
mii de birouri ale oraşului în care se 
lucrează între 9 şi 5. Mai zăbovesc doar 
cei al căror program se încheie la 6. Me- 
trourile au fost luate cu asalt, străzile 
sînt înţesate de maşini, întîrziaţii coboară 
cu mii de ascensoare. A început marele 
reflux seral dinspre centru spre periferii. 

Dintr-o dată luminile clipesc, apoi pă- 
lesc. În cîteva secunde, 10 milioane de 
oameni rămîn în întuneric. 

Sub pămînt, trenurile metroului încre- 
menesc. Sînt în ele 850 000 de oameni care 
nu ştiu ce s-a întîmplat, de ce s-au oprit, 
de ce s-au stins luminile, şi mai ales nu 
ştiu cît va ţine izolarea lor subterană. 
Blocajul avea să dureze mult. După ore 
de aşteptare încordată sosesc mesageri din 
exterior. Ei comunică: se poate ieşi la 
suprafaţă numai străbătînd îngustul culoar 
al metroului pînă la staţia cea mai apro- 
piată. Aşa a început straniul pelerinaj sub- 
teran al sutelor de mii de newyorkezi dor- 
nici să iasă în sfîrşit la lumină. 


La lumină ? Neonul multicolor de pe 
Broadway şi de pe celelalte străzi cen- 
trale se stinsese o dată cu sutele de mii 
de corpuri de iluminat. Singura sursă de 
lumină era Luna, o generoasă lună plină 
pe care mulţi newyorkezi au văzut-o 
poate pentru prima oară. După cum, pen- 
tru prima oară, şi-au văzut, pe străzile 
metropolei lor, umbra în lumina Lunii. Şi, 
tot pentru prima oară, Luna s-a oglindit 
nestingherită în East River. Un plimbăreţ 
pe care scurtcircuitul l-a surprins pe 
platforma de la etajul 86 al lui Empire 
State Building a ţinut să declare presei: 
„Trebuia s-o fi văzut. A fost un spectacol 
unic“. Împreună cu el se aflau vreo 
200 de persoane: americani, francezi, 
spanioli. Decît să coboare 86 de etaje pe 
scări neluminate, au preferat să rămînă 
toată noaptea sus. Empire State Building 
are 87 de ascensoare dar era ca şi cînd 
n-ar fi avut nici unul. Au stat de vorbă, 
francezii au încercat să-i înveţe pe ame- 
ricani La Marseillaise. 

+ Mai puţin norocoşi, mii şi mii de new- 
yorkezi şi-au petrecut noaptea în ascen- 
soarele cocoţate la mari înălțimi şi para- 
lizate între etaje. Cele 214 lifturi ale 
zgîrie-norilor au suscitat o atenţie spe- 
cială : pompieri echipați cu scări de in- 
cendiu s-au cățărat pe pereţii interiori şi 
i-au eliberat pe prizonieri prin podeuua 
sau prin plafonul închisorii lor ad-hoc. 
În ascensoarele blocurilor de mai mici 
dimensiuni, oamenii au fost nevoiţi să 
aștepte ziua de miercuri. Multora li s-a 
făcut rău. 

În noaptea aceea s-au suit şi s-au co- 
borit la New York mai multe trepte decît 
într-un an de viaţă normală. 

Primul ministru al Suediei, Tage Erlan- 
der, care sosise de la Detroit în plin în- 
tuneric, a urcat scările pînă la aparta- 
mentul ce-i fusese rezervat la etajul 9 al 
hotelului St. Regis. Guvernatorul Nelson 
Rockefeller a suit 15 etaje pentru a ajunge 
acasă. Senatorul Kenneth Keating şi-a pe- 
trecut noaptea în biroul său de la etajul 
52 al lui Pan Am Building. Dar cine va 
face vreodată socoteala paşilor făcuţi de 
cei ce au suit şi coborit cîte 22 sau mai 
multe etaje pentru a ajuta pe un prieten, 
o rudă sau un necunoscut care avea ne- 
voie de asistență imediată ? S-a dormit în 
cele mai bizare locuri. Mulţi au preferat 
să rămînă toată noaptea în metroul ne- 
încălzit şi neluminat decît să iasă în 
stradă, în întuneric, la depărtare de zeci 

Regiunea fără curent electric 
(Din The Christian Science Monitor) 


de kilometri de locuinţa lor. Hotelurile şi 
holurile lor, bisericile şi scuarurile, sta- 
tiile de metro şi toate locurile adăpostite 
au devenit imense dormitoare comune. 


5 dolari o lumînare 


În restaurante s-au petrecut lucruri pu- 
ţin obişnuite. Dată fiind împrejurarea s-a 
dat ordin să nu se vîndă băuturi alcoolice. 
Dar dispoziţia n-a ajuns la cunoştinţa tu- 
turor patronilor de restaurante. S-au aprins 
lumînări şi la lumina lor s-a băut, dar 
mai cu seamă s-a mîncat enorm. În 
multe locuri s-a servit pe gratis: tot s-ar 
fi stricat, altfel, alimentele aflate în fri- 
gidere. În America, aproape toate ali- 
mentele sînt refrigerate. Fructele şi le- 
gumele, carca şi peştele ca şi zeci de 
alte produse sînt congelate la temperaturi 
foarte mici şi sînt păstrate în această 
stare în depozitele magazinelor şi ale 
restaurantelor, în frigiderele consumatori- 
lor. Cine va şti cîte sute de tone de semi- 
preparate conservate prin frig au fost 
aruncate la New York la sfîrşitul „black- 
out“-ului ? 

A fost luat cu asalt un mic restaurant 
din Greenwich Village, restaurantul 
O'Henry, frecventat pe vremuri de cele- 
brul umorist american : pentru a evoca 
atmosfera veacului XIX, localul este lu- 
minat şi astăzi cu gaz. Tot în Greenwich 
Village sînt multe cafenele mici care con- 
sideră lumînările un atribut indispensabil 
al „atmosferei Montmartre“. Marțea tre- 
cută aceste lumînări au căpătat o incon- 
testabilă utilitate practică şi au transfor- 
mat cafenelele în veritabile puncte de 
atracție. 

Se va vorbi multă vreme despre rolul 
jucat de lumînări în noaptea de pomină. 
Folosite doar ca podoabe pentru. pomul 
de iarnă, ele nu sînt un articol de con- 
sum curent în Statele Unite. Dintr-o dată, 
însă, cererea a devenit atît de mare încît 
şi prețul lor a crescut vertiginos. Au apă- 
rut pe loc speculanții şi, în plin Manhat- 
tan, s-au vîndut lumînări cu cinci dolari 
bucata. Alte mărfuri deosebit de căutate : 
lanternele şi aparatele de radio cu tran- 
zistori. Cînd toate posturile de televiziune 
şi-au încetat activitatea iar aparatele de 
radio obişnuite au amuţit, în jurul poseso- 
rilor de aparate cu tranzistori care puteau 
capta emisiuni provenind din alte state 
şi al automobilelor dotate cu aparate de 

radio-recepţie s-au strîns treptat grupuri 
tot mai mari de oameni. Posturile de radio 
transmiteau apeluri la calm şi totodată 
informaţii despre amploarea  defecţiunii. 
Newyorkezii suportă mult mai ușor lipsa 
ziarelor — cu care cele două greve i-au 
obişnuit oarecum — decît lipsa televi- 
ziunii de care nu au fost privaţi niciodată 
de la inventarea ei. Ca atare, miercuri a 
trecut aproape neobservată absenţa mari- 
lor cotidiene cu excepţia lui New York 
Times care a tipărit în statul New Jer- 
sey, în tipografia ziarului Newark Eve- 
ning News, o ediţie redusă de 10 pagini 
în locul celor 96 pregătite. 


Poloneză pe întuneric 


Bineînţeles, sălile de cinematograf s-au 
golit, spectacolele de teatru şi concertele 
au fost amînate. Pe Broadway n-a putut 
avea loc premiera piesei „Zulusul şi 
Zayda“. Cînd s-a aflat că reprezentaţia 
de la Metropolitan Opera se suspendă, 
spectatorii în ţinută de seară au luat cu 
asalt holul unui mare hotel din apropiere, 
unde au rămas toată noaptea. Un mic 
teatru „off Broadway“ şi-a prezentat spec- 
tacolul, la lumina lumînărilor, în fața 
unui public format din 7 persoane. La 
Carnegie Hall, pianistul Vladimir Horo- 
witz interpreta, cînd s-a stins lumina, 
Poloneză-Fantezie de Chopin. A continuat 
pe întuneric, fără nici o ezitare. 

Spitalele nu-şi pot întrerupe niciodată 
activitatea. Din păcate nu toate erau în- 
zestrate cu grupuri electrogene proprii. 
La spitalul Bellevue era în curs o delicată 
operaţie pe ochi : transplantare de cornee. 
Ea s-a încheiat cu bine, la lumina unor 
reflectoare acţionate de baterii. La fel, la 
Boston, două traheotomii au fost duse !a 
bun sfîrşit cu ajutorul unor reflectoare 
aduse în grabă de pompieri. 

Cum te descurci la New York dacă îţi 
fracturezi, să zicem nasul, în timpul unei 
pane de curent electric ? Este ceea ce i 
s-a întîmplat ziaristului Wayne C. Sargent 
de la United Press International. lată cum 
îşi descrie el însuşi odiseea : „Zece minute 
după ce s-au stins luminile, mi-am rupt 
nasul lovindu-mă de radiatorul caloriferu- 
lui. Era ora 5,38. Primul ajutor l-am pri- 
mit la ora 8. N-a fost vina nimănui. Cea 
dintii problemă după ce ai aflat că nu 
este posibil să obţii o ambulanţă sau un 
medic la domiciliu : cum să ieşi din casă 
dacă te afli la etajul 11 al unei clădiri cu- 
fundate în întuneric. Orbecăind şi ajutat 
de un prieten, am ajuns în strada plină 
de automobile. Am rugat pe şoferul unuia 
dintre ele să mă ducă la un spital. A fost 
plin de bunăvoință, dar asta nu-l ajuta 


Au dormit 
în sălile 
metroului 


să înainteze, După ce am depăşit un sin- 
gur bloc mi-am dat seama că pe jos voi 
ajunge mai repede. M-am dus la spi- 
talul Bellevue. Este unul dintre cele 
mai mari spitale din New York. Cu si- 
guranță, mi-am spus, au generatoare 
proprii. Aş, de unde! Cu ajutorul pro- 
priei mele brichete şi al luminării unui 
doctor am ajuns într-o sală de operaţii 
de la etajul 4, unde nasul mi-a fost pus 
la loc la lumina unor bucăţi de vată 
îmbibate cu alcool şi aprinse. Doctorul 
mi-a spus că nu este sigur dacă l-a po- 
trivit bine. Dar cine ar putea să-l cri- 
tice? Lumina era mizerabilă. Sint totuşi 
mulțumit. Ce m-aş fi făcut dacă aş fi 
avut apendicită acută ?“ 


„Agentul“ franciscan 


Fără roșul şi verdele strălucitor al 
stopurilor, luminate exclusiv de farurile 
automobilelor, străzile  newyorkeze pe 
care, în mod obişnuit, circulaţia extrem 
de intensă este reglementată riguros, se 
puteau transforma într-un infern. Ca prin 
minune, la fiecare intersecţie au apărut 
agenţi de circulaţie improvizaţi : poliţişti 
în uniformă şi poliţişti în civil, cetăţeni 
binevoitori care făceau pentru prima dată 
în viaţa lor un asemenea. oficiu, dirijau 
maşinile cu ajutorul unor lanterne, bri- 
chete ete. Pe Sixth Avenue, la o inter- 
secţie, agentul de circulaţie era un că- 
lugăr franciscan îmbrăcat într-o rasă ca- 
fenie. 

Panică n-a fost. Newyorkezii nu şi-au 
pierdut cuinpătul, deşi ici-colo unii pro- 
vocatori încercau să răspîndească zvonul 
că a izbucnit războiul, că este iminent 
un atac atomic şi alte asemenea baliverne. 
Nici răufăcătorii n-au putut profita exce- 
siv de întuneric. Patrule de poliţie întă- 
rite păzeau magazinele de bijuterii de pe 
strada 47 şi magazinele de arme de foc 
din întreg if O bandă de tineri a 
spart vitrina unui „drug store“: s-au în- 
registrat cîteva jafuri, dar nici un inci- 
dent de proporţiile celui de la Walpole, 
o localitate din apropierea  Bostonului 
unde deţinuţii din închisoarea oraşului au 
încercat să evadeze în bloc. Răzmeriţa a 
durat patru ore şi jumătate. 41 de arestări 
într-o noapte este .o cifră mică pentru 
New York. 

Timp de 12 ore, New York-ul a fost ca 
şi rupt de restul lumii. Marile aeroporturi 
internaţionale Kennedy şi La Guardia au 
fost închise: nu dispun de surse de lu- 
mină proprii. Telefoanele au mai func- 
ționat cîtăva vreme, apoi au tăcut şi ele. 
Legăturile telegrafice şi telex, cu restul 
Statelor Unite şi cele transoceanice au 
fost întrerupte. Şi la O.N.U. activitatea 


a fost suspendată. În portul New York 
strălucea, izolată, Statuia Libertăţii: ea 
primeşte lumină de la compania de ener- 
gie electrică din New Jersey, neafectată 
de „marea pană“, 

Toate ceasurile electrice din cartierul 
Manhattan au pornit din nou la ora 5 şi 
28 de minute, adică exact 12 ore după 
ce se opriseră. Dar revenirea la ritmul 
normal de activitate a fost mai dificilă: 
miercuri, părinții au fost sfătuiţi să nu-şi 
trimită copiii la şcoală, pentru a nu a- 


„glomera şi mai mult mijloacele de trans- 


port în comun. Pînă şi activitatea bursei 
a început cu o oră şi jumătate de întîr- 
ziere. 


Cu neputinţă ? 


Americanii sînt şi acum nedumeriţi: 
Cum s-a putut întîmpla o asemenea că- 
dere simultană în întuneric a statelor 
New York, Massachusetts,  Conecticut, 
Rhode Island, Vermont, New Hampshire, 
a unor părţi din statele New Jersey şi 
Pennsylvania, şi a provinciilor canadiene 
Ontario şi Quebec ? Şi, pe de altă parte, 
cum de nu există la New York, la Boston, 
la Philadelphia şi în celelalte orașe afec- 
tate resurse energetice de rezervă pentru 
asemenea cazuri excepţionale ? Guvernul 
american a încercat să-i consoleze asigu- 
rîndu-i că instalaţiile militare nu au fost 
nicidecum afectate, întrucît dispun şi de 
o reţea electrică proprie. Dar singura con- 
cluzie care se desprinde de aici este că 
problemele de ordin militar se bucură 
de o atenţie prioritară. 

După o săptămînă de declaraţii con- 
fuze şi contradictorii despre cauzele celui 
mai mare scurtcircuit din întreaga isto- 
rie a electricităţii, după ce preşedintele 
Johnson a ordonat F.B.L.-ului să facă o 
anchetă, iar Congresul a iniţiat şi el o 
anchetă pe cont propriu, la 15 noiembrie 
s-a anunțat: de vină este ruperea unui 
releu la centrala de la Queenstone (pro- 
vincia canadiană Ontario) care face parte 
din sistemul hidroelectric al Niagarei. A- 
ceastă ruptură a provocat o puternică 
descărcare de curent în sistemul de dis- 
tribuire a energiei din nordul statului 
New York iar centralele din acest sistem 
n-au fost capabile s-o absoarbă. 

Întreaga presă americană se întreabă 
însă cum este cu putință ca lumina unei 
bune părți a Americii „să depindă de un 
singur fir“. Dacă ajunge să se rupă unde- 
va un cablu, să se prăbușească un stilp 
sau să se defecteze un comutator pentru 
ca 80 de milioane de oameni să fie az- 
vîrliţi înafara circuitului civilizaţiei, fără 
îndoială că ceva nu este în regulă. Este 
vinovată interconectarea sistemelor de dis- 
tribuţie ? Sau, dimpotrivă, accidentele de 
acest fel pot avea loc pentru că nu există 
un sistem naţional de distribuire a ener- 
giei electrice, controlat de stat ? În S.U.A. 
se desfăşoară în aceste zile controverse 
aprinse pe această temă. 


În 1888, New York-ul a fost imobilizat 
vreme de trei zile de un viscol nemaipo- 
menit. Era un alt New York, fără zgîrie- 
nori şi metro, fără televiziune și frigidere, 
fără automobile şi aeroporturi. „Cu ne- 
putință aici“, intitulat Sinclair Lewis 
o carte despre nişte fenomene sumbre 
care se dovedesc pînă la urmă foarte po- 
sibile în Statele Unite. Și pana de electri- 
citate de săptămîna trecută intră în cate- 
goria fenomenelor pe care, pînă la 9 no- 
iembrie, americanii le considerau „cu ne- 
putință“. 


Felicia ANTIP 


PUNCTE DE VEDERE 


Monde 


PARIS 


O DUBLĂ ÎNCERCARE 
DE FORȚĂ 


REBELIUNEA conducătorilor de la Sa- 
lisbury marchează o nouă etapă, mult mai 
dramatică decît cele precedente, a unei 
crize care durează de fapt de trei ani. 
Aşa cum a subliniat Wilson la 11 noiem- 
brie, între reprezentanții Frontului Rhode- 
sian şi conducătorii britanici există „o 
deosebire profundă de filozofii“. Obiecti- 
vul real al colonilor rhodesieni este de a-şi 
păstra la infinit privilegiile asigurate de 
segregația rasială care domneşte de fapt 
în Rhodesia. Atît din realism politic cît 
şi din convingere de principiu, guvernul 
Regatului Unit se opune acestei pretenţii. 
lată în ce constă fondul diferendului, al 
cărui deznodămînt nu-l poate prezice ni- 
meni. 

Obiectivul guvernului britanic, a spus 
Wilson, este de a permite restabilirea le- 
galității în Rhodesia. Prin toate mijloacele 
de presiune de care dispune, şi în special 
prin boicotul financiar şi economic, gu- 
vernul britanic înțelege să demonstreze 
colonilor rhodesieni că nu pot supraviețui 
singuri şi astfel să-i silească să renunțe la 
acţiunea lor. Dar oricît ar fi de aspre 
sancţiunile luate în considerare, pot trece 
luni, dacă nu ani, înainte ca europenii din 
Rhodesia, considerînd că situația lor este 
insuportabilă, să-şi recunoască greşeala. 

Într-adevăr, cei 4 milioane de africani 
din Rhodesia asigură un fel de „pernă 
protectoare“ celor 220000 de albi, care 
dispun de altfel de rezerve suficiente pen- 
tru a menţine de bine, de rău, modul de 
viață de care sînt legaţi. În orice caz, 


apă 


pentru a avea vreo eficacitate, sancţiunile 
economice ar trebui să fie aplicate pe 
plan internaţional în modul cel mai una- 
mim posibil. Or, este foarte îndoielnic că 
Africa de Sud, ca să nu cităm decît o sin- 
gură ţară, intenţionează să urmeze Marea 
Britanie în acest domeniu. 

De asemenea, războiul de uzură decla- 
rat între Londra şi Salisbury se situează şi 
pe alt plan, acela al opiniilor interne din 
Marea Britanie şi din colonie. Wilson nu 
a găsit cuvinte destul de aspre pentru a-i 
califica pe conducătorii rhodesieni şi po- 
litica lor iresponsabilă. Este clar că Marea 
Britanie va depune toate eforturile pentru 
a încuraja opoziţia la regimul lui Smith 
să se declare şi să joace în sfîrşit un rol 
activ în Rhodesia. Acesta este sensul ape- 
lului lansat tuturor rhodesienilor de a re- 
fuza să susțină autorităţile rebele. 

Dar Smith şi prietenii lui mizează pe 
disensiuni în rîndul opiniei britanice. Rho- 
desienii au în Anglia nenumărate rude şi 
relaţii. Cît timp vor accepta ele ca rho- 
desienii să fie menţinuţi înafara Com- 
monwealthului şi a comunității de limbă 
engleză? Dacă Wilson a exclus ipoteza 
intervenţiei militare cerute de mai multe 
state africane, el a făcut-o tocmai deoarece 
ştie că aceasta s-ar lovi de o puternică 
opoziţie în rîndul propriilor lui concetă- 
teni. Nu se găsesc oare deja glasuri — 
în orice caz în partidul conservator — care 
afirmă că guvernul britanic este prea as- 
pru cu oameni deveniți rebeli, poate faţă 
de suveranitatea Angliei, dar care rămîn 
totuşi supuşi ai Coroanei ? 

Dornic să păstreze un sprijin cît mai 
unanim posibil, Wilson, care făcuse totul 
pentru a evita acest deznodămînt provizo- 
riu, va acţiona probabil în cursul săptă- 
mînilor următoare cu cea mai mare pru- 
dență. Dar el va trebui să ia o oarecare 
inițiativă pozitivă dacă nu doreşte ca în- 
cercarea de forţă începută să se dezvăluie 
în cele din urmă la fel de periculoasă 
pentru el însuşi ca şi pentru Smith. 


La Dar es Salaam, în Tanzania, au loc mari demonstrații împotriva declarării unilaterale 


a independenţei Rhodesiei de sud 

The New Work Cimes. 


ORCHESTRA CU UN 
SINGUR INSTRUMENTIST 


LA 9 NOIEMBRIE, cînd s-a produs 
pana de curent electric din S.U.A., primul 
om pe care l-a convocat președintele John- 
son a fost ministrul apărării McNamara. 
La 10 noiembrie, omul care a negociat şi 
a anunțat reglementarea „războiului alumi- 
niului“ a fost acelaşi McNamara. Iar la 
ll noiembrie McNamara se afla la ferma 
preşedintelui pentru a participa la prima 
examinare importantă a politicii externe 
după boala lui Johnson. 

Fireşte, de fiecare dată, exista şi un 
aspect interesînd Ministerul Apărării. Dar 
Robert MeNamara a avut un rol, printre 
multe altele, în tratarea problemei regiunii 
Appalachia, a problemei petrolului rezi- 
dual, a problemei drepturilor civile, şi pare 
să fie consultat tot mai mult în majoritatea 
problemelor mari, indiferent de legătura lor 
cu apărarea. 

Pentru un om care trebuie să conducă 
un război în Vietnam, să dirijeze Penta- 
gonul, să supravegheze cheltuierea a 50 
de miliarde de dolari anual şi să justifice 
toate acţiunile sale atit în faţa preşedin- 
telui cît şi în fața Congresului, aceste răs- 
punderi suplimentare trebuie să constituie 
o mare povară, dar preşedintele i se adre- 
sează din ce în ce mai mult şi în prezent 
McNamara acţionează ca un fel de preşe- 
dinte adjunct. 

Johnson se întîlneşte cu el mult mai 
des decît o făcea preşedintele Kennedy, 
îl informează asupra unei sfere mult mai 
largi de subiecte, recurge permanent la 
serviciile sale în cadrul comunicărilor fă- 
cute congresmenilor la Casa Albă, şi vor- 
beşte mereu cu el la telefon. 

Nu există în conducerea ramurii execu- 
tive doi oameni care să se deosebească 
mai mult ca antecedente şi stil decît pre- 


ART BUCHWALD 


şedintele şi ministrul apărării, dar cînd 
preşedintele doreşte fapte sau o acţiune 
rapidă i se adresează lui McNamara şi a- 
ceastă tendință pare să se fi accentuat în 
cursul bolii lui Johnson. De asemenea, 
există puţine probleme mari de politică 
externă sau chiar internă care să nu pri- 
vească într-un mod sau altul Ministerul 
Apărării. Rolul conducător al lui MeNa- 
mara în conflictul cu privire la prețul alu- 
miniului se explică prin faptul că Penta- 
gonul este cel mai mare cumpărător de a- 
luminiu din ţară. Dar, firește, acest lucru 
este adevărat în privința majorităţii celor- 
lalte produse, de la avioane și camioane 
la textile şi articole de toaletă. 

Washingtonul este deosebit de interesat 
acum de activităţile lui McNamara, deoa- 
rece ramura executivă trece printr-o pe- 
rioadă dificilă de tranziție în departamen- 
tele şi agenţiile interne. Chiar şi înainte de 
noile programe privitoare la combaterea 
sărăciei, asistență sanitară, învățămînt şi 
tineret adoptate anul acesta de Congres, 
programele „de bunăstare“ erau împrăştiate 
între diferite departamente şi coordonate 
fie slab, fie de loc. 

Aceste programe nu numai că au mulți 
stăpîni la Washington, dar în prezent sînt 
administrate de tot felul de agenţii dife- 
rite din orașe: uneori de primarii locali, 
alteori de comitetele locale de bunăstare, 
sau de reprezentanţi ai universităților și ai 
bisericilor. Și în scurt timp va începe să 
lucreze noul Departament pentru proble- 
mele urbane, deşi preşedintele nu a anun- 
ţat încă cine-l va conduce. 

În baza capitolului VI al legii iniţiale 
pentru posibilităţi economice (programul 
pentru combaterea sărăciei), a fost înfiin- 
tat un Consiliu pentru posibilităţile econo- 
mice cu sarcina de a coordona programele 
pentru combaterea sărăciei, iar acest or- 
ganism nu s-a întrunit decît de patru ori. 

La prima lui şedinţă, Johnson a decla- 
rat că doreşte ca noul organism să fie Con- 
siliul securităţii interne a ţării, îndeplinind 
pe plan intern rolul coordonator îndeplinit 


DESCOPERIREA AMERICII 


În timp ce toată lumea discută cu aprin- 
dere cine anume a descoperit America, în 
momentul de faţă în rindul triburilor indie- 
ne se deslășoară o puternică controversă în 
legătură cu cine anume l-a descoperit pe 
Columb. 

Şeful tribului Şoimilor Albi (în engleză: 
„White Hawks“, joc de cuvinte cu „White 
House” — Casa Albă — n.t.) a publicat re- 
cent o declaraţie arătind că strămoșii săi 
sînt primii care l-au salutat pe Columb a- 
tunci cînd a debarcat, şi a prezentat textul 
convorbirii pe care a avut-o Columb cu un 
unchi de-al său cu multe secole în urmă. 

— Salut, Tată Alb — spuse șeful, pe cind 
Columb păşea pe țărm. Ce te aduce în New 
Vinland ? 

Columb, se spune, a privit pe harta pe 
care o avea. 

— New Vinland? Credeam că asta e Lu- 
mea Nouă, 

— Era, Tată Alb, dar a fost descoperită 
de Leif Norocosul (după cum se ştie, în 
ultimul timp unii au atribuit descoperirea 
Americii vikingului Leif Ericsson — n.t.). 

— Şlie cineva acest lucru ? 

— Numai tu şi cu mine și ciţiva călugări 
cartografi. 

— Ştii să-ţi ţii gura, indianule ? 

— Cum mi-ai spus? 

— Indian. l-am promis reginei Isabela că 
o să găsesc un drum nou spre Indiile Răsă- 
ritene. De aceea, ești indian. 

— Şi ce ești tu, Tată Alb? 

— Sint Columb, explorator de obirșie ita- 
liană. 

— Minunat — spuse șeful. De acum îna- 
inte, în cinstea ta vom numi această zi 
Ziua lui Columb. 

— E foarte drăguţ din partea ta, indianule. 
În numele reginei Isabela, ocup această 
insulă şi toate insulele situate la nord, sud, 
est și vest de ea. 

Şetul il privi pe Columb. 

— Eşti nebun ? 

— Ce înţelegi prin asta, indianule ? 

— Țara asta e a noastră. Noi sintem pri- 
mii ei locuitori. Noi, părinţii noștri și pă- 
rinții lor. Nu vrem să fim spanioli. 


PUNCTE DE VEBEREI e Dreapta 


de Consiliul naţional al securităţii în do- 
meniul politicii externe şi în domeniul apă- 
rării. Sargent Schriver a fost numit preşe- 
dintele Consiliului, dar el este mai mic 
în rang decît membrii cabinetului din Con- 
siliu şi în plus a fost atît de ocupat cu 
programul pentru combaterea sărăciei, pre- 
cum şi cu Corpul Păcii, încît nu a avut 
timp pentru activitatea de coordonare. 

La Washington s-a vorbit despre preda- 
rea funcţiei de conducere a Consiliului se- 
curităţii interne vicepreşedintelui Hubert 
Humphrey, care are rangul necesar pentru 
a prezida asupra tuturor membrilor cabi- 
netului făcînd parte din consiliu, dar ideea 
nu s-a bucurat de sprijinul preşedintelui 
şi el a fost prea preocupat de războiul din 
Vietnam pentru a conduce el însuşi con- 
siliul. 

În consecință, există tendința ca în 
cursul unei crize orice problemă interde- 
partamentală internă să fie predată vre- 
unui comitet organizat în grabă şi format 
din cîtiva membri ai cabinetului sau sub- 
cabinetului, şi dacă ministerul lui McNa- 
mara are ceva de-a face cu problema, pre- 
şedintele se adresează ministrului apărării. 

Ceea ce preocupă în prezent o mulţime 
de oameni la Washington este dacă preșe- 

” dintele va continua să-l folosească pe Mc- 
Namara în aceste probleme interne mai 
largi din actualul lui post de la Pentagon, 
sau dacă îl va muta în mod efectiv la Casa 
Albă ca expert principal şi coordonator. 

În rîndul Administrației există chiar un 
puternic curent de opinie care cere ca 
McNamara să primească sarcina de a con- 
duce noul Departament pentru problemele 
urbane şi din această funcţie să lucreze 
şi ca coordonator al cabinetului în pro- 
blemele interne. Dar, în orice caz, două 
lucruri sînt clare: administrarea noilor 
programe interne este în prezent extrem 
de nesatisfăcătoare, şi va rămîne astfel 
pînă cînd McNamara, Humphrey sau vre- 
un alt confident energic al preşedintelui va 
primi sarcina să facă ordine în haos. 


James RESTON 


— Indianule, sintem prietenii voştri. O să 
vă ajutăm. O să vă educăm copiii şi o să 
vă construim spitale, școli şi drumuri. O să 
vă dăm ajutor pentru străinătate, tunuri și 
blindate, astfel incit să vă puteți apăra şi 
să fiţi liberi. 

— Dar,- Tată Alb, sîntem liberi. 

-— Nu discuta. Noi știm ce este mai bine 
ba voi. Acum spune unde sint mirode- 
niile. 

— Ce mirodenii ? 

— Nu-ți bate joc de noi, şefule. Trebuie 
să aveţi mirodenii pe aici, căci altfel nu vi 
s-ar spune indieni. 

— Nu ni se spune indieni. Tu ne spui in- 
dieni. Nici acum nu ştii unde te afli. 

Columb spuse : 

— Ei bine, dă-mi tot aurul pe care îl aveţi 
şi vă las să scăpaţți cu viaţă. 

— Voi, oamenii albi, sinteţi prea buni cu 
noi — spuse șeful. Cum am putea să vă 
răsplătim vreodată ? 

Îngrămădind aurul în saci, Columb răs- 
punse : 

— Doar atit: să uiţi de Leif Norocosul,. 
Dacă sufli vreodată o vorbă cuiva, băieții 
mei o să fabrice mocasini din ciment pentru 
voi toţi. 

— N-ai grijă, Columb. O să fie secretul 
nostru. N-o să spun adevărul decit fiului 
meu. 

— Unde e? 

— Învață la Yale. 

(Din New York Herald Tribune) 


FLOTA ATOMICĂ 
ÎN CEAȚĂ 


DEPUTATULUI creştin-democrat Bir- 
renbach, un om al industriei grele şi 
pasionat cititor de opere istorice, i s-a 
încredinţat o misiune nouă. Trecînd peste 
Ministerul de Externe al R.F.G. (ceea ce 
nu înseamnă nicidecum că folosirea aces- 
tui om politic este îndreptată împotriva 
ministerului), cancelarul Erhard îl trimite 
la Washington cu sarcina de a netezi 
terenul pe care urmează să se desfăşoare 
peste citeva săptămîni convorbirea dintre 
şeful guvernulai vest-german şi preşedin- 
tele S.U.A. Numele său dă întregii ches- 
tiuni o nuanţă oarecum dramatică : Birren- 
bach, care s-a bucurat întotdeauna de 
consideraţie la Bonn, a devenit brusc, 
toamna trecută, un om cu notorietate 
internaţională, îndeplinind funcția de 
pompier în cunoscuta criză a politicii 
externe vest-germane în Orientul Apro- 
piat. În raport cu criza de atunci, rela- 
țiile vest-germano-americane nu sînt de 
un dramatism acut. Dar între Bonn și 
Washington există numeroase probleme 
deschise, a căror amploare şi importanță 
creşte din ce în ce mai mult, fără a se 
putea întrezări soluționarea lor. Potențial 
aceste probleme conțin deci un dramatism 
mai mare decît se observă la prima 
privire. 

Politica externă şi de alianțe a R.F.G. 
bate de ani de zile pasul pe loc. La 
Bonn se face auzită, în general, deşi nu 
în mod prea sonor, întrebarea dacă aceste 
sfere ale politicii vest-germane nu au in- 
trat propriu-zis într-un impas. Teoretic, 
această politică porneşte de la trei puncte 
de plecare, care toate au devenit îndoiel- 
nice. Tripla ei platformă se compune din 
alianța americano-vest-germană în cadrul 
N.A.T.O., din programul privind Europa 
şi din acordul franco-vest-german. Acesta 
din urmă a devenit inutilizabil pentru 
realizarea unor obiective politice mari. 
Alianţa  americano-vest-germană, la care 
Bonnul ţine mai mult decît la toate ce- 
lelalte, este expusă de ani de zile efecte- 
lor unor schimbări strategice şi politice ce 
au loc în lume. Din punct de vedere al 
sistemului intereselor vest-germane, aceste 


schimbări cer în mod foarte categoric — 
atît în cadrul N.A.T.O. cît şi în relaţiile 
germano-americane — forme şi structuri 
noi, pentru ca funcţia politică externă 
şi politico-militară a alianței germano- 
americane să poată fi restabilită. 

Dat fiind că Erhard şi Schroeder au 
acordat de multă vreme prioritate abso- 
lută înţelegerii cu Johnson, Rusk şi Mc- 
Namara, lăsînd pe planul al doilea dolean- 
tele lui de Gaulle — ceea ce a dus la 

aralizarea Tratatului de la Paris şi la 
locarea progresului în Europa — Bonnu- 
lui nu-i rămîne de făcut altceva decît să 
caute la Washington o bază de plecare 
sigură pentru realizarea dezideratelor sale. 
Pînă în prezent America a satisfăcut în- 
totdeauna asemenea doleanţe. În ultimii 
ani, însă, valoarea şi eficiența garanţiilor 
americane au căpătat un caracter foarte 
relativ, deşi în principiu Washingtonul a 
rămas pe aceleaşi poziţii, 

Dean Rusk sugerează din ce în ce mai 
limpede partenerilor săi germani ideea de 
a ajunge la un aranjament cu Europa 
răsăriteană, fapt care face ca Bonnul să 
fie mistuit de îndoieli. Abstracţie făcînd 
de argumentele americane contrare, vest- 
germanii nu ştiu dacă aceste insistenţe nu 
au scopul fie de a-i dezlega pe americani 
de obligaţii efective în problema ger- 
mană, fie — ceea ce ar fi acelaşi lucru — 
de a lăsa, în colaborare cu toţi ceilalţi 
participanţi, ca problema germană să „în- 
gheţe“ pentru multă vreme. 

În ce priveşte dorinţele R.F.G., ameri- 
canii le-au recunoscut, în principiu, ca 
juste preconizînd proiectul F.N.M. Vest- 
germanii consideră că pretenţia lor asupra 
colaborării în domeniul strategiei nu- 
cleare este o cerință a unei politici de 
securitate raționale. Chiar proiectul 
F.N.M. li se pare în fond, în ce pri- 
veşte efectul său, insuficient., Reali- 
zarea acestui proiect ar fi considerată de 
Bonn, în cazul cel mai bun, doar ca 
început al unei evoluții. Acest lucru nu 
este valabil numai pentru Gerstenmaier, 
Strauss sau Guttenberg, ci şi pentru so- 
cial-democrați ca Erler, Helmut Schmidt 
etc. Chiar Erhard şi Schroeder sînt de 
această părere. Zilele acestea ministrul 
de externe al R.F.G. a confirmat-o lim- 
pede şi răspicat. 

Pe măsură ce pretenţiile vest-germane 
devin mai precise, contururile F.N.M., de- 
senate de americani, plutesc din ce în ce 
mai mult în ceața atlantică. Deputatul 
Birrenbach are înainte de toate misiunea 
de a sonda adevăratul fond al concep- 
ţiilor americane. 


Alfons DALMA 


180 000 de persoane au luat parte la mitingurile 


Tokio în ultimele zile împotriva tratatului japono—sud-coreean 


demonstrațiile de stradă desfăşurate la 

Pronostic deprimant 


Pentru anii 1965—1966 perspectiva econo- 
mică a Americii Latine apare deosebit de 
sumbră. Acesta este pronosticul pe care-l 
formulează tacit un raport confidențial ` în- 
tocmit de o secţiune a organismului Alianţa 
pentru progres. y 

Drept ilustrare, raportul arată că „,necesi- 
tățile brute totale de mijloace băneşti ex- 
terne ale țărilor din America Latină, exclu- 
zînd Venezuela, se vor ridica la aproximativ 
3 300 000 000 dolari în 1965 şi la 2 900 000 000 
în 1966". 

În timp ce Mexicul este socotită ca fiind 
singura țară care nu va înregistra deficite 
în soldul său, ci excedente importante, de- 
ficitele Argentinei pentru cei doi ani sint 
estimate la 194 şi respectiv 174 milioane 
dolari, cele ale Braziliei la 390 şi 395 mi- 
lioane dolari, iar cele ale Republicii Chiie 
la 150 și 144 milioane de dolari. 

Aceasta înseamnă că America Latină va 
fi obligată în continuare să facă împrumu- 
turi pentru a-și acoperi contractele, trans- 
formindu-se în sclav etern al creditorilor săi. 

Același raport se preocupă de înrăutățirea 
relaţiilor de schimb şi scăderea progresivă 
a valorii articolelor de export latino-ameri- 
cane. Raportul menţionează că între anii 
1958 şi 1962 volumul fizic al exporturilor 
latino-americane a crescut cu 27 la sută, 
în timp ce puterea de achiziţie a acestor 
exporturi s-a ridicat la numai 13 la sută. 

Pentru a acoperi numai amortizarea da- 
toriilor din sectorul public, America Latină 
va trebui să afecteze 25,4 la sută din to- 
talul exporturilor ei în 1965 şi 17,3 la sută 
pentru 1966. Raportul nu dă cifre cu privire 
la amortizarea datoriilor din sectorul parti- 
cular, dar nu este exagerat dacă se esti- 
mează ca atingind circa 50 la sută din 
exporturile anului 1965. 


(Din Epoca, Montevideo) 


O grabă periculoasă 


Guvernul de la Bonn nu riscă oare să se 
închidă într-o dublă contradicţie atunci cind 
revendică o participare a ţării lui la arma 
nucleară, reafirmindu-şi în același timp, aşa 
cum a făcut cancelarul Erhard, ataşamentul 
„la idealul unei mari Europe unite” ? Calea 
păcii nu trece prin F.N.M. Dimpotrivă, Dacă, 
în spiritul autorilor lui, acest proiect trebuia 
să îndepărteze, dincolo de Rin, demonul a- 
tomic, el nu a făcut de fapt decit să gră- 
bească apariția lui. Proiectul F.N.M. este 
acela care riscă astăzi să îngreuneze des- 
ființarea liniei de despărțire ivite în urma 
unui război dorit de Reich. Normalizarea 
relaţiilor dintre toate ţările continentului eu- 
ropean, condiţie esenţială pentru soluționarea 
problemei germane, ar putea fi astfel peri- 
culos compromisă. 

Aceasta nu înseamnă că R.F.G. nu este 
membru cu drepturi depline al alianţei atlan- 
tice şi că nu este îndreptăţită astfel să 
participe la strategia acestei alianțe pentru 
propria ei apărare. Dar, dintre două rele 
trebuie ales cel mai mic. Nu se pune pro- 
blema ca R.F.G. să aibă un permanent 
complex de vinovăţie faţă de vecinii ei eu- 
ropeni. Nu aceasta doresc ei. Franța este 
prima care a dovedit-o, pecetluind colabo- 
rarea franco-vest-germană,. Ceea ce cer vecinii 
europeni ai Germaniei, cu prilejul aniversării 
armistiţiului din 1918, este ca R.F.G. să 
contribuie ea însăși la crearea condiţiilor 
unei adevărate iîmpăcări pe tot continentul. 


Lucienne HUBERT-RODIER 
(Din La Nation) 

CAnNPABAA 


MOSCOVA 


FRONT UNIC 
ÎMPOTRIVA REGIMULUI 
FASCIST DIN PORTUGALIA 


RECENT a avut loc Congresul al 
VI-lea al Partidului Comunist din Portu- 
galia. Desfăşurarea congresului în condi- 
tiile terorii fasciste, cînd aparatul represiv 
încearcă tot mai des să-şi îndrepte lovitu- 
rile împotriva noastră pentru a zdrobi 
aparatul central ilegal şi organizaţiile de 
partid reprezintă prin sine însuşi o vic- 
torie. Faptul că acest congres şi-a ţinut 
cu succes lucrările, hotăririle pe care le-a 
adoptat dovedesc forţa partidului nostru, 
marea sa experienţă în lupta ilegală, capa- 
cităţile organizatorice, rolul de avangardă 
incontestabil al clasei muncitoare şi al 
maselor populare, faptul că partidul ocupă 
poziţii de ară în întreaga mişcare anti- 
fascistă. 

Din delegații la Congresul al VI-lea 
59 la sută au fost în închisori, fiind exe- 
cutați peste 100 de ani de detențiune. 
Faptul acesta stă mărturie a condițiilor 
grele de luptă, a spiritului de sacrificiu 
de care dau dovadă comuniştii, a vitali- 
tăţii partidului care timp de 39 din 44 Je 
ani de existenţă s-a aflat în adincă ile- 
galitate. 

Din momentul desfăşurării, tot în ilega- 
litate, a Congresului al V-lea, au trecut 
opt ani. În aceşti ani pe arena interna- 
țională au avut loc schimbări importante 
în favoarea forţelor păcii, democraţiei şi 
socialismului. În Portugalia s-a intensifi- 
cat lupta maselor populare. În anii 1958 
şi 1962 au avut loc mari acţiuni politice 
ale oamenilor muncii. Eliberarea teritoriu- 
lui Goa şi creşterea luptei armate a po- 
poarelor din Angola, Mozambic şi Gui- 
neea „portugheză“ au inaugurat destră- 
marea colonialismului portughez. Regimul 
fascist al lui Salazar a intrat în criza cea 
mai serioasă din decursul existenţei sale. 

Partidul ca forță conducătoare a reuşit 
să-şi continue activitatea, să-şi întărească 
organizaţia, să editeze cu regularitate presa 
ilegală datorită legăturilor strînse cu clasa 
muncitoare şi cu masele muncitoare. 

(...) Delegații la congres, în cuvîntările 
lor, au vorbit despre lupta maselor popu- 
lare pe care unii dintre ei o conduc 
direct. Lupta muncitorilor din industrie şi 
agricultură, a pescarilor pentru ridicarea 
salariilor şi pentru alte cereri imediate a 
căpătat un mare avînt şi s-a transformat 
în mari acţiuni politice împotriva regimu- 
lui fascist. Mişcarea studenţească în apă- 
rarea dreptului de asociere, numeroasele 
acţiuni ale soldaţilor şi tinerilor ofiţeri 
împotriva războiului colonial şi mai ales 
dezertările au căpătat caracterul unei miş- 
cări de masă. Împotriva politicii nefaste 
a guvernului îşi ridică vocea intelectuali- 
tatea portugheză. "Ţăranii cu pămînt puţin 
opun o puternică rezistenţă încercărilor de 
a-i izgoni de pe pămînturile lor şi impozi- 
telor ridicate. Se semnalează mari acţiuni 
politice ale maselor populare, mai ales 
demonstraţii de stradă, care cer instau- 
rarea libertăţilor democratice. Cu înce- 
pere din 1962 o mare importanță a căpă- 
tat-o sărbătorirea zilei de 1 Mai, marcată 
prin greve şi demonstraţii care au făcut 

din această dată o zi a luptei antifasciste. 

(...) Congresul a aprobat un nou pro- 
gram şi un nou statut al partidului şi a 
definit sarcinile imediate ale partidului în 
opera de consolidare internă, de unire a 
forţelor democratice şi patriotice şi de 
dezvoltare a luptei maselor populare în 
scopul răsturnării dictaturii fasciste şi in- 
staurării unei  orînduiri democratice în 
Portugalia. 

Programul Partidului Comunist din Por- 
tugalia caracterizează lupta împotriva dic- 
taturii fasciste ca o luptă antimonopolistă 
şi antiimperialistă în care sînt interesaţi 
proletariatul, ţăranii săraci şi  mijlocaşi, 
mica burghezie orăşenească şi cercuri ale 
burgheziei mijlocii, definind actuala etapă 
a revoluţiei ca o revoluţie democratică şi 
națională. 

(...) Programul concretizează ţelurile re- 
voluţiei democratice şi naţionale în urmă- 
toarele opt puncte principale: 1) distru- 
gerea statului fascist şi instaurarea unei 
orînduiri democratice; 2) lichidarea pu- 
terii monopolurilor şi asigurarea unei dez- 
voltări economice şi generale; 3) desfă- 
şurarea reformei agrare transmiţindu-se pă- 
mîntul acelora care-l lucrează; 4) ridi- 
carea nivelului de trai al claselor 
muncitoare şi al întregului popor; 5) de- 
mocratizarea învățămîntului şi culturii ; 
6) eliberarea Portugaliei de imperialism ; 
7) recunoaşterea şi asigurarea drepturilor 
la independență imediată pentru popoarele 
din coloniile portugheze ; 8) promovarea 
unei politici de pace şi prietenie cu toate 
popoarele. 

Programul trasează reformele şi măsurile 
necesare pentru asigurarea acestor țeluri şi 
arată că lupta pentru o revoluţie demo- 
cratică şi naţională este parte integrantă 
a luptei pentru socialism. 

Luînd în consideraţie lipsa totală de 
libertăţi, politica teroristă a regimului, 
hotărîrea sa de a se opune prin violenţă 
pînă la sfîrşit şi esenţa fascistă a statului 
puternic centralizat, bazat pe forță ar- 
mată, programul preconizează o insurec- 
ţie armată populară drept calea pentru 
răsturnarea dictaturii fasciste şi înlocuirea 
ei cu un guvern provizoriu, a cărui prin- 
cipală misiune ar fi să instaureze libertă- 
tile democratice, să desfăşoare alegeri li- 
bere pentru o adunare constituantă. Se 
subliniază în acelaşi timp că principalele 
sarcini ale partidului în scopul creării con- 
diţiilor pentru o insurecție victorioasă sìnt 
consolidarea tuturor laturilor muncii de 
partid, unitatea de acţiune a clasei mun- 
citoare, organizarea forţelor democratice 
şi patriotice şi dezvoltarea luptei maselor 
populare. 

(...) Congresul a acordat o atenţie de- 
osebită necesităţii depăşirii punctelor slabe 
din punct de vedere organizatoric al miş- 
cării antifasciste. Partidul Comunist din 
Portugalia împreună cu celelalte grupări 
politice de stînga (socialişti, liberali, cato- 
lici) formează Frontul patriotic de elibe- 
rare naţională care dispune de organizații 
ilegale (junte de acţiune patriotică) şi de 
o presă ilegală proprie. Congresul a sub- 
liniat în acelaşi timp că în acţiunile de 
coordonare a Frontului patriotic în care 
intră şi aripa de dreapta a opoziţiei şi 
burghezia liberală, există lipsuri care se 
cer a fi lichidate. Criticînd iluziile, neho- 
tărîrea şi oscilaţiile burgheziei liberale, 
congresul a subliniat în acelaşi timp ne- 
cesitatea unităţii de acţiune cu aceasta. În 
egală măsură a fost subliniată importanţa 
unităţii cu cercuri tot mai largi ale cato- 
licilor care se depărtează de regimul fas- 
cist şi încearcă să se organizeze, 

(...) În „Apelul către clasa muncitoare, 
poporul portughez şi toţi antifasciştii“, 


congresul - cheamă la luptă masele largi 
populare arătînd scopurile imediate, for- 
mele de organizare şi activitate, 

Lupta pentru ridicarea salariilor, cuce- 
rivea și respectarea zilei de muncă de opt 
ore, lupta împotriva şomajului, împotriva 
creşterii costului vieţii şi a creşterii im- 
pozitelor, pentru asemenea prețuri la 
produsele agricole care să compenseze 
cheltuielile, împotriva alungării ţăranilor 
de pe pămînturi, pentru drepturile tinere- 
tului muncitor şi ale studenților, pentru 
reîntoarcerea trupelor expediționare, îm- 
potriva măsurilor de centralizare şi de 
pătrundere a capitalului străin, pentru li- 
chidarea bazelor militare străine pe teri- 
toriul Portugaliei, pentru amnistie şi elibe- 
rarea deținuților politici — iată princi- 
palele cerințe, țelurile imediate ale luptei. 

(..) În „Salutul adresat popoarelor din 
coloniile portugheze“, congresul demască 
asuprirea colonială, exploatarea şi războiul 
criminal cu ajutorul cărora guvernul lui 
Salazar caută să înece în sînge lupta justă 
a popoarelor din Angola, Mozambic şi 
aşa-numita Guinee „portugheză“. „Decla- 
răm în mod solemn — se arată în Salut 
— că comuniştii portughezi sînt în între- 
gime de partea voastră, de partea luptei 
voastre pentru independenţă. În pofida 
represiunilor crunte din partea fasciştilor, 
vom continua neobosit lupta noastră peu- 
tru victoria generală, istoriceşte inevita- 
bilă, asupra fascismului şi colonialismului“. 

În „Rezoluţia asupra situaţiei din Viet- 
nam“, congresul sprijină şi-şi manifestă 
respectul fierbinte față de poporul eroic 
vietnamez asigurînd poporul Vietnamului, 
Republica Democrată Vietnam, Partidul 
celor ce muncesc din Vietnam şi Frontul 
Naţional de Eliberare din Vietnamul de 
sud de solidaritatea deplină a comunişti- 
lor portughezi, exprimînd convingerea că 
agresorii americani vor fi zdrobiţi. 

(...) Congresul al VI-lea al P.C.P. con- 
stituie o verigă importantă în viața parti- 
dului şi a mişcării antifasciste, constituie 
un pas înainte pe calea care va duce 
poporul portughez la cucerirea democra- 
ţiei, păcii, independenţei naţionale şi so- 
cialismului. 


Alvaro CUNHAL 


secretar general al Partidului 
Comunist Portughez 


Herald cârfite Tribune 

CRITICĂ ÎN GRECIA 
LA ADRESA C.E.E. 


DUPĂ DOI ANI, oamenii de afaceri 
greci examinează acordul de asociere din- 
tre Grecia şi Piaţa comună. Ei critică 
unele prevederi ale acordului, şi schiar 
acordul în întregime. 

Criticile şi întrebările privitoare la acord 
sînt motivate în special de dezechilibrul 
crescînd din schimburile Greciei cu 
C.E.E. datorită creşterii substanţiale a 
importurilor, în timp ce exporturile au 
stagnat sau au scăzut. Actuala atitudine 


In marele amfiteatru de la Sorbona au fost remise insemnele de doctor honoris causa mai multor 
profesori străini : de la stînga la dreapta, PAUL GUGGENHEIM, profesor la Facultatea de drept 
din Geneva şi la Institutul universitar de înalte studii internaţionale, MAX KASER, profesor de 
drept roman la Universitatea din Hamburg, LUDO VAN BOGAERT, profesor de neurologie la 
Facultatea de medicină din Bruxelles, ROBERT R. RACE, directorul Institutului Lister din Londra, 
VIKTOR AMBARȚUMIAN, membru al Academiei de științe a U.R.S.S. şi preşedintele Uniunii 
Astronomice Internaționale, GEORGE GAYLORD SIMPSON, profesor de paleontologie la Univer- 
sitalea Harvard (S.U.A.) și RAYMOND BOUILLENNE, profesor de geografie botanică la Uni- 


versitatea din Liège (Belgia) 


nefavorabilă faţă de organizaţia celor şase 
țări a fost de asemenea mult influenţată 
de refuzul C.E.E. de a permite Greciei 
să participe ca membru egal şi cu 
drepturi depline la programul agricol al 
Pieței comune. În general vorbind, pro- 
blema este legată de preocuparea pentru 
dezvoltarea economică a Greciei. 

În faza lui iniţială, tratatul de la Atena 
stabilise o uniune vamală între Grecia şi 
C.E.E., cuprinzînd întreaga sferă a schim- 
burilor comerciale dintre cele două părţi, 
cu excepţia produselor Comunităţii Euro- 
pene a Cărbunelui şi Oţelului. Această 


uniune vamală urmează să fie realizată ` 


prin înlăturarea treptată a taxelor vamale 
şi a restricţiilor cantitative şi prin adop- 
tarea unor tarife externe comune. 

La sfîrşitul primei perioade de doi ani 
a asocierii, situaţia este următoarea : 

Produsele greceşti importate în tările 
C.E.E, sînt supuse aceloraşi restricții ca 
şi mărfurile provenite din cele şase ţări 
membre, În acelaşi timp, au fost înlătu- 
rate toate restricțiile cantitative la impor- 
turile de produse greceşti. 

În ce privește principalele trei produse 
agricole care prezintă un interes special 
pentru Grecia, au fost acordate reduceri 
tarifare de 50 şi 60 la sută la tutun şi 
struguri, iar la vinuri au fost acordate 
cotele stabilite prin tratat. 

Dar, după cum subliniam mai sus, 
rezultatele acestui tratament preferenţial 
nu au fost satisfăcătoare. Motivele trebuie 
să fie căutate în structura economiei gre- 
cești, care în momentul de față trece 
printr-un stadiu de industrializare păs- 
trîndu-şi _ totuşi caracterul predominant 
agricol. În cursul perioadei inițiale de 
doi ani. de la intrarea în vigoare a tra- 
tatului de la Atena, şi în special în cursul 
anului 1965, punctul nevralgic în relaţiile 
Greciei cu C.E.E. a continuat să fie pro- 
blema armonizării.  Divergenţa esențială 
constă în faptul că Piața comună a sus- 
ținut că armonizarea trebuie să fie efec- 
tuată treptat în decursul perioadei de 
tranziție prelungite de 22 de ani; aceasta 


este poziția de pe care a fost dispusă să 
aplice la produsele agricole greceşti prin- 
cipiul liberei circulații în cadrul comuni- 
tăţii, 

Totuşi, partenerii Greciei din Piaţa co- 
mună au refuzat să acorde Greciei avan- 
tajele celorlalte două principii de bază 
ale politicii agricole comune, şi anume 
principiul preţurilor uniforme şi princi- 
piul garanţiilor uniforme pentru cultiva- 
tori. În cadrul acestei poziţii, comunita- 
tea a refuzat să acorde Greciei partici- 
parea egală la mecanismul politicii agri- 
cole comune, inclusiv fondul de orientare 
şi garanții. 

Punctul de vedere al Greciei: dimpo- 
trivă, este de neconceput ca principiul 
armonizării progresive să fie folosit îm- 
potriva Greciei. 


Cristos PANACOS 


președintele Camerei de Comerţ 
și Industrie din Atena 


Monde 


PARIS 


CONVORBIRILE 
COUVE DE MURVILLE — 
SCHROEDER 


GERHARD Schroeder a părăsit sîmbătă 
după-amiază Parisul plecînd spre Bonn, 
după o întrevedere de două ore cu Couve 
de Murville. Nu se aşteaptă nici un co- 
municat, întrucît această întîlnire se si- 
tuează în cadrul relaţiilor trimestriale pre- 
văzute de tratatul franco—vest-german. 


Întrebărilor puse de ziarişti la ieşirea sa 
de la Quai d'Orsay, Schroeder le-a răs- 
puns : „Am avut o convorbire foarte utilă, 
special consacrată problemelor europene, 
deci Pieței comune“. În ceea ce priveşte 
posibilitatea unei conferinţe europene în 
şase, a adăugat el: „Această conferinţă nu 
este prevăzută într-un viitor apropiat, dar 
este desigur posibilă“. Schroeder a arătat 
că problemele N.A.T.O. nu au fost men- 
ţionate, decît într-o manieră marginală şi 
că problemele atomice „nu au jucat nici 
un rol în cadrul convorbirilor“. 

Este de crezut că Schroeder a exprimat 
un punct de vedere asemănător aceluia al 
noului său coleg de la Agricultură, Hoe- 
chler, care a declarat vineri la Bonn: 
„Guvernul R.F.G. nu este dispus să ac- 
cepte o reducere a dreptului de iniţiativă 
al comisiei C.E.E., dar, în problema majo- 
rității (în consiliul miniştrilor), se poate 
discuta“. 

Hoechler a insistat de asemenea asupra 
necesităţii de a menţine competențele acor- 
date comisiei prin tratatul de la Roma. 
Este un fel de a arăta că Bonnul se opune 
revizuirii acestui tratat. Cu toate că revi- 
zuirea nu este cerută în mod formal de 
guvernul francez şi că nu se poate înlătura 
posibilitatea unui compromis după alege- 
rile prezidenţiale, posibilităţile rămîn foarte 
îndepărtate. Într-adevăr, Parisul este hotărît 
nu numai să obţină plecarea lui Hallstein 
din comisia căreia i-a dat numele său, dar 
şi reducerea comisiei la un rol mai modest. 

Este puţin probabil ca problemele de 
persoane să fi fost abordate între Couve 
de Murville şi Schroeder, întrucît, după 
cît se declară, generalul de Gaulle îşi re- 
zervă să abordeze el însuşi aceste chestiuni 
cu cancelarul Erhard la începutul anului 
viitor. Pentru moment însă se pare că 
Bonnul este prea puţin dispus să-l sacri- 
fice pe Hallstein unei cîrpeli care, după 
părerea sa, ar modifica în mod profund 
condiţiile de funcţionare ale Pieței comune. 
Pe acest dezacord de fond s-a grefat un 
altul, cu privire la formă ; dacă vest-ger- 
manii par să accepte ca întrunirea celor 
şase pentru activizarea C.E.E. să aibă loc 
înafara prezenţei comisiei, ei insistă ca 
aceasta să se ţină la Bruxelles, ceea ce ar 
fi un mijloc de a sublinia continuitatea 
acestui organism. În schimb, la Paris se 
refuză o întîlnire la Bruxelles, în favoarea, 
de exemplu, a Veneţiei. 

Discuţia, privind călătoria lui Couve 
de Murville la Moscova şi ansamblul rela- 
ţiilor dintre Est şi Vest în Europa, nu pare 
să fi fost cu mult mai pozitivă. Generalul 
de Gaulle aşteaptă reunificarea Germaniei 
ca urmare a dezvoltării destinderii, a in- 
tensificării relaţiilor cu U.R.S.S. şi ţările 
socialiste, a independenţei crescînde a Eu- 
ropei față de Washington. Republica fede- 
rală aşteaptă însă acest lucru de pe urma 
unei întăriri a legăturilor sale cu Occi- 
dentul. Cu toate că problema armamentelor 
nucleare nu a fost abordată în mod direct, 
ea pare să fi apărut în filigran pe întreg 
parcursul discuţiei, ca un simbol al difi- 
cultăţilor care riscă să se adauge în scurtă 
vreme tuturor acelora care apasă de pe 
acum asupra prieteniei, nu chiar de mult 
atît de sărbătorite, între Franţa şi Germa- 
nia occidentală. 

La Bonn se manifestă aşadar o deose- 
bită atenţie pentru a se păstra cel puţin 
faţada tratatului franco—vest-german, atît 
pentru motive de politică internă, cît şi 
pentru a evita de a se furniza pretexte 
Franţei, în privinţa căreia se exprimă tot 
mai mult temeri că se va apropia de pozi- 
ţiile sovietice, 


André FONTAINE 

HAMBURG 


„SĂ ECONOMISIM“ 


ESTE ÎNTR-ADEVĂR grotesc: mai 
întîi noul guvern Erhard numeşte o co- 
misie de economii compusă din patru mi- 
niştri, care într-un fel oarecare trebuie să 
scoată 7 miliarde din viitorul buget, de- 
oarece nu există o acoperire pentru această 
sumă — şi în acelaşi timp se anunţă că 
în viitoarea sa călătorie în Statele Unite 
Erhard va depune toate insistenţele spre 
a salva flota atomică a N.A.T.O. conside- 
rată pretutindeni ca inutilă din punct de 
vedere militar şi păgubitoare din punct de 
vedere politic, şi care în plus va costa 
Republica federală mai multe miliarde pe 
an. Tocmai un economist ca Erhard ar 
trebui doar să ştie că politica înarmării 
are şi o latură financiară; dar, destul de 
ciudat, el pare să nu o vadă. Mina sa 
stîngă aparent nu ştie ce face dreapta. 

Erhard vorbeşte de moderație, numeşte 
comisii de economii — şi în acelaşi timp 
duce o politică de înarmare care supralici- 
tează finanţele statului şi reduce la zero 
toate măsurile de economii. El acţionează 
ca un tată de familie cu un venit lunar 
de 2000 de mărci, care şi-a cumpărat un 
Mercedes 600 şi apoi reproşează soţiei sale 
că nu a făcut economii la cheltuielile 
gospodăriei. 

Unde să se economisească ? Cite puţin 
la toate : la salariile funcţionarilor, la chel- 
tuielile sociale, la „cadourile electorale“, 
la construcţiile de şosele şi locuinţe, şi în 
primul rînd, fireşte, la capitolul bugetar 
pentru cultură şi învățămînt, veşnicul cal 
de bătaie al politicii financiare federale. 
Toate acestea sînt însoțite de o muzică 
publicistică severă, ca o predică, spunîn- 
du-ni-se că o ducem prea bine, că chel- 
tuim mai mult decît ne ajunge cureaua, că 
în sfîrșit este nevoie de un măturoi de 
fier etc. Este exact cuvîntarea soţului care 
nu mai ştie cum să plătească viitoarea 
pe scadentă pentru Mercedes şi care 
ace soţiei sale o scenă fiindcă a pus o 
bucată prea mare de cîrnat în supa de 
linte. 

Nu este adevărat că în ce priveşte chel- 
tuielile normale acestea sînt exagerate. În 
multe privinţe, în Germania federală se 
trăieşte sub condiţiile normale. Salariile 
funcţionarilor au rămas şi aşa în urma de- 
valorizării monedei şi construcţia de şosele 
a rămas în urma producției de automobile, 
cheltuielile sociale în Republica federală 
nu sînt cîtuşi de puţin mai copioase decît 
în țări asemănătoare şi investiţiile pentru 
învăţămînt şi cercetări sînt încă de multă 
vreme rușinos şi primejdios de insuficiente. 
A face în aceste domenii pe zgârcitul nu 
va asana finanțele şi moneda Republicii 
federale atîta timp cît în alte domenii — 
mai exact: într-un domeniu foarte preci- 
zat, miliardele sînt pur şi simplu aruncate 
pe fereastră. 

Acest domeniu este înarmarea, sau poate 
că ar fi mai bine să se spună: pregătirea 
războiului. Căci nu este vorba numai de 
bugetul de 20 miliarde al Bundeswehrului, 
deşi se poate argumenta foarte bine că şi 
acesta este prea mare” pentru Republica 
federală : doar Germania federală nu mai 
este o mare putere ca imperiul german şi 


30 


ambiția de a deveni din nou cea mai mare 
putere militară europeană la vest de Rusia 
constituie, pentru Republica federală, un 
lux nelalocul lui pe care pur şi simplu nu 
şi-l poate permite — atît din punct de 
vedere financiar, cît şi probabil politic. 
Bundeswehrul, în croiala sa de astăzi, este 
pentru Republica federală Mercedesul 
omului cu un venit lunar de 2000 de 
mărci, cu care se ruinează pe sine şi fa- 
milia sa. 

Dar aceasta nu este totul. Mai este noua 
ambiţie de a crea un sistem de apărare 
pasivă cum nu există în nici un alt stat 
aparţinînd la N.A.T.O. Acest sistem este 
evaluat oficial la un cost de 3,5 miliarde 
anual, potrivit unor evaluări neutre la o 
sumă de 3—4 ori mai mare ; şi la caz de 
nevoie el nu va oferi decît iluzia unei 
securități — însă tocmai dorinţa de pregă- 
tire pentru un asemenea caz implică 
riscuri extrem de primejdioase. Şi acum 
pentru alte miliarde se mai urmăreşte să 
se cumpere şi participarea la o forță 
atomică a N.A.T.O., care nu va mări capa- 
citatea de a apărare a N.A.T.O., dar va 
mări în schimb în mod nemăsurat primej- 
dia de război! Toate acestea sînt o ne- 
bunie curată — şi aproape că am mulțumi 
lui Dumnezeu că este şi o nebunie finan- 
ciară : poate că falimentul venit la timp 
va împiedica această sinucidere. 

Căci tatăl de familie cu pasiunea sa 
pentru automobile rapide de lux este din 
păcate şi un şofer prost, cu înclinația, de 
mai multe ori dovedită, de a-şi pierde 
capul în vijelia vitezei. Să sperăm că de 
data aceasta soția sa va refuza ca prin 
economii exagerate în cheltuielile de gos- 
podărie să-i îngăduie pasiunea sa extrava- 
gantă şi să-l silească să revină la Volkswa- 
gen-ul care i se potriveşte. Căci altminteri 
s-ar putea întîmpla ca din greşeală într-o 
bună zi să se ducă, la moarte, pe el însuşi 
şi întreaga sa familie. 


Sebastian HAFFNER 

SOCIAL-DEMOCRAȚII 
FAC BILANŢUL 


PREŞEDINTELE Partidului social-de- 


mocrat, Willy Brandt, a expus la Nürnberg 
cîteva concluzii din rezultatele dezamăgi- 
toare pentru social democrați ale alegeri- 
lor pentru Bundestag de la 19 septembrie. 
El a declarat că la începutul anului viitor 
conducerea partidului va prezenta un ra- 
port ; viitorul congres al partidului va face 
apoi bilanţul şi va trebui să traseze liniile 
politice directoare pentru anul viitor. 
Brandt consideră că la 19 septembrie nici 
un partid nu şi-a atins țelul electoral pro- 
pus. În raport cu acest ţel, alegerile pentru 
Bundestag au fost pentru partidul social- 
democrat nu o victorie, ci o „decepţie“. 
Brandt a expus experienţele de la 19 
septembrie într-o serie de puncte: evo- 
luţia generală a avut pentru partidul so- 
cial-democrat un efect mai puţin favorabil 
decît se aşteptau mulţi. Pentru Brandt 


PUNCTE DE VEDERE ———————————————— 


doborîrea prejudecăţilor îndreptate împo- 
triva partidului social-democrat rămîne ca 
şi înainte o problemă grea. Procesul de 
concentrare în rîndul partidelor germane 
continuă ; el se desfăşoară în dauna parti- 
delor mici, dar îngreunează şi depăşirea 
U.C.D. şi U.C.S. de către partidul social- 
democrat. Deosebirile regionale în rezul- 
tatul alegerilor îşi găsesc parţial explicația 
în calitatea şi intensitatea deosebită a 
muncii desfășurate pe plan local şi regio- 
nal. 

Liderul partidului social-democrat s-a 
referit apoi la creşterea numărului voturilor 
obţinute de partid în regiuni catolice. În 
lagărul catolic s-au înmulţit glasurile care 
avertizează împotriva ataşamentului politic 
faţă de un singur partid, şi diferite ziare 
au confirmat „cursul de la Godesberg“ 
(este vorba de Congresul de la Godesberg 
din 1959 şi de programul adoptat atunci, 
prin care P.S.D. abandona în mod explicit 
ideologia marxistă şi reducea simţitor de- 
osebirile dintre politica sa şi cea a parti- 
delor guvernamentale) al social-democra- 
ției ca demn de încredere. Tocmai în do- 
meniul catolic, a spus Brandt, trebuie de 
aceea să fie continuată cu răbdare cam- 
pania împotriva prejudecăţilor. 

Ca şi şeful fracțiunii social-democrate 
din Bundestag, Erler, Brandt s-a declarat 
în favoarea unei „opoziții mai clare“ îm- 
potriva guvernului şi a partidelor guverna- 
mentale. Partidul social-democrat nu ţine 
la dispoziţie voturi de care să poată dis- 
pune la nevoie alţii : „Noi nu servim drept 
frunză de smochin pentru a acoperi slă- 
biciunile coaliţiei“. Partidele guvernamen- 
tale au discutat despre chestiuni de pro- 
gram fără să stea înainte de vorbă cu 
partidul social-democrat; or, modificarea 
constituţiei, ca de pildă în cazul reformei 
financiare, nu poate fi înfăptuită fără par- 
tidul social-democrat. 

Între timp şi în organizaţiile de partid 
social-democrate se procedează la exami- 
narea rezultatelor alegerilor. Într-o grupă 
vest-berlineză s-au formulat critici la a- 
dresa lui Wehner şi Erler şi s-a cerut îm- 
bunătăţirea relaţiilor cu sindicatele de 
stînga. Preşedintele organizaţiei din landul 
Schleswig-Holstein, Steffen, într-o analiză, 
a ajuns la concluzia că politica „nivelării“ 
contrastelor, tactica adaptării, s-a repercu- 
tat negativ la 19 septembrie. Rezultatul 
dezamăgitor al alegerilor a dat astfel un 
nou impuls disputei dintre pragmaticieni şi 
ideologi, dintre dreapta şi stînga, în par- 
tidul social-democrat. 

S-au înregistrat în ultimele săp- 
tămîni şi semnalat alte schimbări. Re- 
nunțarea lui Willy Brandt atît la o a 
treia candidatură pentru postul de cance- 
lar cât şi la un loc în Bundestag au ușurat 
noile numiri în fruntea fracțiunii din Bonn. 
Helmut Schmidt, expert în problemele a- 
părării şi senator hamburghez, şi expertul e- 
conomic, prof. Schiller, fost membru al se- 
natului vest-berlinez, au fost aleşi locţiitori 
ai preşedintelui fracțiunii parlamentare, 
Erler. Ceilalţi locţiitori sînt Herbert Weh- 
ner şi expertul financiar Alex Moeller ; 
vicepreşedintele Bundestagului C. Schmidt 
şi Erwin Schottle aparţin, prin funcţia lor, 
conducerii fracțiunii. 


Profil 


CEMAL GURSEL 


Actualul şef al statului turc, generalul 
Cemal Gürsel, deţine funcţia de preşedinte 
al Republicii începînd de la 28 mai 1960. 
Cu o zi înainte, el se situase în fruntea for- 
țelor armate care au răsturnat regimul lui 
Adnan Menderes şi au pus bazele „celei de 
a doua Republici“, 

Cemal Gürsel s-a născut în 1895 la Er- 
zerum. A învățat mai întîi în localitatea 
Ordu, situată pe coasta Mării Negre, după 
care a primit o pregătire militară la Şcoala 
Militară Erzincan şi apoi la Şcoala Superi- 
oară Militară Kuleli din Istanbul. Izbucnirea 
primului război mondial l-a surprins în mo- 
mentul în care era pe punctul de a absolvi 
şcoala militară. 

Mobilizat ca ofițer, el a fost trimis în 1915 
pe front. În campania de la Dardanele, 
Giirsel a comandat prima baterie din cadrul 
celei de a 15-a divizii, participind la ope- 
rațiunile de la Seddulbahir şi Anafartalar. 
Apoi a fost trimis în Palestina, în aceeaşi 
calitate de comandant de baterie. 

cursul luptelor de la Gaza, Gürsel a 
fost luat prizonier de către englezi şi inter- 
nat într-un lagăr în Egipt, timp de doi ani, 
pînă la încetarea operaţiunilor militare. Re- 
venind în Istanbul după încheierea armisti- 
țiului, el a fost trimis în Anatolia pentru a 
contribui la organizarea forțelor armate na- 
ționale turce. 

După sfirșitul primului război mondial Gür- 
sel a urmat cursurile Colegiului de Război şi 
ale Academiei de Război pe care a absolvit-o 
în 1929. În perioada următoare el a urcat 
treptele ierarhiei şi a îndeplinit o serie de 
funcţii în cadrul armatei turceşti. După ce a 
lucrat în cadrul Marelui Stat Major al ar- 
matei, Gürsel a fost numit comandant al 
bazei militare a N.A.T.O. de la Izmir. 


În 1946 Gürsel a primit gradul de general 
de brigadă iar în 1957 pe cel de general de 
armată. Peste un an el a fost numit coman- 
dant al forţelor militare terestre ale Turciei. 

În toată această perioadă Cemal Giirsel 
n-a participat la viaţa politică a ţării şi nu 
s-a alăturat nici unui partid politic. 

La 5 mai 1960 Giirsel şi-a înaintat demisia 
din postul de comandant al forțelor terestre 
în semn de protest față de măsurile repre- 
sive adoptate de regimul Menderes împotriva 
puternicelor demonstraţii studenţeşti cu ca- 
racter antiguvernamental de la Istanbul şi 
Ankara. (Mesajul adresat de Gürsel armatei, 
în care guvernul lui Menderes era supus 
unor violente critici, fusese interzis de că- 
tre autorităţi). Deşi formal demisia lui n-a 
fost acceptată, Gürsel a obținut un con- 
cediu. 

În dimineața zilei de 27 mai 1960, în ca- 
litate de conducător al Comitetului Uniunii 
Naţionale (compus din ofițeri superiori ai 
forțelor armate turce), generalul Giirsel a di- 
rijat lovitura de stat militară care a răstur- 
nat regimul lui Menderes. În ziua următoare 
Gürsel a fost însărcinat cu formarea guver- 
nului provizoriu. El a devenit şef al statu- 
lui, prim-ministru şi comandant-şei al forțe- 
lor armate, 

Cu ocazia împlinirii unui an de la 
„Mișcarea de la 27 mai 1960“, Adunarea 
Constituantă a aprobat noua constituţie a 
țării potrivit căreia președintele Turciei este 
ales de către cele două Camere ale Parla- 
mentului întrunite în sesiune comună. Par- 
lamentul alcătuit în urma alegerilor din 15 
octombrie 1961 l-a ales cu 439 de voturi 
pentru (dintr-un total de 607) pe Cemal Gür- 
sel ca președinte al Republicii Turcia. 

În declaraţiile sale publice, în repetate rîn- 
duri, preşedintele Girsel a făcut cunoscute 
intențiile sale de a urma atît în politica sa 
internă cît şi în cea externă principiile sta- 
bilite de Kemal Atatürk, întemeietorul Re- 
publicii. În primăvara acestui an în cadrul 
unui interviu acordat ziarului Bayram, el a 
reafirmat dorința Turciei de a promova o 
politică externă independentă : „Nimeni nu 
are dreplul de a exercita vreo influență asu- 
pra orientării politicii externe a Turciei”. 

Cu acelaşi prilej, declarindu-se în favoarea 
adoptării unei politici conforme cu intere- 
sele naţionale ale ţării față de Uniunea So- 
vietică şi ceilalţi vecini ai săi, Cemal Gür- 
sel a adăugat că Turcia va rămîne totodată 
credincioasă legăturilor sale cu ţările occi- 
dentale. 


c. V. 


-= Presa acum 50 de ani == 


Printr-o notă adresată guvernului de la Ber- 
lin, guvernul american a cerut rechemarea căpi- 
tanului von Papen, ataşat militar german, şi a 
căpitanului Goyed, ataşat naval al aceleiaşi țări, 
învinuiți de a fi implicați în organizarea atenta- 
telor comise în ultimul timp de către supușii 
germani de pe teritoriul Statelor Unite împotriva 
comerțului şi industriei nord-americane. 


La Paris s-a resimțit în ultima vreme o mare 
lipsă de monezi de aramă. Ca urmare, în marile 
magazine au început să fie întrebuințate timbre 
de 5 şi 10 bani. În ultimele zile poliția a 
arestat cîțiva acaparatori de monedă de aramă 
aflați în serviciul Germaniei. În acelaşi timp 
Germania a strîns toate monezile de aramă din 
Belgia pentru a le utiliza la fabricarea de mu- 
pe Pe de altă parte, se telegrafiază din Haga 
că guvernul olandez a interzis exportul monezilor 
de aramă. S-a descoperit că agenţi germani 
postați la frontiera cu Olanda cumpărau mone- 
zile de aramă olandeze plătindu-le în fiorini. 
»„Comerțul“ acesta a fost exercitat pe o scară 
largă în marile oraşe din Olanda. 


Ambasadorul Italiei la Londra a semnat din 
însărcinarea guvernului său documentul acordului 
încheiat la 5 septembrie 1914, stil nou, între 
Anglia, Franța şi Rusia, precum şi acordul în- 
cheiat între Aliați şi Japonia, la 6 octombrie 1915 


şi prin care aceste patru puteri „se angajează 
mutual de a nu încheia o pace separată în cursul 
prezentului război“. Corespondentul din Londra al 
ziarului L'Echo de Paris relatează că cercuri 
politice autorizate consideră actul aderării oficiale 
a Italiei la pactul de ia Londra drept o verita- 
bilă declaraţie de război făcută de Italia Ger- 
maniei. 


La Calais a avut loc o importantă reuniune 
jranco-engleză la nivel înalt, printre participanţi 
numărîndu-se din partea engleză primul ministru 
Asquith şi ministrul de război Kitchener, iar din 
partea franceză preşedintele Consiliului de Mi- 
niştri Briand, ministrul de război generalul 
Gallieni şi generalul Joffre. 


În ziua deschiderii sesiunii Reichstagului ger- 
man, în fața clădirii acestuia au avut loc mari 
demonstrații împotriva scumpirii crescînde a pre- 
țului alimentelor. 


În sala circului Sidoli din Capitală a avut loc 
o nouă întrunire socialistă. I. C. Frimu, care a 
prezidat adunarea, a anunțat lozincile acesteia : 
„Lupta împotriva războiului ; pentru vot univer- 
sal; acordarea de pămînt țăanilor.“ 


Fisier. 


Denumirile 
tratatelor internaţionale 


Cele mai frecvente denumiri de tratate întil- 
nite în practica internaţională sint: tratat, con- 
venţie, pact, acord, aranjament, întocmire, 
protocol, avenant, act, declaraţie, modus vivendi, 
gentlemen's agreement, compromis, cartel, capi- 
tulație, statut etc. 


TRATATUL este o denumire generică care 
desemnează înțelegerile dintre state în dome- 
nii foarte importante ale relațiilor internaționale. 
Astfel, Tratatul de la Berlin din 13 iulie 1878 
stabilește regulile după care se vor desfășura 
relaţiile dintre statele contractante ; tratatele de 
pace restabilesc relaţiile întrerupte din cauza 
războiului, Tratatele de alianţă, de garanţie, de 
ajutor reciproc, de comerţ şi navigaţie etc. re- 
glementează comportamentul statelor în domeniile 
respective. 


CONVENȚIA este o înțelegere bi sau multi- 
laterală care reglementează un domeniu special 
al raporturilor internaționale. Spre exemplu : 
Convențiile de la Geneva din 12 august 1949 
reglementează tratamentul răniților și prizonie- 
rilor de război și situația populației civile din 
teritoriile ocupate ; Convenția de la Viena din 
1961 privind relațiile diplomatice. 

PACTUL, de la latinescul Pactum, desem- 
nează acea înțelegere internațională cu un ca- 
racter deosebit de solemn, menită, în special, 
să asigure pacea și securitatea internațională. 
Pactul este cel mai vechi tratat internațional. 


ACORDUL este ințelegerea al cărei obiect îl 
formează cele mai variate relaţii : politice, eco- 
nomice, comerciale, financiare, culturale. 

De regulă, acordurile sint semnate în numele 
guvernelor şi nu sint supuse ratificării. 

ARANJAMENTUL — sau intocmirea — desem- 
nează de obicei instrumentul diplomatic menit 
să stabilească măsurile de aplicare a unui tratat. 
Exemplu : Aranjamentul de la, Versailles din 
iunie 1919 încheiat intre puterile aliate și aso- 
ciate cu Germania cu privire la ocuparea mili- 
tară a Renaniei, 


MODUS VIVENDI desemnează acele acor- 
duri temporare, cu caracter provizoriu, care ur- 
mează a fi înlocuite ulterior cu un tratat sau 
convenție. Exemplu, Modus vivendi din 13 martie 
1932 cu privire la Competența Comisiei Europene 
a Dunării. 


PROTOCOLUL. Denumirea de protocol desem- 
nează, de regulă, un act suplimentar al unui tra- 
tat prin care se stabileşte modul de aderare la 
un tratat preexistent, la rezerve şi acceptarea 
lor, la prelungirea, la interpretarea tratatului 
etc. Caracterul accesoriu al protocolului este 
subliniat atunci cînd acesta este circumstanțiat 
de adjectivele : final, adițional. 

Denumirea de protocol se poate da și unui 
tratat internaţional de sine stătător: Protocolul 
de la Geneva din 17 iunie 1925 pentru interzi- 
cerea folosirii gazelor asfixiante, toxice sau altele 
asemănătoare, ori a mijloacelor asemănătoare. 

ACTUL este o înțelegere multilaterală prin 
care se prevede stabilirea unor norme de drept 
într-un anumit domeniu al relațiilor internaţio- 
nale. Astfel, Actul de la Bruxelles din 2 iulie 
1890 cu privire la desfiinţarea sclavajului. 

AVENANT este o înțelegere dintre state prin 
care se modifică acorduri anterioare cu carac- 
ter comercial. 

DECLARAȚIA desemnează acel tratat interna- 
țional prin care două sau mai multe state iși 
stabilesc poziţia sau punctul de vedere față de 
anumite probleme de ordin economic, politic sau 
juridic. Prin declaraţie se exprimă principiile 
generale după care înțeleg să se conducă statele 
în relaţiile internaţionale. În declaraţia de la 
Moscova din 2 noiembrie 1943 se stabilește po- 
ziția celor patru puteri — U.R.S.S., S.U.A., An- 
glia și Franța — în problemele securităţii in- 
ternaţionale, ale răspunderii hitlerismului pentru 
crimele săvirşite etc. Declaraţia de la Potsdam 
din 1945, Declaraţia privind neutralitatea Laosu- 
lui etc. 

În prezent, declaraţiile se folosesc foarte des 
cu ocazia vizitelor reciproce ale șefilor de state, 
Prin ele se exprimă acordul comun asupra prin- 
cipalelor probleme discutate. _ x 

COMPROMISUL reprezintă înțelegeri dintre 
state menite să supună anumite diferende unei 
soluțiuni judicioase fie pe calea arbitrajului in- 
ternațional, fie pe cea a justiției internaționale. 

STATUTUL este denumirea care se dă actelor 
constitutive ale unei organizații internaționale 
sau acelora care pun baza unui regim de drept 
(exemplu : Statutul C.I.J., statutul de la Geneva 
din 9 decembrie 1923 care organizează regimul 
de drept internaţional al porturilor maritime). 

Actele enumerate mai sus produc, indiferent 
de denumirea lor, efectele avute în vedere de 


statele semnatare conform principiului „Pacta 
sunt servanda” — tratatele trebuie respectate. 
LC 

BREV/AR 


10 octombrie 


Preşedintele Marii Adunări Na- 
tionale, Ştefan Voitec, a oferit o re- 
cepţie cu prilejul vizitei în Republica 
Socialistă România a delegaţiei par- 
lamentului englez, condusă de lan 
Mikardo, membru al Comitetului Na- 
tional Executiv al Partidului laburist. 


A sosit în Capitală o delegaţie a 
Parlamentului indian condusă de de- 
putatul K. D. Malavya. Din delegaţie 
fac parte deputații Joachim Alva, 
Bhagwat Jha Azad, Tika Ram Paliwal 
şi Gopal Singh. 


11 noiembrie 


Președintele Consiliului de Stat al 
Republicii Socialiste România, Chivu 
Stoica, a primit delegaţia Parlamen- 
tului englez, condusă de lan Mikardo. 
În aceeaşi zi, delegaţia a făcut o 
vizită la Ministerul Comerțului Exte- 
rior unde a avut o întrevedere cu 
Gheorghe Cioară, ministrui comer- 
tului exterior, și cu membri ai con- 
ducerii ministerului. 


La invitația Ligii române de prie- 
tenie cu popoarele din Asia și Africa 
și a Comitetului naţional pentru apă- 
rarea păcii din Republica Socialistă 
România, a sosit în Capitală o dele- 
gație a Frontului Naţional de Elibe- 
rare din Vietnamul de sud, condusă 
de Tran Hoai Nan, membru al C.C. 
al F.N.E. d 


"* Delegaţia Parlamentului indian, con- 
dusă de deputatul K. D. Malavya, a 
fost primită de Corneliu Mănescu, 
ministrul afacerilor externe. La între- 
vederea care a avut loc cu acest 
prilej a participat și Eduard Mezin- 
cescu, adjunct al ministrului aface- 


rilor externe. " 


Cu prilejul aniversării fnchelerit 
armistițiului în primul război mondial, 
a avut loc la cimitirul militar Beitu 


7, 


solemnitatea ' depunerii fior cotBane 
de flori în memoria ekoehor frân- 
cezi căzuţi în primul război mondial 
pe teritoriul României. 


12 noiembrie 


A părăsit capitala delegația Paria- 
menio englez, còndusă de Ian Mi- 
ardo. 


Delegația Parlamentulul indian a 
fost primită de Gheorghe Cioară, 
ministrul comerțului exterior. fn 
aceeași zi, Yonducătorul delegației, 
K. D. Malavyă, a avut o întrevedere 
cu reprezentanți ai conducerii Mi- 
nisterului Petrolului, 


S-a înapoiat în Capitală delegația 
economică guvernamentală română, 
condusă de Bucur Şchiopu, ministrul 
industriei alimentare, care, la invitația 
guvernuiui olandez, a făcut o vizită în 
această țară. 


În cadrul acordului cultural dintre 
România și Franţa, la Biblioteca cen- 
trală de stat s-a deschis o expoziţie 
a cărții franceze. 


S-au semnat la București de către 
Întreprinderea română de comerț ex- 
terior — „Industrialexport“ şi intre- 
prinderea sovietică de comerț exte- 
rior —,,Sudoimport“” contracte potrivit 
cărora țara noastră va livra în 
U.R.S.S., in perioada 1967—1970, 22 
cargouri de 3700 tdw pentru trans- 
portat cherestea şi 26 motonave flu- 
viale de 5000 de tone. 


Cu prilejul Zilei forțelor armate 
italiene, atașatul militar, aero şi naval 
al acestei ţări, colonel Achille 
Amico, a oferit o recepţie în sa- 
loanele ambasadei, 

13 noiembrie 


Delegaţia Parlamentului indian, con- 
dusă de deputatul £ Malavya, 
care ne-a vizitat ţara, a părăsit 
Capitala. 


Janet Neuman, reprezentanta miş- 
cării „Femei, luptaţi pentru pace |° 
din S.U.A., care ne-a vizitat ţara la 
invitația Consiliului Naţional al Fe- 
meilor, a părăsit Capitala, 


15 noiembrie 


Preşedintele Consiliului de Miniştri 
al Republicii Socialiste România, Ion 
Gheorghe Maurer, a plecat în Austria, 
unde, la invitația guvernului federal 
al acestei ţări, va face o vizită ofi- 
cială, 

Președintele Consiliului de Miniştri 
este insoțit de Corneliu Mănescu, mi- 
nistrul afacetilor externe, Gheorghe 
Cioară, ministrul comerţului exterior, 
Jean Livescu, adjunct al ministrului 
învățămintului, şi Ion Morega, ad- 
junct al ministrului industriei construc- 
țiilor de mașini, E 


La Teatrul de Operă și Balet a avut 
loc spectacolul de gală al Ansam- 
blului de cintece și dansuri al Ar- 
matei Populare Chineze de Eliberare, 
care se află într-un turneu în ţara 
noastră. 

La spectacol au luat parte tovarășii 


Nicolae Ceauşescu, Chivu Stoica, 
Gheorghe Apostol, Emil  Bodnaraș, 
Paul Niculescu-Mizil, Gheorghe Ră- 


dulescu, Leonte Răutu, Ştefan Voitec, 
Iosif Banc, Petre Blajovici, Dumitru 
Coliu, lanoș Fazekaș, Petre Lupu, 
Ilie Verdeț, Mihai Dalea, Manea Mă- 
nescu, membri ai C.C. al P.C.R., ai 
Consiliului de Stat și ai guvernului, 
conducători ai unor instituții centrale 
și organizaţii de masă, oameni de 
artă și cultură, generali și ofițeri ai 
fortelor armate, un numeros public. 
“Au fost de față Liu Fan, ambasa- 
dorul R.P. Chineze la Bucureşti, şefi 
a! altor misiuni diplomatice, membrii 
Ambasadei R.P. Chineze și alţi mem- 
bri ai corpului diplomatic, 


Conducătorii de partid şi de stat au 
primit i membrii conducerii Ansam- 
biul e cîntece și dansuri al Armatei 
Populaie Chineze de Eliberare, în 
frunte cu Li Vei, conducătorul an- 
samblului, câre a făcut un turneu în 
țară dibastră. 

pă 


legația Asociaţiei de prietenie so- 
vieto-română condusă de E. A. Va- 
siukova, vicepreșcdintă a asociației, 
doctor în ştiinţe medicale, directorul 
Institutului de ndocrinologie din 
Moâcâva, care ne-a vizitat țara pen- 
tru a lua parte la manifestările or- 
ganizate cu prilejul celei de-a 48-a 
aniversări a Marii Revoluții Socialiste 
din Octombrie, a părăsit Capitala, în- 
drepiindu-se spre patrie. 


Cancelarul federal al Austriei, dr. 
Josef Klaus, a primit grupul de zia- 
rişti români sosit la Viena cu pri- 
lejul vizitei în Austria a preşedin- 


telui Consiliului de Miniștri al Re- 
publicii Socialiste România. 
În aceeași zi, ziariștii români au 


fost primiţi de dr. Bruno Kreisky, mi- 
nistrul afacerilor externe al Austriei, 
şi de dr. Fritz Bock, ministrul co- 
merțului și reconstrucției, 


16 noiembrie 


Tovarășul Nicolae Ceaușescu, secre- 
tar general al Comitetului Central al 
Partidului Comunist Român, a primit 
pe tovarășul Alvaro Cunhal, secretar 
general al Partidului Comurist Portu- 
ghez, cu căre a avut o convorbire. 


A sosit la Viena, cu un tren spe- 
cial, președintele Consiliului de Mi- 
niştri al Republicii Socialiste România, 
Ion Gheorghe Maurer, însoţit de mi- 
nistrul afacerilor externe, Corneliu 
Mănescu, ministrul comerțului exte- 


rior, Gheorghe Cioară, și de alte 
persoane oficiale, care, la invitaţia 
guvernului austriac, face între 16 no- 
iembrie și 22 noiembrie, o vizită 
oficială în Austria. Cu acelaşi tren a 
sosit şi Mircea Ocheană, ambasaeoiul 
Republicii Socialiste România la 
Viena, 


A părăsit Capitala, îndreptindu-se 
spre patric, delegația Consiliului Cen- 
tral al Sindicatelor din R, P. Ungară, 


Ing. Doina Frunză, Bucureşti: „Im 
principiu“, cum spuneţi dv., se poate. 
Este însă necesar să precizaţi în ce 
anume domeniu aţi dori să colaboraţi 
cu noi. 

Răspunsul la cea de-a doua intre- 
bare a dv. este negativ. 

Sondajele efectuate de Gallup și de 
alte institute specializate pornesc de 
la premisa că este posibil să se a- 
leagă, într-o societate dată, un grup 
etalon, în care să fie reprezentate la 
proporţiile reale toate tendințele exis- 
tente în respectiva societate, Princi- 
pala dificultate rezidă în selecţionarea 
celor ce vor oferi răspunsurile- 
mostră, 


Memet Nuredin, Constanţa : În anul 
1964, Premiul Nobel pentru literatură 
a fost decernat scriitorului şi filozo- 
fiului francez Jean-Paul Sartre, care 
a refuzat însă să-l primească, Moti- 
vele reiuzului său au fost expuse în- 
tr-o declaraţie pe care revista Lumea 
a publicat-o în nr. 44/1964. În 1963, 
premiul a fost acordat poetului grec 
G. Seferis. 

În legătură cu modul în care se 
fac propunerile pentru Premiul Nobel 
citiți răspunsul dat la Poşta redacţiei 
în nr. 43/1965, 


Ioan Ispas, Lugoj : Dorinţa dv. va 
fi satisfăcută în curînd : îndată după 
alegerile prezidenţiale care vor avea 
loc în Franța la 5 decembrie. 


Ernst Klein, Oradea:  Regretăm, 
seră nu vă putem face serviciul soli- 
citat. 


Victor Tudoran, Brașov: Pentro a 
plasa pe glob ţara a cărei hartă o 
prezentăm, am început să o însoțim 
de o hartă a continentului pe care ea 
este situată. Este, după părerea noas- 
tră, suficient pentru ca orice cititor 
să capele o imagine precisă asupra 
mărimii țării respective. Nu conside- 
răm necesar să comparăm (sau să 
suprapunem) toate hărţile cu harta 
României. 


Laurențiu Temirov, Reghin: Vom 
încerca să vă satislacem cererea. 


A. I. Izbaşa, Lugoj: În articolul 
despre Los Angeles la care vă refe- 
riți, cifra 88000 include nu numai 
asasinatele ci şi toate delictele grave, 
dintre care unele sînt încadrate în 
legislaţia americană în categoria cri- 
melor. Este vorba, deci, de atacuri 
cu mîna armată, spargeri, violuri, 
furturi importante etc. 

Cea de-a V-a Republică Franceză 
s-a născut la 5 octombrie 1958, ca 
urmare a referendumului național des- 
fășurat la 28 septembrie 1958. 

Din relatările presei algeriene reiese 
că fostul președinte Ben Bella este 
deținut şi urmează a fi judecat, 


Ioan Adam, București: Suprafața 
Guyanei britanice este de 215 000 km? 
(nu 132 000 km? cum, din greşeală, a 
apărut în revistă) şi deci este a- 
proape egală cu cea a Angliei (244 000 
km). În numărul de față al revistei 
puteți citi atit despre reacția produsă 
în Africa de rebeliunea guvernului 
mincritar sud-rhodesian cît şi despre 
atitudinea guvernului britanic față de 
ea. 


condusă de Brutyo Ianos, președintele 
Consiliului, caie a făcut o vizită în 
țara noastră, 


Delegaţia A R.L.U.S. condusă de 
Vasile Daju, membru al Consiliului 
de Stat, președintele Comitetului exe- 
cutiv al Sfatului popular al regiunii 
Banat, care, la invitația Asociaţiei de 
prietenie sovieto-române a participat 
la manifestările prilejuite de cea de-a 
48-a aniversare a Morii Revoluții So- 
ciahste din Octombrie, s-a inapoiat 
mârţi în Capitală, 


POȘTA REDACŢIEI 


Aurelian Brăileanu şi Marioara Sto- 
ian, Brăila : Datele despre problema 
kurdă, trimise de dv., sint cunoscute 
cititorilor revistei noastre, 


Emil Nicolau, Ploiești: Lucrarea 
„L'Histoire du réarmement ailomand 
depuis 1950“ de Jules Moch, recen- 
zată în revista noastră, nu a fost tra- 
dusă în limba română, 


Ing. Alex. Mălnăşan, Bucureşti: 
Camera Lorzilor este formată din a- 
proximativ 830 de lorzi ereditari, 26 
de lorzi „spirituali”, 16 lorzi repre- 
zentind Scoţia, cîțiva lorzi irlandezi 
(locurile rămase vacante nu se mai 
completează) și cîțiva lorzi „pe viață” 
care deţin sau au deținut înalte func- 
ţii judecătoreşti. Întrucit aveţi colec- 
ţia revistei, recitiți şi arlicoiul West- 
minster 1547—1964 apărut în nr. 
39/1964. 

Henri de France, inventatorul siste- 
mului de televiziune în culori SECAM, 
nu este „os de domn". 

Contele Mountbatten of Burma, ami- 
ralul britanic care a avut un rol de 
seamă în conducerea operaliunilor na- 
vale în Pacific în timpul ultimului 
război! mondial şi a fost ultimul vice- 
rege al Indiei, se numea iniţial prin- 
țul Louis de Battenberg. 


Radu Em. Manolescu, Bucureşti: 
După cum am răspuns şi cu alte pri- 
lejuri, revista noastră nu publică a- 
semenea „scrisori deschise”, Este pre- 
ferabil s-o adresați direct destinata- 
rului la sediul din New York al Or- 
ganizaţiei Naţiunilor Unite. 


M. Blumenfeld, Bucureşti: Între 
cele donă articole nu este nici o 
contradicție. Într-adevăr, după cum 
arată Konni Zilliacus, pensiile au fost 
majorate cu 20 la sută, dar angaja- 
mentul inițial al guvernului laburist 
era de a le aduce la un nivel mai 
ridicat. Acest angajament nu a fost 
încă îndeplinit şi „mesaju? tronului” 
nu se reieră la el. În ceea ce priveşte 
problema asistenței medicale, s-au 
luat măsuri importante pe această 
linie dar ea nu a fost rezolvată com- 
plet. Mai există, în momentul de față, 
servicii medicale care nu sînt gratuite, 
Observațiile dv. se întemeiază pe ne- 
cunoaşterea deplină a faptelor. 


Andrei Hoisii, Iași: Vă rugăm să 
ne trimiteţi adresa exactă spre a vă 
putea expedia onorariul pentru cele 
două colaborări. 


Săptâminal de politică externă 
edita! de Uniunea Ziariştilor din 
Republica Socialistă România 
Redactor şef GEORGE IVAȘCU 


Bucuresti, 
17.60.10 


Redocțio și administratia 
Piata Scinteni 1, Tel 


Tiparul executat la Combinatul 
poligratic „Cosa Scinten” 

Scenariul : Francisc Munteanu după o idee din piesa 
„Domnișoara Nastasia“ de G. M. Zamfirescu 

;OMBINATUL CHIMIC 


PRODUCE 


NITROCELULOZE 
PENTRU 


LACURI 


1. — Nitroceluloză umectată cu etanol 


fip E 510 cu viscozitate 2,8... 3,9 cP 
tip E 620 cu viscozitate 6,3... 8,0 cP 
tip E 730 cu viscozitate 13,2 ... 19,4 cP 
tip E 950 cu viscozitate 80,0 ...140,0 cP 


2. — Nitroceluloză plastifiată 


tip A 500 
tip E 620 
tip E 950 


3. — Nitroceluloze pigmentate 


albă, verde, peliculă, albastră, roșie, neagră 


4. — Nitroceluloză albită pentru celuloid 


ORAȘUL VICTORIA 

Problema rhodesiană şi implicațiile ei 


Pe urmele istoriei: 


Nicolae lorga 


joi, 25 noiembrie 1965 


„ORAŞUL PIERDUT “ 


În primăvara acestui an cîțiva lucrători peru- 
vieni care săpau un drum forestier în regiunea 
de nord a tării lor au dezgropat o piatră sculp- 
tată, apoi lespezile unei scări. Surpriza nu le-a 
fost prea mare, deoarece. în acea parte a 
Perului, între riurile Maranon și Huallaba, au 
fost descoperite, în ultimii ani, ruinele mai 
multor așezări întărite ale incașilor, mici ce- 
tăți distruse de conchistadorii spanioli pe tim- 
pul războaielor din secolul al XV-lea. 

Arheologii veniți să identifice lespezile și 
sculpturile găsite de lucrătorii rutieri au consta- 
tat, însă, că vestigiile acestea nu aparțin civi- 
lizaţiei de tipul inca. Ele sînt mult mai vechi și 
pot fi datate prin anii 800-1000 înaintea erei 
noastre, pe cind în Peru de astăzi locuia un 


| 
| 
| 


popor cu o cultură proprie, originală, distrusă 
mai tîrziu de incași în migrația lor spre sud. 
Atrași de noutatea și însemnătatea descoperirii, 
arheologii au început efectuarea unor săpături 
pe un șantier vast. 


Valoarea ruinelor dezgropate a încununat efor- 
turile. Acum se știe că a fost găsit centrul unui 
oraș intrat în legendele localnicilor, „orașul 
pierdut”, întemeiat, cu vreo 30 de secole în 
urmă, de o populație pre-incașe foarte puţin 
cunoscută. 

Un drum de piatră, o largă centură de apărare 
din lespezi și împodobită cu sculpturi, fundații 
de locuințe și de temple ies, treptat, la lumină. 
În fotografiile din pagina aceasta se văd una 
din intrările în cetate (sus-dreapta), o scară de 
piatră (jos) și fragmente din zidul de centură. 
Arheologii preţuiesc, cu deosebire, silueta vul- 
turului jfoterii ia din centru-dreapta) realizată 
în basorelief prin însăși așezarea lespezilor în 
zid, simbol și. tehnică specifică civilizației pre- 
incașe' din aceste regiuni. 

în Vietnamul de sud — Plei Me 
și „centurile de foc". Sergiu Ve- 

29 Noiembrie — Sărbătoarea na- 
țională a Iugoslaviei. Victor Sta- 
mate 


Scrisoare din Londra : Nemulțumi- 
rile minerilor britanici. John 

R. P. Albania — 21 de ani de la 


eliberare, 

Mongoiia azi. Corneliu Vlad 
Scrisoare din Roma : Început de 

Nicolae Iorga, mesager al culturii 
românești. Virgil Cândea 


PUNCTE DE VEDERE 
DIN PRESA MONDIALĂ 


25—30 Rinascita, The Guardian, Za 


rubejom, New York Times, Le Fi- 
garo, Stuttgarter Zeitung, Der 
Spiegel, New York Herald Tribune, 
Daily Worker, La Tribune des Na- 
tions, U. S. News and. World 
Report, La Tribune de Geneve 


PROFIL 


31 


Moktar Ould Daddah 

Uniunea Asociaţiilor Internaţionale 


BREVIAR, POȘTA REDACŢIEI 


cu privire la vizita în Austria a președintelui Consiliului de Miniștri 
al Republicii Socialiste România, lon Gheorghe Maurer, consem- 
nează dezvoltarea relațiilor de colaborare dintre România și Austria, 
posibilitățile de intensificare a cooperării economice și culturale 
(pag. 2) 


La ordinea zilei : 


pregătirea alegerilor prezidenţiale din Franţa (pag. 2); votul O.N.U. 
în problema recunoașterii drepturilor legitime ale R. P. Chineze 
(pag. 9); „criza de încredere“ în relațiile dintre opinia publică 
americană și Administraţie, ca urmare a unor dezvăluiri făcute de 
presă (pag. 6); a doua conferință extraordinară a O.S.A. (pag. 8); 
sesiunea Adunării de Stat din Ungaria și ședința lărgită a C.C. 
al P.MS.U. (pag. 4); reuniunea jubiliară a Organizaţiei pentru 
Alimentaţie și Agricultură (pag. 5); represiunile antidemocratice din 
Sudan (pag. 11) 


Rhodesia 


trăiește sub tensiune. Populaţia africană opune o rezistență cres- 
cîndă guvernului rasist (pag. 10). Implicaţiile problemei rhodesiene 
sînt analizate în articolele din Rinascita (pag. 25), The Guardian 
(pag. 26), Za Rubejom (pag. 26) și Le Figaro (pag. 27), reproduse 
la rubrica „Puncte de vedere“ 


în războiul din Vietnam 


angajarea americană a luat proporţii fără precedent, dar înfrîn- 
gerile suferite de trupele agresoare sînt și ele mai grele decit 
oricînd (pag. 12) 


Minerii britanici 
sînt dezamăgiți de tratamentul aplicat industriei cărbunelui (pag. 16). 
Problemele actuale ale mișcării muncitorești britanice sînt trecute 
în revistă în interviul acordat de John Gollan în legătură cu pre- 


gătirile pentru cel de-al 29-lea Congres național al Partidului Co- 
munist (pag. 28) 


Nicolae lorga, 


marele cărturar de la a cărui tragică moarte se împlinesc 25 de ani, 
a avut o importantă contribuție la dezvoltarea relațiilor culturale ale 
României (pag. 22) 


În viața teatrală 


a Romei, evenimentul central este reluarea activităţii Teatrului 
Stabil. Despre particularităţile actualei stagiuni și despre contro- 
versa provocată în lumea filmului de ultima producție 'a lui Fellini — 
la pag. 20 

cu privire la vizita în Austria 
a preşedintelui Consiliului de Miniştri 


al Republicii Socialiste România, 
lon Gheorghe Maurer 


La invitația guvernului federal austriac, 
președintele Consiliului de Miniştri al Re- 
publicii Socialiste România, lon Gheor- 

he Maurer, a făcut o vizită oficială în 

ustria între 16 și 22 noiembrie. Pre- 

ședintele Consiliului de Miniștri a fost 
însoțit de ministrul afacerilor externe, 
Corneliu Mănescu, ministrul comerțului 
exterior, Gheorghe Cioară, Jean Livescu, 
adjunct al ministrului învățămîntului, lon 
Morega, adjunct al ministrului industriei 
construcțiilor de mașini, precum şi de 
funcționari superiori români. 

În timpul șederii sale, președintele 
Consiliului de Miniștri al Republicii So- 
cialiste România a fost primit de preșe- 
dintele federal, Franz Jonas, și a avut 
discuții cu cancelarul federal, dr. Josef 
Klaus, vicecancelarul dr. Bruno Pitter- 
mann, ministrul federal al afacerilor ex- 
terne, dr. Bruno Kreisky, și ministrul fe- 
deral al comerţului și reconstrucției, dr. 
F. Bock. 

Președintele Consiliului de Miniştri 
|. Gh. Maurer și persoanele care l-au 
însoțit au vizitat instituții culturale și 
sociale, precum și întreprinderi indus- 
triale din Viena, Austria Superioară și 
Vorarlberg. 

În timpul vizitei, între președintele 
Consiliului de Miniștri |. Gh. Maurer și 
cancelarul federal dr. Klaus a avut locun 
schimb de păreri privind principalele 
probleme de interes reciproc pentru cele 
două ţări. 

La întrevederi au participat din partea 
română ministrul afacerilor externe, C 
Mănescu, și ministrul comerțului exterior, 
Gh. Cioară, iar din partea austriacă 
ministrul federal al afacerilor externe, 
dr. Bruno Kreisky, ministrul federal al 
comerțului și reconstrucției, dr. F. Bock, 
și secretarul de stat dr. C. Bobleter, pre- 
cum și alți membri ai celor două dele- 
goții. La întrevederi au fost de faţă și 
Mircea Ocheană, ambasadorul României 


În timpul convorbirilor 


în Austria, și dr. Johann Manz, ambasa- 
dorul Austriei în România. 

Ambele părți s-au declarat de acord 
că trebuie depuse eforturi pentru salv- 
gardarea păcii și destinderea interna- 
țională și că, în această privinţă, fiecare 
stat, indiferent de mărimea sa, poate 
să-şi aducă contribuția proprie. 

a membre ale Organizației Națiuni- 
lor Unite, România și Austria se pronunță 
pentru întărirea eficacității acestei orga- 
nizații ca instrument important al păcii 
şi securității internaţionale, pe baza prin- 
cipiilor Cartei. 

O atenţie deosebită s-a acordat pro- 
blemelor dezvoltării relațiilor de cola- 
borare dintre România și Austria. 

Cele dovă părți au constatat că rela- 
tiile dintre cele două state, cu sisteme 
social-politice diferite, s-au dezvoltat 
pozitiv şi satisfăcător, pe baza princi- 
piilor respectului și avantajului reciproc 

În timpul vizitei a fost semnat acordul 
comercial de lungă durată între guvernul 
Republicii Socialiste România și guvernul 
federal austriac pe perioada T ianuarie 
1966-31 decembrie 1970. În legătură cu 
acest acord au fost examinate posibili- 
tățile de intensificare a cooperării eco- 
nomice. 

Au mai fost semnate convenția între 
Republica Socialistă România și Republica 
Austria privind asistența juridică în pro- 
bleme de drept civil, drept familial și 
procurarea de acte și o înțelegere ro- 
mâno-austriacă privind desființarea obli- 
gativităţii vizei pentru posesorii de pașa- 
poarte diplomatice. 

Ambele părții au remarcat cu satis- 
facţie că schimburile culturale între cele 
două ţări s-au întărit în mod simţitor și 
că există posibilități reale pentru daa 
tarea în continuare a relațiilor româno- 
austriece în domeniul cultural, științific 
și tehnic. 

Vizita și întrevederile au decurs într-o 
atmosferă de înțelegere reciprocă. 


PARIS 


Campania electorală 
s-a „personalizat“ 


Pa PE trecută în 
seara de joi 18 noiembrie şi în noaptea 
care a urmat, s-au desfăşurat ultimele faze 
ale prologului deschiderii oficiale a cam- 
paniei electorale. La orele 20, preşedin- 
tele Consiliului constituţional, Gaston Pa- 
lewski, a făcut cunoscute concluziile aces- 
tei adunări cu privire la validitatea can- 
didaturilor depuse şi a comunicat numele 
candidaţilor. La orele 0,40, preşedintele 
Comisiei naţionale de control, Alexandre 
Parodi, a deschis operaţia de tragere la 
sorți menită să stabilească ordinea în care 
candidaţii vor folosi radioul şi televiziunea 
pentru a se adresa alegătorilor. „Încă de 
la miezul nopţii, relatează agenţia France 
Presse, un discret serviciu de ordine ca- 
naliza spre intrarea principală a Consiliu- 
lui de Stat pe reprezentanţii candidaţilor, 
pe numeroșii ziarişti veniţi să asiste şi 
vreo cincizeci de curioşi. La primul etaj 
al vechiului palat, în sala adunării gene- 
rale, televiziunea începea să-şi instaleze 
camerele“. Pentru tragerea la sorţi a fost 
folosită sfera care serveşte de obicei la 
tragerea Loteriei Naţionale, prevăzută de 
data aceasta cu şase bile numerotate. 
Prima a căzut bila cu nr. 6: Tixier-Vig- 
nancourt, ultimul dintre candidaţi în or- 
dine alfabetică, avea să deschidă ciclul 
emisiunilor electorale. Au urmat Mitte- 
rand, Barbu, Marcilhacy, de Gaulle, Le- 
canuei. La ora l, tragerea la sorţi lua 
sfîrşit. Vineri dimineaţa Jurnalul oficial pu- 
blica numele candidaţilor, iar seara la orele 
20,30 primul orator se înfăţişa telespecta- 
torilor. Pînă la sfârşitul zilei de 3 decem- 
brie, cei şase candidați vor dispune de 
42 emisiuni, reprezentînd 12 ore (cîte 
sera pentru fiecare) repartizate pe 15 
zile. 

Emisiunile televizate şi radiodifuzate fac 
parte din sprijinul pe care statul îl acordă 
candidaţilor potrivit legii şi care mai cu- 
prinde, pentru fiecare dintre ei: tipărirea 
unei circulare către alegători, a buletine- 
lor de vot cu numele respectiv, a cîte două 
afişe; panouri de afişaj într-un număr 
determinat de importanţa localităților ; 
candidaţilor care vor obţine cel puţin 5 la 
sută din sufragii li se va acorda o sumă 
de 100000 franci reprezentînd ram- 
bursarea cauțiunii depuse de fiecare 
candidat (10000 franci) precum şi 
a altor cheltuieli electorale. Acestea 
sînt însă aspecte ale luptei electorale 
care, în ceea ce priveşte mecanismul 
se petrec înafara sferei de interes a ale- 
gătorului, iar în ceea ce priveşte manifes- 
tarea lor publică — circulară, afişaj — pot 
fi atrăgătoare, fără a fi inedite ca me- 
todă. Inedită este însă folosirea televi- 
ziunii şi a radicului ca arme în compe- 
tiția pentru funcția prezidențială, aducînd 
după expresia unui comentator, această 
competiție „în casele oamenilor“. 

Unii numesc aceasta „un surprinzător 
spectacol politic“. Le Monde descrie pre- 
gătirile — amintind unele din aspectele 
bătăliilor electorale din S.U.A. — pe, care 
le prilejuieşte o modalitate nouă pentru 
francezi a luptei politice : „Această primă 
experiență a unei campanii «personali- 
zate» la televiziune va fi importantă şi 
instructivă. Candidații opoziției s-au pre- 


— 


gătit cum au putut mai bine. Au trebuit. 
să înveţe să se ofere reflectoarelor şi ca- 
merei sub unghiul cel mai favorabil, să-şi 
controleze timbrul vocii şi debitul verbal. 
Probe de machiaj, alegerea atentă a hai- 
nelor pentru a evita contrastele prea ac- 
centuate, repetiții conduse de tehnicieni 
au precedat ridicarea cortinei. De aseme- 
nea, au fost puse la punct cu mare grijă 
şi învăţate pe dinafară textele — diferite 
pentru radio şi televiziune. Fiecare a ales 
interlocutorii — oameni politici sau zia- 
rişti de la radio şi televiziune — care să-i 
dea replica. Au fost studiate procedee 
mai mult sau mai puţin spectaculoase, 
menite să atragă atenţia publicului. Au 
fost selecţionate grafice, montaje fotogra- 
fice, obiecte chiar prin care oratorul va 
putea ilustra o idee...“ 


In toată Franţa a început o campanie pentru 
prezentarea masivă a populaţiei în fața ur- 
nelor. Afișe speciale îndeamnă, îndeosebi, pe 
tinerii alegători, să nu neglijeze exercitarea 
dreptului de vot 


Pe buletinele de vot de la 5 decembrie cei 
6 candidaţi vor avea cite un semn electoral 
distinctiv : de Gaulle, „crucea de Lorena“; 
Lecanuet, steaua ; Mitterand, soarele ; Tixier- 
Vignancourt, inițialele lui; Marcilhacy, un 
hexagon ; Marcel Barbu, o casă, 


DN CO 

Alţii consideră că această inovaţie în 
materie de tehnică electorală marchează 
„0 dată istorică în viața cetățenilor fran- 
cezi“ (A.F.P.), pentru că, pentru prima 
dată după mulţi ani, reprezentanți ai opo- 
ziției pot apărea pe ecranele televizioa- 
relor, adresindu-se alegătorilor şi expri- 
mîndu-şi ideile. De vinerea trecută orele 
20,30 pînă miercuri orele 21, candidaţii 
au vorbit de cîte două ori la radio şi de 
cîte două ori la televiziune. Cu excepția 
generalului de Gaulle, care nu intențio- 
nează să folosească toate cele 14 emisiuni 
atribuite fiecărui candidat — ci numai 
una sau două, la sfîrşitul campaniei elec- 
torale. Se pare că generalul va decide a- 
supra numărului, conținutului şi tonului 
intervențiilor sale pe baza sondajelor de 
opinie care se efectuează zilnic privitor 
la ecoul expunerilor candidaţilor opoziţiei 
în rîndurile telespectatorilor. 

„Deşi. (preşedintele de Gaulle) opune 
discursurilor tăcerea, scria zilele trecute 
un comentator, el are grijă: să anunţe ho- 
tărîri care pot avea greutate în balanţa 
scrutinului“. Comentatorul — care cita în 
acest sens declaraţia făcută, după consi- 
liul de miniştri de joi, de către ministrul 
informaţiilor, Alain Peyrefitte, cu privire 
la eventualitatea unei conferinţe a „celor 
şase“ — lăsa să se înţeleagă că neaşteptata 
definire de atitudine se adresa mai puțin 
partenerilor din C.E.E. cît acelor alegă- 
tori pe care opiniile în problema unităţii 
vest-europene îi despart de politica 
gaullistă. Tot ca participări guvernamen- 
tale la campania electorală au interpretat 
observatorii alocuţiunea televizată a mi- 
nistrului de finanţe, Giscard d'Estaing, şi 
cuvîntarea premierului Pompidou în faţa 
parlamentarilor partidelor majorităţii, ros- 
tite amîndouă joi, în ajunul deschiderii 
oficiale a campaniei. Ministrul de finanţe 
a înfățişat opiniei publice ceea ce el în- 
suşi a numit „un bilanţ satisfăcător“ al 
politicii economice a Franţei în ultimii 
şapte ani, în timp ce premierul (ale cărui 
declaraţii, deşi expuse într-un cadru în- 
chis, au fost multiplicate şi puse la dispo- 
ziţia presei) a însoţit chemările mobiliza- 
toare adresate auditorilor săi cu observaţii 
polemice la adresa opoziţiei. 

Opoziția în momentul de faţă — după 
retragerea lui Paul Antier în favoarea lui 
Jean Lecanuet — este reprezentată de 
cinci candidaturi. Cinci candidaturi a că- 
ror importanță este — cantitativ şi calita- 
tiv — extrem de diferită. Nici un comen- 
tator nu acordă mai mult decît o fugară 
menţiune ironică lui Marcel Barbu, a că- 
rui modestă notorietate în probleme de 
gestiune comunală a locuinţelor nu justi- 
fica o candidatură la preşedinţia repu- 
blicii. Nici avocatul Pierre Marcilhacy, 
care se intitulează liberal şi care — deşi a 
făcut act de candidatură încă din apri- 
lie — nu a izbutit să dobîndească spriji- 
nul vreunei grupări sau vreunei personali- 
tăți cît de cît importante, nu reţine aten- 
ţia. În ceea ce priveşte candidaturile 
Jean-Louis  Tixier-Vignancourt şi Jean 
Lecanuet poate că definirea cea mai su- 
gestivă a locurilor pe care le ocupă în 
fața alegătorilor a fost dată de Le Figaro, 
deși criticile acestui ziar sînt departe de 
a-şi avea originea într-o gîndire progre- 
sistă : „Lui Tixier-Vignancourt nu-i place 
să fie catalogat de extremă dreaptă. Să-i 

— 


Vizita lui Edward Heath 
la Paris 


Edward Heath, liderul partidului conserva- 
tor britanic și prim-ministru în „cabinetul 
fantomă” constituit de opoziţie, a făcut la 
inceputul acestei săptămini o vizită la Paris. 
El s-a intilnit cu generalul de Gaulle, pri- 
mul ministru Georges Pompidou şi ministrul 
de externe Couve de Murville. Majoritatea 
observatorilor au vorbit de caracterul „,ex- 
plorativ” al vizitei lui Heath. În „,explo- 
rarea“” liderului conservator sînt interesate, 
firește, opoziţia conservatoare în perspectiva 
unei reveniri la putere, dar, după cit se 
pare, și cercurile guvernamentale de la 
Westminster (un comentator de la Corriere 
della sera observa şi cu această ocazie a- 
cordul dintre opoziție și guvern în proble- 
mele de politică externă). 

Unii observatori au văzut în vizita lui 
Heath „o tentativă de dezgheţ“ în relaţiile 
anglo-franceze. Este însă interesant de re- 
marcat că tocmai Heath a fost cel care, in 
ianuarie 1963 — pe atunci ministru în cabi- 
netul lui Harold McMillan și însărcinat cu 
negocierile pentru intrarea Marii Britanii în 
Piața comună — a primit primul veto-ul 
generalului de Gaulle. Totuşi, conservatorul 
Heath ar putea fi considerat ca personali- 
tatea cea mai indicată — oricum mai indi- 
cată decit un reprezentat laburist — pentru 
realizarea unei „explorări”. 


Tratative interoccidentale 


Zilele acestea vor avea loc o serie de con- 
vorbiri și întilniri interoccidentale. La Paris 
se vor desfășura, după cum se știe, întruniri 
ale miniștrilor apărării ai N.A.T.O. care vor 
examina problemele legate de integrarea nu- 
cleară. În plus, la 26 noiembrie la Londra, 
încep tratative oficiale între reprezentanţi en- 
glezi și McNamara. Surse oficioase susțin că 
aceste convorbiri au ca obiectiv „examinarea 
metodelor de care dispun Statele Unite și 
Marea Britanie pentru a întări cooperarea 
N.A.T.O. în domeniul politicii nucleare”. 

Un comunicat oficial al Pentagonului preci- 
zează că McNamara, însoțit de subsecretarul 
de stat George Ball, va intilni pe primul mi- 
nistru Harold Wilson, ministrul de externe 
Stewart și ministrul apărării Healey. Convor- 
birile anglo-americane sînt apreciate de con- 
servatori ca o etapă preliminară discuţiilor 
de la Paris, mai ales ca o dorință a Washing- 
tonului pentru o poziţie comună — pe cit 
posibil — a celor două state. 


Tergiversări în problema acordării 
independenței sudului Arabiei 


Data acordării independenţei teritoriilor co- 
loniale engleze din sudul Peninsulei Arabe 
este fixată pentru anul 1968. După un turneu 
de 15 zile în Aden și în sudul Peninsulei 
Arabe, lordul Beswick, subsecretar de stat 
parlamentar pentru relațiile cu Common- 
wealthul și coloniile, într-o conferință de 
presă ţinută la Aden a declarat că probabil 
pînă in 1968 va exista „o republică arabă 
unită a sudului Arabiei, cuprinzind Adenul și 
statele protectoratului oriental, liberă să de- 
cidă în legătură cu relaţiile sale cu celelalte 
țări şi de asemenea asupra altor chestiuni 
cum ar fi de pildă prezența unei baze mi- 
litare", Această din urmă idee este de fapt 
esenţială, pentru că după cum se ştie, Anglia 
nu intenționează să renunțe la prezența bazei 
sale militare din Aden ca element-cheie al 
sistemului militar înglobat în ceea ce se 
cheamă „la est de Suez”. 

Dar chiar și în aceste condiţii lordul Bes- 
wick a lăsat în suspensie două chestiuni e- 
senţiale, şi anume cind și unde vor avea loc 
discuţii între toate părţile interesate asupra 
acestor chestiuni. El a afirmat doar că „vo- 
ința de a face ceva există”, 


|! 


facem pe plac şi să spunem că e la dreap- 
ta dreptei, ceea ce e mai puţin restrictiv. 
Şi să-i recunoaştem, fără tocmeală, un lot 
consistent de alegători traumatizaţi în di- 
ferite feluri de episoade dureroase ale 
decolonizării... Zeflemeaua lui de la în- 
ceput a alunecat zi de zi în bufonerie. 
Merge (doar) pentru destinderea momen- 
tană a alegătorului. (...) Dl Lecanuet e la 
centru. E incontestabil că poziţia sa, foarte 
fragilă la pornire, s-a ameliorat în dauna 
d-lui Tixier-Vignancourt. Putem să ne 
permitem să spunem — şi de ce nu? — 
că aceasta s-a produs datorită stilului 
d-sale, sau, ca să spunem lucrurile pînă 
la capăt, persoanei sale (deci nu orientării 
pe care o reprezintă — n.n.) ?“ 

Adevăratul element nou în aceste ale- 
geri îl constituie candidatura lui François 
Mitterand. Pentru prima dată de foarte 
mulţi ani stînga a izbutit să-şi unească 
eforturile în jurul unei candidaturi. „Este 
adevărat, scrie René Andrieu în L'Huma- 
nité, că diferitele partide care sprijină can- 
didatura sa pot avea obiecţii față de o 
anume măsură sau propune o alta. Dar 
nici unul dintre aceste partide nu va re- 
cuza esenţialul şi nu va pune în discuţie 
orientarea generală. Căci opţiunile lui 
Frangois Mitterand *) răspund în majori- 
tatea domeniilor preocupărilor opiniei pu- 
blice democratice...“ Această opinie pu- 
blică a întîmpinat favorabil expunerea pe 
care Mitterand a făcut-o în ajunul des- 
chiderii oficiale a campaniei electorale, 
în cadrul unei noi conferinţe de presă. Cu 
acest prilej, el a dezvoltat şi completat 
„opţiunile“ din septembrie în cadrul a 28 
propuneri. Privitor la funcţionarea insti- 
tuţiilor republicane, candidatul unic al 
stîngii consideră necesar ca puterea gu- 
vernamentală să revină de la preşedinţia 
republicii la aceea a consiliului de mi- 
niştri, ceea ce corespunde punctului de 
vedere al tuturor grupărilor care-l sprijină. 
Celui de-al V-lea plan de dezvoltare eco- 
nomică, Mitterand îi opune ideea unui 
plan interimar, de un an, care să permită 
elaborarea unui alt plan în perspectivă. 
Au atras atenţia stăruința cu care a pre- 
conizat o reformă a sistemului fiscal, în 
numele ideii de justiţie socială, un efort 
deosebit în domeniul educaţiei naţionale 
şi al cercetării ştiinţifice ; orientarea uzi- 
nei atomice de la Pierrelatte către scopuri 
paşnice şi renunţarea la forța de şoc. Pe 
tărîmul politicii externe, Mitterand optează 
pentru menţinerea şi activizarea actualelor 
alianţe ale Franţei (dar pentru o revizuire 
a N.A.T.0.), pentru intensificarea colabo- 
rării franceze cu alte țări. 

În acelaşi timp cu cele 28 de puncte, 
Mitterand a enunțat în conferinţa sa de 
presă şi elementele unui calendar ale că- 
rui jaloane merg mult dincolo de 5 de- 
cembrie. Este, fără îndoială, expresia in- 
tenţiei candidatului şi a celor care-l susţin — 
sau a majorităţii lor — de a continua 
cooperarea începută, de a face în timp, 
din ceea ce astăzi constituie elemente de 
convergenţă, un adevărat program comun, 


Florica ȘELMARU 


*) Cele opt „opțiuni prin care François 
Mitterand a definit, la 21 septembrie, liniile di- 
rectoare ale politicii pe care o preconizează. 
(Vezi Lumea nr. 40). 

BUDAPESTA 


Corespondenţă de la 
GARDOS Miklós 


redactor-șef adjunct 
al revistei Magyarorszâg 


Dezbateri de politică 
internă și externă 


| SEA noiembrie a fost 
o perioadă de activitate politică deosebit 
de vie în Ungaria. În a doua săptămînă 
a lunii a început sesiunea Adunării de 
Stat, iar la sfîrşitul săptămînii următoare 
s-a ținut plenara lărgită a (Comitetului 
Central al Partidului Muncitoresc Socia- 


list Ungar. Ambele reuniuni au o deose- 


bită importanţă. 

Dezbaterile sesiunii Adunării de Stat 
au avut ca obiectiv un cerc de probleme 
de o importanţă fundamentală ale edu- 
cării generaţiei viitoare. Înainte de toate, 
Adunarea a ascultat raportul lui Ilku 
Pâl, ministrul învăţămîntului, care a în- 
făţişat un tablou amănunţit al rezultate- 
lor din primii patru ani ai reformei în- 
vățămîntului şi problemele acesteia. El 
a spus că principiile de bază adoptate 
în 1961, după o îndelungată dezbatere, 
precum şi temelia reformei învăţămîntu- 
lui, s-au dovedit a fi pe deplin juste. 
Sistemul şcolar maghiar s-a dezvoltat în 
continuare, iar pe tărîmul educaţiei s-au 
petrecut schimbări într-adevăr utile, Tot- 
odată a reieşit că în primii patru ani 
ai reformei au existat şi idei pe care 
timpul nu le-a adeverit, sau măsuri a 
căror îndeplinire sau supraveghere a lă- 
sat de dorit. 

În urma raportului, deputaţii au ho- 
tărît să propună forurilor competente să 
acorde pe viitor o mai mare atenţie dez- 
voltării şcolilor de pregătire a cadrelor 
profesionale şi şcolilor medii tehnice. In- 
teresele economiei ungare cer ca în urmă- 
torii cîţiva ani, în Ungaria, pregătirea 
muncitorilor calificaţi să se desfăşoare pe 
o scară mult mai largă, să cuprindă 
obiecte de studiu mai moderne şi să se 
lărgească foarte mult reţeaua centrelor 
de pregătire profesională, în aşa fel ca 
absolvenţii şcolii generale (în Ungaria 
aceasta are opt clase) să aleagă în nu- 
măr mult mai mare această instituţie, 
pentru continuarea studiilor. 

La sesiune a luat cuvîntul şi primul 
ministru, Kállai Gyula. El a vorbit despre 
politica internă şi externă a guvernului, 
şi despre sarcinile perioadei celei mai a- 
propiate — ale anului viitor — care nu 
se arată a fi uşoare. 

Referindu-se la problemele construcției 
noii societăţi în ţările socialiste, la deose- 
birile de dezvoltare a acestor ţări şi la 
valorificarea corespunzătoare a experien- 
telor reciproce, Kâllai Gyula a spus ur- 
mătoarele : „Ţările socialiste au pornit, 
în construirea unei societăţi noi, pe un 
drum pe care nimeni încă înaintea lor 
nu a păşit în istorie. Pentru aceasta nu 
a existat o rețetă gata. Numai cînd păşim 
pe el, putem cunoaşte acest drum în 
întregime şi amănunțit şi pe parcurs tre- 
buie modificată însăşi practica, pe baza 
experiențelor“. 

Pe lingă problemele de politică in- 
ternă, primul ministru a vorbit pe larg 
despre problemele politicii internaționale. 


În săptămîna ce a urmat sesiunii Adu- 
nării de Stat a avut loc şedinţa lărgită 
a C.C. al Partidului Muncitoresc Socia- 
list Ungar. 

Participanții la şedinţă au ascultat in- 
formările prezentate de Zoltan Komocsin, 
secretar al C.C., cu privire la problemele 
internaționale actuale, şi Bela Biszku, se- 
cretar al C.C., cu privire la problemele 
actuale ale politicii interne a Ungariei. 

Comitetul Central şi-a exprimat acor- 
dul cu rezultatul vizitei făcute în R. P. 
Mongolă de delegația de partid şi guver- 
namentală ungară şi cu rezultatele vizite- 
lor făcute în R. D. Vietnam şi R.P.D. Co- 
reeană de delegația P.M.S.U. Poporul 
ungar condamnă cu profundă indignare 
agresiunea Statelor Unite ale Americii îm- 
potriva Vietnamului de sud şi Republicii 
Democrate Vietnam. Zădărnicirea agre- 
siunii imperialiste în Asia de sud-est ar 
avea o influență pozitivă asupra întregii 
vieți internaționale. „Seria demersurilor 
diplomatice făcute de guvernul Republicii 
noastre în interesul încetării agresiunii 
imperialiste, pentru restabilirea păcii în 
Asia de sud-est şi menținerea păcii în în- 
treaga lume — se spune în comunicatul 
dat publicităţii -— constituie o parte a 
politicii noastre externe“. Plenara a apre- 
ciat faptul că în ultima perioadă P.M.S.U. 
şi-a intensificat activitatea internaţională, 
fiind convins că tratativele bilaterale din- 
tre partide servesc în mod real interesele 
mişcării muncitoreşti internaţionale. 

Comitetul Central al P.M.S.U. a con- 
statat că îndeplinirea hotărtrilor sale din 
10 decembrie 1964 cu privire la îmbună- 
tăţirea activităţii economice se desfăşoară 
cu succes. În acelaşi timp au fost sem- 
nalate şi unele denaturări şi lipsuri în 
aplicarea hotăririlor. 

După dezbateri a fost adoptat raportul 
cu privire la îmbunătăţirea multilaterală 
a sistemului de conducere economică, 
prezentat de Rezsö Nyers, secretar al 
C.C. În cadrul dezbaterilor a luat cu- 
vîntul Jânos Kâdâr, prim-secretar al C.C. 
al P.M.S.U. 

Directivele reformei sistemului de con- 
ducere a economiei vor fi supuse în vii- 
torul cel mai apropiat unei largi dezba- 
teri. În primul trimestru al anului 1966 
această problemă deosebit de importantă 
va fi din nou repusă pe ordinea de zi 
în vederea adoptării unei hotărîri de- 
finitive. 

În raportul pe care l-a prezentat la 
plenară Nyers Rezsö a vorbit în amă- 
nunțime despre necesitatea noului sistem 
de conducere, despre caracteristicile per- 
manente şi principiile sale de bază, des- 
pre modul de înfăptuire a noului sistem. 


De altfel, astăzi este deja clar — şi a- 
ceasta o afirmă hotărît şi raportul — că 
introducerea reformei poate avea loc 


numai treptat. Realizarea obiectivelor re- 
formei va fi începută încă din 1966 prin 
măsuri parţiale şi va continua în 1967. 

Esenţa întregii reforme de conducere a 
economiei constă în o mai bună valorifi- 
care a avantajelor economiei socialiste 
planificate şi consolidarea pe mai departe 
a proprietăţii socialiste, ca bază a eco- 
nomiei planificate. 

Oamenii muncii din R. P. Ungară aş- 
teaptă cu un deosebit interes dezbaterea 
anunţată în plenara Comitetului Central, 
care va avea loc cu participarea unor 
cadre competente şi care va ajuta la ela- 
borarea problemelor de amănunt. 


Budapesta, 23 noiembrie 


A XX-a 
aniversare a F.A.O. 


APE palat de 
sticlă şi beton de pe Via delle Terme di 
Caracalla din Roma, sediul organizaţiei, 
găzduieşte în prezent lucrările celei de 
a 13-a Conferinţe generale F.A.O. (Orga- 
nizaţia Naţiunilor Unite pentru Alimenta- 
ţie şi Agricultură). 

Această importantă organizaţie îşi desfă- 
şoară activitatea, sub deviza „Fiat 
panis“, din noiembrie 1945, cînd a 
fist naştere. Stabilirea încă în şe- 
dința de constituire a sarcinilor sale: 
cercetarea resurselor agricole şi alimentare 
ale statelor în vederea elaborării unor 
programe de ajutor material şi finan- 
ciar cu scopul implicat în dictonul 
amintit — şi lupta împotriva foametei, des- 
chidea în fapt perspectiva şi evoluția în- 
tregii activități a organizației, de la sta- 
bilirea programului de măsuri şi pînă la 
adoptarea în unanimitate a „Declaraţiei 
cu privire la drepturile omului de a nu 
cunoaşte foametea“. În declarație, pe care 
directorul general al F.A.O., dr. B. R. Sen, 
o consideră „temelia principiilor acestei 
organizații“, se arată că „hrana este una 
din necesitățile esențiale ale umanității, 
iar lipsa de alimente frînează dezvoltarea 
omenirii. De aceea trebuie folosite toate 
resursele umane şi progresul ştiinţei pen- 
tru asigurarea produselor alimentare nece- 
sare societăţii“. 


Călăuzită de aceste țeluri, în cei 20 de 
ani de activitate F.A.O. a întreprins nu- 


“meroase acţiuni menite să scape ome- 


nirea de flagelul înfometării. În cadrul 
studiilor, cercetărilor şi seminariilor orga- 
nizate, s-au pus în lumină principalele 
sarcini şi direcţii pe care le are în faţă 
F.A.O., subliniindu-se în repetate rînduri 
importanţa elaborării unor programe con- 
crete de pregătire a cadrelor necesare 
agriculturii, sau de prevenire a unor cala- 
mităţi într-o serie de ţări în curs de 
dezvoltare. 

Aplicarea a numeroase măsuri de către 
membrii organizaţiei a arătat că în re- 
giunile cele mai biîntuite de foame ridi- 
carea nivelului producţiei agricole este pe 
deplin realizabilă.  Comunicările şi ra- 
poartele Organizaţiei, în legătură cu impli- 
caţiile nefaste pe care le-ar avea pentru 
milioane de oameni neglijarea sporirii 
producţiei agricole, au intensificat activi- 
tatea de îmbunătățire a producției 
agricole. Se ştie în momentul de faţă 
că foametea în unele regiuni de 
pe glob ar putea fi înlăturată în 
condițiile în care producția mondială 
de cereale ar creşte cu o treime pînă în 
anul 1980, iar producția alimentară s-ar 
tripla pînă în anul 2000. 

În sprijinul realizării acestor obiective, 
cuprinse între sarcinile campaniei de „eli- 
berare de foamete“, — care va începe în 
1966, — Consiliul F.A.O. a adresat gu- 
vernelor, organizațiilor naționale şi inter- 
naționale mesaje în scopul sprijinirii aces- 
tei lupte. 

Cercetarea’ unor regiuni, considerate 
pînă nu de mult inadecvate pentru agri- 
cultură, a constituit şi constituie o altă 

— 


paan 


VIZITA LUI TODOR JIVKOV ÎN R.A.U. 


Todor Jivkov, prim-secretar al C.C. al P.C. Bulgar şi preşedintele Consiliului de Miniştri al 


R. P. Bulgaria, face o vizită într-o serie de țări africane. La Cairo el a avut convorbiri cu 
preşedintele Nasser şi cu alte personalităţi oficiale ale R.A.U. Comunicatul comun dat publicității 


precizează că întrevederile s-au axat asupra 


dezvoltării relaţiilor dintre cele două ţări, precum 


şi asupra unor probleme internaţionale actuale. Printre altele, cele două părți își exprimă con- 
vingerea că este necesar să se pună capăt imediat acțiunilor agresive împotriva R.D. Vietnam 
şi să fie respectate acordurile de la Geneva din 1954, „în scopul de a da posibilitate poporului 
vietnamez să-și îniăptuiască aspiraţiile legitime spre pace, bunăstare și unitate“. De asemenea, 
comunicatul se referă și la poziţia R.A.U. şi R.P. Bulgaria într-o serie de probleme privind 


situaţia din Africa. 
In continuarea vizitei sale, Todor Jivkov a sosit 


la Addis Abeba 


LUMEA ÎNTR-O SĂPTĂMÎNĂ 


Contradicţii pe piața armamentelor 


Un nou scandal în problemele armamentelor 
pare să se arate la orizont, Este vorba de 
hotărirea Olandei de a înzestra armata cu 
un tanc greu de producţie americano-vest- 
germană — Post 70. Alegerea acestui tanc s-a 
făcut dintr-o serie întreagă de modele, cum 
ar fi modelul francez AMX 30, modelul bri- 
tanic Cheftain, și modelul vest-german Leo- 
pard. Alegerea  modeiului  americano-vest- 
german este apreciată ca o nouă dovadă a 
presiunii celor două ţări pe piața armamen- 
telor occidentale. 


A patra completare 


Președintele brazilian Castelo Branco, care 
a fost zilele trecute ținta unei puternice de- 
monstrații de stradă, desfășurată sub ochii 
lui Dean Rusk, în apropierea hotelului Glo- 
ria, unde are loc Conferința O.S.A., a sem- 
nat cea de a patra completare la Actul in- 
stituțional din 28 octombrie, privitoare la 
formarea de noi partide în Brazilia. Prima 
etapă s-ar rezuma la formarea de organizaţii 
parlamentare în cadrul Congresului naţional, 
Pentru aceasta sint necesare cel puţin 140 
de semnături de deputați și senatori, ceea 
ce înseamnă că nu vor putea fi create decit 
două organizaţii de acest fel. De-abia in 
etapa a doua, stabilită după alegerile pre- 
zidenţiale, aceste organizaţii vor putea de- 
veni partide. De reţinut că Actul instituţional, 
recent promulgat, a interzis existența oricărui 
partid. Nu exista însă nici o precizare în 
legătură cu Liga democratică radicală (Lider), 
mișcare politică formată imediat după veni- 
rea la putere a lui Branco. În aceeași zi cu 
anunțarea noii completări, ministrul justiţiei, 
Juraci Magalhaes, a anunțat punerea îna- 
fara legii și a acestui partid, 


Criza teatrelor din R.S.A. 


„Directorii teatrelor din Republica Sud- 
Africană sînt la un pas de disperare” — 
relatează ziarul New Check. Și totul este 
cu atit mai grav cu cit cauza nu poate fi 
înlăturată... Unul din factorii principali care 
au contribuit la criza ce este pe cale să 
cuprindă teatrele sud-africane îl constituie 
refuzul unora dintre cei mai cunoscuţi au- 
tori dramatici eccidentali (printre care John 
Osborne, Graham Greene, J. B. Priestley, 
Samuel Beckett și alţi 40 de dramaturgi sem- 
natari ai ,,Convenţiei împotriva apartheidu- 
lui”) de a permite reprezentarea pieselor lor 
pe scenele din statul rasist. Din cauza per- 
secuției rasiale, sălile teatrelor sint aproape 
goale. Doar Opera din Capetown a scăpat 
de griji: legea privind „interzicerea audi- 
ţiilor multirasiale“ lovind în principalii ei 
susținători (trupa Roan, cea mai bună trupă 
de operă din R.S.A.), aceasta s-a închis... 
din lipsă de combatanți. În fața unei ase- 
menea situații premierul Verwoerd a fost soli- 
citat să introducă un amendamentla decretul 
asupra dreptului de reproducere care să 
permită directorilor de teatre „să folosească 
fără autorizație piese ale căror autori le 
refuză acest drept“. Drept urmare, imprevi- 
zibilă pentru autorităţile sud-africane, mai 
mulți dintre autorii respectivi au și anunțat 
că vor vărsa fondurile provenite din aceste 
producţii ilicite reprezentate în R.S.A. orga- 
nizaţiilor africane de luptă impotriva apar- 
theidului. 


Familia Kennedy 


La împlinirea a doi ani de la asasinatul 
din Dalias (22 noiembrie 1963), o serie de 
organe de presă și-au amintit de familia 
Kennedy. Intemeietorul ei, Patrick Kennedy, 
a emigrat în America în 1848, alungat de 
foametea din Irlanda. Fiul acestuia, Patrick 
Joseph a fost bunicul președintelui asasinat, 
Joseph Patrick, tatăl fostului preşedinte, 
născut în 1888, trăiește încă, El a îndeplinit, 
pe timpul lui Roosevelt, funcția de ambasa- 
dor la Londra. Din cei patru fii ai săi, doi 
mai sint în viață: Robert (născut în 1925) 
și Edward (născut în 1932); ceilalți doi au 
avut sfirșit tragic: John (născut în 1917) 
asasinat la Dallas, iar Joseph jr. (născut în 
1915) căzut in timpul războiului (1944) ca 
aviator. 


ĖS 


direcţie a investigaţiilor efectuate de spe- 
cialiştii şi experţii F.A.O. Pentru rezol- 
varea unor importante probleme alimen- 
tare ale continentului latino-american, de 
exemplu, s-a anunţat că o expediţie pa- 
tronată de această organizaţie va studia 
posibilităţile de folosire a zonei Ama- 
zoanelor. 

Aprecierile, analizele şi studiile făcute 
de F.A.O. în vederea deschiderii celei 
de a 13-a Conferinţe care şi-a început 
lucrările la 20 noiembrie la Roma, relevă 
omenirii o problemă esenţială ce trebuie 
rezolvată : aceea a subnutriţiei cronice în 
care se află o mare masă a locuitorilor 
pămîntului. Raportul anual al F.A.O. 
scoate la iveală situaţia îngrijorătoare 
de subnutriţie a unui imens număr de 
locuitori ai planetei: „Două treimi din 
populaţia globului suferă din cauza foa- 
mei ; trei pătrimi au o alimentaţie insufi- 
cientă“. Această situație l-a determinat, 
nu de mult, pe directorul general al 
F.A.O. să afirme că în condiţiile actuale 
„mu de paleative este nevoie. Dacă pro- 
ducția alimentară pe cap de locuitor în 
1964—1965, raportată la media anilor 
1952—1957, indică o creştere de 14 la 
sută în ţările dezvoltate, în ţările în curs 
de dezvoltare creşterea este numai de 
1 la sută“. Pe baza rezultatelor sondajelor 
efectuate, s-a ajuns la concluzia că „„re- 
“-zervele alimentare totale ale țărilor în curs 
de dezvoltare vor trebui să fie multipli- 
cate de patru ori în următorii 30 de ani, 
dacă se va urmări ca acestor ţări să li se 
asigure o alimentaţie cel puţin adecvată, 
dacă nu abundentă“. 

La şedinţa inaugurală consacrată festi- 
vităţilor prilejuite de cea de-a 20-a ani- 
versare a organizaţiei, la care au parti- 
cipat peste o sută de delegaţii, a fost dat 
citirii, alături de alte mesaje ale unor şefi 
de guverne, mesajul de salut al tovarăşului 
Chivu Stoica, preşedintele Consiliului de 
Stat al Republicii Socialiste România, adresat 
organizaţiei. Subliniind rolul important al 
obiectivelor înscrise în Actul constitutiv 
al Organizaţiei Naţiunilor Unite pentru 
Alimentaţie şi Agricultură, menită să con- 
tribuie la dezvoltarea cooperării interna- 
tionale, la facilitarea unui larg schimb de 
experienţă în lupta pentru ridicarea 
nivelului de nutriţie al popoarelor şi ame- 
liorarea producţiei agricole, mesajul a 
subliniat că: „„Militînd pentru o largă 
colaborare internațională — pe baza 
respectării principiilor suveranității, in- 
dependenţei naționale şi egalităţii state- 
lor — Republica Socialistă România spri- 
jină activităţile care contribuie la cunoaş- 
terea reciprocă a valorilor ştiinţifice, teh- 
nice, culturale şi apreciază acţiunile de 
asistență pe care F.A.O. le întreprinde în 
diferite ţări ale lumii în domeniul agro- 
alimentar“. 

Urmare firească a aprecierii de care 
se bucură activitatea ţării noastre în 
cadrul F.A.O., în comisia I-a a actualei 
sesiuni, care va dezbate problemele cele 
mai importante ale organizaţiei ; situaţia 
alimentară şi agrară în lume, precum şi 
planul mondial de dezvoltare a agricul- 
turii, a fost ales în unanimitate, ca vice- 


preşedinte reprezentantul Republicii So- 
cialiste România, Nicolae Ştefan, vice- 
preşedinte al Consiliului Superior al 
Agriculturii. 


Încă înainte de deschiderea conferinței, 
dr. Sen a sugerat printre măsurile ce tre- 
buie să călăuzească mersul înainte al 
organizaţiei : stimularea progresului agri- 
col în țările în curs de dezvoltare (astfel 
încît să se depăşească stagnarea actuală 
a producţiei pe cap de locuitor) şi îm- 
bunătăţirea  nutriţiei; agricultura să 
devină mai dinamică în cadrul dezvoltării 

economice generale a ţărilor rămase în 
urmă ; reglementarea comerțului interna- 
tional în aşa fel ca ţările în curs de dez- 
voltare să poată obţine mai multe avan- 
taje de pe urma unor cantităţi mai mari 
de produse agricole vindute etc. 

În introducerea la studiul „Situaţia ali- 
mentaţiei şi agriculturii în 1965“, co- 
municată participanţilor la actuala con- 
ferință a F.A.O., se atrage atenţia asupra 
unui obstacol important existent în calea 
dezvoltării agricole : „Problema instituţiilor 
agricole menite să ducă la formarea de 
„noi cadre pentru o agricultură modernă 
s-a dovedit mai greu de rezolvat decît 
aceea a investiţiilor“. Este vorba aici de 
modificările de structură pe care le ne- 
cesită trecerea agriculturii ţărilor în curs 
de dezvoltare la producţia modernă. 

Totodată, s-a anunțat că este în curs 
de pregătire „Planul indicativ mondial de 
dezvoltare a agriculturii“, spre a fi pre- 
zentat celui de al II-lea Congres alimen- 
tar mondial care va avea loc în anul 1968. 

Arătînd că deşi obiectivele care stau în 
faţa F.A.O. „n-au fost îndeplinite în în- 
tregime în aceste două decenii“, dr. Sen 
a felicitat participanții la conferință 
pentru contribuțiile aduse cauzei acestei 
organizații, exprimîndu-şi totodată convin- 
gerea că imensele greutăți care stau încă 
în fața popoarelor din tările insuficient 
dezvoltate vor fi înlăturate. Numai astfel 
deviza „Fiat panis“ de pe emblema F.A.O. 
va deveni o realitate. 


Costin NASTAC 


WASHINGTON 


Dezvăluiri 
și „precizări“ 


P roiectele pentru înles- 
nirea accesului R.F. Germane la armele 
nucleare (prin intermediul unei forțe in- 
tegrate a Pactului atlantic sau pe altă 
cale) şi politica S.U.A. faţă de Vietnam 
sînt mult controversate în aceste zile în 
capitala Statelor Unite. Evenimente în 
curs sau în pregătire, revelaţiile unor ga- 
zetari şi reacţia oficială faţă de ele au 
adus în dezbateri elemente inedite. Unii 
oameni politici şi gazetari cu influenţă cer 
Administraţiei să-şi explice diverse ac- 
ţiuni, declaraţii şi chiar tăceri. 

Obiectivul principal al apropiatei vizite 
a cancelarului Erhard în America era cu- 
noscut de mai multă vreme. El este iden- 
tic, în fond, cu cel al viitoarelor reu- 
niuni N.A.T.O.: discutarea statutului de 
„egalitate în domeniul nuclear“ reclamat 
de Republica federală. Un purtător de 
cuvînt vest-german declarase că Erhard 
va face „propuneri concrete cu privire 
la o forță nucleară comună“. 

Elementele discuţiei păreau cunoscute 
în linii mari. Se ştia că, la Londra, Ger- 
hard Schröder nu a reuşit să convingă 
guvernul britanic să-i împărtășească punc- 
tul de vedere în această privinţă. (Ulte- 
rior s-a aflat că Michael Stewart i-a 
propus amînarea creării unei 
cleare în N.A.T.O.) 

Era de asemenea evident că de la mi- 
niştrii apărării ai unor state membre ale 
N.A.T.O., care se vor întruni la 27 noiem- 
brie la Paris, nu se poate aştepta mai 
mult decît un prudent schimb de păreri. 


forțe nu- 


Aceasta, pentru că Statele Unite îşi re- 
zervă dreptul de a-şi preciza poziția abia 
după vizita cancelarului Erhard (şi poate 
şi după vizita pe care primul ministru 
britanic Harold Wilson o va face în 
S.U.A. în luna decembrie, cînd va lua 
cuvîntul şi în fața Adunării Generale a 
O.N.U.). 

Dintr-o dată însă, o dezvăluire făcută 
de ziarul New York Times a pus întreaga 
problemă într-o lumină nouă. Dacă rela- 
tarea acestui ziar este corectă, viitoarele 
acorduri americano-vest-germane sau în 
cadrul N.A.T.O. vor fi chemate doar să 
dea putere legală unei situaţii de fapt: 
Germania occidentală are la dispoziţie — 
e drept cu unele limite — arme nucleare. 
lată ce scrie New York Times: Sînt şase 
ani de cînd s-au montat focoase nucle- 
are americane la avioane şi rachete apar- 
ținînd R.F.G. (şi altor ţări membre ale 
N.A.T.0.). Nu numai atît: focoasele sînt 
controlate de americani, însă „uneori con- 
trolul a existat mai mult în principiu 
decît în realitate“. În sfîrşit, aranjamen- 
tele pe această linie au fost încheiate 
între departamentul american al apărării 
şi ţările implicate, dar „s-a aflat că 
uneori nici preşedintele S.U.A., nici alţi 
oameni politici de frunte nu au cunoscut 
aranjamentele concrete puse la punct de 
Ministerul Apărării“. 

Este uşor de ghicit ce emoție a pri- 
cinuit această dezvăluire. Declaraţia fă- 
cută ulterior de Ministerul Apărării — 
„Politica acestui minister este de a nu 
discuta despre amplasamentul sau numă- 
rul armelor nucleare. Indiferent de locul 
unde se află, focoasele aparţinînd Sta- 
telor Unite sînt controlate totdeauna de 
Statele Unite“ — nu a fost de natură 
să liniştească spiritele. 

A căpătat un sens nou întrebarea pe 
care o punea cu cîteva zile înainte Chet 
Holifield, preşedintele comitetului mixt al 
Congresului pentru energia atomică, deci 
un om bine informat: De ce încearcă 
R.F.G. să înduioşeze opinia publică occi- 
dentală în legătură cu „frustrarea ato- 
mică“ pe care ar suferi-o ? „Să nu ascul- 
tăm poveştile care ni se spun în această 
privință, avertizează Holifield. -Vest-ger- 
manii participă deja foarte activ la sis- 
temul atomic al Europei occidentale. 
Ceea ce revendică ei este, foarte evident, 
un rol şi mai important“. 

De notat că, ţinînd seama de atitudinea 
negativă a opiniei publice faţă de ideea 
unei forțe nucleare atlantice cu participare 
vest-germană, ca şi față de ideea unni 
aranjament bilateral, un membru al Comi- 
siei americane pentru energia atomică, John 
Palfrey, sugerase ceea ce lui i se părea a 
fi o soluţie intermediară : Germania occi- 
dentală să primească rachete cu rază lungă 
de acţiune, dotate cu focoase nucleare 
americane. 

Nici nu s-ar fi putut imagina o mai 
promptă şi categorică demonstrare a ca- 
racterului primejdios al propunerii lui 
decît reacția produsă de revelația că ea 
constituie de altfel un fapt îndeplinit. 
Ținînd seama de îngrijorarea produsă 
pretutindeni, oficialitățile americane au 
publicat în ultimele zile cîteva declaraţii 
consecutive conținînd din ce în ce mai 
multe asigurări în sensul că focoasele 
nucleare — a căror prezenţă în R.F.G. 
este recunoscută — s-ar afla sub controlul 
strict al Statelor Unite. 

Chiar dacă New York Times ar fi exa- 
gerat, cel puţin două lucruri sînt foarte 
clare : 1) nu poate exista garanţia deplină 
că aceste arme nucleare nu vor ajunge 
la îndemîna forțelor militare vest-ger- 
mane; 2) perspectiva accesului vest-ger- 
man la mînuirea lor este de natură să 


provoace cele mai vii proteste în întreaga 
lume. 

Indiferent de concluziile la care se va 
ajunge în privința veridicității relatărilor 
ziarului american, ecoul pe care l-a stîr- 
nit nu reprezintă un prolog de bun augur 
pentru planurile de asigurare a participării 
Germaniei occidentale la controlul asupra 
armelor atomice. 


Discuțiile despre armele atomice au dat 
opinjei publice americane sentimentul că 
este înşelată sau cel puțin că este in- 
formată parțial şi tendențios. Şi aceasta, 
cu atît mai mult cu cît au urmat la 
foarte scurtă vreme după un episod si- 
milar, care a pus sub semnul întrebării 
toate declarațiile oficiale în legătură cu 
războiul din Vietnam. 

Întreaga propagandă oficială pe această 
temă se axa şi se axează pe ideea 
că Statele Unite ar dori reglementarea 
problemei vietnameze pe calea tratati- 
velor. Pînă acum, cei ce doresc instau- 
rarea păcii în Vietnam subliniau cît de 
lipsite de conținut apar declarațiile de 
acest gen pe fondul continuării ilegalei 
ocupații militare a Vietnamului de sud 
dar şi al intensificării agresiunii împo- 
triva întregului popor vietnamez. Dar 
unele revelații făcute în ultimele săp- 
tămîni de presa americană au pus şi mai 
mult în evidență şubrezenia argumentelor 
guvernului, demonstrînd că nu s-a gîndit 
niciodată în mod serios la tratative de 
pace. La 13 iulie 1965, într-un discurs 
care încerca să justifice bombardamentele 
împotriva R. D. Vietnam, preşedintele 
Johnson afirmase : „Sinceritatea mă obligă 
să vă spun că nu a existat nici cea mai 
slabă indicație în sensul că cealaltă parte 
ar fi interesată în tratative“. Or, exact în 
aceeaşi perioadă, cu două zile înainte de 
a muri, Adlai Stevenson, pe atunci repre- 
zentantul S.U.A. la O.N.U., îl informa, 
dimpotrivă, pe ziaristul american Eric 
Sevareid despre un demers făcut încă 
în toamna anului 1964 pe lîngă guvernul 
american de către secretarul general al 
O.N.U., U Thant, pentru a începe trata- 
tive. Propunerea lui a fost respinsă aproa- 
pe automat, în orice caz, fără ca guvernul 
american să verifice dacă avea o bază 
reală. 

După alegerile din S.U.A, U Thant 
a repetat-o. Ministrul apărării, MeNa- 
mara, s-a opus categoric, afirmînd că o 
asemenea inițiativă ar avea un efect 
deosebit de demoralizant asupra guver- 
nului sud-vietnamez, care se clătina ori- 
cum. 

Despre aceste lucruri s-a aflat abia o 
dată cu apariția ultimului număr al re- 
vistei Look, în care Eric Sevareid. le-a 
relatat pe larg. David Schoenbrun, co- 
mentator al radioului şi televiziunii ame- 
ricane, cunoştea şi el un fapt pe care, 
încurajat de îndrăzneala lui Sevareid, l-a 
făcut public: în mai 1965, ambasada a- 
mericană din Paris a fost informată de 
francezi că inițierea unor tratative ar 
avea şanse să fie bine primită. Din nou, 
guvernul american, nu s-a ostenit nici 
măcar să verifice autenticitatea informa- 
ției. După cum a fost lăsat fără răspuns 
şi demersul unor oficialități algeriene care, 
la începutul acestui an, au propus unui 
foarte important membru al Senatului a- 
merican convorbiri neoficiale cu Frontul 
Național de Eliberare din Vietnam. 

Mai mult: ziariştii americani şi cores- 
pondenții acreditați la Washington care 
aflaseră despre aceste intervenții au fost 


—— 


In oraşul Concepcion, din Chile, studenții au organizat o puternică demonstraţie împotriva 
politicii S.U.A. în America Latină 


împiedicaţi să scrie despre ele. Dezmin- 
ţirile oficiale îşi urmau una alteia. 

Acum însă, după ani de tăgăduiri la 
toate nivelurile, siguranța cu care ziariștii 
americani şi-au susținut afirmaţiile a de- 
terminat o jumătate de recunoaștere din 
partea Departamentului de Stat. Purtă- 
torul de cuvînt al acestuia, Robert Mc- 
Closkey, a declarat că s-au făcut aseme- 
nea propuneri de tratative, dar n-au fost 
luate în seamă, pentru că nu păreau demne 
de încredere. 

Principalele ziare, care se proclamă în 
această împrejurare exponente ale opiniei 
publice amăgite, critică guvernul în mod 
vehement. Nu este vorba numai de dezin- 
formarea pe care au constituit-o după 
părerea lor faptul că secretarul de presă 
de pe atunci al Casei Albe, George 
Reedy, a negat că U Thant ar fi transmis 
vreun demers, declaraţia citată a preşe- 
dintelui Johnson şi alte declarații pe 
aceeași linie ale lui Dean Rusk. Mai im- 
portant este, după părerea majorităţii ga- 
zetarilor, faptul că această dezinformare 
a reprezentat platforma pe care Adminis- 
trația şi-a întemeiat apelurile ca poporul 
american să sprijine eforturile de război 
prezentate drept „singura alternativă“. 
Este ceea ce remarcă, de pildă, James 
Reston, care după ce observă că „sinceri- 
tatea (invocată în discursul de la 13 iulie) 
nu a silit Casa Albă să prezinte corect 
mesajul lui U Thant“, scrie: „Dezvăluirile 
lui Eric Sevareid au tulburat Washing- 
tonul pentru că... s-au creat atîtea suspi- 
ciuni în legătură cu declaraţiile publice 
ale Administraţiei... De la începutul răz- 
boiului vietnamez şi pînă acum lipsa de 
încredere în declaraţiile guvernului des- 
pre mersul războiului, despre rolul jucat 
de oamenii noştri şi despre situația gu- 
vernului sud-vietnamez a fost gravă şi larg 
răspîndită. De aceea, prima problemă a 
Administraţiei este cum să vorbească sin- 
cer cu poporul american. Criza prin care 
trecem este mai ales o criză de încredere 
în interiorul ţării“, 

Această criză survine într-un moment 
extrem de nepotrivit din punctul de ve- 
dere al guvernului : la foarte scurt timp 
după ce s-a anunţat că războiul antiviet- 


namez va lua proporţii şi mai mari. 
Ea are aspecte multiple. Ca şi în cazul 
focoaselor nucleare pentru rachetele vest- 
germane, ziarele ridică problema răspun- 
derii prezidenţiale. Declarația lui Mc- 
Closkey că secretarul de stat dispune de 
„antene sensibile“ care i-ar fi permis să 
simtă dacă propunerile lui U Thant au 
vreo substanță serioasă, împreună cu 
afirmaţia unor surse ale Casei Albe, că 
demersul secretarului general al O.N.U. 
nici n-ar mai fi fost adus la cunoștința 
preşedintelui, au provocat comentarii ca 
cel a editorialistului ziarului New York 
Times : „Aceasta ne aminteşte de obiceiul 
vechilor romani de a-și baza auspiciile pe 
zborul sau pe măruntaieie păsărilor. Ar 
fi înspăimîntător dacă soarta naţiunii şi a 
miilor de tineri americani ar depinde de 
antenele lui Dean Rusk“. 

Cu aceeaşi severitate este tratat minis- 
trul apărării, McNamara, care a afirmat 
la începutul săptămînii trecute : „Am fost 
totdeauna pentru discuţii cu guvernele în 
cauză. Aceasta a fost poziția mea în 1964 
şi este poziţia mea şi astăzi”. Declaraţia 
lui de acum este pusă de ziare față în 
faţă cu cea despre care relatează Look. 

Concluzia generală a ziaristului Marquis 
Childs : „Creşte bănuiala că Administra- 
ţia spune mult mai puţin decît adevărul“. 

Toate acestea  neliniştesc nu numai 
cercurile potrivnice agresiunii americane 
ci şi pe cei care văd zdruncinate teme- 
iurile sprijinului tacit sau proclamat pe 
care l-au acordat pînă acum politicii ofi- 
ciale. 


Se desfac unul cîte unul ambalajele des- 
tinate să le ascundă americanilor intenţiile 
şi acţiunile reale ale Administraţiei în Viet- 
nam. Amploarea demonstraţiei de protest 
care a avut loc săptămîna trecută în Cali- 
fornia şi mai ales marele marş asupra 
Washingtonului, proiectat pentru sîmbătă, 
sînt doar două dintre dovezile spulberării 
unor mituri întreţinute cu grijă. 


Felicia ANTIP 

RIO DE JANEIRO 


Moment critic 
pentru O.S.A. 


Ss o săptămînă de la 
inaugurare, Conferința O.S.A. pare să fi 
depăşit atmosfera incertă de la început 
dar, după cum se semnala încă în cores- 
pondența trecută, nimeni nu pare să se 
aştepte la un final deosebit al lucrărilor. 
Discuțiile purtate pînă acum în cele patru 
comisii de lucru (funcționarea şi transfor- 
marea sistemului interamerican, dezvolta- 
rea economică şi socială, perfecționarea 
metodelor de reglementare pe cale paş- 
nică a conflictelor şi apărarea drepturilor 
omului) sînt apreciate de majoritatea 
observatorilor ca fiind „teme şi aca- 
demice“. 

S-au precizat, în schimb, două poziţii 
care diferă foarte mult: „axa“ S.U.A. — 
Brazilia, preconizatoare a transformării 
acestei organizaţii într-un instrument po- 
litico şi de „apărare“ a continentului în 
faţa „subversiunii“ şi „infiltraţiei străine“ 
şi cea de a doua, reprezentată iniţial de 
Mexic, Chile şi Uruguay, la care au ade- 
rat ulterior şi alte state latino-americane, 
caracterizată prin efortul de „latinizare“ 
a aceleiaşi O.S.A., în sensul restructu- 
rării ei pe un profil, în primul rînd, 
economic. 

Secretarul Departamentului de Stat, 
Dean Rusk, a depus în primele zile o 
muncă asiduă pentru captare de aderenți. 
Ziariştii au fost îndreptățiți de aceea să 
constate că Rusk a transformat, în acele 
zile, Conferința O.S.A. într-o serie de 
întîlniri particulare cu omologii săi la- 
tino-americani. El i-a întîlnit, rînd pe 


LUMEA ÎNTR-O SĂPTĂMÎNĂ 


rînd, pe miniştrii de externe din Repu- 
blica Dominicană, Bolivia, Peru, Paraguay, 
Mexic, Columbia, Panama, Ecuador şi 
Chile. În cuvîntarea rostită la sesiune, 
Dean Rusk nu s-a mai pronunțat în mod 


direct pentru constituirea mult dispu- 
tatei forțe armate interamericane cu 
caracter permanent. A făcut însă 


o propunere apropiată. Astfel, el a susți- 
nut ideea creării pe „bază voluntară“ a 
unor forțe naționale care urmează să fie 
antrenate după un program special pen- 
tru a putea fi în stare să se angajeze 
rapid şi eficace în operații cu caracter 
colectiv. Angajarea depinde însă şi ea de 
hotărîrea fiecărui stat. Mai mult, aceste 
forțe vor putea acţiona atît la recoman- 
darea OS.A. cît şi la cea a Naţiunilor 
Unite. Formula pare să fi fost aleasă, în 
ultim moment, tocmai pentru a împiedica o 
înfruntare deschisă. Ea nu a izbutit însă 
să concilieze punctele de vedere diver- 
gente în această chestiune: luînd cuvîn- 
tul, Gabriel Valdés, ministrul afacerilor 
externe al Republicii Chile, a acuzat 
S.U.A. că „folosesc Organizaţia Statelor 
Americane pentru întărirea propriei lor 
securităţi în dauna dezvoltării Americii 
Latine“ şi reafirmînd încă o dată politica 
anti-intervenţionistă a ţării sale, s-a de- 
clarat împotriva creării unui astfel de 
sistem colectiv de apărare. Replica lui 
Dean Rusk a fost scurtă: „S.U.A. vor 
continua să intervină singure, dacă va fi 
nevoie“... Intervenţia lui Dean Rusk a ră- 
mas fără răspuns. Abandonarea proiectului 
inițial de creare a forţei sus-amintite la ju- 
mătatea drumului demonstrează însă, după 
părerea observatorilor, o înfrîngere a poli- 
ticii nord-americane în America Latină şi 
deci şi a axei S.U.A.— Brazilia. 

Efortul de „latinizare“ a O.S.A. depus 
de cel de al doilea grup din 
sala de lucru a Conferinţei s-a bucurat 


de o cu totul altă primire. După 
cuvîntarea delegatului chilian, în ca- 
drul căreia acesta a ţinut să subli- 


— Nu te mai ține după mine!... 
(Din THE CHRISTIAN SCIENCE MONITOR) 


nieze că „o scădere a prețurilor 
la cupru sau cafea reprezintă pen- 
tru Chile şi pentru Brazilia o situaţie 
la fel de gravă ca o subversiune“, nu- 
meroşi vorbitori s-au pronunţat pentru 
restructurarea O.S.A. pe principiile ne- 
intervenţiei şi au fost unanim de acord 
cu crearea unui consiliu economic şi so- 
cial  latino-american independent de 


O.S.A. 
Indiferent de desfăşurarea lucrărilor 
Conferinței, faptul că încă de pe 


acum s-a hotărît ținerea alteia, în aprilie, 
anul viitor, în cadrul căreia să fie expri- 
mate concluziile întîlnirii actuale şi să 
se elaboreze o cartă nouă, restruc- 
turată a organizației, ilustrează rezultatul 
palid obținut la Rio de Janeiro, 


Darie NOVACEANU 


VIZITA DELEGAȚIEI POLONEZE ÎN IUGOSLAVIA 


În atenţia opiniei publice din R.S.F. Iugos- 
lavia şi R. P. Polonă s-a aflat în ultimele zile 
vizita oficială a delegaţiei de partid și gu- 
vernamentale poloneze în frunte cu W. Go- 
mulka şi J. Cyrankiewicz, întreprinsă in 
Anies la invitația preşedintelui I. Broz 

ito. 

În timpul vizitei, delegația poloneză a pur- 
tat discuții cu oamenii de stat iugoslavi, a 
făcut cunoștință cu lucrările de reconstrucție 
a capitalei Macedoniei, Skoplje, și — cu pri- 
lejul unui miting organizat la uzinele ,„Zmaj”, 
la care a luat cuvintul W. Gomulka, — s-a 
întilnit cu colectivul celei mai mari întreprin- 
deri metalurgice din Belgrad. 

Declaraţia comună, semnată la încheierea 
vizitei, subliniază utilitatea schimbului de pă- 
reri în privința dezvoltării colaborării și a 
relațiilor de prietenie dintre ambele țări pre- 
cum și asupra problemelor actuale ale situa- 
ției internaționale. Se constată cu satisfacţie 
dezvoltarea cu succes a colaborării polono- 
iugoslave in toate domeniile, intensificarea 
schimbului de delegaţii de stat, social-poli- 
tice, economice, culturale, științifice și altele. 

Se arată, de asemenea, că ambele părţi 
și-au exprimat hotărirea de a încheia un a- 
cord pe termen lung, pină in anul 1970, pri- 
vind schimbul de mărfuri. 

În problemele de politică, externă, declara- 

=" tia subliniază că “ambele părți “au constatat 
existența unei comunităţi a punctelor de ve- 
+ dere în chestiunile discutate. Constatindu-se 


că în prezent relaţiile internaţionale sint îm- 
povărate de o serie de probleme litigioase, 
care devin tot mai complicate, și fac tot mai 
acută situația internațională, se relevă în a- 
celași timp că principalele cauze ale tensiu- 
nilor şi ciocnirilor actuale se datoresc îm- 
potrivirii forțelor imperialiste faţă de lichi- 
darea tuturor formelor de inegalitate. În acest 
scop imperialismul apelează la folosirea for- 
tei, la amestecul în treburile interne ale al- 
tor ţări, sau chiar la agresiunea fățișă. 
Ambele părți previn în fața pericolului aşa- 
numitei politici a escaladării. 

Se apreciază că „situația din Asia de sud- 
est constituie o primejdie pentru pace. In- 
grijorează îndeosebi războiul care se duce în 
Vietnam, unde sint angajate tot mai multe 
forțe militare ale S.U.A. Cele două ţări spri- 
jină lupta dreaptă a poporului vietnamez 
pentru libertate și independenţă”. Ele consi- 
deră ca necesară încetarea urgentă a bom- 
bardamentelor asupra R. D. Vietnam și, în 
genere, încetarea intervenţiei armate în Wiet- 
namul de sud. „Problema vietnameză trebuie 
să fie reglementată pe baza principiilor acor- 
durilor de la Geneva din 1954, respectării 
drepturilor întregului popor vietnamez la in- 
dependenţă, libertate, respectării dreptului său 
de a-și hotări soarta”, 

Ambele delegații au consacrat o atenţie 


deosebită situației europene actuale și pro- 
blemelor securității continentului nostru. Se 


şi Iugoslavia 
R. F. Germane de acces la arma nucleară. 


cialiste 


constată că in Europa continuă să existe im- 


portante probleme nerezolvate. Printre ele se 


află în primul rind problema germană. Prin- 


cipalul impediment în rezolvarea ei o consti- 
tuie — se spune în declaraţie — politica 


militariștilor vest-germani și aspiraţiile aces- 


tora de a dispune de arma nucleară. Polonia 
se opun hotărît pretențiilor 


Orice concepții care ar deschide Germaniei 
Occidentale calea liberă spre arma nucleară 
— se arată în declarație — sint de neaccep- 
tat pentru securitatea europeană. 

Ambele țări sint interesate in crearea unui 
sistem de securitate europeană și în îmbu- 
nătățirea relaţiilor în Europa, luîndu-se ca 
punct de plecare realitățile politice existente. 

Relevind răspunderea istorică ce revine miș- 
cării muncitorești internaționale și ţărilor so- 
în condițiile actuale existente în 
lume, declaraţia polono-iugoslavă subliniază 
în același timp că realizarea unei activităţi 
comune eficace, a colaborării partidelor co- 
muniste și muncitorești „trebuie să se înte- 
meieze pe principiile egalităţii în drepturi și 
respectului reciproc, în spiritul marxism-leni- 
nismului,  internaționalismului proletar, res- 
pectării particularităţilor naţionale și indepen- 
denţei fiecărui partid, precum și a dezvoltării 
creatoare a teoriei şi practicii socialiste“, 


|. RADU 


NEW YORK 


Corespondenţă de la 
V. BARBU 


Voturi 
semnificative 


Ciza pe panoul elec- 
tronic din sala Adunării Generale au 
apărut cifrele: „47 pentru, 47 contra şi 
20 abţineri“, delegaţiile au izbucnit în 
aplauze. Pentru cei care au urmărit evo- 
luţia de-a lungul anilor a discuţiilor de 
la O.N.U. în problema restabilirii dreptu- 
rilor legitime ale R. P. Chineze, acest 
rezultat a avut o deosebită semnificaţie. 
A fost pentru prima dată cînd Statele 
Unite nu au mai reuşit să obţină o ma- 
joritate în această problemă. 

Reprezentantul american la O.N.U., 
A. Goldberg, a găsit, ce-i drept, consolare 
în faptul că susţinătorii prezenţei Chinei 
populare în organizația mondială „nu au 
obţinut două treimi din voturi“ (cît ar 
fi necesar, după părerea S.U.A., pentru 
rezolvarea. acestei probleme). Dar ce va- 
loare are această „victorie à la Pyrrhus“, 
cum :0 denumeşte New York Times? 
În 1963, cînd problema restabilirii drep- 
turilor legitime ale R. P. Chineze iz 
O.N.U. a fost discutată pentru ultima dată, 
4l de state àu susținut această propunere. 
În acest an numărul lor a sporit cu încă 
şase. Dar anul viitor ? După părerea mul- 
tor diplomați; carë au analizat acest vot, 
venirea R. P. Chineze în O.N.U. nu mai 
poate fi stăvilită, oricare ar fi artificiile 
la care se va recurge în acest scop. Dacă 
mai era nevoie de vreo dovadă, votul 
din acest an a oferit-o în mod convin- 
gător. 

Cu deosebit interes au fost înregistrate 
aci schimbările care au intervenit în po- 
ziţia unor state față de această problemă. 
Astfel, trei ţări — Franţa, Congo (Brazza- 


ville) şi Republica Africii Centrale, care 
în 1963 au votat contra, de astă dată au 
sprijinit fără echivoc restabilirea dreptu- 
rilor legitime ale R. P. Chineze la O.N.U. 
Alte trei țări, care în 1963 s-au abținut — 
Mauritania, Nigeria şi Sierra Leone — 
în acest an au votat pentru. Nouă state 
care în 1963 au votat contra, la această 
sesiune s-au abținut: Camerun, Ciad, 
Cipru, Chile, Iran, Jamaica, Libia, Ruanda 
şi Senegal. 

New York Times are, se pare, dreptate 
cînd afirmă că „dacă ar avea loc un vot 
prin apel nominal, fără nici un felde pre- 
siune diplomatică, majoritatea celor 117 state 
membre ar voia pentru admiterea R. P. 
Chineze“. Același ziar preciza că „intransi- 
gența poziţiei americane a iritat multe 
state neangajate, care au ajuns la con- 
cluzia că Statele Unite sînt mai interesate 
în a ţine Pekinul înafara O.N.U. decît 
în găsirea unui acord pentru soluţionarea 
războiului din Vietnam“. 

Victoria moral-politică înregistrată la 
Sesiunea a XX-a a Adunării Generale de 
susținătorii restabilirii drepturilor legitime 
ale R. P. Chineze la O.N.U. a fost un 
motiv de satisfacție şi încurajare pentru 
opinia publică, dornică de a vedea Or- 
ganizația Naţiunilor Unite transformată 
într-o organizație cu adevărat universală, 
care să poată servi drept instrument 
eficace de asigurare a păcii, securităţii 
şi bunăstării popoarelor. 


În a doua jumătate a săptămînii tre- 
cute, Consiliul de Securitate a dezbătut 
situația din Rhodesia. Proiectelor de re- 
zoluţie prezentate iniţial de Marea Brita- 
nie şi, respectiv, Coasta de Fildeş, le-a 
fost preferat un text prezentat în comun 
de reprezentanţii “Uruguayului și Boliviei 
prin care rebeliunea guvernului Smith este 
condamnată iar Marea Britanie invitată 
„să înăbuşe această rebeliune a minorită- 
ţii rasiste“. Statele sînt rugate să nu re- 
cunoască „autoritatea ilegală“ a guvernu- 
lui minorităţii albe; este recomandată 


instituirea embargoului asupra petrolului 
— 


Libanului 


Libanul a sărbătorit Ziua in- 
dependenţei. Manifestaţiile con- 
sacrate acestei date memora- 
bile în istoria țării au început 
printr-o vizită a preşedintelui 
Republicii Charles Helou și a 
membrilor guvernului la cita- 
dela Rachaya, în sudul Liba- 
nului, unde din ordinul înaltu- 
lui comisar francez au fost in- 
ternați între 11 și 21 noiembrie 
1943 fostul președinte al Re- 
publicii, președintele consiliu- 
lui de miniștri și membrii gu- 
verrului, Această decizie fu- 
sese luată in urma unui vot 
al parlamentului privind pro- 
iectul de revizuire a consti- 
tuției care prevedea, printre 
altele, înlocuirea vechiului 
drapel cu drapelul care a de- 
venit ulterior drapelul Liba- 
nului. 

La 22 noiembrie 1943, în 
urma intervenției generalului 
Catroux, sosit din Alger, ofi- 
cialităţile libaneze și-au reluat 
posturile. Anul acesta, pentru 
prima oară, președintele Helou 
a dorit să asocieze amintirea 
patrioţilor încarceraţi cu festi- 
vitățile consacrate Zilei naţio- 
nale. 

Comerţul de cărți în Franţa 


Editurile franceze au realizat în 1964 o 
cifră de afaceri de peste un miliard de 
franci. Din cei vreo 300 de editori existenţi 
în Franța, numai 6 case realizează peste 
20—30 milioane de franci cifră de afaceri 
pe an. Primele 24 de edituri franceze deţin 
ele singure 60 la sută din totalul cifrei de 
afaceri al acestei branșe. Cu mult îndărătul 
lor, alte 68 de edituri nu ating, toate la un 
loc, decit 2,1 la sută. 


Politica și concursurile de frumuseţe 


„Miss Spania“, frumoasa Alicia Barras în 
virstă de douăzeci de ani, n-a putut aspira 
la titlul de „Miss Monde”. Ea a fost obligată 
să renunțe la concursul care s-a desfășurat 
la Londra, în semn de protest impotriva ad- 
miterii concurentei din Gibraltar. Autoritățile 
spaniole susțin că Gibraltarul face parte din 
Spania și că nu pot trimite două concurente 
in același timp. 

Pe un alt meridian al lumii, o altă miss, Miss 
Rhodesia, ar fi putut să aspire liniștită la 
titlul mondial dacă lan Smith nu declara 
unilateral independenţa.  Tinăra concurentă, 
Lesley Bunting, în ciuda afirmației sale că 
„Politica n-are nimic de-a face cu concursu- 
rile de frumuseţe“, a ezitat mult înainte de 
a pleca în capitala Marii Britanii. Aleasă a 
fost însă o altă Lesley, britanică, Miss Lesley 
Langley. 


Autorachetă 


După spusele inventatorului, americanul 


Walt Artons, vehiculul din fotografie este o 
autorachetă. Wingioot Express, cum a fost 
botezată, 


cintărește peste 3 tone şi are 


28 800 cai putere. Asemănător avioanelor cu 
reacție este prevăzut cu o parașută pentru 
frinare și utilizează primele cauciucuri super- 
sonice din lume. Vehiculul va putea să 
atingă 1 360 km pe oră, depășind astfel ac- 
tualul record mondial — 855 km pe oră. 


Rețea gigantică de irigări în China 


Două mari lucrări de irigare sint în curs 
de execuţie pe teritoriul Chinei. Prima din 
ele priveşte amenajarea cursului rîului 
Huaihe, pentru obținerea irigării a 250000 
de hectare de teren agricol. Proiectele pre- 
văd construirea a 2 canale principale — unul 
de 94 km și altul de 62 km lungime — şi 
a altor citorva sute de canale secundare în 
lungime totală de 12000 de km. Pină în 
prezent au fost terminate mai mult de jumă- 
tate din obiectivele prevăzute. A doua mare 
lucrare se execută în jurul lacului Tungting, 
din regiunea Hunan. 1000 de staţii electrice 
de pompare vor asigura irigarea a 460 000 de 
hectare de teren cultivat cu grîu, bumbac 
și cinepă. Pentru furnizarea apei necesare 
orezăriilor vor fi create 250000 de eleștee 
şi vor fi construite 80 000 de diguri. Începută 
în anul 1963, această vastă lucrare se află 
intr-o fază foarte avansată, astfel că la sfir- 
şitul anului 1966 va fi complet terminată. 
Ambele lucrări formează un complex care 
se inscrie printre cele mai mari din lume, 
în domeniul irigărilor de terenuri. 


Sub nisipurile Arabiei 


După cum constată ultimul raport publicat 
de F.A.O., sub nisipurile Arabiei Saudite se 
află importante rezerve de apă, capabile să 
satisfacă nevoile acestei ţări pe o perioadă 
îndelungată. De problema cercetării acestor 
resurse și de posibilitățile de exploatare a 
lor se va ocupa o comisie specială a F.A.O., 
creată pe baza înțelegerii încheiate între 
guvernul Arabiei Saudite şi organizația amin- 
tită. Se vor efectua lucrări pe o suprafață 
de peste 2 milioane kilometri pătraţi. 


şi produselor petroliere. O prevedere a 
rezoluţiei exclude posibilitatea revenirii la 
statu quo, menţionînd că, de vreme ce 
constituția din 1961 a încetat să funcţio- 

neze, guvernul britanic „este rugat să ia 
~ măsuri imediate pentru a permite poporu- 
lui sud-rhodesian să-şi hotărască viitorul“. 

Aşa cum au remarcat numeroşi obser- 
vatori, adoptarea proiectului prezentat de 
cele două ţări latino-americane a fost 
primită cu satisfacţie de Marea Britanie, 
pentru care proiectul african prezenta in- 
convenientul de a cere intervenţia armată. 
Delegaţiile africane au arătat însă că nu 
consideră rezoluţia adoptată decit „o 
etapă” şi că proiectul cerînd măsuri mi- 
litare nu a fost retras. De altfel, chiar 
prin rezoluţia adoptată, Consiliul de Se- 
curitate reţine în studiu situaţia din Rho- 
desia. 


New York, 23 noiembrie 


SALISBURY 


Atmosferă 
încordată 


A trecut mai bine de 
o săptămînă de la proclamarea unilate- 
rală a „independenţei“ Rhodesiei. 

La Salisbury, relatează corespondenţele 
de presă, domneşte o atmosferă de „expec- 
tativă încordată“, „Aşteptăm să se aşeze 
praful“, declara Ian Smith unui corespon- 
dent al agenţiei France Presse. Pină a- 
tunci însă, guvernul rebel al lui Smith 
este preocupat de modul în care va tre- 
bui să înfrunte iunile economice ho- 
tărîte şi întreprinse de un mare număr 
de ţări şi întărite de rezoluţia adoptată 
de Consiliul de Securitate, care prevede 
în plus embargoul asupra produselor pe- 
troliere. În acelaşi timp, guvernul întim- 
pină rezistenţa crescîndă a populaţiei afri- 
cane, pe lîngă faptul că nu se poate lăuda 
cu spriji unanim al albilor rhodesieni. 

„Micul război“ al guvernatorilor con- 
tinuă. Sir Humphrey Gibbs, guvernatorul 
Rhodesiei demis de Smith, dar care se 
consideră în continuare drept singura au- 
toritate legală a ţării, după ce a calificat 
drept trădători ai coroanei pe miniştrii de 
la Salisbury, s-a închis în reşedinţa sa, 
refuzînd orice contact cu rebelii. Din acel 
moment au început pentru el zile grele. 
La ordinul lui Smith, au fost întrerupte 
toate legăturile telefonice cu Government 
House. l-au fost confiscate apoi cele trei 
Rolls-Royce-uri şi concediate  sentinelele 
care-i păzeau reşedinţa. Singur în palatul 
său pustiu, sir Humphrey a aflat din ziare 
că Smith i-a desemnat un succesor interi- 
mar, pe Clifford Dupont, pînă atunci prim- 
vicepremier. 

Această bruscă tensiune survenită între 
Smith şi guvernatorul Gibbs a provocat 
unele mişcări în sînul populaţiei albe de la 
Salisbury, iar guvernul de la Londra in- 
tenționează să se folosească de acest fapt: 
el a asigurat pe funcţionarii  rhodesieni 
care vor fi demişi că vor fi remuneraţi de 
Anglia. 

Cea mai vie rezistență, guvernul lui 
Smith o întîimpină însă — fireşte — din 
partea populaţiei Zimbabwe. Puternice 
manifestări de nemulţumire în urma con- 
stituirii guvernului rasist s-au produs la 

Bulayo şi Bulawayo, importante centre 
industriale, precum şi în suburbiile capi- 
talei. După grevele de săptămîna trecută 
şi în ciuda măsurilor de intimidare luate 
de autorităţi, marţi au fost semnalate noi 
incidente în suburbiile africane ale oraşu- 
lui Bulawayo confirmate de altfel şi de 
publicarea unui comunicat oficial. El a- 
nunță între altele că în mai multe uzine 
din ţară un mare număr de muncitori nu 
s-a prezentat la lucru, în timp ce alţii 
au părăsit uzinele. Poliţia a împrăştiat nu- 
meroase grupuri de manifestanți, declară 
comunicatul, deschizînd focul asupra de- 
monstranților. Şi aceasta cu toate că re- 
zistența patrioţilor africani se organizează 
în condiţii dificile: toate partidele de 
opoziție africane sînt interzise iar liderii 
lor au domiciliu forţat. 

În ce priveşte sancţiunile economice, 
embargoul total asupra produselor petro- 
liere îl nelinişteşte cel mai mult pe Smith. 
Deşi contează pe ajutorul R. S. Africane 
şi se gîndeşte la posibilitatea de a im- 
porta petrol din Angola, principala pro- 
blemă este dacă societatea britanică 
„Lonrho“ care controlează din punct de 
vedere financiar conducta ce leagă portul 
Beira (Mozambic) de rafinăria rhodesiană 
de la Umtali va închide sau nu această 
conductă. Evaluările făcute apreciază că 
rezervele existente de produse petroliere 
pot să acopere necesitățile țării timp de 
o lună sau chiar şase săptămîni. În orice 
caz, Smith a avertizat deja pe rhodesieni 
că vor „trebui să strîngă puţin cureaua“, 
O primă serie de măsuri de austeritate a 
şi fost luată. Impozitele directe şi tarifele 
vamale au fost mărite. Din această cauză, 
preţurile la o serie de mărfuri au crescut 
vertiginos, iar plantatorii de tutun au fost 
invitați să-şi restrîngă producţia. De ase- 
menea, guvernul se va strădui să reducă 
în 1966 cu 30 la sută nivelul importurilor 
țării pentru a evita un dezechilibru al ba- 
lanţei comerciale cît şi ca o contramăsură 
a unei eventuale devalorizări a lirei rho- 
desiene, Acestea sînt pare-se obiectivele 
fixate comisiilor economice consultative 
pentru comerţ şi industrie, agricultură şi 
mine, cieate săptămîna trecută la Salis- 
bury, iar Consiliul rhodesian pentru ex- 
portul de tutun caută în prezent clienți 
„clandestini“. 

Smith contează în învingerea dificultă- 
ților economice pe „uniunea sacră“, adică 
pe coeziunea majorităţii celor 217 000 de 
rhodesieni albi şi îndeosebi pe membrii 
partidului său, „Frontul rhodesian“, re- 
crutaţi în cea mai mare parte dintre bo- 
gaţii proprietari de terenuri. 


Între timp, pe plan internaţional ia am- 
ploare mişcarea de protest față de procla- 
marea aşa-zisei ji denţe“ a Rhode- 


siei. Opinia publică mondială a conside- 
rat constituirea statului rasist rhodesian 
drept un act profund contrar intereselor 
păcii şi independenţei naţionale în Africa. 
Manifestările de protest au căpătat dife- 
rite forme. Numeroase state africane şi-au 
multiplicat cererile pentru recurgerea la 
forță. „Nu cred că singure sancţiunile e- 
conomice propuse de Anglia ar putea a- 
trage sfîrşitul guvernului rebel al lui 
Smith“ a declarat Diallo Telli, secretarul 
general al Organizaţiei Unităţii Africane 
la sosirea sa la Dar es Salaam, pentru a 
asista la reuniunea extraordinară a „co- 
mitetului celor cinci“ (R.A.U., Kenya, Tan- 
zania, Nigeria şi Zambia) care au dezbătut 
situaţia creată în Rhodesia. „Statul rasist 
rhodesian — a spus Diallo Telli în con- 
tinuare — are frontiere cu teritoriile por- 
tugheze din Africa şi Republica Sud-Afri- 
cană, aliaţii lui Smith care vor încerca să 
limiteze eficacitatea sancţiunilor economi- 
ce. Scopul reuniunii noastre, a încheiat el, 
este de a găsi mijloacele pentru a face 
faţă crizei“. Comitetul a propus în con- 
cluzie convocarea unei adunări extraordi- 
nare a Consiliului ministerial al O.U.A. la 
Addis Abeba la începutul lunii decembrie, 
unde după părerea observatorilor, se va 
face probabil o analiză a posibilităţilor de 
intervenţie. 

Delegații  Zambiei, Nigeriei, Kenyei, 
Ugandei, Gambiei şi Ghanei la conferința 
Asociației parlamentare a Commonwealthu- 
lui care se va deschide la 30 noiembrie la 
Wellington au trimis primului ministru 
britanic o telegramă în care protestează 
împotriva ineficacității măsurilor hotărîte 
de guvernul său. În acelaşi timp Zambia 
a hotărît să suspende tarifele preferen- 
tiale acordate pînă acum exporturilor rho- 
desiene, iar R.A.U. a decis să confişte 
mărfurile rhodesiene aflate în tranzit prin 
Canalul de Suez ; de asemenea, un decret 
al Tanzaniei a interzis er der eri 
siştii rhodesieni începînd cu data de 
noiembrie. Sîmbătă, secretariatul G.A.T.T. 
a primit instrucțiuni de la directorul său 
general privind încetarea oricărei legături 
cu 
În ce priveşte guvernul Wilson, el a 
cerut partenerilor săi din U.E.O. să aplice 
şi ei sancţiunile economice prevăzute. Ger- 
mania federală şi Olanda au anunţat însă 
că pentru moment nu intenționează să 
răspundă la această cerere. Majoritatea 
observatorilor manifestă tot mai evident 
nelinişte cînd analizează situaţia viitoare. 
Căci criza, cu toate că este veche de trei 
ani, nu se află decît la început şi Wilson, 
în cursul săptămînilor viitoare, va avea 


Rodica GEORGESCU 


în provincia Zeeland din Olanda, a fost construit cel mai lung pod de trafic rutier din Europa. 


= sate 


Ei are 5 kilometri lungime, 52 arcuri şi 162 de piloni 


KHARTUM 


Represiuni 


antidemocratice 
La 


ÎN uita trăieşte ia- 
răşi zile de tensiune politică. Manifestaţii, 
contramanifestaţii, ciocniri soldate cu nu- 
meroşi răniți, arestări — toate acestea se 
consumă cotidian în atmosfera explozivă 
a capitalei sudaneze, 

Crizele politice se ţin lanţ şi deşi cau- 
zele lor imediate diferă, ele se grefează 
pe antagonismul dintre forţele reacționare 
de dreapta, care năzuiesc să perpetueze 
rînduieli retrograde, şi o stingă democra- 
tică ale cărei forţe cresc şi care se afirmă 
tot mai pm în viaţa publică. Dreapta, 
apreciind momentul actual drept prielnic 
obiectivelor ei, încearcă să se răfuiască cu 
principala forță a stîngii: Partidul comu- 
nist. 

Din inţiativa organizației ultra-reacțio- 
nare „Fraţii musulmani“, partidele gu- 
vernamentale au depus în parlament un 
proiect de lege privind interzicerea Parti- 
dului Comunist din Sudan. Graba cu care 
se urmăreşte ratificarea parlamentară a a- 
cestei măsuri represive dezvăluie teama 
pe care o inspiră actualei formaţii dirigui- 
toare întărirea pozițiilor forțelor democra- 

ce. 

Comuniştii sudanezi au trebuit, vreme 
îndelungată, să acționeze în ilegalitate. 
Contactul cu masele s-a realizat în con- 
diții dificile, uneori cu riscul vieții 
unor neînfricați militanți. În lumea sa- 
telor asupra căreia apasă © crun- 
tă moştenire feudală, ideile progresului au 
început totuşi să pătrundă 5 drumurile 
păreau barate de un cumplit obscuran- 
tism generat de contopirea fanatismului 
religios cu cel tribal. Influența 
comuniştilor s-a făcut resimțită printre 
muncitorii agricoli din Gezira — împărăția 
bumbacului de la confluența Nilului Alb 
cu Nilul Albastru — printre salariaţii insti- 
tuțiilor şi, îndeosebi, printre tinerii inte- 
lectuali (circumscripția electorală rezer- 
vată posesorilor de diplome universitare 
a atribuit comuniştilor 11 mandate în par- 
lament. Procesul de deplasare către stîn- 
ga a opiniei publice a alarmat grupările 
de dreapta, precum şi unele puteri stră- 
ine a căror influenţă se resimte în Khar- 
tum. 
Pretextul folosit pentru declanşarea re- 
presiunilor anticomuniste arată că avem 
de-a face cu un plan dinainte pregătit cu 
minnţiozitate. Un provocator, prezentat 
drept comunist, a făcut declaraţii antireli- 
gioase la Institutul pedagogic din Omdur- 
man pe care dreapta le-a exploatat spre 
a semăna isteria anticomunistă. Operația 
lansată într-o manieră primitivă a căpătat 
vertiginos aspectul unei răfuieli de pro- 
porţii. 

Dezbaterea proiectului de lege privind 
interzicerea Partidului comunist a scos la 
iveală disensiuni în coaliția ministerială. 
O parte a grupului parlamentar al 
partidului național-unionist a votat îm- 
potriva moțiunii prezentate de gu- 
vern. Se citează printre opozanți unele 
nume marcante de membri ai acestui 
partid guvernamental. „Interzicerea acti- 
vității P. C. din Sudan nu oglin- 
deşte voința poporului sudanez“ — a de- 
celarat Ahmed As Sayed Hamid, secretar 
general al Partidului democratic-popular. 


Această personalitate politică sudaneză a 
apreciat măsurile represive împotriva co- 
muniştilor ca fiind „primul pas spre un 
yegim dictatorial“. În declarația Comite- 
tului Central al Partidului Comunist din 
Sudan se arată că „scopul urmărit de 
complotul reacţiunii este cît se poate de 
clar: el este îndreptat împotriva libertă- 
ţilor şi progresului în Sudan“. Partidul a 
intentat un proces la Curtea Supremă în 
legătură cu caracterul anticonstituţional 
al actului întreprins de guvern. Între 
timp, în Adunarea Constituantă a fost vo- 
tat, la o a doua lectură, un amendament 
la constituție prin intermediul căruia gu- 
vernul primeşte împuternicirea de a inter- 
zice Partidul comunist. Amendamentul va 
putea intra în vigoare abia după a treia 
citire. 

Dreapta a încercat să creeze un cli 
mat propice acţiunii sale. Mai multe sute 
de fanatici religioşi au fost adunaţi la un 
marş anticomunist. Organizatorii acestei 
operaţiuni de influențare psihologică au 
subapreciat capacitatea de ripostă a for- 
telor populare. Împotriva represiunilor 
antidemocratice s-a făcut auzit glasul de 
protest al puternicelor sindicate mwnci- 
toreşti, asociațiilor juriştilor, Federaţiei 
tineretului sudanez, Federației femeilor 
din Sudan, studenţilor Universităţii din 
Khartum, al multor ziare. După demon- 
strațiile de protest care s-au desfăşurat 
spontan la Khartum şi Omdurman, după 
ce la Madani un student care nu împli- 
nise 20 de ani şi-a dat foc spre a pro- 
testa împotriva interzicerii partidului (cînd 
flăcările îi cuprindeau hainele el striga : 
„Trăiască democraţia !“), a urmat dumi- 
nică manifestaţia a 70000 persoane care 
au străbătut străzile capitalei sudaneze. 
Pașnica demonstraţie de protest a fost 
atacată de grupuri de membri ai par- 
tidelor reacționare. Intervenţia poliţiei s-a 
soldat cu o sută de arestări, 36 persoane 
rănite au trebuit internate în spital. 
Noaptea tîrziu, demonstrațiile continuau 
în cartierele mărginașe ale orașului. Pe 
străzile înguste, cu căsuțe mizere, în care 
familii întregi se înghesuie într-o cămă- 
ruţă, domnea o fierbere pe care nici întu- 
nericul nopţii nu a domolit-o. 

Evenimentele de la Khartum, ofensiva 
anticomunistă a dreptei, trebuie examinate 
în ansamblul situației politice din ţară. 
Coaliția guvernamentală vădeşte o insta- 
bilitate reliefată de neînțelegerile recente, 
cînd miniştrii aparţinînd partidului națio- 
nal-unionist au ameninţat cu demisia. Pro- 
blema sudului rămîne la fel de acută. 
Alegerile promise în sud (în februarie sau 
martie 1966 — se afirmă la Khartum) 
riscă să devină o simplă farsă electorală 
dacă în provinciile cu populaţie neagră si- 
tuația nu este normalizată. Or, perspecti- 
va unei asemenea normalizări este înde- 
părtată. Ciocnirile dintre răsculați şi for- 
tele armate nu au încetat. Duminică în 
provincia Bahr, o astfel de ciocnire s-a 
soldat cu 26 morţi. 

Dificultăţile pe care le întimpină gu- 
vernul se înmulțesc şi deţinătorii puterii 
se îndreaptă spre A aha unui regim 
de mînă forte care să le permită înăbuşi- 
rea tuturor adversarilor săi. Este soluţia 
clasică la care recurge dreapta atunci cînd 
constată şubrezenia pozițiilor sale. Expe- 
riența istoriei, inclusiv a unei proaspete 
istorii sudaneze, demonstrează că antide- 
mocratismul, măsurile represive nu poi 
lichida un partid cu adinci rădăcini în 
popor cum este Partidul comuniste 


Eugeniu OBREA 

Observatori interesaţi 


„Magnaţii americani ai oțelului inoxidabil 
se numără printre cei mai interesaţi obser- 
vatori ai crizei sud-rhodesiene“, remarcă re- 
vista U.S. News and World Report. Mobilul 
acestui interes il constituie cromul. Rhodesia 
este principala producătoare a acestui ele- 
ment esențial în producţia oțelului inoxidabil 
pe piața occidentală (urmată de Turcia, Afri- 
ca de sud, Filipine). Compania americană 
„United Carbide Corporation“ care ocupă pri- 
mul loc în exploatarea cromului rhodesian 
și-a întărit recent poziţiile prin amenajarea 
unor noi instalații moderne de prelucrare a 
minereului. O parte din cromul! Rhodesiei este 
exploatat şi de o altă mare campanie „Va- 
nadium Corporation of America”. 

De această regiune africană mai sint „,pro- 
fund legate“ şi societățile petrolifere „American 
Independent Oil”, „Caltex Socomy Oil” pre- 
cum și companiile „Ford“, „National Cash 
Register”, ‚Eastern Kodak“ și alteře. 


Turnul solar din Meudon 


De citeva săptămini, parizienii s-au fami- 
liarizat cu silueta albă a unui tom din pă- 
durea Meudon, care poate fi luat drept und 
dintre restaurantele panoramice, foarte la 
modă în capitalele lumii, sau un obiectiv 
turistic. 

Turnul îndeplinește rolul de observator al 
fenomenelor solare, capitala Franţei fiind 
„centrul european pentru stringerea datelor 
asupra Soarelui”, iar platforma superioară 
servește la studierea deplasării sateliților. 


Construcția este concepută foarte original — 
două turnuri amplasate unul într-alul, la dis- 
tanța de 35 cm, cu pereți de 10 cm qro- 
sime ; cilindrul exterior susține platforma su- 
perioară și primește eforturile vintului, deci 
are un grad de oscilație, protejind astfel 
cilindrul interior, foarte stabil, pe care sint 
fixate instrumentele. 


Sofocle cenzurat 


Într-o telegramă adresată U.N.E.S.C.D., nu- 
meroși artiști, regizori şi autori de teatru 
brazilieni au denunțat acțiunea autorităților 
polițienești din Brazilia, insărcinate cu cenza- 
rarea teatrului. Peste 15 piese de teatre au 
fost interzise, iar multe altele au fost muti- 
late pină la nerecunoaștere. Intre autorii puși 
la index se află Sofocle, Gorki, Brecht, Dias 
Gomes, Ferreira Gular şi Oduvaido Viana 
Filho. 

ÎN VIETNAMUL DE SUD 


Plei Me şi „centurile de foc“ 


Spaţiul consacrat. în mod obişnuit în 
ultimul timp de presa mondială evoluţiei 
situaţiei din Vietnamul de sud a crescut 
brusc în ultimele două săptămîni. Repor- 
taje cu titluri de-a dreptul senzaţionale 
alternează cu comentarii în care se emite 
părerea că războiul impus de Statele 
Unite poporului vietnamez se transformă 
într-un conflict de durată. Deci nimic 
nu a mai rămas din promisiunile făcute 
de Maxwell Taylor şi de alte oficialități 
americane cu privire la o victorie „în 
cîteva luni“. 

În fond, de la sfîrşitul lunii septem- 
brie şi chiar în primele zile ale lunii no- 
iembrie, imaginea oferită poporului ame- 
rican şi în general opiniei publice mon- 
diale de către presa din Statele Unite era 
oarecum următoarea: perioada ploilor a 
împiedicat trupele americane din Vietna- 
mul de sud să se poată desfăşura. Noul 
sezon (secetos) va îngădui din plin acest 
lucru. Oare nu generalul Westmoreland, 
comandantul forțelor armate americane 
din Vietnamul de sud, promitea „să frîngă 
gîtul Vietcongului“ de îndată ce vor 
trece ploile ? 

Această opinie a fost susținută de către 
principalele organe ale presei. U. S. News 
and World Report scria: „Curentul se 
schimbă în războiul din Vietnam. În mo- 
mentul de faţă iniţiativa o au forţele sud- 
vietnameze şi americane, Trupele S.U.A. 
intră în ţară cu efective depăşind 
120 000 de oameni şi crescînd spre 180 000 
sau mai mult, cele mai bune trupe cu 
ultimul echipament... Forţele comuniste 
sînt neputincioase să riposteze puterii ae- 
riene crescîinde a S.U.A.“ Sau Christian 
Science Monitor: „Situaţia din Vietnam 
este mult mai bună azi decît îşi închi- 
puiau majoritatea  observatorilor...“. În 
sfîrşit, corespondenţii ziarelor New York 
Times şi New York Herald Tribune 
în Vietnamul de sud, parafrazînd co- 
municatele şi părerile exprimate de 
purtătorii de cuvînt, preziceau iminența 
unor „mari victorii“ americane în pe- 
rioada secetoasă. 

Mai mult, începutul anotimpului secetos 
a fost inaugurat de cele mai mari ope- 
rații ofensive şi atacuri ale forțelor pa- 
triotice din ultima vreme. 

Analiza situației din Vietnamul de sud 
nu poate avea nimic comun cu conside- 
rentele climaterice. Acestea au bineînțeles 
o anumită influență, îngreunînd sau fa- 
vorizînd însă nu numai acțiunile trupelor 
americane ci şi cele ale forțelor patriotice. 
În rest evoluția războiului impus de Sta- 
tele Unite poporului vietnamez are ca o 
constantă întărirea, consolidarea perma- 
nentă a forței şi capacității de luptă a 
maselor populare împotriva invadatorului. 


Eșecul unei operațiuni 


Încă în septembrie ştirile transmise de 
corespondenții occidentali aflați la Sai- 
gon menționau în mod frecvent operația 
„caută şi distruge“, efectuată de trupele 
americane în Vietnamul de sud. Scopul 
declarat era zdrobirea marilor unități ale 
forțelor patriotice. Aceste operațiuni, care 
s-au desfăşurat mai ales în zona D şi în 

regiunea Pleiku, aveau o succesiune 
aproape invariabilă : bombardarea sălba- 
tică a unor zone întinse declarate „puncte 
de concentrare ale partizanilor“ iar apoi 
intrarea în acţiune a forţelor terestre. Co- 
municatele publicate ulterior se refereau 
la distrugerea unor plantaţii de orez, a 
unor sate, spitale... 

Care a fost rezultatul acestor operaţii ? 
Chiar după părerea experţilor americani 
Statele Unite n-au reuşit să-şi îndepli- 
nească obiectivul urmărit şi anume distru- 
gerea marilor unităţi ale Armatei Naţio- 
nale de Eliberare din Vietnamul de sud. 

Acum nu se mai vorbeşte despre ope- 
raţia „caută şi distruge“. În ordinul de zi 
pe armata americană în legătură cu 
bătălia de la Plei Me, generalul West- 
moreland foloseşte termenul de „campa- 
nie“ pentru prima bătălie de amploare 
dintre trupele americane şi forțele pa- 
triotice. Putem în genere considera că în 
actuala fază a războiului din Vietnamul 
de sud, participarea directă la luptă a 
trupelor americane reprezintă o caracte- 
ristică nouă faţă de ceea ce s-a petrecut 
cu cîteva luni în urmă. 

Era firesc ca acumularea de forţe mi- 
litare americane în Vietnamul de sud în 
actuala proporţie să pregătească această 
participare nemijlocită a S.U.A. la război. 
lată de pildă opinia unui expert în pro- 
blemele vietnameze cum este Jean Chau- 
vel (publicată în Le Monde Diplomati- 
que) : „Elementul recent cel mai marcant 
este fără îndoială ponderea pe care o dau 
Statele Unite intervenţiei lor în Vietnamul 
de sud. Nu este vorba doar de efective 
care depăşesc previziunile, chiar acele 
previziuni formulate în mod oficial de 
Washington" într-un trecut recent şi despre 
care ni se spune că vor atinge 200000 
de oameni la sfîrşitul anului, nici de mij- 
loace uriaşe puse în mişcare, nici de le- 
garea acestui dispozitiv de un aparat 
aeronaval avînd în spate insulele Guam şi 
Filipinele. Ceea ce frapează şi mai mult 
decît acumularea de mijloace mai mari 
decît cele de care Franţa a dispus în 
plin război în Indochina pentru ansamblul 
Uniunii indochineze este o concepţie nouă 
a intervenţiei americane care tinde să se 
impună. Lucrurile se petrec ca şi cînd 
Statele Unite, în pofida criticilor formu- 
late din diferite locuri, au hotărît să re- 
nunţe la orice motivare şi să trateze pro- 
blema vietnameză în termenii intereselor 
politice şi strategice americane“. 

Într-adevăr, puterea de foc şi mijloa- 
cele acumulate de Statele Unite în Viet- 
namul de sud întrec se pare punctul 
maxim atins de Franţa în timpul răz- 
boiului care a durat pînă în 1954. Într-un 
articol consacrat eşecurilor americane în 
Vietnamul de sud, ziarul Nhan Dan care 
apare la Hanoi arată că de fapt trupele 
americane din Vietnamul de sud sînt 
într-un număr mult mai mare decît cel 
declarat în mod oficial. Luînd în consi- 
derare efectivele aparţinînd flotei a 7-a şi 
cele staționate la diferite baze ale S.U.A. 
din Tailanda care participă în mod direct 
la războiul agresiv, precum şi trupele 
mercenare (sud-coreene, australiene, filipi- 
neze etc.), armata agresivă se ridică la 
300 000 de oameni, cu alte cuvinte de 


zece ori mai mult decît la începutul aces- 
tui an, mai mult decît totalul efectivelor 
corpului expediționar francez din Indo- 
china și chiar mai mult decît efectivele 
armatei-marionetă sud-vietnameze. 

Sînt uşor de înţeles astfel modificările 
intervenite în tactica americană în Viet- 
nam, care constau în trecerea de la ope- 
rațiuni de importanță locală la operațiuni 
militare de anvergură directe ale S.U.A. 
împotriva forţelor patriotice. 

n aceste condiţii, forțele F.N.E. au 
luat o serie de iniţiative decurgînd din 
această situaţie, S-au intensificat conside- 


rabil în ultima perioadă — atît în săp- 
tămînile ploioase cît şi în cele care au 
inaugurat anotimpul secetos — atacurile 


simultane şi puternice ale forțelor patrio- 
tice împotriva trupelor americane şi sud- 
vietnameze. Wilfred Burchett, într-o serie 
de corespondențe transmise de la Pnom 
Penh în legătură cu noua etapă a războ- 
iului din Vietnam, arăta că ultimele eve- 
nimente au permis forţelor patriotice să 
tragă unele concluzii importante, în pri- 
mul rînd în ce priveşte creşterea forţei de 
luptă a F.N.E. care îngăduie Armatei de 
Eliberare să intre în luptă cu batalioa- 
nele de elită ale armatei americano-sai- 
oneze, ale rezervei strategice şi să le 
istrugă. O a doua concluzie este aceea 
că Armata de Eliberare a atacat pozițiile- 
cheie pe care forţele americano-saigoneze 
căutau să le apere în mod deosebit. 

În ultimă instanţă, rezultatele noilor ac- 
tiuni americane nu au modificat echili- 
brul de forțe din Vietnamul de sud în 
favoarea S.U.A. Revista Courrier de 
Vietnam arată că faptele şi consecințele 
acțiunilor americane n-au reuşit să îm- 
piedice ca „o centură de partizani să se 
strîngă tot mai mult în jurul bazelor 
americane asupra cărora planează în fie- 
care moment pericolul unui atac“. Din 
aceste motive americanii sînt siliți să imo- 
bilizeze mari forțe pentru apărarea baze- 
lor lor din Vietnamul de sud. Aerodro- 
murile de la Ciu Lai şi Da Nang sînt 
păzite de aproximativ 40000 de soldaţi 
ai infanteriei marine americane, şi totuşi 
ele au fost atacate în mod simultan la 
sfîrşitul lunii octombrie. 


O grea înfrîngere 


Putem să ne dăm mai bine seama în aceste 
condiţii de semnificaţia bătăliei de la 
Plei Me, care s-a terminat printr-o vic- 
torie evidentă a unităţilor Armatei de Eli- 
berare din Vietnamul de sud. Purtătorii 
de cuvînt americani precizau după bătălia 
de la Plei Me că după trei zile de lupte 
„comandamentul a hotărît replierea tru- 
pelor care se găseau în valea fluviului 
Ia Drang“. La Plei Me americanii nu au 
avansat şi nu au reuşit să zdrobească 
unităţile forţelor patriotice. Plei Me este o 
regiune de mare AB pe = i ein te pla- 
sată în apropiere de Pleiku. Condiţii na- 
turale — coline cu o vegetaţie densă, 
separate de mici cursuri de apă, îi spo- 
resc valoarea din acest punct de vedere, 

În fond la Plei Me a avut loc un lanţ 
de lupte. Primele înfruntări datează din 
19 octombrie. La 26 octombrie au avut 


` 


loc noi ciocniri militare. La începutul lu- 
nii noiembrie, Plei Me a reînceput să 
figureze în comunicatele militare. „Primul 
contact a fost violent şi numeroşi ame- 
ricani din această unitate au fost omoriţi 
sau răniţi... Americanii au suferit pierderi 
grele“ (France Presse). 

La mijlocul lunii noiembrie, după o pe- 
rioadă de acalmie relativă, au izbucnit noi 
lupte în regiunea Plei Me. Unităţile 
aceleiaşi divizii americane au lansat o pu- 
ternică ofensivă. Au fost trimise mari în- 
tăriri trupelor americane. Avioanele efec- 
tuau zilnic zeci de bombardamente ale 
poziţiilor Armatei Naţionale de Eliberare. 
Corespondenţii străini scriau că noua bă- 
tălie de la Plei Me se caracterizează prin 
„utilizarea masivă a puterii de foc ame- 
ricane“, 

Luptele au fost foarte puternice. Presa 
a publicat relatările unor corespondenţi 
fotografici prezenţi, declaraţiile unor ofi- 
teri americani care au reuşit să iasă din 
încercuire. Sub presiunea unităţilor F.N.E. 
grosul forțelor americane a început la 
17 noiembrie să se retragă. Motivul invo- 
cat în mod oficial: „ele se găseau într-o 
poziţie strategică dificilă“ (21). A urmat 
ambuscada împotriva unui batalion ame- 
rican care a fost decimat. „Se trăgea de 
pretutindeni, declara un sublocotenent al 
batalionului american care a reuşit să se 
salveze. Se trăgea de după arbori, din 
dreapta, din stinga, dinainte, dinapoi...“ 
Bătălia de la Plei Me a fost apreciată 
ca „cea mai dură ciocnire militară“ de 
de la intrarea trupelor americane în Viet- 
namul de sud. Şi nu se poate spune că 
forţele americane nu au făcut tot ce le-a 
stat în putinţă pentru a obţine victoria. 
În timp de trei zile, artileria americană 
a lansat 10000 de obuze, iar aviația 
248 de bombardamente. 

Nu este vorba numai despre Plei Me. 
Anotimpul secetos a cunoscut şi alte mari 
ciocniri militare, în care victoria a re- 
purtat-o Armata Naţională de Eliberare. 
Este vorba, de pildă, despre încercările 
americane de a se infiltra în zona D. 
Unităţi ale celei de-a 173-a brigăzi ame- 
ricane de parașutiști au fost însă în- 
cercuite de unităţi ale forţelor patriotice. 

Capitolul pierderi i-a îndemnat pe mulţi 
comentatori americani să vorbească des- 
pre „un număr record” de soldaţi ameri- 
cani scoşi din luptă. În general comuni- 
catele americane se refereau exclusiv la 
ceea ce numeau ei „pierderile Vietcongu- 
lui“. Cifrele citate în aceste comunicate 
sînt de foarte multă vreme puse la îndo- 
ială de experţii americani. În New Yok 
Times se scrie: „Datele statistice despre 
pierderile Vietcongului provoacă de mult 
nedumerire deoarece, potrivit acestor cifre, 
trupele  Vietcongului trebuiau să fie de 
mult timp distruse. Cu toate acestea efec- 
tivul general al Vietcongului continuă, tot 
potrivit datelor oficiale, să crească. În- 
curcătura asta creşte zi de zi“. 

În legătură cu Plei Me, New York 
Times scria într-un titlu cu chenar negru : 
„A fost bătut recordul în ce priveşte nu- 
mărul soldaților americani omoriţi în Viet- 
nam“. Experții militari afirmă că în săptă- 
mînile bătăliei de la Plei Me pierderile 
înregistrate au depăşit tot ce a fost cu- 
noscut ca atare în tot timpul războiului 
din Vietnam. 

Frontul Naţional de Eliberare a publi- 
cat recent date privind pierderile trupe- 
lor americane şi saigoneze pe primele nouă 
luni ale acestui an. Cifrele sînt: 8081 
de soldaţi şi ofițeri americani au fost 
scoşi din luptă, dintre care 5076 în pe- 
rioada iulie, august, septembrie. Totalul 
pierderilor americano-sud-vietnameze pen- 
tru ianuarie—septembrie este de 138 000 


de soldaţi şi ofiţeri scoşi din luptă. Au 


fost capturate numeroase arme. O cifră 
elocventă o prezintă pierderile de avioane 
americane. În Vietnamul de sud au fost 
doborite aproximativ 800 de avioane, iar 
pe teritoriul R. D. Vietnam au căzut alte 
800 de avioane. Practic asta înseamnă că 
a fost distrus un număr de avioane re- 
prezentînd dublul celor aparţinînd flotei 
a T-a americane. 


„Criză de încredere“ 


Termenul este folosit tot mai des de 
numeroase ziare americane. El are în ve- 
dere neîncrederea crescîndă a opiniei pu- 
blice nu numai faţă de ceea ce spune dar 
şi faţă de ceea ce face Administraţia 
Johnson în politica sa asiatică. În ultima 
vreme presa americană s-a ocupat de 
dezvăluirile revistei Look în legătură cu 
refuzul Adiministraţiei Johnson de a lua 
în considerare posibilitatea unor iniţiative 
paşnice reale în problema vietnameză. 

Pe lingă aceasta se constată o evidentă 
alunecare a politicii oficiale americane pe 

anta unei intensificări deliberate şi de 
argi proporţii a războiului din Vietnam. 
New York Times a publicat articolul 
„Război în rate“ în care scria că pre- 
şedintele Johnson l-a autorizat pe MeNa- 
mara să sporească efectivele şi să ceară 
noi fonduri pentru războiul din Vietnam. 
De aci, scrie ziarul, părerea că „Ameri- 
canii sînt atraşi treptat într-un război de 
o tot mai mare amploare dus în condiţii 
şi cu o tactică foarte favorabile inamicu- 
lui...“ Casa Albă a ţinut să reafirme în 

lină perioadă a luptelor de la Plei Me 
hotărîrea sa de a continua actuala poli- 
tică în Vietnam, ceea ce înseamnă în 
esență extinderea permanentă a războiu- 
lui, Secretarul de stat Rusk (la conferinţa 
de presă ținută la 5 noiembrie) 
declara chiar că poporul american susţine 
politica Administraţiei şi „nu ar admite 
în nici un caz ca Statele Unite să revină 
asupra angajamentelor lor în Vietnam“. 

Sentimentele poporului american sînt 
ilustrate însă de valul de manifestații şi 
proteste din Statele Unite împotriva poli- 
ticii agresive din Vietnam. Adevărul este 
că se exercită o putemică presiune a 
elementelor extremiste din rîndul condu- 
cerii Pentagonului şi al unor cercuri po- 
litice pentru intensificarea războiului îm- 
potriva poporului vietnamez şi transfor- 


a 


ce 


marea lui într-o „sursă inepuizabilă 
pentru interesele industriei de război. 
Washington Post cita declaraţiile lui Curtis 
LeMay, fostul şef al statului major al 
forţelor aeriene, ale generalului-maior Le- 
wis Walt, comandantul corpului de in- 
fanterie marină a S.U.A. din Vietnam, 
care se pronunță pentru „lărgirea făţişă 
a războiului“. La aceasta se adaugă decla- 
rația generalului Clark care a fost coman- 
dantul suprem american în perioada răz- 
boiului din Coreea. „Sînt satisfăcut că am 
hotărît să bombardăm Vietnamul de nord. 
Cred că noi ar trebui să intensificăm 
aceste bombardamente şi că ar trebui s-o 
facem foarte repede“. 

Din rîndul politicienilor se înscriu de- 
claraţiile lui Nixon şi ale lui Melvin Laird, 
unul din susținătorii lui Goldwater, care 
cer o intensificare sensibilă a războiului 
din Vietnam sau ziarul ultraextremist Daily 
News care scrie, de pildă, următoarele : 
„Ar putea să fie bombardate digurile din 
jurul Hanoiului şi în felul acesta oraşul 
ar putea fi inundat. Ar putea să fie dis- 
truse docurile marelui port Haifong sau 
el ar putea fi supus unei blocade de către 
flota a 7-a, astfel încît să se oprească cu 
totul aprovizionarea oraşului...“ 

„Sinceritatea mă obligă...“ Acesta este 
titlul unui articol publicat de James Res- 
ton pe tema crizei de încredere a opiniei 
publice americane. Titlul face aluzie la o 
declaraţie a preşedintelui Johnson. „Lipsa 
de precizie — pentru a folosi un termen 
diplomatic politicos al declaraţiilor Admi- 
nistrației, scrie Reston, este uluitoare“. Şi 
el conchide: „De la început și pînă la 
actuala etapă a războiului vietnamez a 
existat o lipsă gravă şi generală de în- 
credere în declaraţiile guvernului în le- 
gătură cu desfăşurarea războiului, cu 
rolul pe care îl joacă oamenii şi cu si- 
tuaţia exactă a guvernului sud-vietna- 
mez...“ 

Dar pe lîngă aceasta există o „criză de 
încredere“ la fel de accentuată pe pla- 
nul opiniei publice internaționale. Times 
vorbeşte despre „absurditatea poziţiei pu- 
blice a S.U.A.“ 

Foarte mulţi se întreabă, aşa cum face 
Guardian: „Pînă unde ate merge 
Washingtonul în această direcție chiar 
atunci cînd politica sa suferă eşecuri. El 
şi aşa a mers prea departe, chiar mult 
mai departe decît ne puteam imagina 
acum un an“. 


Sergiu VERONA 

29 NOIEMBRIE — 
SĂRBĂTOAREA 
NAȚIONALĂ 

A 

IUGOSLAVIEI 


ZAGREB 


Am sosit la Zagreb într-o frumoasă di- 
mineaţă de octombrie, venind de la Bel- 
grad. Aveam încă proaspătă în minte 
imaginea capitalei iugoslave, dominată de 
arhitectura secolului XX, de formele geo- 
metrice îndrăzneţe ale noilor construcţii. 
Din vremurile trecute doar zidurile cetăţii 
Kalemegdan au rezistat timp de secole 
tuturor vitregiilor. Zagrebul se prezintă 
însă ca un oraş-muzeu care a păstrat 
nealterate valori arhitectonice, culturale şi 
artistice a peste zece secole de existenţă. 
Aici imaginea trecutului, în forme şi 
ansambluri distincte, se împleteşte într-o 
armonie perfectă cu ceea ce prezentul 
are mai dinamic şi mai modern. 

Ctitorii acestui mare şi frumos oraş au 
ştiut să-i aleagă locul, să-l clădească pe 
versantele muntelui Zagrebska Gora în 
apropiere de rîul Sava, de-a lungul ma- 
relui drum care odinioară lega Occidentul 
de Orientul Apropiat. Istoria Zagrebului 
este strîns legată de cea a poporului croat 
şi a tuturor popoarelor iugoslave. Exis- 
tența oraşului este menţionată pentru 
prima oară în anul 1093. Legendele spun 
însă că Zagrebul ar fi existat cu mult 
înainte. Cert este că timp de secole ora- 
şul, ca şi poporul croat, a trebuit să ducă 
o luptă continuă împotriva presiunilor şi 
încercărilor de  cotropire dinafară. În 
anul 1242 oraşul obţine prin proclamarea 
„Bulei de Aur”, titlul şi drepturile de 
„Oraş liber“, posibilitatea unei dezvoltări 
intense a comerțului şi meşteşugurilor. 
Fortificațiile Gradeţului (cetăţii) au rezis- 
tat bine în secolele XIV—XVII asaltului 
trupelor otomane care n-au reușit să pă- 
trundă în oraş. 

O dată cu îndepărtarea pericolului 
turcesc, oraşul începe să se întindă în 
partea de jos spre câmpia Savei. Alături 
de Gradeţul, feudal şi aristocrat, claustrat 
între zidurile sale groase, ia naștere Kap- 
tolul, burghez, cu străzi largi, cu palate 
şi edificii în stil baroc, cartierul negus- 
torilor şi al întreprinderilor manufactu- 
riere. Poarta de Piatră a separat multă 
vreme cele două aşezări ale Zagrebului 

Zagreb. Centrul oraşului 


vrăjmaşe între ele. În secolul XIX şi în 
primele decenii ale veacului nostru, la 
Zagreb şi în jurul său iau fiinţă nume- 
roase întreprinderi industriale mari şi mici. 
Kaptolul se întregeşte cu noi cartiere, 
parcuri şi grădini în stilul Vienei. 

Iscusința şi măiestria croaților sînt ates- 
tate de arhitectura şi detaliile catedra- 
lelor şi palatelor, de armele şi obiectele 
făurite de-a lungul anilor. În apropiere 
de Poarta de Piatră există o farmacie care 
funcţionează neîntrerupt de 600 de ani! 
În 1607 ia ființă primul liceu, în 1664, 
prima tipografie, în 1669 se întemeiază 
Universitatea. Tot în această perioadă 
apar primele cercuri literare. Secolul XIX 
adaugă noi instituţii de cultură: Teatrul 
St. Marc (1832), Societatea literară iliră 
(1842), Societatea literară croată (1874), 
Academia iugoslavă (1867), Galeria Stross- 
mayer (1884). La Zagreb au trăit şi au 
lucrat mulţi ani marele fizician Nicola 
Tesla, marele scriitor Miroslav Krleza, ce- 
lebrul sculptor Mestrovici. 

Zagrebul s-a afirmat nu numai ca un 
centru al vieţii economice şi culturale a 
Croaţiei ci şi ca un centru revoluţionar. 
În toată îndelungata sa istorie, plină de 
zbucium şi frămîntări, Zagrebul a fost 
loc de refugiu pentru mulţi fruntaşi 
ai luptei de eliberare a popoarelor 
iugoslave. În 1872 ia fiinţă prima aso- 
ciaţie muncitorească, iar în 1873 mun- 


citorii impun patronilor semnarea pri- 
mului contract colectiv. În 1902 la 
Zagreb se desfăşoară prima conferință 


socialistă iugoslavă. În 1940, cu puţin 
timp înainte de agresiunea Germaniei 
hitleriste împotriva Iugoslaviei, la Zagreb 


a avut loc cea de-a 5-a Conferinţă naţio- 
nală a Partidului Comunist din lugo- 


slavia, 
Ani de dezvoltare impetvoasă 


La bogatul trecut istoric al capitalei 
croate s-a adăugat în anii celui de-al 
doilea război mondial capitolul cel mai 
important şi mai semnificativ al luptei 
eroice dusă de patrioții iugoslavi inps- 
triva ocupației fasciste, împotriva ustaşilor 
lui Ante Pavelici. Documentele expuse în 
sălile Muzeului Revoluției Populare din 
Zagreb sînt mărturii grăitoare ale parti- 
cipării la lupta de eliberare a mai bine 
de jumătate din populația oraşului, luptă 
contopită cu cea a tuturor popoarelor 
iugoslave şi încheiată prin victoria asu- 
pra fascismului. 

Anii de după eliberare au însemnat 
pentru Zagreb ca şi pentru întreaga țară, 
ani de dezvoltare impetuoasă, de descă- 
tuşare a energiilor creatoare ale oameni- 
lor muncii. Zona industrială a Zagrebu- 
lui se completează cu uzine şi fabrici 
moderne ca „Rade Koncear“ (maşini elec- 
trice), „Katran“ (produse chimice), „Prvo- 
majska“ (mașini-unelte), „Jugokeramika“ 
(produse de ceramică) şi altele. Oraşul 
continuă să se întindă spre cîmpia Savei 
şi dincolo de rîu. De la 200 000 de locui- 
tori cît număra în 1945, astăzi populaţia 
oraşului depăşeşte cifra de 600000. Novi 
Zagreb (Zagrebul nou) cu magistralele sale 
largi, cu spaţii verzi, cu edificii publice, 
totul încadrat într-o ! concepție modernă 
urbanistică, poartă pecetea transformărilor 
şi avîntului creator al anilor de după eli- 
berare. Zagrebul este astăzi capitala Re- 


publicii Croaţia, una din cele şase repu- 
blici care alcătuiesc R.S.F. Iugoslavia, o 
regiune cu o mare pondere în economia 
iugoslavă. 

Zagrebul este cunoscut peste hotare şi 
prin tradiționalul Tîrg internaţional ale 
cărui ediţii cunosc an de an o largă par- 
ticipare a numeroase ţări (printre care 
şi România) şi firme străine. Pavilioanele 
şi construcţiile noului Tîrg, clădite în- 
cepînd din 1958, cuprind în prezent o 
suprafață, numai pentru exponate, de 
200 000 mê. Tirgul din Zagreb se nu- 
mără, datorită rolului său tot mai activ 
pe piața mondială, printre marile tîrguri 

e lumii. 

Am avut prilejul să stau de vorbă cu 
mulţi oameni la Zagreb, să vizitez cîteva 
centre de activitate ale oraşului. Este 
o satisfacţie să constaţi hărnicia şi price- 
perea muncitorilor, a gospodarilor acestui 
oraş, dorinţa oamenilor de artă şi cultură 
de a continua bunele tradiţii ale înainta- 
şilor lor, de a consacra operele lor vieţii 
noi pe care o construieşte poporul. 


Cetatea Dubrovnikului 


Un alt oraş iugoslav, care impresionează 
atît prin frumuseţe cît și prin prezența 
la tot pasul a unor dovezi străvechi de 
existență înfloritoare este  Dubrovnikul. 
Situat pe țărmul de sud al Mării Adria- 
tice într-un loc unde muntele se întil- 
neşte cu marea, unde soarele fierbinte 
face să rodească timpuriu măslinii şi viţa 
de vie cu boaba mare cît corcoduşa, unde 
palmierii, cedrii, oleandrii, chiparoşii şi 
pinii sălbatici se simt la fel de bine ca 
şi pe ţărmul Mediteranei. 

Dar atracţia acestei „perle a Adria- 
ticii“ o constituie în afară de vegetaţia 
luxuriantă şi clima deosebit de plăcută 
(în toiul iernii termometrul coboară arare- 
ori sub 8°C), vechea cetate de dimensiuni 
monumentale care adăposteşte între zi- 
durile ei o bună parte din populaţia 
oraşului. Zidurile groase, punctate cu 
turnuri crenelate, porţile cetăţii prevăzute 
fiecare cu cîte un „pont levis“, arhitec- 
tura interioară — o îmbinare a Renaş- 
terii cu goticul şi barocul — toate aces- 
tea vorbesc despre bogatul trecut istoric 
al acestui oraş. Plăci de marmură cu nu- 
mele multor partizani căzuţi în anii celui 
de-al doilea război mondial, monumentul 
închinat ostaşului Armatei de Eliberare 
vorbesc şi aici despre istoria recentă a 


Dubrovnik : Cetatea 


acestui oraş, despre contribuţia lui la 
lupta antifascistă a popoarelor iugoslave. 

Începuturile Dubrovnikului datează din 
secolul al VII-lea cînd coloniştii greci ai 
cetăţii Epidaurus s-au refugiat pe aceste 
locuri clădind primele fortificaţii. Ulte- 
rior, aici s-au instalat slavii care la rîn- 
dul lor clădesc cetatea Ragusa şi portul. 
Cetatea capătă denumirea de Dubrovnik 
de la cuvîntul b — pădure, în dia- 
lectul dalmat. Stampele şi documentele 
păstrate cu grijă în muzeul oraşului sînt 
mărturii ale trecutului acestei cetăţi me- 
dievale. Flota cetăţii număra peste 500 de 
veliere, mînuite cu iscusință de naviga- 
torii raguseni pînă în cele mai îndepăr- 
tate porturi ale Spaniei, Africii, Italiei şi 
Levantului. Ragusenii erau vestiți şi prin 
priceperea lor de a face comerţ şi de a 
avea relaţii bune cu vecinii. Aceasta nu 
i-a scutit însă de a fi mereu ţinta unor 
atacuri din afară. Cetatea a rezistat bine 
asaltului normanzilor, sarasinilor, veneţie- 
nilor, turcilor. În cele din urmă oraşul 
a fost nevoit să se supună ocupaţiei fran- 
ceze între 1802 şi 1804, iar după aceea 
ocupaţiei austriecilor. Conducătorii cetăţii, 
buni diplomaţi, au știut întotdeauna să 
aranjeze lucrurile în așa fel încît tre- 
burile comerciale cît şi locuitorii să aibă 
cât mai puţin de suferit. 


Mărturii ale unei vechi culturi 


În ultima sută de ani oraşul s-a dez- 
voltat înafara cetăţii, în jurul noului port 
şi la poalele munţilor care înconjoară 
Dubrovnikul. Contactul cu lumea exte- 
rioară, şi în special cu Italia, a favorizat 
nu numai dezvoltarea economică ci şi 
dezvoltarea ştiinţelor, culturii şi arhitec- 
turii. Primul liceu datează din anul 1435. 
Aici a lucrat matematicianul şi astrono- 
mul Nikola Naljeskovici (1500—1587) la 
stabilirea unor calcule generale privind 
legile gravităţii, aici a apărut în 1574 stu- 
diul geografului Nikola Sagrojevici despre 
fluxul şi refluxul mării. La Dubrovnik au 
trăit şi au creat poeţi şi scriitori de seamă 
ca Ilija Crijevici (1463—1520), Jacob Bu- 
nici (1469—1534) autor al unei epopei în 
16 volume, Marin Drzici (1510—1567), 
autor de comedii şi piese de carnaval, 
Ivan Gundulici (1588—1638), autorul ma- 
relui poem „Osman“ inspirat din lupta 
de eliberare dusă împotriva turcilor. 
Şcoala venețiană de pictură a avut 
la Dubrovnik pe cîţiva din discipolii săi 


de seamă: Djivan Ugrinovici, Matko 
eE Lovro Dobricevici, Mikelo Djam- 
ona, Bojidar Vlatkovici ale căror opere, 
cu caracter religios sau laic, au împodo- 
bit catedralele şi palatele Dubrovnikului, 
construite de arhitecți ca Mikelozi şi Ce- 
ruti. Şcoala de muzică de la Dubrovnik 
numără printre elevii săi pe compozitorii 
Luka Sorkocevici şi Ivan Jarnovici. 

Palatul Rectorului (sediul conducătoru- 
lui fostei Republici Ragusa), Palatul 
Sponza, catedrala, Fontana d'Onofrio, Mî- 
năstirea Franciscanilor, turnurile şi porţile 
cetăţii sînt adevărate bijuterii de dante- 
lărie în piatră în diferite stiluri, şi ele 
atrag pe bună dreptate atenţia vizitato- 
rilor. În mijlocul unei conglomeraţii de 
case, toate din piatră, aliniate de-a lun- 
gul unor străzi a căror lărgime nu de- 
păşeşte doi metri, se află Piaţa cu turnul 
orologiului şi vestita „Placa“, locul de 
promenadă al cetăţenilor Dubrovnikului. 
Prin grija gospodarilor oraşului, valorile 
arhitectonice şi artistice au fost restau- 
rate sau adunate în muzeele de la Pa- 
latul  Rectorului, Palatul Sponza,  fortă- 
reața Bokar, Mînăstirea  Franciscanilor, 
Institutul de istorie etc. 

Astăzi  Dubrovnikul, datorită aşezării 
sale, pitorescului său, împrejurimilor sale, 
printre care vestita insulă Lokrum (cîndva 
reşedinţa fostului împărat Maximilian) şi 
comorilor artistice şi arhitectonice create 
de-a lungul a 12 secole de existenţă, 
atrage un mare număr de vizitatori din 
ţară şi de peste hotare. La vechile hote- 
luri s-au adăugat în ultimii ani altele 
moderne ca „Neptun“, „Splendid“, „Ex- 
celsior“, au fost construite o autostradă şi un 
nou aeroport care leagă rapid Dubrovnikul 
cu interiorul ţării şi cu străinătatea. Du- 
brovnikul rămîne însă, prin tradiție, un 
port important la Marea Adriatică, port 
care în ultimii ani s-a dezvoltat tot mai 
mult, el făcînd legătura pe mare cu cele- 
lalte porturi iugoslave de pe litoralul 
Adriaticii precum şi cu porturile Medi- 
teranei. 

Cetăţenii orașului, oameni harnici, a 
seli, prietenoși, întîmpină pe numeroşii lor 
m i cu căldură, gata oricînd să le 
povestească cu multe amănunte bogatul 
trecut istoric al Dubrovnikului, viaţa lor 
de astăzi al cărei punct de plecare îl con- 
stituie eliberarea Iugoslaviei de sub jugnl 
fascist. 


Victor STAMATE 


N dnei ni ai 


SCRISOARE 


DIN 


LONDRA 


TA sfîrşitul săptămînii 
trecute, 6000 de mineri au demonstrat 
pe străzile oraşului Cardiff, capitala Țării 
Galilor. Ei veneau din „văi“ —  întin- 
sele depresiuni dintre colinele din sudul 
Ţării Galilor, străbătute de. şiragurile 
aproape continue ale micilor așezări mi- 
niere cu case din piatră cenușie. 

Pe vremea cînd minele de cărbuni a- 
parţineau unor proprietari hrăpăreţi şi lip- 
siți de cea mai elementară omenie, în 
aceste văi, cu nume ca Rhondda, Ebb 
Vale sau Neath, au avut loc greve mari 
şi ciocniri sîngeroase cu poliţia şi chiar 
cu armata, 

Timp de multe decenii minerii au ales 
în cele mai înalte funcţii ale sindicatului 
lor comunişti: oameni ca Arthur Hor- 
ner și Will Paynter, actualul secretar ge- 
neral al Sindicatului naţional al mineri- 
lor, Will Whitehead, preşedintele secţiei 


Mineri din Kent 

din sudul Țării Galilor a sindicatului, şi 
Day Francis, secretarul ei. 

La 1 ianuarie 1947, cînd primul gu- 
vern laburist de după război a naționali- 
zat industria cărbunelui din Marea Bri- 
tanie, minerii care au demonstrat acum 
la Cardiff, sau părinţii lor, au privit cu 
un puternic sentiment de mîndrie înăl- 
ţarea steagului albastru al Departamentu- 
lui naţional al cărbunelui deasupra fie- 
cărei mine. Ultima mare bătălie îm- 
potriva regilor cărbunelui fusese câştigată. 

Dar cei 6000 de oameni care au măr- 
şăluit sîmbăta trecută pe străzile Car- 
diffului nu erau satisfăcuţi. Erau dimpo- 
trivă mînioşi, plini de elan combativ şi 
mulţi dintre ei profund decepţionaţi. Mai 
presus de toate ei se considerau trădaţi 
nu de conducătorii sindicatului lor, ci 
de guvernul laburist venit la putere cu 
sprijinul lor. 

Tipică pentru nemulţumirea lor era ur- 
mătoarea pancartă : „Politica laburistă ne 
duce înapoi în anii de după 1930“. Ea 
evoca zilele sumbre dintre cele două răz- 
boaie, zilele „marii depresiuni“, cînd au 
fost închise zeci de mine şi mii de oameni 
condamnaţi la şomaj stăteau în grupuri 


la colţ de stradă întrebîndu-se ce vor. 


mînca în acea zi familiile lor, zilele „su- 
pei gratuite“, zilele oamenilor demorali- 
zaţi care vedeau că munca lor şi curajul 
cu care erau gata să facă faţă pericolelor 
din subteran nu mai sînt necesare. 
Aceşti mineri din Ţara Galilor — şi 
sentimentele lor erau împărtășite de to- 
varăşii lor din Scoţia şi Durham şi din 
alte regiuni miniere britanice — protestau 
la Cardiff împotriva declaraţiei făcute de 
ministrul combustibilului şi energiei, Fred 
Lee, care a confirmat că în următorii trei 
ani vor fi închise în întreaga Anglie nu 
mai puţin de 150 de mine, dintre care 
33 numai în sudul Ţării Galilor. Guvernul 
apreciază că aceasta va însemna pierderea 
slujbelor pentru 20000 de mineri, dar 
conducătorii minelor sînt de părere că 
numărul şomerilor va fi mult mai mare. 
Deşi guvernul a vorbit despre înfiin- 
tarea altor industrii în „văi“, se consi- 
deră că ele nu vor putea în nici un caz 
să absoarbă braţele de muncă ale mine- 
rilor şomeri. Viitorul apare tragic în spe- 
cial pentru minerii mai vîrstnici, cărora 
le este greu să se adapteze la altă muncă 
(de altfel mai prost plătită) după o viaţă 
întreagă petrecută în mine. Micile comu- 
nităţi miniere încep să se dezintegreze. 
Ele sînt hărţuite de spectrul anilor '930. 
Purtînd pancarte cu lozinci combative 
ca „Nici un om să nu fie dat la rebut“, 
„Nu închideţi minele, nu ne lăsaţi fără 
slujbe“ sau „Creați mai multe fabrici şi 
locuri de muncă în Ţara Galilor“, minerii 
au ţinut un mare miting într-un pare din 
Cardiff. Paynter, secretarul general al 


emulțumirile 
minerilor britanici 


Sindicatului naţional al minerilor, a de- 
clarat la miting că, întrucît cele 150 de 
mine care urmează a fi închise produc 
30 de milioane de tone de cărbune anual, 
şi întrucît actuala producție a industriei 
cărbunelui va fi redusă la 152 de mi- 
lioane de tone — mult mai puţin decît 
nivelul de 170 de milioane de tone pre- 
văzut în planul economic naţional al gu- 
vernului — în 1970 sau chiar înainte ţara 
se va afla într-o situaţie economică gravă. 

În ultimii ani au fost închise mine în- 
tr-un ritm mediu de aproximativ 40 pe 
an. Acum, ritmul va fi accelerat: minele 
care ar fi urmat să fie închise în viitorii 
cinci ani vor fi închise în 2—3 ani. 

Am vorbit cu mulţi mineri, care mi-au 
spus că în decurs de doi ani sau trei ani 
au fost nevoiţi să-şi părăsească locurile 
şi să plece de două sau de trei ori în 
alte văi deoarece minele la care lucrau 
au fost închise. Din cauza nesiguranţei 
create de actuala politică, aproximativ 
1000 de muncitori părăsesc săptămînal 
industria cărbunelui. Numai anul acesta, 
pînă luna trecută, peste 31000 de oa- 
meni, în majoritatea lor tineri şi valizi, 
au părăsit de bună voie minele, deoarece 
au considerat că slujbele lor nu sînt si- 
gure. 

După cum a arătat Paynter, „accelera- 
rea închiderii minelor antrenează şi ac- 
celerarea părăsirii voluntare a locurilor 
de muncă de către mineri, ceea ce duce 
la transformarea minelor rentabile în mine 
nerentabile“, 

Pe cînd se aflau în opoziție, actualii 
conducători ai guvernului cereau un plan 
național al combustibilului, în baza că- 
ruia să se garanteze industriei cărbune- 
lui o producție minimă de 200 milioane 
tone anual; planul a făcut parte dintre 
angajamentele electorale ale partidului la- 
burist în octombrie 1964. Această poli- 
tică a fost complet abandonată, iar minerii 
afirmă că este vorba de o concesie fă- 
cută de guvernul laburist marilor mono- 
poluri petroliere, care obțin profituri mari 
de pe urma importurilor de petrol, în 
special din Orientul Mijlociu, unde mîna 
de lucru este ieftină şi crîncen exploa- 
tată. 

Înainte, minerii erau criticaţi pentru 
că nu produceau destul cărbune. Dar, 
după cum au explicat conducătorii lor, 
dacă în cursul primilor 11 ani după na- 
ționalizare producţia de: cărbune a fost 
mereu cu 3 milioane de tone inferioară 
cererii, aceasta s-a datorat înapoierii teh- 
nice moştenite de industria minieră de 
la proprietarii particulari. În momentul 
crizei economice din 1958, situaţia s-a 
schimbat. Brusc, minerii britanici au pro- 
dus întîi 5 milioane de tone, apoi 12 mi- 
lioane de tone peste cerere — nu pentru 
că ar fi scăzut cererea de combustibil, 

ci pentru că, în timpul producției defici- 
tare de cărbune, alte surse de combusti- 
bil, în special petrolul, cuceriseră poziții 
serioase pe piaţa internă, 

Situaţia poate fi apreciată pe baza ur- 
mătoarelor cifre: în 1948, cărbunele a 
furnizat 91 la sută, iar petrolul numai 
9la sută din combustibilul folosit în Marea 
Britanie. În 1964, însă, cărbunele a ajuns 
să furnizeze 65,6 la sută iar petrolul 
32,6 .la sută. Se apreciază că pînă în 
1970 consumul de petrol va ajunge la 
144 de milioane de tone. Guvernul a de- 


clarat că „nu ar fi prudent să se conteze 
pentru 1970 pe o piaţă a cărbunelui care 
să poată absorbi mai mult decît 170—180 
milioane de tone, şi aceasta socotind şi 
exporturile, care, potrivit  perspectivelor 
actuale, ar putea fi de 5 milioane de 


„Politica guvernului în materie de com- 
bustibil este de a „lăsa liber jocul pie- 
tei“, care favorizează în mod invariabil 
combustibilii ieftini. Monopolurile petro- 
liere îşi pot permite să reducă preţurile, 
datorită  uriaşelor profituri realizate de 
ele din exploatarea muncitorilor petrolişti 
din Orientul Mijlociu. Nu există însă nici 
o garanţie că preţurile petrolului vor ră- 
mîne scăzute. Directorul unei firme pe- 
troliere a declarat recent că industria pe- 
trolului trebuie să găsească în următorii 
15 ani o sumă suplimentară de 
2 300 000 000 lire sterline pentru investiţii 
capitale. În plus, „vîntul de schimbare“ 
va pătrunde şi în Orientul Mijlociu. De 
pe acum trebuie să se includă în preţul 
de cost al petrolului costul politicii de 
apărare „la est de Suez“. S-ar putea ca 
importurile de petrol ale Marii Britanii 
să devină mai puţin rentabile din punct 
de vedere economic. De aceea, subli- 
niază conducătorii minerilor, este riscant 
să se distrugă sursele de combustibil ale 
Marii Britanii prin izgonirea din această 
industrie a braţelor de muncă calificate. 

Un alt motiv pentru care cărbunele 
britanic pierde lupta pe „piața liberă“: 
industria cărbunelui a fost puternic han- 
dicapată de la naţionalizare încoace, de- 
oarece a trebuit să plătească dobînzi atît 
la despăgubirile acordate foştilor proprie- 
tari cît şi la sumele pe care a fost ne- 
voită să le împrumute pentru a moder- 
niza minele lăsate în părăsire. De la na- 
ţionalizare, industria cărbunelui a plătit 
dobînzi însumînd 485 de milioane de lire 
sterline, În prezent, guvernul a hotărît să 


anuleze 400 de milioane de lire sterline 
din datoria industriei cărbunelui; mai 
rămîne însă o datorie de 545 de milioane 
de lire sterline. 

Dacă această măsură ar fi fost luată 
mai devreme, Departamentul naţional al 
cărbunelui ar fi fost scutit, între 1947 
şi 1957, de plata unei dobînzi anuale de 
40 milioane lire sterline, s-ar fi putut 
vinde cărbune industriei britanice la pre- 
țuri avantajoase, iar multe din aşa-zisele 
mine „nerentabile“ ar fi fost rentabile. 

Este de neînțeles faptul că guvernul 
anulează o datorie de 400 milioane lire 
sterline şi simultan închide 150 de mine, 
spun minerii. Şi mai inexplicabil încă, 
susțin ei, este faptul că guvernul nu ţine 
seama de efectul importurilor de petrol 
asupra crizei cronice a balanței de plăţi 
britanice, în special dacă, aşa cum s-a 
evaluat, costul importurilor va creşte pînă 
în 1970 la 600 milioane de lire sterline. 

În plus, cererea de cărbune se poate 
reduce şi mai mult, după 1970, datorită 
existenţei gazelor naturale din Marea Nor- 
dului, care vor fi cumpărate de la mo- 
nopoliştii britanici sau străini cărora gu- 
vernul le-a acordat concesii de exploa- ` 
tare. 

Acestea sînt unele din argumentele a- 
duse de minerii care au respins planul 
național pentru combustibil al guvernului 
şi care vor fi, fără îndoială, invocate din 
nou la şedinţa specială de la 25 noiem- 
brie a Consiliului executiv al Sindicatu- 
lui național al minerilor. 

Se aşteaptă ca la această şedinţă con- 
ducătorii minerilor să îndemne la maxi- 
mum de rezistență față de politica gu- 
vernului în materie de combustibil şi să 
ceară garantarea desfacerii a 200 milioane 
de tone de cărbune anual. Este ceea ce 
se angajaseră să facă iniţial conducătorii 


partidului laburist. 
John GRITTEN 


Londra, 23 “noiembrie 


TELEVIZIUNEA CONTRA ZIARELOR 


Cum răspunde presa britanică la concu- 
renţa televiziunii ? Problema datează din 1946, 
cînd compania B.B.C. și-a început emisiunile 
postbelice. Dar ea nu a devenit o amenin- 
tare serioasă pentru Fleet Street (strada pre- 
sei din Londra — n.n.) decit în 1955. În anul 
acela, Societatea de televiziune I.T.A. a pă- 
truns în lacul în care B.B.C. plutea liniștită, 
stăpină pe tot materialul de presă, De atunci, 
lacul s-a transformat într-un torent, în care 
rețelele rivale luptă între ele pentru spec- 
tatori și pentru prestigiu. Una din armele 
folosite în lupta lor este informația televi- 
zată. În cursul ultimului deceniu, ea a evo- 
luat din epoca arcului și săgeţii în epoca 
bombei, dind astfel lovituri serioase presei. 

Televiziunea înfloreşte pe seama ziaristicii 
tradiționale. Ea transformă cititorii în spec- 
tatori : le prezintă ştirile mai repede decit 
presa, și are o influență vizuală pe care ti- 
parul nu o poate avea. Are autoritate, şi 
în același timp este atractivă; în prezent, 
criteriul adevărului pentru omul de rind nu 
mai este „am citit în ziar“ ci „am văzut la 
televiziune“. Din cauza televiziunii, Fleet 
Street a fost nevoită să-și reexamineze toate 
formulele tip de relatare, selecţionare şi pre- 
zentare a evenimentelor — formule care pro- 
vin de la Northcliffe şi care sint folosite de 
la lansarea de către el a ziarului Daily Mail 
în 1896. Astăzi, ele își pierd puterea. 

În 1955, Marea Britanie avea 10 cotidiene 
naționale de dimineaţă, cu un tiraj zilnic de 
16 300 000 exemplare. Astăzi numărul lor a 
scăzut la 8. Tirajul lor mediu total în cursul 
primelor șase luni ale anului curent a fost 
de 15 500 000 exemplare. Tirajul cotidienelor 
de dimineață a scăzut astfel cu aproximativ 
750 000 exemplare în decurs de un deceniu. 
Situaţia ziarelor de duminică este mult mai 
proastă. În 1955 existau 10 asemenea săptă- 
minale cu un tiraj total de aproximativ 
29 500 000 exemplare. Astăzi numărul lor este 


de opt, cu un tiraj total ceva mai mic de 


24 000 000 exemplare. În decurs de 10 ani, 
au „dispărut“ aproape șase milioane de ci- 
titori. Tirajul ziarelor londoneze a scăzut 
şi el. În 1955, la Londra existau trei ziare 
de seară, cu un tiraj total ceva mai mare de 
3 milioane exemplare. În prezent numărul 
lor este de două, cu un tiraj total ceva mai 
mic de 2 milioane exemplare. 

Să privim aceste totaluri în comparaţie cu 
cifrele televiziunii din ultimul deceniu. În 
Marea Britanie există aproximativ 15 mili- 
oane de familii. În 1954, exact înainte de a 
intra în acțiune I.T.A., numărul familiilor 
cu televizoare era de 3250000, Astăzi, nu- 
mărul lor este de 13500000. Nici un ziar 
nu a realizat vreodată o asemenea creștere 
de tiraj, 

Cu un auditoriu de masă care se apropie 
de sută la sută, televiziunea nu are nevoie 
să copieze Fleet Streetul. Ea poate crea pro- 
priile ei modele gazetărești, dispunind în acest 
domeniu de o putere mult mai mare decit a 
avut vreodată orice rege al presei. Ea în- 
locuiește în tot mai mare măsură ziarele ca 
principal mijloc de comunicare în Marea Bri- 
tanie. Şi parlamentul este lăsat de ea pe 
planul al doilea. Operatorii de televiziune 
iau imagini de la dezbaterile parlamentului 
numai pentru a le consemna, ca un preludiu 
oficial pentru repetarea și amplificarea lor 
la televiziune — unde personalităţile politice 
pot fi și sînt supuse unor întrebări mult 
mai concludente decit în fața scaunului spea- 
kerului. 

Începînd din 1955, interviul televizat a ri- 
dicat această formă a ziaristicii la o nouă 
dimensiune. Cei care o practică, o exploa- 
tează cu autoritatea care aparţinea odini- 
oară presei de mare tiraj. Ziaristul care ia 
un interviu pentru televiziune creează trep- 
tat un nou mod de prezentare a ştirilor 
cu ajutorul personalităţii respective. Se pare 
că nu există motive pentru ca acest proces 
să nu meargă mult mai departe. O dată ce 


rețelele de televiziune vor fi eliberate de 
actualele restricţii legale, ele vor putea să 
furnizeze zilnic un ziar televizat complet, 
prezentind știrile în imagini,’ punînd. între- 
bări autorilor lor în fața aparatelor de luat 
vederi și analizindu-le în același mod: în 
care le analizează autorii de articole de fond 
şi comentatorii. 

Dar dezvoltarea prezentării în imagini a 
știrilor nu este decit o parte a sfidării tele- 
viziunii la adresa Fleet Streetului. Oriunde 
este practicată, ziaristica cere o serie de 
însușiri specifice, Numărul oamenilor care 
posedă aceste însușiri este limitat. Pină 
acum un deceniu, ei lucrau la ziarele din 
Marea Britanie deoarece aceasta era singura 
lor piață. Nici o altă formă de activitate nu 
le oferea mediul și posibilităţile potrivite 
cu temperamentul lor. Astăzi, televiziunea 
britanică le oferă pe amîndouă. În consecință, 
numărul elementelor calificate din care Fieet 
Streetul și-a ales totdeauna recruţii este 
mult redus de televiziune. 

Televiziunea face acum ceea ce făcea odi- 
nioară o anume presă așa-zis „populară“. 
Activitatea ei în domeniul informaţiei este 
denumită vulgară,  indiscretă,  senzațională, 
nerespectuoasă, șocantă. Totuși, ţinind. seama 
de faptul că are un auditoriu de aproape 
15 milioane de familii, ceea ce izbește cel 
mai mult la televiziunea britanică este nu 
atit tupeul ei cit prudenţa cu care înaintează 
pas cu pas. 

Dar este vădit că posibilităţile ei sînt u- 
riașe. Pentru a concura cu ea, presa.va tre- 
bui să recurgă la mijloace noi, care nu sînt 
accesibile televiziunii. Există multe asemenea 
mijloace. Pentru a supraviețui -și a prospera 
în ciuda sfidării tot mai serioase a televi- 
ziunii, presa trebuie s-o depășească, 


Charles CURRAN 


membru al Camerei Comunelor 
(Din Spectator — Londra) 


R. P. ALBANIA 
21 de ani de la eliberare 


Gara din Durres 


În Palatul Culturii de la Tirana, mii de 
vizitatori au avut prilejul să vizioneze o 
mare expoziţie care a înfăţişat transfor- 
mările şi realizările obţinute de poporul 
albanez în cei 21 de ani de la eliberarea 
de sub jugul fascist. Pe o suprafață de 
Aeroape 2500 mp au fost expuse mii de 
obiecte, circa 500 de reproduceri fotogra- 
fice şi documentare, zeci de machete, 
hărţi şi grafice. 

Urmărind datele înfăţişate, vizitatorul a 
putut constata că în acest răstimp pro- 
ducţia industrială globală a R. P. Albania 
a crescut astfel încît astăzi, în 
numai 12 zile, se realizează întreaga pro- 
ducție a industriei din anul 1938. 
Această creştere a fost înregistrată în 
toate domeniile industriei : producția pe- 
trolieră, extracția de cărbune, de crom, 
de cupru, de feronichel. În 1963 au fost 
produse peste 258 milioane kWh energie 
electrică. Sporuri importante a înregistrat 
industria mecanică, de materiale de con- 
strucții, industria textilă şi alimentară. În 
anii puterii populare au fost construite 
mai mult de 1000 de unități importante 
în sectorul economic, social şi cultural. 
Valoarea globală a investiţiilor a depăşit 
suma de 120 miliarde de leka. 

1965 a fost considerat în Albania drept 
un an caracteristic nu numai pentru că 
el încheie al treilea plan cincinal ci 
pentru că în acest an numărul uzinelor, 
fabricilor şi combinatelor care au intrat 
în exploatare este superior tuturor celor 
din cei 21 de ani anteriori. 

La rîndul ei, cooperativizarea agricul- 
turii a asigurat, între altele, creşterea pro- 
ducţiei agricole şi sporirea veniturilor ţă- 
rănimii. În anul 1963, s-a obținut o 

producţie cerealieră cu 42 la sută mai 
mare decît cea din perioada antebelică. 
Astăzi, în agricultură lucrează peste 2 500 
de cadre tehnice cu studii medii şi su- 
perioare. 

Peste 65 000 de hectare sînt cultivate cu 
plante industriale. A crescut fără prece- 
dent cultura de pomi fructiferi. Numărul 
lor depăşeşte astăzi 12 000 000. Plantaţiile 
de măslini s-au dublat, iar cele de citrice 
au crescut de nouă ori. 

Şi în sectorul zootehnic au fost înre- 
gistrate succese. Şeptelul numără astăzi 
aproape 200 000 de capete. 

Comerţul exterior al R. P. Albania 
creşte şi se lărgeşte an de an. Astăzi ţara 
exportă de 9 ori mai multe produse decît 
în anul 1938. Albania dezvoltă comerţul 
său cu aproape 40 de ţări şi cu sute de 
firme comerciale. Principalele sale expor- 
turi constau în minereuri, produse ale 
industriei uşoare şi alimentare, produse 
agricole, de artizanat etc. Minereul de 
crom este exportat în 8 ţări, Albania 
ocupînd astfel locul al 5-lea în exportul 
mondial şi primul loc în ceea ce priveşte 
exportul acestui minereu pe cap de lo- 
cuitor. Petrolul brut este vîndut în 3 țări, 
bitumul natural în 15 ţări, tutunul în 
11 ţări (locul al treilea pe glob, în raport 
cu exportul de tutun pe cap de locuitor). 
Produsele industriei uşoare şi alimentare 
care formează 1/4 din totalul exporturilor 
Albaniei sînt exportate în 13 ţări ale 
lumii. 

Capitolul cultural al expoziţiei este 
vast.  Întilneşti imagini semnificative 
ale dezvoltării culturii, artei şi în- 
vățămîntului în ţară. Astfel, din fiecare 


4,4 locuitori unul frecventează o şcoală. 
Universitatea de stat din Tirana a fost 
absolvită de peste 4100 de specialişti. În 
curs de două decenii au fost publicate 
mai multe cărți decît în cinci secole. 

Toţi locuitorii ţării se bucură de asis- 
tență medicală gratuită, ceea ce constituie 
una dintre cele mai grăitoare victorii ale 
poporului albanez. În prezent, Albania 
numără de şapte ori mai mulţi medici de- 
cît avea în perioada antebelică. A fost 
eradicată malaria, boală care afecta 
aproape jumătate din populație în pe- 
rioada dinainte de eliberare. În prezent, 
numărul de instituţii sanitare a depăşit 
cifra de 1 000, iar numărul de paturi este 
de peste 10000. 

Alte sectoare ale expoziţiei: transport, 
construcţii de locuinţe. Transportul rutier 
realizează în prezent un volum de muncă 
incomparabil superior celui din anul 1938. 
Dacă în perioada antebelică Albania era 
singura ţară europeană maritimă fără 
flotă, în prezent flota comercială este 
dotată cu unităţi modeme care străbat 
mările şi oceanele lumii. Transportul fe- 
roviar acoperă aproximativ 20 la sută din 
volumul global al traficului intern. 

Paralel cu dezvoltarea industriei şi agri- 
culturii, volumul construcţiei de locuinţe 
a înregistrat succese importante. În ulti- 
mul deceniu s-au înălţat peste 64000 de 
noi locuinţe. Astăzi Tirana, capitala 
R. P. Albania, are o înfăţişare nouă, 
ca urmare a dezvoltării multilaterale 
pe care a cunoscut-o în ultimii ani. În 
cursul unui singur an la Tirana s-a con- 
struit mai mult decit în întreaga perioadă 
1912—1937. 

Al. MOLDOVEANU 


MONGOLIA AZI 


În urmă cu 41 de ani, Marele Hural 
Popular întrunit la Ulan Bator proclama 
Mongolia republică populară. Actul, de 
o deosebită importanţă istorică, consfințea 
pe cale legislativă primele cuceriri ale 
revoluţiei populare din 1921. 

Următoarele patru decenii au înregis- 
trat importante succese în opera de eman- 
cipare şi progres a poporului mongol, de 
devansare a timpului istoric şi de sincro- 
nizare cu realitățile secolului XX. Sub 
conducerea Partidului Popular Revoluţio- 
nar Mongol, poporul mongol a pornit la 
lichidarea înapoierii ţării şi la edificarea 
unei vieţi noi socialiste. 


În 1920, baza industrială a ţării era 
inexistentă. Acum, în momentul imediat 
premergător încheierii celui de-al treilea 
plan cincinal (1961—1955) cifrele consem- 
nează un mare avînt în dezvoltarea di- 
verselor ramuri ale industriei : energetică, 
minieră, alimentară, de prelucrare a 
lemnului, a produselor animale etc. 

Datele statistice înregistrează o  creş- 
tere a producției globale industriale de 
24 ori în ultimii şapte ani, iar preve- 
derile cincinalului următor vorbesc despre 
dublarea producţiei industriale pînă în 
1970. În acest an, ponderea industriei în 
ansamblul economiei va atinge procentul 
de 51 la sută. 

Cel mai important obiectiv al celui de- 
al treilea cincinal îl constituie complexul 
industrial energetic de la Darhan. Bazat 
într-o. primă etapă pe trei mari obiec- 
tive: o centrală electrică cu o putere de 
100.000 kW, o fabrică de ciment cu o 
capacitate anuală de 200000 de tone şi 
exploatări  carboniere la suprafaţă care 
furnizează anual peste 1 milion de tone 
de cărbune, el va însuma pînă în 1980 
împreună cu regiunea înconjurătoare un 
număr de 40 de mari întreprinderi in- 
dustriale. La începutul deceniului al 
9-lea, Darhanul (a cărei populaţie va 
spori în decurs de 20 de ani de la 3000 


Bulevard din Ulan Bator 


la circa 60000 de locuitori) va constitui 
împreună cu combinatul industrial de la 
Ulan Bator baza producţiei industriale a 
țării, 

Tradiţionala bogăţie a ţării — creşterea 
vitelor — constituie și astăzi una din 
principalele ramuri ale economiei mon- 
gole. Din 1924 şi pînă astăzi şeptelul a 
crescut de peste două ori. 12 milioane 
de ovine, 5 milioane caprine, 2 milioane 
bovine a ra de parara sînt cifre ce 
situează Mongolia pe primul loc ob 
în privința numărului de iesi, ma pas 
revin pe cap de locuitor. Dintr-un pustiu 
ostil vieții, podişul Gobi va deveni în 
viitor un important centru al acestei ra- 
muri economice. „Creşterea vitelor — 
declara ministrul agriculturii, Baljinian, 
unor ziarişti francezi — va putea lua în 
Gobi un avînt considerabil atunci cînd 
vom rezolva problema hranei de iarnă a 
animalelor pentru perioada celor 100 de 
zile (cea mai aspră perioadă a iernii) 
Pentru ca o soluție pe in satisfăcă 
toare să fie găsită, va mi să dispu- 
nem de 360000 de tone de nutrețuri. 
Viitorul nostru plan cincinal (1966—1970) 
prevede producerea a 160000 de tone 

e furaje care vor fi rezervate exclusiv 
aimakurilor din Gobi“. 

O altă ramură a agri ii, cultivarea 
cerealelor, a devenit de sine stătătoare în 
1959 (anul încheierii cooperativizării gos- 
podăriilor araţilor). Din nou statistici 
demonstrează dezvoltarea sa rapidă în 
cursul anilor care au urmat. Dacă în 
1957 au fost însămînțate cu cereale 
83 000 de hectare, anul acesta ‘suprafețele 
afectate culturilor cerealiere au atins cifra 
de 753000 hectare. 

Starea culturală a Mongoliei, imediat 
după instaurarea puterii E saman era 
consemnată astfel într-un ofi- 
cial guvernamental datînd din 1921: 
„Nu avem şcoli şi instituții ştiinţifice, ca 
alte popoare civilizate, nu traducem în 
limba noastră lucrările ştiinţifice necesare 
propăşirii ţării, nu le studiem; sîntem 
cufundaţi în beznă şi ignoranță, veacurile 
trec fără nici un folos pentru noi“. 

Astăzi,  analfabetismul a dispărut în 
mod practic; la 1000 de locuitori 168 
frecventează diferite instituţii de învăţă- 
mînt; la 10000 de locuitori se numără 
57 de pe t (procentaj care situează 
ţara pe unul din primele locuri din lume 
în acest domeniu). 

Mongolia numără în prezent 12 insti- 
tuţii de învățămînt superior, 10 şcoli teh- 
nice şi o întinsă rețea a învățămîntului 
de cultură generală care cuprinde peste 
130 000 de elevi. 

Pentru progresele obţinute în domeniul 
ocrotirii sănătăţii şi al asigurărilor sociale 
este edificatoare o nouă serie de cifre: 
pentru fiecare 1000 de locuitori în 1925 
reveneau 0,2 paturi, iar în 1964 — 8,7 
paturi. Dacă în momentul imediat urmă- 
tor revoluţiei populare nici un mongol nu 
era titularul vreunei diplome universitare 
medicale, astăzi, la fiecare 10000 de lo- 
cuitori revin 12,6 medici şi 55 cadre 
medico-sanitare cu pregătire medie. Re- 
zultatele măsurilor luate de puterea popu- 
lară s-au reflectat în indicele demografic 
al ţării. Durata medie a vieţii în Mon- 
golia, care cu patru decenii în urmă era 
de 34 de ani, este acum de 64 de ani şi 
manifestă în continuare tendințe de creş- 


tere. 
Corneliu VLAD 


Consfătuirea reprezentanţilor 
țărilor socialiste 

în problema colaborării 
pentru cercetarea și folosirea 
spațiului cosmic 

în scopuri pașnice 


Între 15 şi 20 noiembrie 1965 a avut 
loc la Moscova Consfătuirea reprezen- 
tanţilor următoarelor ţări socialiste : 
Republica Populară Bulgaria, Republica 
Socialistă Cehoslovacă, Republica Cuba, 
Republica Democrată Germană, Repu-. 
blica Populară  Mongolă, Republica 
Populară Polonă, Republica Socialistă 
România, Republica Populară Ungară, 
Uniunea Republicilor Sovietice Socia- 
liste, în problema colaborării pentru 
cercetarea şi folosirea spaţiului cosmic 
în scopuri paşnice. 

În cursul consfătuirii, care s-a des- 
făşurat într-o atmosferă de prietenie 
frățească, cordialitate şi înţelegere reci- 
procă, a avut loc un schimb de păreri 
între participanţi privitor la cele mai 
indicate forme şi direcţii ale colaborării 
în domeniul cercetării şi folosirii în sco- 
puri paşnice a Cosmosului, avîndu-se în 
vedere posibilitățile tehnico-ştiinţifice 
şi resursele fiecărei ţări socialiste. Au 
fost analizate problemele elaborării unui 
program de cercetări comune în dome- 
niile fizicii cosmice, meteorologiei cos- 
mice, organizării comunicaţiilor la mari 
distanţe şi a televiziunii, medicinii şi 
biologiei cosmice, prin folosirea sateli- 
ţilor artificiali ai Pămîntului, a rache- 
telor geofizice şi meteorologice etc. Au 
fost, de asemenea, analizate posibilită- 
ţile construirii şi lansării în comun a sa- 
teliților precum şi posibilităţile elabo- 
rării în comun a aparaturii şi instala- 
ţiilor pentru cercetări cosmice de către 
specialiştii diferitelor țări interesate. 

Participanţii la consfătuire şi-au ex- 
primat năzuinţa de a dezvolta colabo- 
rarea între ţările socialiste în acest do- 
meniu important şi de perspectivă al 
ştiinţei şi tehnicii. 

Unirea eforturilor savanților ţărilor 
socialiste pentru efectuarea de lucrări 
comune în domeniul cercetării spațiu- 
lui cosmic şi folosirii sateliților în me- 
teorologie, pentru organizarea comuni- 
caţiilor radio la mari distanţe, a tele- 
viziunii şi a altor cerințe practice va 
permite să se folosească pe deplin su- 
perioritatea sistemului social al ţărilor 
socialiste pentru accelerarea progresului 
tehnico-ştiinţific şi dezvoltarea culturii 
în ţările comunităţii socialiste. 

Participanţii la consfătuire îşi exprimă 
convingerea că eforturile comune ale 
țărilor socialiste în cercetarea şi folo- 
sirea spaţiului cosmic în scopuri paş- 
nice vor contribui la colaborarea inter- 
naţională în acest domeniu, vor consti- 
tui un aport important la dezvoltarea 
ştiinţei spre binele întregii omeniri. 


DIE SE ae 


SCRISOARE 
DIN 
ROMA 


inceput de stagiune 


Roma, noiembrie. Luchino Visconti a 
inaugurat la Valle activitatea „Teatrului 
Stabil“ din Roma, punînd în scenă „Liva- 
da cu vişini“, Premiera a fost cu totul demnă 
de faima regizorului şi de talentul acto- 
rilor Rina Morelli şi Paolo Stoppa, cu 
care Visconti a mai înfruntat în capitală 
repertoriul  cehovian.  Întorcîndu-se la 
Cehov, Visconti a adus în „Livada“ ceva 
nou, care nu numai că a stîrnit interes, dar a 
şi surprins publicul şi critica: o ironie față 
de incapacitatea eroilor de a se integra 
societăţii în transformare şi un relief dra- 
matic provenind din lipsa definitivă de co- 
municare într-o lume plină de fermenţi, 
de căutări, de cerințe noi, şi fantomele 
care se străduie să o ignore, 

Spectacolului  cehovian i-a urmat, la 
distanță de cîteva zile, în „Teatrul Cen- 
tral“ renovat tot în cadrul activităţii 
„Companiei Stabile“, punerea în scenă a 
pietei „Arbitrul“ de Gennaro Pistilli, o 


ucrare nouă care analizează societatea ita- - 


liană din zilele noastre. Clasicul rus şi 
contemporanul italian au constituit cartea 
de vizită a acestei instituţii culturale care 
şi-a reluat, în sfîrşit, activitatea după o 
lungă şi laborioasă perioadă de pregătiri. 
Capitala nu avea pînă astăzi un teatru 
care să garanteze continuitatea activităţii 
culturale, Stagiunile teatrale se bazau pe 
companii în turneu, deseori foarte bune 
şi bine pregătite, dar care nu aveau o 
concepţie bine definită, un program ar- 
tistic. Vito Pandolfi, directorul „Teatrului 
Stabil“, vorbind despre orientările şi munca 
în această instituţie, s-a referit la fap- 

„Giulietta 
degli spiriti”, 
între vis 

şi realitate 


tul că, acum, cînd televiziunea poate 
oferi unui public larg reprezentarea 
unor texte teatrale şi cînd problema 
apropierii de teatru a maselor largi 
se poate considera în mod practic caci 
vată, se impune necesitatea de a asigura 
deplina autenticitate a manifestaţiilor de 
artă, Apare clar — a precizat Pandolfi —- 
sarcina noastră de a contribui la crearea 
unei noi dramaturgii naţionale, De ase- 
menea, aceea de a asigura continuitatea 
punerii în scenă a marilor clasici — ele- 
mentul concret ce permite publicului să se 
apropie de adevăratul spirit şi de tradiţiile 
civilizaţiei noastre — într-o perspectivă 
de exprimare dramatică şi artistică de- 
osebită. Pentru a favoriza această orien- 
tare a rog sale culturale, „Teatrul 


Stabil“ din Roma oferă publicului său 
condiţii deosebit de avantajoase: cu 
4 000 de lire se poate asista la cinci spec- 
tacole — de pildă, trei de teatru clasic 


şi două ale secţiei experimentale, 
Reluarea activităţii „Teatrului Stabil“ din 
Roma este, într-un anumit sens, eveni- 
mentul cel mai important al vieţii tea- 
trale, un eveniment care putea risca să 
pună în umbră „premierele“ celorlalte 
teatre. Dar stagiunea a început sub bune 
auspicii şi la Milano, Torino, Genova şi 
în alte oraşe. Cu deosebit interes au fost 
primite „Jocul celor puternici“, în direc- 
ţia de scenă a lui Giorgio Strehler, care 
a deschis stagiunea la „Piccolo Teatro“ 
din Milano, cunoscut bucureştenilor, şi 
„„Venexiana“ la „Teatrul Stabil“ din Bo- 
logna, dramă a unui autor anonim din 


secolul XVI, care a mai fost reprezentată 
cu mult succes la Spoleto, la Festival dei 
due Mondi. 


Repertoriu lipsit de „zona riscului“ 


O trecere în revistă ne permite să 
spunem că stagiunea nu prezintă mari 
noutăţi ca repertoriu. După „Livada cu 
vişini“, „Teatrul Stabil“ din Roma va 
pune în scenă „Neguţătorul din Ve- 
neţia“ de Shakespeare şi „A-i îmbrăca 
pe cei goi“ de Pirandello. În secţia ex- 
perimentală, „Arbitrul“ va fi urmat de 
„Cei patru cavaleri“ de Biraghi, „Guver- 
nul lui Verres“ — o adaptare după Cicero 
— şi „Eleonora d'Arborea“ de Dessi. La 
Milano, „Piccolo Teatro“ are în program 
„Gilcevile din Chioggia“ de Goldoni, 
„Troienele“ de Euripide, în traducerea lui 
Sartre, şi „Oamenii Mafiei“ — un text 
de aproape acum un secol, a cărui ac- 
tiune se petrece în carcera palermitană 
Ucciardone ; figurează pe afiş şi o piesă 
de Giovanni Berto. La „Teatrul Stabil“ 
din Torino stagiunea s-a deschis cu „Han- 
gița“ de Goldoni şi va continua cu ,„Fizi- 
cienii“ de Dürrenmatt, cu „Cin-cin“, o 
comedie muzicală de Billetdoux, „Richard 
al III-lea“ de Shakespeare, o piesă de 
Natalia Ginzburg. În fine, repertoriul e 
completat de reluările : „Zile senine“ de 


Beckett,  „L/Anconitana“ de  Ruzzante, 
„Mincinosul“ de Goldoni şi „Bertoldo 
la curte“ de Dursi. „Teatrul Stabil“ 


din Genova oferă nouă spectacole: 
„Doctorul în dilemă“ de Shaw, „So- 
seşte negustorul de gheață“ de O'Neil, 
„Incident la Vichy“ de Miller, care 
va fi programată împreună cu o piesă de 
Adamov, noua lucrăre a lui Squarzina inti- 
tulată „Emmeti“, şi reluarea piesei ,„Con- 
ştiinţa lui Zeno“, adaptare după romanul 
lui Svevo care a obţinut un mare succes, 
„După cădere“ de Miller şi „Cei doi 
gemeni“ de Goldoni. Secţia experimentală 
va prezenta comedia „Zip-Lap-Vap-Mam- 
Crep-Scap-Plip-Trip-Scrap în ceartă cu 
societatea contemporană“ de Scabia, şi 
„La fantesca“ de G. B. Della Porta. 
Printre cele mai mari companii în tur- 
neu, Franco Zeffirelli anunță „Romeo și 
Julieta“, marele său succes la Festivalul 
Naţiunilor de la Paris, şi ,„Lupoaica“, 
spectacol cu care se întoarce pe scenă 
actrița Anna Magnani. Eduardo de Filippo 
va pune în scenă un spectacol al cărui prin- 
cipal interpret va fi fratele său Peppino : 
„Monsieur de Pourceaugnac“ de Molière ; 
el are în repertoriu şi o piesă proprie, 
scrisă astă-vară. Proclemer şi Albertazzi, 
în afară de reluarea piesei „Maria Stuart“, 
vor prezenta un spectacol nou, consacrat 
sfîrşitului tragic al preşedintelui Kennedy. 
Trecerea în revistă nu este totuşi com- 
pletă ; dar titlurile omise nu adaugă 
mult în ceea ce priveşte trăsăturile ge- 


nerale ale stagitinii. Un element într-o 
oarecare măsură nou este prezența pe 
afişe, în calitate de dramaturgi, a unor cu- 
noscuți scriitori: Berto, Ginzburg, Dessì. 
Printre regizori se întoarce, după cîțiva 
ani de absență, Luchino Visconti care îşi 
împarte acum în mod egal activitatea în- 
tre cinematograf şi teatru. Altă noutate 
poate fi considerată reluarea a numeroase 
spectacole cunoscute din stagiunile tre- 
cute. Aceasta ar putea fi un indiciu asupra 
interesului crescînd în ultimii doi ani față 
de teatrul de proză. S-a încheiat oare 
lunga perioadă k criză de după război ? 
Se pare că da: inițiativele şi eforturile 
depuse încep să dea primele rezultate. 

Stagiunea abia deschisă este totuşi o 
stagiune în care clasicii au partea leului 
în repertoriu și nimic nu ne îndreptățește 
să ne aşteptăm la una dintre acele plăcute 
surprize care îi bucură pe iubitorii de 
teatru. Shakespeare, Cehov, Goldoni, Pi- 
randello ; în afara acestor patru somități 
repertoriul este, aşa cum s-a plîns critica, 
încă sărac. Pe afişele celor mai mari 
companii lipseşte o „zonă“ — „zona ris- 
cului“ — aceea a noilor autori ; iar acolo 
unde nu lipseşte cu desăvîrşire, este totuşi 
insuficientă. Companiile de turneu, care 
au nevoie de succese pentu a nu 
suferi din punct de vedere financiar, nu 
se simt în stare să facă față acestei 
„zone“. Şi nu-i pot face față nici tea- 
trele stabile. În teatrul italian a fost 
cucerită bătălia împotriva îmbălsămării 
clasicilor care sînt reprezentaţi acum în 
mod sistematic în ediţii critice: „Livada 
cu vişini“ a oferit un exemplu. Lipseşte 
însă acela care să creeze o legătură între 
public şi aşa-zisul teatru la zi. 


„Giulietta degli spiriti” 
stirnește controverse 


După o îndelungată aşteptare, legată de 
schimburi de note şi declaraţii deloc 
curtenitoare între Fellini şi prof. Chiarini 
pentru neprezentarea filmului la Veneţia 
— şi paralel între Fellini şi administra- 
ţia comunală din Rimini, oraşul natal al 
regizorului, căreia i-a fost promis filmul 
pentru o „premieră mondială“ la care apoi 
s-a renunțat — „Giulietta degli spiriti“ a 
sosit, însoţită de un intens concert publici- 
tar, pe ecranele celor mai mari oraşe 
italiene, Filmul a provocat foarte multe 
şi foarte diferite reacţii din partea criti- 
cilor, artiştilor, oamenilor de litere şi pu- 
blicului. Poate că niciodată Fellini nu a 
fost discutat cu atita înverşunare. 

Diferenţa de opinii nu se manifestă 
desigur în legătură cu calitatea regizo- 
rului romagnol ca artist. Locul de prim 
plan pe care îl ocupă în cinematografia 
contemporană nu poate fi contestat; dim- 
potrivă, astăzi se poate adăuga meritelor 
sale un nou capitol, în legătură cu folo- 
sirea culorii, de care Fellini se slujeşte 
pentru prima dată, într-o poveste care 
se desfăşoară pe două planuri: al reali- 
tății şi al visului. 

Discuţiile continuă, aprinse şi contra- 
dictorii, în legătură cu interpretarea „lumii 
lui Fellini“, cu caracterul operei sale. 
Poate că, în legătură cu aceasta, ar fi bine 
să amintim subiectul operei disputate. Po- 
vestea nu este deloc originală : este vorba 
despre criza unei căsătorii într-o familie 
burgheză. Giulietta, protagonista, este o 
femeie aflată în pragul maturității (cu 
15 ani de căsătorie în urma ei), dar ne- 
matură din punct de vedere spiritual. 
Copilăria şi-a trăit-o alături de o mamă 
frumoasă şi autoritară, de surorile pe care 
le privea cu ochii unei cenuşărese. Ajunsă 
la căsătorie, soțul a devenit pivotul exis- 


Roma. Anna Magnani și Osvaldo 
Ruggieri în „Lupoaica“ de Giovanni 
Verga 


Genova. O scenă din „După cădere” 
de Arthur Miller, cu Monica Vitti 
şi Giorgio Albertazzi 


tenţei ei, lui i-a dedicat întreaga ei viaţă 
cenuşie, incoloră. Prietene extravagante vor 
să-i comunice gusturile lor, ideile lor. 
Bîntuită de coşmaruri, de halucinații, de 
fantomele tuturor spaimelor sale, Giu- 
lietta descoperă la un moment dat că 
soțul ei, centrul universului ei, o înşeală. 
În fața acestei situații, ea reacționează ca 
toți cei din jur: recurge la practicarea 
magiei, îşi caută evadarea în erotism, fără 
să aibă însă curajul de a merge pînă la 
capăt, vrea să-şi înfrunte rivala şi nu reu- 
şeşte. În viaţa ei chinuită se face în sfîrşit — 
dar în mod cu totul nemotivat — lumină. 
Giulietta suferă de un „complex al victi- 
mei“, care anulează în ea toate posibi- 
lităţile. Acest complex s-a născut în ziua 
cînd, cu complicitatea mamei, călugărițele 
de la şcoala pe care o frecventa au le- 
gat-o pentru a juca rolul unei martire 
creştine într-un spectacol religios. Bunicul, 


un pozitivist, duşman al oricărei forme de 
intimidare  mistico-religioasă şi puţin li- 
bertin, a salvat-o eliberînd-o de funia care 
o strîngea. Dar aceste legături au rămas 
în inconştientul ei şi Giulietta trebuie 
(gîndirea lui Fellini poartă aci vizibile 
influenţe freudiene) să se descătuşeze încă 
o dată, pentru a-şi găsi liniştea. Cînd, 
în sfîrşit, lucrul acesta se întîmplă, nici 
măcar mama ei, de la înălțimea frumu- 
seţii sale statuare, nu o mai poate do- 
mina : în film, mama ei devine o bătrină 
vicioasă, la care Giulietta strigă că nu-i mai 
este frică de ea, că se simte, în sfirşit, 
ea însăşi. Fantomele o părăsesc; o pă- 
răseşte şi soţul, pe care ea nu-l mai reţine, 
lăsîndu-l să plece împreună cu iubita lui, 
sub pretextul unei călătorii de afaceri. 
Giulietta este acum liberă, liniştită. Şi-a 
încheiat socotelile cu meschinăria moralei 
bigote în care a fost educată şi poate 
trece prin atmosfera îmbălsămată a pă- 
duricii de la Fregene : fantomele au de- 
venit acum voci binevoitoare care nu o 
mai  chinuiesc, 

Ce este, deci, acest film ? În ce măsură 
continuă opera lui Fellini? Un critic 
destul de autorizat l-a considerat „o is- 
torie adevărată, o mare plină de neliniște, 
un fluviu de amintiri și un munte de lu- 
cruri fantastice“. Federico Fellini a vrut 
să caricaturizeze concepţiile contemporane 
convenţionale asupra lumii, miturile şi 
mistificările generate de ele. Cu ce 
rezultat ? „Mai puţin convingător decît în 
alte filme ale sale, pentru că de data 
aceasta nu a reușit să depăşească în 
mod critic defectele și erorile pe care 
intenţiona să le satirizeze“. Alţii îi repro- 
şează lui Fellini „o involuţie spre un 
cinematograf de analiză psihică fante- 
zistă, în care visul, soluția miraculoasă, 
constituie singurul remediu împotriva tris- 
teţii“. „Giulietta degli spiriti“ se situează 
departe de „Dolce vita“, care era cronica 
şi fresca viguroasă a unei societăţi, şi nu 
este nici măcar continuarea. lui „8 şi ju- 
mătate“, pentru că în acest -film un 
intelectual ratat putea să nu-şi exteriori- 
zeze sentimentele, în timp ce Giulietta 
este o casnică mic-burgheză căreia i se 
potriveşte cu greu rolul de vizionară pe 
care i l-a dat regizorul. Îndărătul pleoa- 
pelor lăsate ale acestei femei oarecare, 
gelozia nu poate dezlănțui proliferarea 
monştrilor pe care-i prezintă filmul: 
mauri, ofiţeri naziști, fantome, călugăriţe 
negre fără chip. Fellini a suprapus lumea 
sa lumii eroinei sale şi de aici a reieşit 
„un tot nn prea bine închegat şi preten- 
tios“, cu un exces de simbolistică și ana- 
liză psihologică. Şi chiar dacă în film 
satirizarea moravurilor subliniază decaden- 
tismul,  demenţa erotică, incultura bur- 

heziei bogate, şi subliniază întoarcerea 
emeii la o condiţie normală prin înde- 
părtarea prejudecăţilor  catolico-medievale 
din educaţia sa — subliniind dezechilibrul 
existent într-o societate înaintată din 
punct de vedere tehnic, lustruită şi ma- 
nierată, dar deseori tributară în modul 
ei de viață unor mentalități şi prejudecăți 
arhaice — lupta Giuliettei şi eliberarea 
sa nu constituie o realizare la nivelul unei 
critici de înaltă valoare. 

Şi totuşi, în încheiere, vrem să amin- 
tim că Fellini, în interviul acordat unui 
ziarist, şi-a exprimat speranţa că publicul 
va privi acest nou film ca pe o mare 
fabulă : pentru că, a spus el, nu este ni- 
mic de înțeles şi nu trebuie căutat nici 
un mister in el. Are dreptate oare scrii- 
torul Dino Buzzati cînd afirmă că dru- 
mul care stă acum în faţa regizorului este 
acela al fabulei povestite, aşa cum o prac- 
tica Gustave Dore ? 


Angelo CHIARI 


Roma, noiembrie 1965 

PE 
URMELE 
ISTORIEI 


Ultima fotografie 
a lui 
Nicolae Iorga 


NICOLAE IORGA 


mesager al culturii româneşti 


Acum trei sferturi de veac intza în 
viaţa ştiinţifică românească un tînăr căr- 
turar care avea să uimească prin jude- 
căţile sale profunde, prin întinderea do- 
meniilor abordate şi prin roadele stră- 
duinţelor sale, întreaga lume savantă a 
vremii lui. 

Omul acesta a fost Nicolae Iorga. 

Faima i-a stabilit-o opera sa de is- 
toric, istoric literar, istoric de artă şi ga- 
zetar, concretizată în scrieri care, după 
calculele bibliografilor, ating cifra ului- 
toare de 15000 de titluri... 

Rolul său în istoriografia noastră a fost 
exprimat cu pregnanță de George Căli- 
nescu : „Nu este cu putinţă să-ţi alegi un 
domeniu oricît de îngust şi umbrit din 
istoria română fără să constaţi că N. Ior- 
ga a trecut pe acolo şi a tratat tema în 
fundamentul ei“. 

Pe lîngă meritele nepieritoare pe care 
i le cîştigă unui om asemenea înfăptuiri, 
cei cincizeci de ani de activitate ştiin- 
ţiEvă a lui Nicolae Iorga au înscris un 
mare capitol în istoria relaţiilor culturale 
ale României. Era corolarul firesc al ope- 
rei marelui învăţat. Cunoscînd ca nimeni 
altul trecutul de lupte şi de creaţie al 
românilor, pentru că-l cercetase ca nimeni 
altul pînă la el, Iorga şi-a prețuit şi şi-a 
iubit ţara nu numai pentru că era a lui, 
ci pentru că în laboratorul intelectual al 
savantului ea apărea drept unul din fac- 
torii de seamă ai istoriei şi culturii eu- 
ropene. De pe temeiul nezdruncinat al 
acestei convingeri, Iorga a constatat cît 
de puţin erau cunoscute peste hotare 
trecutul şi creaţiile poporului său. Încre- 
dințat că istoricului îi revine rolul activ de 
a participa cu argumente ştiinţifice funda- 
mentate pe documente la lupta pentru 
afirmarea țării lui, Iorga a elaborat un 
plan complex de informare peste hotare 
asupra rolului românilor în istoria lumii 
şi a contribuţiei lor la civilizaţia mon- 
dială. 

E 
„Trova, trova sempre?“ 


Ca simplu turist, student la Şcoala 
Practică de Înalte Studii din Paris sau 
doctorand la Universitatea din Leipzig, 
apoi ca cercetător al arhivelor din 
Dresda, Nürnberg, München, Innsbruck, 
din Oxford, Roma, Neapole, Florența, Ve- 
neția, Genova, din Milano, Dubrovnik şi 
Gdansk, Iorga lăsase în cercurile ştiinţi- 
fice ale anilor 1890—190V amintirea unui 
tînăr ce ducea pasiunea studiului pînă la 
refuzul oricărei distracții zilnice, de o 
curiozitate  nesăţioasă, capabil să desci- 
freze orice document, în orice limbă 
veche sau nouă, romanică sau germanică, 
de o erudiție neaşteptată la o vîrstă sub 
treizeci de ani. Era o primă recomandare 
a lui, care se răsfringea asupra studen- 
tului şi cercetătorului din România timpu- 
lui, de unde prea puţini cercetători răs- 
coliseră pînă atunci — şi nici unul cu 
atîta fervoare —  colbul vechilor arhîve. 
Din aceiaşi ani datează primele prețuiri, 
mergînd pînă la prietenia de o viaţă, 
ale savanților străini, universitarilor, co- 
legilor, bibliotecarilor sau arhivarilor care 
se vor mîndri apoi că l-au avut student 
— ca Universitatea din Leipzig — sau 
tovarăş de învăţătură, că l-au asistat sau 
ajutat în neobositele sale căutări de „hîrtii 
vechi“ ce povesteau trecutul şi mai vechi 
al patriei sale. Atunci l-au remarcat Emile 
Picot, cunoscutul cercetător al literaturii 
române vechi şi celebrul slavist Louis 
Léger, eruditul Karl Lamprecht, menit 
apoi celebrităţii ca decan al ştiinţei isto- 
rice germane. Atunci l-a întrebat, intuin- 
du-l între ceilalți studenţi, Charles V. 
Langlois de la Sorbona: „Dumneata ai 
mai citit vechi documente ?“, pentru a-i 
încredința apoi ediţia scrisorilor lui Phi- 
lippe de Mézières, cancelarul insulei 
Cipru şi cruciatul secolului al XIV-lea, 
ale cărui peripeții vor forma însuşi su- 


biectul tezei de diplomă a lui Iorga. În 
peregrinările acelor ani a legat Iorga prie- 
tenii fidele cu Charles Bémont, dascălul 
său la Hautes Etudes, Em. de Martonne, 
viitorul geograf, Charles de la Roncières, 
istoricul marinei, care-i vor oferi peste 
atru decenii, împreună cu alți prieteni 
e limbă franceză, frumosul volum oma- 
ga publicat la Paris în 1933. De atunci 
atează şi imaginea întipărită în mintea 
cutărui supraveghetor de la arhivele 
venețiene care-l întreba zilnic, cu prie- 
tenie: Trova, trova sempre P+) prins şi 
el în cursa pasionantă după vechi soli ai 
lui Ştefan la Seniorie, după pribegi şi 
negustori, ostaşi şi învățăcei cantacuzini 
în care se lansase cu ardoare tînărul în- 
vățat moldovean prin registrele republicii 
lui San Marco. 


„Românul cu stomacul 
de aramă“ 


Acțiunile de mesager al ştiinţei ro- 
mâneşti ale tînărului învățat aveau să ia 
însă curînd noi forme, mai eficiente. 
Numit în 1894 profesor de istorie uni- 
versală la Universitatea din Bucureşti, 
reputația lui — acreditată prin memoriile 
ştiinţifice publicate în Analele Academiei 
şi numeroase reviste din ţară, prin vo- 
lume de documente sau studii întinse — 
îl recomandă cercurilor de specialitate de 
peste hotare drept savantul român cu cea 
mai completă şi mai nouă informaţie 
pentru a scrie despre istoria poporului 
său dar şi despre sud-estul european în 
ansamblu, sau în relaţiile sale cu Apusul. 
Karl Lamprecht i se adresează în 1904 
pentru alcătuirea volumelor de istorie a 
românilor din seria Istoria statelor euro- 
pene începută de Heeren şi Ukert, de a 
cărei publicare se ocupa. Lucrarea apare 


=) Găsești, găseşti mereu ? 


peste un an la Gotha, în două volume 
însumînd aproape o mie de pagini. Ex- 
celent primită peste hotare, apelurile 
la colaborarea lui Iorga se înmulțesc. 
În 1907, o Istorie a Imperiului Bizantin 
în limba engleză apare la Londra. Între 
1908 şi 1913 cinci tomuri de peste două 
mii şase sute de pagini formează, în 
aceeaşi serie a lui Lamprecht, Istoria Im- 
periului Otoman. Informația, spiritul de 
sinteză şi puterea de muncă ale, istori- 
cului român impresionează. Helmolt, 
care-i cere capitolul despre români, bul- 
gari, unguri, albanezi pentru vol. IV al 
Istoriei Universale (Leipzig 1919), îl nu- 
meşte pentru capacitatea sa de a mistui 
atîtea informații: „Românul cu stomacul 
de aramă“. Reviste ştiinţifice reputate ca 
Byzantinische Zeitschrift din München, 
Revue historique din Paris, îi cer colabo- 
rarea. În volumele omagiale oferite isto- 
ricilor Karl Lamprecht şi (Charles Bé- 
mont, bizantinologului P. Uspenski, ara- 
bizantului Amari apar contribuțiile sale 
alături de ale altor mari învățați ai lumii. 
În cel din urmă, Iorga dezvăluie cel mai 
vechi text cunoscut de limbă amarică 
(1910). 

Publicarea de lucrări ştiinţifice în străi- 
nătate şi în special despre istoria, arta, 
literatura poporului român răspundea 
unor intenții precise ale profesorului. El, 
care-şi adresa totdeauna rezultatele ope- 
rei sale mai întîi publicului românesc şi 
care a suferit de cîte ori o carte apărută 
într-o limbă străină nu era tradusă şi în 
româneşte; el, care n-a precupeţit să 
conferenţieze în orice unghi al ţării, nu 
numai în fața publicului savant, ci mai 
ales a marelui public, de iubitori de cul- 
tură, muncitori, învățători, profesori, 
funcționari, ţărani — se adresa străină- 
tăţii prin lucrări în franceză, germană, 
italiană, engleză, daneză, suedeză, armea- 
nă, cehă etc. pentru a facilita înţelegerea 
şi cunoaşterea culturii ţării sale. Prima 
lui sinteză istorică românească apare în 
limba germană în 1905. În 1911, alta, 
în italiană, iar în 1920 Istoria Românilor 
şi a civilizaţiei lor la Paris, republicată 
în engleză, la Londra (1925), în italiană la 
Milano (1928), în germană, la Sibiu (1929). 
În 1937 începe publicarea în limba fran- 
ceză a sintezei Istoria Românilor şi a ro- 
manității orientale, al cărei ultim volum 
= „pie va apare postum, în 


Gîndul lui Iorga publicînd aceste scrieri 
se descifrează din mărturisirea cu care 
însoțea Buletinul Secţiei Istorice a Aca- 
demiei Române în limba franceză (1915), 
ublicat „tot pentru a se şti că sîntem pe 
ume şi noi“. Mai era însă o temă fertilă 
pentru reactualizarea şi intensificarea 
unor vechi legături internaționale ale po- 
porului român: istoria relațiilor noastre 
cu alte popoare. Iorga o scrie în lucrări 
complete, comunicări sau articole come- 
morative. Relațiile cu Albania (1915), 
America (1930), Anglia (1917), Armenia 
(1913), Bulgaria (1915), Cehoslovacia 
(1923), Franţa (1917), Grecia (1921), Ita- 
lia (1923), Iugoslavia (1913), Polonia 
(1921), Rusia (1917), Suedia (1910) — cer- 
cetate şi prezentate în ediţii româneşti şi 
străine — au fost tot atitea mesaje de 
prietenie cu care savantul călătorea în 
misiunile sale culturale, oferind fiecărei 
țări darul unui trecut comun evocat cu 
simpatie, ca o bază a relaţiilor viitoare. 
Cu informaţia largă de care dispunea 
şi puterea-i de muncă uriaşă, profesorul 
puea dărui popoarelor prietene — adesea 
a cereri venite de-acolo — chiar lucrări 
despre propria lor istorie, uneori scrisă 
pentru întîia oară. Prin volumele publicate 
despre Albania (1919), Armenia mică 
(1930), Cipru (1931), Franţa (1919), Ita- 
lia (1931), Polonia şi Rusia (1919), Statele 


Nicolae Iorga 
la Oxiord 
cu prilejul 

titlului 

de doctor 
honoris causa 


balcanice (1913), Turcia (1908—1913), 
Veneţia (1912—1914) aceste țări primeau, 
o dată cu imaginea unui român despre 
istoria lor, mărturia interesului multila- 
teral al poporului român pentru relații de 
trainică colaborare şi prietenie. Delegaţia 
albaneză s-a prezentat la Versailles la 
Conferinţa de Pace cu argumente din 
istoria ţării ei scrisă de Iorga. 


Conter'nţe, congrese, 
expoziţii 3 


Primul congres internațional de istorie 
la care a luat parte Iorga a fost acela 
de la Londra, din 1912, de unde se în- 
toarce cu prieteniile lui Henri Hauser şi 
Volpe şi cu prețuirea marelui Willa- 
mowitz-Moelendorff pentru tînărul istoric 
român „care mi-a impus atît de mult“, 
În 1913, el este la Belgrad — pentru a 
duce Serbiei o piesă din istoria ei uitată ; 
în 1914, la Veneţia, la centenarul Ate- 
neului venețian al cărui membru era, 
Iorga devine obişnuitul reprezentant al 
istoriografiei noastre la orice reuniune in- 
ternațională de specialişti în acest do- 
meniu. 

Întreruptă de anii grei ai războiului din 
1916—1918, activitatea peste hotare a lui 
Nicolae Iorga este reluată în ianuarie 1921 
prin invitația de a ține conferințe la 
Paris, la Collège de France şi alte insti- 
tuții ştiinţifice franceze. Profesorul răs- 
punde invitației, care premerge cu cîteva 
luni altă vizită în Franța. Cele două că- 
lătorii marchează o nouă etapă în relațiile 
culturale iniţiate şi dezvoltate de Iorga. 
În ianuarie 1921 el ia cuvîntul la College 
de France — îndată după Albert Einstein 
— vorbind despre „întreaga viață a po- 
porului românesc prezentată ca o sinteză“, 
prelegeri ce vor forma apoi lucrarea Latinii 
Orientului. La Sorbona, în 22 octombrie, 
prezintă o Călătorie în România, prilei de 


evocare a ţării, poporului, istoriei şi cul- 
turii lui. La Şcoala Interaliată de Înalte 
Studii Sociale face o Introducere în stu- 
diul României şi al românilor. La Curtea 
de Casaţie vorbeşte despre Spiritul public 
în România. În prima călătorie, el stră- 
bate Franţa din Normandia pînă în Pro- 
vence conferenţiind în mai multe oraşe. 
„Invitarea la College de France — va 
declara Iorga — a fost prilejul pentru 
începerea unei opere de propa; 
menită să scoată la iveală originalitatea 
şi, prin aceasta, valoarea poporului ro- 
mânesc“, 

Valoarea internaţională a acţiunii lui 
Torga, etectul campaniei sale de informare 
mondială asupra civilizației româneşti, nu 
puteau scăpa celui mai lucid spirit pe 
care l-a avut diplomaţia noastră dintre 
cele două războaie mondiale : Nicolae Ti- 
tulescu. Nu totdeauna alături în proble- 
mele de politică internă, cei doi s-au în- 
ţeles şi şi-au unit fără ezitare eforturile 
pe planul promovării prestigiului românesc 
peste hotare. În 1921 Iorga simte oportu- 
nitatea publicării unei Istorii a artei româ- 
nești vechi adresată străinătăţii, în exce- 
lente condiţii grafice şi cu colaborarea de 
autoritate a arhitectului George Balş, spe- 
cialist în acest domeniu. Era cartea în 
care lorga voia să demonstreze că „în 
clădirile domneşti, boiereşti, negustoreşti 
şi ţărăneşti ale poporului românesc nu e o 
serie de imitații răzlețe, cînd de la unii, 
cînd de la alţii, ci manifestarea progresivă, 
pe baza realităților naţionale, locale, şi 
cu adaosul chibzuit şi cântărit al influențe- 
lor de aiurea, din multe şi felurite părţi, 
a unei concepții unitare şi armonioase“. 
Cartea apare în anul următor, în editura 
Boccard, în ediţie de lux. „A trebuit o 
operație financiară pe care Titulescu o 
credea fericită ca să se poată consacra 
suma necesară tipăririi la Paris în bune 
condiţii artistice a acestei cărţi care 

— 

în parte serveşte şi astăzi de bază 
cercetătorului pentru ceea ce am dat 
şi noi tezaurului de frumuseţe al ome- 
nirii“. După succesul primelor contacte 
cu publicul străin, lorga va mărturisi: 
„Astfel mi se forma în minte ideea care 
mă va stăpîni tot mai mult, a prezen- 
tării față de străinătate a unei întregi 
sinteze... a ceea ce poporul românesc... a 
fost în stare să deie civilizaţiei“. 

Pînă la această sinteză (publicată în 
1937—1945), Iorga foloseşte tribuna fie- 
cărui congres şi reuniuni internaţionale 
pentru a înfăţişa mereu alte feţe ale cul- 
turii, artei, istoriei sau literaturii poporului 
său. 

Periplul său continuă neîntrerupt. În 
1923 — Genova, în 1923 şi 1924 — Ceho- 
slovacia (Praga, Brno, Bratislava) şi Po- 
lonia (Varşovia, Poznan, Cracovia etc.). În 
1924—1926 — Elveţia, Franţa, Belgia, 
Danemarca. În 1927 — Italia şi Iugosla- 
via. În 1928—1930 din nou Franţa, Italia, 
Spania, Grecia şi Statele Unite, străbătute 
de la New York la Chicago şi de la San 
Francisco la San Diego (cu o scurtă tre- 
cere prin Mexic), vorbind peste tot, notînd 


cu amărăciune viaţa grea a emigranților“ 


români, cu satisfacţie documentaţia româ- 
nească la Biblioteca Congresului (acolo 
erau şi şaizeci de opere ale sale). 

„Dar, mărturiseşte profesorul, pentru 
acest prim deceniu de muncă postbelică, 
lucrul cel mare pentru mine în ce pri- 
veşte relaţiile cu o străinătate căreia tre- 
buia să ne relevăm în toate privințele, a 
fost succesul Primului Congres de Studii 
Bizantine, care s-a ținut la Bucureşti în 
april 1924, cu durabile rezultate ce se 
continuă pentru cel mai mare folos al 
ştiinţei“. Cu un an înainte, la Congresul 
de Istorie de la Bruxelles, unde l-a cu- 
noscut pe celebrul Pirenne şi s-a bucurat 
de elogiile lui Salomon Reinach devenit 
apoi colaboratorul Revistei istorice a sud- 
estului european, plănuieşte cu Henri 
Gregoire, apoi cu Charles Diehl şi Ga- 
briel Millet acel prim congres de bizan- 
tinologie care va inaugura, la Bucureşti, 
o trainică şi fertilă colaborare internaţio- 
nală în acest domeniu. Participă savanţi 
americani, belgieni, bulgari, englezi, greci, 
italieni, iugoslavi etc. Comunicările for- 
mează un volum devenit instrument de 
lucru în specialitate. Se pun bazele revis- 
tei Byzantion, iar Buletinul institutului lui 
Iorga devine Revista istorică a sud-estului 
european. Prin excursii în Moldova de 
nord, la Argeş şi în Oltenia oaspeţii străini 
cunosc arta românească medievală. La 
Hurez, banchetul final este dat în tra- 
peza mînăstirii cu frescele brîncoveneşti 
luminate de făclii de ceară, în atmosfera 
evocatoare a unei mari epoci de creaţie 
culturală românească. Era un imens suc- 
ces al ştiinţei româneşti. „Rareori în 
viața mea m-am simţit aşa de mîndru şi 
de fericit ca faţă de această spontanee 
realizare“, declară Iorga. 

Prezent pretutindeni, neobosit, aducînd 
mereu noi date sau puncte de vedere 
inedite, încurajînd la şi mai strînsă cola- 
borare ştiinţifică şi culturală, Iorga începe 
a fi revendicat de instituţiile străine pen- 
tru cursuri permanente (ca cele anual ți- 
nute la Sorbona). 

N. Iorga a fost românul care a câştigat, 
prin ştiinţa şi opera lui, o întinsă 
şi înaltă recunoaştere din partea lumii 
ştiinţifice mondiale pentru sine şi pentru 
poporul său. 

A fost proclamat doctor honoris causa 
de numeroase universități printre care: 
Bratislava, Geneva, Lyon, Oxford, Paris 


24 


(Universitatea şi Facultatea de Teologie 
Protestantă), Roma, Strassbourg. A fost 
membru al Academiei Române, membru 
asociat al Institutului Franţei, membru 
corespondent al academiilor de ştiinţe din 
Cehoslovacia, Italia, Iugoslavia, Polonia, 
Suedia, al Academiei Armene „San Laz- 
zaro“ din Veneţia şi al Academiei Arcade- 
lor din Roma. Era membru al Ateneului 
venețian, Institutului venețian, Societăţii 
venețiene de istorie a patriei, al Societăţii 
de studii bizantine din Atena şi al insti- 
tutelor de studii slave din Londra şi 
Praga. După asasinarea sa în noiembrie 
1940 de către o bandă de fascişti urîți 
de poporul român, Şcoala liberă de înalte 
studii din New York va crea Seminarul de 
istorie universală „Nicolae Iorga“. 


L] 
„O permanenţă istorică“ 


Unul din marile deziderate ale lui 
N. Iorga era să asigure continuitate ope- 
rei sale de colaborare internațională, să 
instituționalizeze activităţile pe care le ini- 
țiase pentru studiul în comun al acestei 
lumi sud-est europene fără care nu putea 
fi înțeles trecutul şi rolul istoric al româ- 
nilor. În 1913, împreună cu Vasile Pârvan 
şi Gh. Munteanu-Murgoci, el creează In- 
stitutul de studii sud-est europene din 
Bucureşti, cel dintîi institut ştiinţific cu 
acest obiect din întreaga lume, care, re- 
înfiinţat în 1963, îşi continuă astăzi acti- 
vitatea în cadrul Academiei Republicii 
Socialiste România, 

Contradictorie adesea, limitată de con- 
cepţiile idealist-romantice ale istoricului, 
corectabilă în atîtea din tezele sau deta- 
liile ei, opera lui Nicolae Iorga lansa o di- 
recţie de cercetare pentru ştiinţa mondială 
în spiritul acelei opere de prietenie între 
popoare prin cunoaşterea trecutului lor 
comun, prin colaborarea ştiinţifică, pentru 
care militase întreaga viaţă. Continuarea 
studiilor sud-est europene era unul din 
punctele principale ale testamentului său 
ştiinţific. De aceea, cînd statul român, prin 
Comisia naţională pentru U.N.E.S.C.O., 
a convocat la Sinaia în iulie 1962 Coloc- 
viul internaţional de civilizaţii balcanice, 
acolo, lîngă ultimul popas de creaţie ştiin- 
ţifică a marelui savant, i s-a adus de 
către participanţii români şi străini cu- 
venitul omagiu prin propunerea formulată 
de ţara noastră şi adoptată în unanimitate 
de a se înființa o Asociaţie internaţională 
de studii sud-est europene. 

Asociaţia a luat ființă în aprilie 1983, 
la Bucureşti şi sediul ei a fost fixat tot în 
România. Două nume au fost evocate în 
declaraţiile participanţilor în legătură cu 
mai vechi proiecte de a instituţionaliza 
colaborarea ştiinţifică sud-est europeană : 
al lui Nicolae Iorga şi al lui Nicolae 
Titulescu. 

Prin înființarea Asociaţiei internaţionale 
de studii sud-est europene se dădea astfel 
o formă concretă unuia din idealurile pen- 
tru care marele cărturar a luptat întreaga 
lui viaţă. Iniţiată de ştiinţa ţării noastre cu 
sprijinul. unanim al cercurilor ştiinţifice 
din Europa de sud-est şi de pretutindeni, 
o dată mai mult se dovedea că opera 
prieteniei între popoare prin ştiinţă repre- 
zintă — pentru a cita una din marile con- 
vingeri ale lui Nicolae Iorga —'»0 per- 
manenţă istorică“. ț 


Virgil CÂNDEA 


LA PARIS 
PREMIILE 
LITERARE 

DE 

i TOAMNĂ 


Principalele premii literare franceze care, 
în fiecare toamnă, încununează un roman re- 
cent apărut, au fost acordate anul acesta 
unor debutanţi. 

Premiul celor zece academicieni „,Gon- 
court“ a fost atribuit lui Jacques Borel, pen- 
tru romanul „,L'Adoration“ (,,Adoraţia“), pu- 
blicat în editura Gallimard. Borel, născut în 
1925 la Paris, licenţiat în litere la Sorbona, 
e profesor de engleză la un liceu. Colabora- 
tor al revistelor Europe, Critique și Cahiers 
du Sud, el e unul din autorii lucrării despre 
Verlaine, apărută în „La Pleiade“, Cartea 
premiată este un roman de tip proustian în 


Jacques Borel 


care tema timpului regăsit (copilărie, adoles- 
cență) se îmbină cu tema adoraţiet: iubirea 
ca pasiune, ca mijloc de regăsire, minată 
de îndoieli specifice. După cum subliniază 
unii critici, e vorba de o căutare a izvoare- 
lor înseși ale ființei umane, punctată de 
cîteva momente semnificative : adoraţia co- 
pilului pentru mama sa, criza adolescentului, 
două-trei experiențe sentimentale etc., toate 
cu caracter vădit autobiografic, Cartea, de 
600 de pagini, se remarcă şi printr-o solidă 
construcție romanescă, 

Georyes Perec (născut în 1936 la Paris) a 
fost distins cu premiul ,,Renaudot* pentru 
primul său roman „Les Choses” (,,Lucrurile“). 
Cartea, apărută în editura Julliard, cuprinde 
povestea unei tinere perechi de studenţi care: 
ia treptat contact cu munca electivă. Cei 
doi soți, încercînd să fie fericiţi, substituie 
unui adevărat ideal de viață „lucrurile“ care 
îl maschează și-l deformează : un apartament 
luxos, obiecte rare și scumpe, veșminte e- 
legante etc., care toate rămîn dincolo de 
posibilitățile lor materiale. Nu lipsește, în 
carte, o încercare de revoltă împotriva unei 
asemenea lumi care alienează pe om; dar 
pînă la urmă, cei doi tineri se vor lăsa in- 
vadaţi și posedaţi de „lucrurile“ pe care cred 
că le posedă. 

Autorul, specialist în studii de sociologie, 
este documentarist la C.N.R.S. (Centrul na- 
țional de cercetări științifice). 

La 29 noiembrie se vor acorda premiile 
„Femina“ şi ,„„Medicis”, Pentru cel dintîi, 
juriul de femei va avea de ales între 
„Quelqu'un“ (,„,Cineva”) de Robert Pinget și 
cele două romane ale lui J. J. Pavert „La 
Cavale” și „,L'Astragale“, Pentru „Médicis“, 
concurentul cel mai serios pare a fi Raymond 
Queneau. În fine, la 8 decembrie se va de- 
cerna premiul „L'Interalli6“, în care se dă o 
luptă strinsă între Alain Bosquet și Jacques 
Lanzmann, h 

Implicaţiile 


problemei rhodesiene 


Rinascita 


ROMA 


„IMPERIUL ALB“ 
ÎN SUDUL AFRICII 


Ceea ce se întîmplă acum în Rhodesia 
este o manifestare a prolundei  încordări 
din partea de sud a Africii ; este vorba de 
mult mai mult decît de rezistența unei 
minorități europene față de emanciparea a 
patru milioane de rhodesieni. 

În 1953, în condiţiile intensificării miş- 
cării de eliberare pe continentul african, 
Anglia a dat viaţă unuia dintre numeroa- 
sele state artificiale care au caracterizat 
politica ei colonială de după război : Fede- 
rația Africii Centrale, care unea cele două 
Rhodesii şi Nyasalandul. Astfel dominaţia 
albă era nu numai sancționată, dar şi în- 
tărită cu ajutorul unei serii de legi care 
şi-au găsit apoi expresie în Constituţia din 
1961. În afară de aceasta, Federaţia căpăta 
un rol de frînare a întregii mişcări de 
eliberare din Africa meridională,  legîn- 
du-se încă de pe atunci — cu consimţă- 
mîntul englez — de Republica Sud-Afri- 
cană. Creată artificial, Federaţia nu a putut 
rezista tendinţelor centrifuge şi în 1963 a 
fost dizolvată. Au apărut trei state: Ma- 
lawi (Nyasaland), Zambia (Rhodesia de 
nord) şi Rhodesia (meridională, pe care 
africanii au numit-o Zimbabwe). În mo- 
mentul dizolvării Federației, Anglia a ac- 
ceptat un compromis, acordînd Rhodesiei 
de sud permisiunea de a consolida domi- 
nația albă. 

În Rhodesia, logica rasistă a fost dusă 
pină la consecințele extreme; cercurile 
albe guvernante din această țară au respins 
pînă și propunerile de paternalism moderat 
venite de la Londra. 

Pozițiile guvernului de la Salisbury au 
fost întărite de fapt de atitudinea guver- 
nului englez. În afară de declarații vi- 
brante, nu s-a făcut în realitate nimic pen- 
tru a împiedica politica „scizionistă“ a 
Rhodesiei. m 

Rhodesia intră în vasta zonă a Africii, 
considerată pe drept cuvînt a avea „cel 
mai bogat subsol de pe glob“. De la re- 
giunile aurifere de la răsărit de Johannes- 
burg la cobaltul din Katanga, de la cuprul 
din Zambia la diamantele din Kasai, 
această regiune reprezintă o vastă fîşie de 
bogății imense dominate de 13 societăţi 
internaționale care acumulează profituri 
fabuloase. În realitate, în spatele crizei care 
a zguduit raporturile Angliei cu Rhodesia 
stă reţeaua londoneză care finanţează un 
vast program de investiţii în Rhodesia şi 
care. este interesată în mare parte în socie- 


tățile amintite. Analizînd structurile finan- 
ciare ale marilor trusturi care operează în 
sudul Africii, rămînem impresionați de îm- 
pletirea de capitaluri americane, engleze şi, 
în ordine descrescîndă, belgiene, franceze 
şi olandeze. Dăm un singur exemplu : so- 
cietatea „South African Anglo-American 
Corporation“, care figurează oficial ca so- 
cietate sud-africană, face parte integrantă 
din imperiul Oppenheimer, dar principalul 
pachet de acţiuni se află în mîinile lui 
»Englehardt Industries Incorporated“ cu 
sediul la New Jersey (S.U.A.). Ea exploa- 
tează direct minele de aur din Republica 
Sud-Africană ; prin filialele sale — în nu- 
măr de peste 100 — exploatează cuprul 
din Zambia, controlează 85 la sută din 
piaţa mondială de diamante şi este patro- 
nul companiei de diamante din Angola 
care finanţează represiunea portugheză în 
schimbul „protecţiei“ muncii în mine şi al 
transportului de diamante. La rîndul său, 
compania respectivă este coasociată în 
această întreprindere cu „Tanganika Con- 
cession Ltd“ cu capital britanic. În jurul 
acestui imperiu economic este pe cale să 
apară „imperiul alb“ al regiunii de sud a 
Africii, împotriva mişcării de eliberare na- 
ţională africană. Un imperiu care are drept 
provincii Republica Sud-Africană, coloniile 
portugheze şi Rhodesia şi care ţinteşte pe 
faţă la noi expansiuni. Nu este vorba de- 
spre o perspectivă abstractă. Este în curs 
un proces real, care nu porneşte numai de 
la capitalele sud-africană şi rhodesiană, ci 
îşi are rădăcinile principale în centrele 
vitale ale puterii economice de la Londra 
şi New York. Puterea acestor centre a 
avut, de asemenea, ocazia să se manifeste 
impunînd o linie foarte precisă puterilor 


occidentale şi chiar O.N.U. în chestiunea 
Katangăi. 

Din 1960 procesul a făcut paşi impor- 
tanți înainte: relaţiile economico-politice 
între Republica Sud-Africană, Rhodesia şi 
Portugalia s-au intensificat în toţi aceşti 
ani şi Rhodesia, chiar fără să mai aştepte 
independența, şi-a deschis o reprezentanţă 
diplomatică proprie la Lisabona. Între 
aceste trei țări au fost stabilite acorduri 
militare pentru „a proteja“ transportul din 
Zambia spre Mozambic. Nu este de altfel 
un mister că Africa de sud şi Rhodesia au 
dat un serios ajutor în mercenari Con- 
goului în 1960 şi chiar recent, cînd lupta 
de partizani se extindea în provinciile ră- 
săritene pînă la graniţele cu Katanga, parte 
integrantă a „imperiului“ economic; nu 
este un secret nici faptul că sprijinul faţă 
de represiunea portugheză în coloniile ei 
Angola şi Mozambic este tot mai puternic. 
La toate acestea se adaugă presiunea 
asupra guvernelor africane din Zambia, 
Malawi, asupra semiguvernelor din Swazi- 
land şi Basutoland, pentru ca acestea să 
graviteze tot mai mult în orbita „impe- 
riului“. 

Îngrijorarea statelor africane este legitimă 
şi justificată. În realitate, un imperiu bazat 
pe supremaţia absolută a albilor reprezintă 
nu numai o barare a drumului spre eman- 
ciparea continentului, dar joacă şi un rol 
de frînă față de experiențele înaintate, 
democratice ale noilor state africane. Con- 
solidarea în Africa a unui bloc de state 
sub conducerea albilor reprezintă astăzi 
nu numai unul din instrumentele cu ajuto- 
rul cărora pot fi păstrate imensele rezerve 
de bogăţie esenţiale oricărei operaţii de 
tip neocolonial, dar şi un mijloc de pre- 
siuni şi şantaj asupra Africii independente, 
de stăvilire a mişcării de eliberare na- 
ţională. Statele Unite și Anglia sînt foarte 
dispuse să nu împiedice procesul în curs ; 
ele sînt gata să-l sprijine, încercînd nu- 
mai să-i dea o fațadă mai respectabilă şi 
mai acceptabilă pentru africani. 


Romano LEDDA 


Studenţii de la „London School oi Economics“ au organizat o demonstrație de protest față de 
atitudinea guvernului britanic în problema rhodesiană 

z PUNCTE DE VEDERE —————— 


THE GUARDIAN 


LONDRA 


MAREA ÎNCERCARE 
DIN RHODESIA 


PENTRU guvernul Smith marea încer- 
care se va produce în curînd, atunci cînd 
funcţionarii de stat, membrii parlamentului, 
militarii, judecătorii şi poliția vor fi soli- 
citați să depună jurămîntul de loialitate în 
baza noii constituţii. 

Mulţi o vor face din convingere. Alţii o 
vor face din constrîngere, căci refuzînd să 
dif jurământul pot pierde tot. Unii vor 
refuza şi vor fi în primejdie să fie conce- 
diaţi şi să-şi piardă drepturile de pensie, 
afară de cazul în care aceste drepturi vor 
fi garantate de guvernul britanic, aşa cum 
s-a propus. 

Se crede că deputaţii africani membri ai 
Partidului Popular Unit şi ai Partidului 
Independent au hotărît să nu depună jură- 
miîntul. Ei nu au făcut însă declaraţii 
oficiale. Se aşteaptă ca la 25 noiembrie, 
cînd se întruneşte parlamentul, ei să con- 
teste autoritatea guvernului şi probabil a 
preşedintelui parlamentului. 

Funcţionarii de stat care nu recunosc 
guvernul Smith — şi există mulţi — se află 
într-o situaţie foarte grea. Unul dintre ei 
a declarat: „Ce putem face? Marea Bri- 
tanie nu ne oferă despăgubiri. Sînt sigur că 
mulți ar refuza să depună jurămîntul dacă 
am şti că situația noastră este asigurată. 
Eu am o soţie şi trei copii şi n-am posibi- 
litatea să obţin altă slujbă. Dacă refuz să 
depun jurământul, sînt pasibil să fiu conce- 
diat imediat, fără nici o despăgubire“. 

Trei sferturi dintre membrii armatei, şi 
în special membrii poliţiei, sînt, probabil, 
profund credincioşi lui Smith. Unii ofiţeri 
sînt nehotăriţi, dar se află probabil în ace- 
eași situaţie, 

În rîndul forţelor aeriene există profunde 
divergențe de păreri. Mulţi vor fi afectaţi 
„de ceea ce se va întîmpla cu guvernatorul 
britanic. Iată de ce Smith acţionează foarte 
prudent pe acest teren periculos şi nu a 
luat nici o măsură pentru a-l evacua prin 
forță din „Casa guvernului“. 

Funcţionarii de stat africani, şi numărul 
lor este de aproximativ 15000, se află 
într-o situaţie deosebit de grea. Cei 4000 
de funcţionari poştali africani sînt obligaţi 
acum să semneze în decurs de două săp- 
tămîni un angajament de loialitate, şi în 
cazul în care nu semnează şi nu-şi conti- 
nuă activitatea, sînt pasibili de pedepse cu 
închisoarea. 

Ministrul justiţiei şi ordinii din Rhode- 
sia, Lardner-Burke, a declarat că el şi cei- 
lalţi miniştri nu au primit ordinul în baza 
căruia au fost destituiţi din funcţiile lor. 
Cînd a făcut cercetări, el a descoperit că 
acest ordin fusese semnat de înaltul comi- 
sar britanic, Johnstone. Dar, susţine Lard- 
ner-Burke, regina este aceea care trebuie 
„să-mi spună personal că nu mai sînt mi- 
nistru“. Rhodesienii, a declarat el, nu tre- 
buie să se frămînte în legătură cu depu- 
nerea jurămîntului. „Eu însumi consider că 

am depus jurămînt faţă de persoana regi- 
nei şi față de Rhodesia“. 

Începînd de la 17 noiembrie, rhodesienii 
plătesc mai mult pentru ţigări, bere, vin şi 
alte băuturi spirtoase în urma noilor impo- 
zite indirecte şi taxe la import anunţate la 
16 noiembrie. 


MOSCOVA 


O PROVOCARE 
A CERCURILOR RASISTE 


ÎN ISTORIA ultimilor ani. hotărîrea gu- 
vernului rasist al lui Ian Smith cu pri- 
vire la proclamarea independenţei Rhode- 
siei va intra ca un act politic fără 
precedent. În cadrul conferinţelor secrete, 
probabil că miniştrii rhodesieni şi consi- 
lierii lor au cântărit nu o dată toate 
argumentele pro şi contra. Lor nu le-a 
fost greu să-şi imagineze. poziţia guver- 
nului laburist. În cursul convorbirilor de 
la Londra şi apoi la Salisbury, lan Smith 
a avut posibilitatea să se convingă că 
Londra nu va recurge la un amestec ar- 
mat în cazul proclamării independenţei 
Rhodesiei. Primul ministru englez Wilson 
se limita la a ameninţa cu sancţiuni eco- 
nomice. 

Guvernanţii de la Salisbury nu se în- 
doiau de faptul că în Africa hotărîrea 
lor va provoca indignare. Dar ei ştiau că 
guvernele ţărilor vecine — Zambia şi 
Malawi — depind din punct de vedere 
economic de Rhodesia. La Salisbury dom- 
nea convingerea că aceste legături eco- 
nomice vor reține guvernele Zambiei şi 
Malawi de la adoptarea unor măsuri ra- 
dicale ; de fapt, numai de pe teritoriile 
acestor două țări celelalte state africane 
ar putea desfăşura o acţiune militară co- 
lectivă. 

Dimpotrivă, apropierea Republicii Sud- 
Africane, vecinătatea celor două colonii 
portugheze — Angola şi Mozambic — 
creau convingerea că Salisbury nu va 
rămîne singur în momentul hotăritor. 
Crearea unui bloc format din Rhodesia, 
coloniile portugheze şi Republica Sud- 
Africană este un plan care datează de 
mult. 

Totuşi, în pofida acestor considerente, 
guvernanţii sud-rhodesieni erau neliniştiți. 
Chiar în rîndul populaţiei europene din 
Rhodesia planurile unei rupturi cu Marea 
Britanie nu se bucură de un sprijin una- 
nim. Unii dintre industriaşii şi comercian- 
ţii locali s-au pronunțat în mod public 
împotriva intenţiilor lui Smith. 

Popoarele şi guvernele Africii au con- 
damnat în mod unanim provocarea aran- 


cată de rasiştii sud-rhodesieni. După cum 
se ştie, unii din delegaţii africani au cerut 
Consiliului de Securitate să adopte forța 
armată împotriva clicii de la Salisbury. 

Puterile occidentale au blocat propu- 
nerile africanilor, dar guvernele africane 
intenţionează să folosească Organizația 
Unității Africane. Forțele patriotice din 
Rhodesia pot conta pe ajutorul activ al 
tuturor țărilor africane. Presiunea Africii 
asupra regimului de la Salisbury va creşte. 
Dacă luăm în consideraţie faptul că foarte 
puţine din guvernele africane vor ține 
seama de „independenţa“ Rhodesiei, o 
perioadă de ciocniri în viitor apare ine- 
vitabilă. 

În aceste condiţii este de asemenea de 
presupus strîngerea colaborării între Rho- 
desia, Portugalia şi Republica Sud-Afri- 
cană. Bazele acestei colaborări sînt puse 
de mult, şi între cele trei ţări există le- 
gături economice şi politice, probabil şi 
acorduri militare secrete. Totuşi, în această 
triplă înțelegere există aspecte vulnerabile. 
În Angola şi Mozambic nu încetează răz- 
boiul de partizani care înghite aproape 
total resursele militare ale Portugaliei să- 
race. La Lisabona guvernanţii se întreabă 
dacă nu cumva criza rhodesiană va in- 
fluența asupra situaţiei din coloniile sale, 
dacă nu cumva va fi un impuls pentru un 
nou avînt al mişcării de eliberare naţio- 
nală. În ce priveşte regimul lui Werwoerd, 
deşi simpatiile sale sînt pe de-a-ntregul de 
partea lui Smith, cele 4 milioane de atri- 
cani din Rhodesia reprezintă un material 
explozibil periculos. 

Singurul factor încurajator pe orizontul 
Salisbury-ului este politica guvernului la- 
burist. Toţi cei care au urmărit activitatea 
tumultuoasă a premierului Wilson în ulti- 
mele săptămîni înţeleg că Londra este 
preocupată de o singură problemă: cum 
să-şi salveze faţa fără a provoca compli- 
caţii serioase partenerilor săi rhodesieni şi 
în acelaşi timp fără a determina o ne- 
mulțumire serioasă în Africa. 

Ian Smith nu a permis Londrei „să-şi 
salveze faţa“. Renunţind la compromisul 
propus cu insistență, el a determinat prin 
aventurismul său demascarea politicii afri- 
cane a Londrei. În capitalele statelor afri- 
cane, membre în Commonwealth, nu este 
de loc ascunsă nemulţumirea faţă de po- 
ziţia Londrei. După mulţi ani criza din 
Commonwealth devine o perspectivă cit 
se poate de reală a lunilor viitoare. 

La Londra ar trebui să existe un sen- 
timent de nelinişte în legătură cu poziția 
adoptată de Statele Unite. Americanii văd 
că poziţia Angliei compromite nu numai 
guvernul laburist în ochii africanilor, ci 
întregul Occident. În afară de aceasta în 
S.U.A. se remarcă un fenomen obişnuit 
puterilor imperialiste — dorința de a trage 
foloase de pe urma dificultăţilor engleze 
în Africa. Evident, S.U.A. caută să se 
folosească de criza rhodesiană pentru a 
limita poziţiile Angliei în Africa. 


VI. IORDANSKI 


Şedinţa parlamentului japonez, în care a fost ratificat tratatul japono—sud-coreean, s-a carac- 
terizat prin două aspecte neobişnuite : deputații guvernamentali au făcut cordoane la uşi pentru 
a nu lăsa să intre în sală deputaţii opoziţiei, iar votul a durat 45 de secunde 


The New York Times. 


DACĂ FRANȚA 
AR PĂRĂSI N.A.T.O. 


ESTE bine ca oamenii de stat, ca şi 
generalii, să elaboreze totdeauna planuri 
pentru situații excepționale astfel încît 
dacă o acţiune politică nu dă rezultate, 
să nu fie necesar să improvizeze în grabă 
alte programe. De aceea, este esenţial să 
se pregătească dinainte planuri pentru 
eventualitatea în care Franţa ar denunța 
tratatul N.A.T.O. şi s-ar retrage din or- 
ganizaţie în 1969. Washingtonul şi alte 
capitale aliate speră în mod vădit că a- 
această situaţie nu se va ivi. Totuşi, 
ținînd seama de poziția generalului 
de Gaulle, trebuie să fim gata pentru 
orice eventualitate. 

Cele două probleme capitale care se 
pun N.A.T.O. continuă să fie viitoarele 
relații ale alianței cu Franța şi viitoarele 
relaţii nucleare cu R.F.G. Într-o serie de 
articole anterioare am încercat să emit 
unele puncte de vedere noi în această 
privinţă. Iată-le, în rezumat: 

1. Este imposibil ca Franţa să fie silită 
să se integreze împotriva voinţei ei şi ea 
are dreptul să denunțe tratatul N.A.T.O. 
în 1969. Totuşi, pînă în 1998 Franţa va 
rămîne aliată cu Marea Britanie, R.F.G., 
Italia şi țările din Benelux prin interme- 
diul Uniunii Europei Occidentale (U.E.0.) 
Chiar dacă ar părăsi N.A.T.O., Franţa 
ar rămîne totuşi legată în mod direct de 
un sistem de apărare mutuală, deşi nu 
ar fi integrată în acest sistem. 

2. De Gaulle arată că doreşte înlocuirea 
apartenenţei la N.A.T.O. cu alianțe bi- 
laterale. E] are deja asemenea alianțe cu 
principalii membri europeni ai N.A.T.O. 
dar nu cu S.U.A. Dacă se va dovedi ne- 
cesar, Washingtonul trebuie să accepte o 
alianţă bilaterală cu Franţa pe baza unei 
formule asemănătoare cu actualul pact cu 
Spania, care permite Statelor Unite să 
folosească instalații din această ţară aflate 
sub suveranitate spaniolă. 

3. În cazul în care Franţa va ieşi din 
N.A.T.0O., sediile militare și politice ale 
acestei organizaţii ar trebui să fie mu- 


tate din Franţa, perspectivă realizabilă 
dar costisitoare. Dar, în cadrul oricărui 
aranjament bilateral, S.U.A. trebuie să în- 
cerce să menţină actualele linii de co- 
municaţie cu trupele N.A.T.O. din R.F.G. 
care trec prin teritoriul Franţei. 

4. Un plan excepţional pentru conti- 
nuarea bilaterală a relaţiilor militare 
franco-americane ar crea o legătură între 
obligaţiile S.U.A. față de N.A.T.O. şi o- 
bligaţiile Franţei faţă de U.E.O. În plus, 
planul ar menţine în rezervă un loc pen- 
tru Franţa în cazul în care această ţară 
ar dori ulterior să reintre în N.A.T.O. 
Între timp, absența Franţei ar înlesni in- 
tegrarea alianţei. 

5. Pentru a pune în ordine actualele 


angajamente ale S.U.A. în Europa — şi 
de asemenea pentru a umple un vid în 
materie de efective — trebuie reconsi- 


derată problema admiterii Spaniei în 
N.A.T.O. 

6. În acelaşi timp, trebuie reexaminată 
problema înarmării nucleare a Germaniei 
occidentale. Pînă în prezent, ea a fost 
amestecată într-o oarecare măsură cu pro- 
blema franceză. Formula F.N.M. pentru 
participarea R.F.G. la o flotă atomică 
supranațională a fost concepută parțial 
pentru a sili Franța să renunțe la arme 
nucleare naționale. 

7. Armele atomice sînt un mijloc de 
război, nu un simbol al prestigiului. 
Germania occidentală este în orice caz 
sub protecția focoaselor nucleare stațio- 
nate în prezent pe teritoriul ei, a căror 
folosire este supusă controlului american. 

8. În cazul în care Franța ar ieşi din 
N.A.T.O. şi alianța ar deveni mai strîns 
integrată, Germania occidentală ar putea 
să joace un rol mai mare în organizație, 
asumîndu-şi mai multe funcții de coman- 
dă şi avînd un cuvînt politic mai greu. 

Este cert că aceste propuneri nu pot 
produce rezultatele optime dorite. Dar 
este imposibil ca Franţa să fie silită să 
se integreze în N.A.T.O. şi este imposibil 
să se ordone Franţei să nu denunțe tra- 
tatul. Nu are rost să ne exprimăm ne- 
multumirea faţă de comportarea lui de 
Gaulle. Ar fi mai înţelept să facem tot 
posibilul pentru a menţine atît alianța cît 
şi bunele relaţii franco-americane, să dăm 
asigurări Germaniei occidentale şi să ela- 
borăm planuri de viitor care să nu ia 
forma visurilor noastre. 


C. L. SULZBERGER 


Un aspect al crizei rhodesiene 


Criza creată de Rhodesia deschide un nou 
capitol în istoria înfruntărilor și rectificărilor 
politice contemporane. Interesul deosebit al 
acestui eveniment, care reprezintă începutul 
furtunii ce se vestește incă de mulți ani în 
sudul Africii, este datorat faptului că Marea 
Britanie a preferat să folosească în acest caz 
arma economică drept mijloc de presiune 
pentru a-și face simțită autoritatea, Astfel, se 
va desfășura o experiență pe care va fi ne- 
cesar să o urmărim cu grijă pentru a trage 
învățămintele valabile în alte cazuri analoge. 

Se poate remarca mai intii că arma eco- 
nomică este unul dintre mijloacele tradi- 
ționale ale strategiei britanice, 

Cind, în 1936, Italia a intreprins cucerirea 
Etiopiei, Marea Britanie a obținut aprobarea 
de către Liga Naţiunilor a unui sistem de 
sancţiuni economice de la care Londra aştepta 
rezultate  hotăritoare. În 1939, în perioada 
„războiului ciudat” ea a crezut la un moment 
dat că blocada economică impotriva Germa- 
niei ar fi suficientă pentru a rezolva con- 
flictul. 

După cum se știe, aceste două tentative 
au constituit eșecuri 

Cazul special al Rhodesiei pare la prima 
analiză favorabil folosirii armei economice. 
Este vorba de o colonie ale cărei interese 
sint profund împletite cu cele ale metropolei. 
Sancţiunile adoptate de Marea Britanie se 
referă la o serie de puncte sensibile ale 
economiei rhodesiene : excluderea din zona 
lirei sterline, controlul asupra schimburilor, 
embargo asupra exporturilor de capital, inter- 
zicerea achiziţiilor de tutun rhodesian. În 
perspectivă, acest ansamblu de măsuri pare 
că va reuşi să ruineze economia Rhodesiei. 
Este un mijloc de presiune foarte puternic. 

Dar Rhodesia nu este, fără îndoială, sin- 
gură. Ar fi în logica lucrurilor ca ea să 
primească un ajutor substanțial din partea 
Republicii Sud-Africane, a. cărei linie politică 
privitoare la problema negrilor este foarte 
asemănătoare cu a sa. Pe de altă parte, 
aceste măsuri sint luate după ce recolta de 
tutun a anului 1965 a fost deja cumpărată. 
Efectele deci nu se vor face cu adevărat 
simţite decit peste un an. Momentan este 
vorba mai mult de o măsură psihologică 
decit de una materială. Oricum, trebuie să se 
aștepte desfășurarea crizei pentru a se ști 
dacă ea va duce la un compromis sau la 
evenimente incă şi mai grave. 

General BEAUTRE 
(Din Le Figaro) 


O „Europă a celor cinci“? 


„„Nouă ni se pare că în R.F.G. prea mulţi 
iau uşor ciocnirea care a început să se con- 
tureze în relaţiile cu Franța. Desigur, dacă 
nu vom mai avea o altă posibilitate, vom 
fi nevoiţi să optăm în favoarea Washing- 
tonului și împotriva Parisului. Astăzi se vor- 
beşte însă cu prea multe speranțe despre 
o novă axă Washington-Londra-Bonn, precum 
și — în ce privește C.E.E. — despre o 
„Europă a celor cinci“. Asemenea construcții 
ar fi oare solide? Ele nu ar sta oare pe 
picioare de lut? N.A.T.O. fără Franța ar 
fi considerată foarte curind o alianță militară 
americano—vest-germană. Acei care aderă la 
o asemenea soluţie trebuie să aibă în vedere 
efectul de descompunere ce l-ar avea o 
atare construcție militară asupra întregii 
lumi vest-europene, în care atmosfera con- 
tinuă să fie încărcată de neîncredere față 
de R.F.G. O „Europă a celor cinci“ ar putea 
să existe — trebuie să privim pe hartă fișia 
îngustă dintre Amsterdam și Messina pentru 
a înțelege fragilitatea ei politică — numai 
atit timp cît reacţiile împotriva francezilor 
se caracterizează prin îndărătnicie. Ea s-ar 
destrăma cu desăvirșire în momentul în care 
ceilalți patru și-ar da seama de preponde- 
rența polilico-economică (in această grupare) 
a vest-germanilor, O asemenea construcție 
ar putea deveni oarecum stabilă numai în 
cazul participării Angliei. Dar cine poate să 
creadă că Anglia va adera subit la integrare, 
în loc să caute aranjamente separate, pe de 
o parte cu Franţa, pe de alta cu U.R.S.S. 

Factorul central al ieșirii Franței din 
N.A.T.O. și CEE. ar fi că R.F.G. şi-ar 
pierde adăpostul în care și-a găsit ocrotire 
începînd din 1945. Orgoliul și dorința de a 
nu fi cu nici un rang mai jos decit Franța 
sau Anglia sint cei mai răi sfetnici ai noștri. 

Diter CYCON 
(Din Stuttgarter Zeitung) 


27 


DER SRIEGEU 


“HAMBURG 
d 


CONCEPȚIA POLITICĂ 
LIPSEȘTE 


GUVERNUL federal are un punct de 
vedere, dar nu are o concepţie politică — 
iată modul în care a caracterizat un ob- 
servator străin strădaniile politice externe 
ale Bonnului. După ce noul cabinet al 
lui Erhard şi-a expus declaraţia guver- 
namentală, ne aflăm în situaţia de a fi 
nevoiţi să întrebăm în continuare — za- 
darnic — care este politica R.F.G. 

În declaraţia guvernamentală nu lipsesc 
proiecte ceţoase. Orientarea însă nu iese 
limpede la iveală. 

Dacă guvernul federal ar recunoaşte că 
R.F.G., ca atare, nu este în pericol, ar 
deveni posibile negocieri asupra unui 
sistem de securitate europeană, asupra 
Berlinului, asupra reducerii înarmărilor 
de ambele părți. Bonnul nu poate admite 
acest lucru, deoarece în încăperile dos- 
nice ale echipei creştin-democrate se cul- 
tivă şi se retuşează ideea putredă de a 
trata cu sovieticii cu ajutorul presiunii 
militare. 

Să avem apoi clar în vedere că toate 
cele patru partide ale Bundestagului, in- 
clusiv ministrul pentru problemele între- 
gii Germanii, Mende, şi conducătorul opo- 
ziţiei, Erler, scot ţipete de protest atunci 
cînd ţări occidentale încheie afaceri cu 
R.D.G. sau îşi expun produsele la 
Leipzig. 


PUNCTE DE VEDERE 


Ar trebui stabilite relaţii diplomatice cu 
Varşovia, Praga, Budapesta, Bucureşti 
deoarece marea majoritate a Bundesta- 
gului se pronunţă în favoarea acestui 
lucru. Declaraţia guvernamentală însă nu 
conţine nici un cuvînt în legătură cu 
această problemă. 

Dat fiind că o minoritate puternică, 
Uniunea  creştin-socială, blochează Uniunea 
creştin-democrată, Polonia, care a suferit 
extrem de mult sub Hitler, nu este „re- 
cunoscută“ din punct de vedere diplo- 
matic. 

Membrii guvernului federal reacționează 
întotdeauna foarte jigniți dacă li se spune 
că guvernul R.F.G. nu are un concept. 

În Occident guvernul federal renunță 
în mod obligatoriu la regiuni în care lo- 
cuiesc germani, în Răsărit el pretextează 
„Germania unită“ pentru a nu trebui să 
renunţe la regiuni locuite de polonezi şi 
cehi. În Occident conducătorii creştin- 
democrați doresc să construiască cu Por- 
tugalia şi Spania o Europă mai mare ; în 
Răsărit aceiaşi  creştin-democraţi  zădăr- 
nicesc convorbirile cu R.D.G. Se rivneşte 
spre dreptul de a participa la hotăririle 
privind folosirea armelor atomice. 

Se pretinde că se doreşte prietenia cu 
Franţa ; dar Schröder şi von Hassel ela- 
borează fără întrerupere proiecte atomice 
care violează cele mai elementare interese 
ale Franţei. Stafia F.N.M. joacă astăzi 
un rol la fel de potrivnic păcii ca flota 
egalităţii în drepturi a amiralului Tirpitz 
înaintea anului 1914 (este adevărat că 
„gaulliştii“ germani resping F.N.M., dar 
ei o fac în favoarea unei himere şi mai 
irealizabile : în favoarea participării vest- 
germanilor la forța atomică a lui de 
Gaulle). 


ART BUCHWALD 


FILM ȘTIINŢIFICO-FANTASTIC 


— Şetule, am o idee grozavă de film ştiin- 
ţifico-fantastic. 

— Foarte bine, fă-l. 

— Acţiunea se petrece la New York. E 
ora 17,30 și, deodată, toate luminile se sting. 
Orașul e cufundat în întuneric. 

— Stai puţin, să n-o luăm razna, 

— N-am terminat, șefule. Luminile se sting 
nu numai la New York, dar și la Boston, 
în statele Vermont, Maine și New Hampshire 
și în unele regiuni ale Canadei. Tot nord- 
estul Americii este culundat în întuneric. ` 

— Ai prea multă imaginație, Charlie ; con- 
tinuă totuşi. 

—- Se descoperă că s-a produs o defecțiune 
în sistemul energetic undeva în apropiere de 
cascada Niagara, dar defecțiunea nu poate fi 
descoperită. Oamenii sînt imobilizați în as- 
censoare, în metro, nu pot ajunge acasă, 
rămin fără căldură în locuințe, televizoarele 
lor nu mai merg. Nu mai au contact cu 
lumea dinafară decît prin tranzistori. Poţi 
să-ți închipui situația? 30 de milioane de 
oameni fără electricitate. 

— Stai o clipă, Charlie. Povestea ta nu 
stă în picioare. Publicul n-o să creadă, chiar 
dacă e vorba de un film ştiinţifico-fan- 
tastic. Cum s-ar putea ca o defectare a 
sistemului energetic în apropiere de cascada 
Niagara să cufunde în intuneric întreaga 
regiune de nord-est a S.U.A. ? Nimeni nu 
te-ar crede. 

— Ba o să mă creadă. Publicul crede 
orice. Nostim este că societățile de electri- 
citate nu pot descoperi defecțiunea. lată ce 
creează suspensul, 

— Charlie, ştim amindoi că în secolul XX, 
în Statele Unite ale Americii, o simplă de- 
fectare a unui circuit electric nu poate în- 
trerupe curentul nici măcar într-un oraș, ca 
să nu mai vorbim de o regiune întreagă a 
S.U.A. Nu știi, omule, că există circuite de 
rezervă in cazul în care unul se defectează ? 

— Ştiu, șefule, dar să presupunem pur şi 
simplu că se poate întimpla. Nu-ţi dai seama 


oare de consecințe? E cel mai palpitant 
dintre subiectele palpitante. 

— Să-ţi spun ce-o să fac. O să chem la 
telefon societatea de electricitate şi o să 
întreb acolo dacă presupunerea ta este 
verosimilă. Dacă da, facem filmul. Domni- 
şoară, vreau să vorbesc cu societatea de 
electricitate... Alo, vreau să vă intreb ceva. 
Se poate oare ca, în cazul în care un circuit 
se defectează, șase orașe mari de pe coasta 
de est să rămină fără curent electric ?... 
Ride, Charlie. Crede că ne batem joc de 
ei... Nu, domnule, sint serios. N-aţi auzit 
niciodată ceva atit de ridicol ?... Aveţi mij- 
loace pentru a face față unei asemenea si- 
tuaţii 2... Bine, vă mulțumesc foarte mult, 
Nici eu nu credeam că este posibil, dar 
voiam să fiu absolut sigur... Vezi, Charlie, 
dacă am folosi vreodată o asemenea pre- 
misă, lumea ne-ar socoti nebuni. 

— Şefule, cheamă la telefon Ministerul 
Apărării. Întreabă-i pe ei dacă aşa ceva s-ar 
putea intimpla. 

— Bine, Charlie... Alo, domnule general, 
aș vrea să vă întreb ceva. Se poate oare 
ca defectarea unui circuit electric să cufunde 
în întuneric regiunea de nord-est a S.U.A. 
şi regiuni din Canada? Cum? Credeţi că 
încercăm să facem un nou film absurd, in 
genul „,Dr. Strangelove ?“. Ministrul Apă- 
rării e sătul pină peste cap de toate filmele 
astea de groază fără nici o bază reală ?... 
Bine, mulțumesc, domnule general... Vezi, 
Charlie, dacă am face așa un film, am ajunge 
de risul ţării. Trebuie să găsim ceva mai 
verosimil, Publicul nu e chiar atit de 
credul. 

— Poate că ai dreptate, șefule. Cind am 
scris scenariul știam că e cam prea tras 
de păr chiar și pentru un film ştiinţitico- 
fantastic. Cred că e mai bine să răminem 
la filmele cu monștri. Ce! puţin ne cred 
oamenii. 


(Din New York Herald Tribune) 

E o o a a a a a a 


În orice domeniu ar lansa R.F.G. cu 
generozitate un balon de colaborare in- 
ternațională, dacă îl privim mai înde- 
aproape el se dezvăluie ca vehicul al 
războiului rece, cu embargo („„coordona- 
rea comerţului“), presiune militară („nici 
o dezarmare fără progrese în problema 
germană“), egalitate în drepturi în do- 
meniul atomic („nu vrem să fim o na- 
țiune de rangul al doilea“) şi revizuirea 
frontierelor („abia în cadrul unui tratat 
de pace“). 

Secularei chemări la luptă pentru „ega- 
litate în drepturi“ (Lübke, Adenauer, 
Gerstenmeier, Strauss) i se alătură din 
partea P.S.D. Wenzel Jaksch, evocînd în 
mod limpede şi răspicat stafia „încercui- 
rii“. Desigur vom fi încercuiți, sau mai 
bine-zis, „scoşi din cerc“, căci lumea se 
va uni, ca pe vremea lui Wilhelm îm- 
potriva pretențiilor vest-germane la „loc 
sub soare“ la „mai mult spaţiu vital în 
Europa“. Nu se poate lucra cu ceea.ce 
guvernul federal prezintă ca fiind un 
concept pentru Europa centrală. 


Rudolf AUGSTEIN 


Daily Worker 


LONDRA 
a 


STINGA BRITANICĂ | 
ÎN FAŢA UNEI 
HOTĂRIRI ESENȚIALE 


Interviu cu secretarul general al Partiduiui 
Comunist din Marea Britanie, John Gollan, 
în legătură cu cel de-al 29-lca Congres na- 
țional al partidului, care va începe la Lon- 
dra la 27 noiembrie. 


Intrebare : Congresul partidului comu- 
nist este ultimul dintre congresele celor 
patru partide politice ţinute anul acesta. 
Care credeţi că va fi contribuţia sa con- 
cretă la viaţa politică britanică ? 

Răspuns: O dată cu „mesajul tronului“ 
şi cu renunţarea la naţionalizarea oţelăriilor, 
s-a creat o nouă situaţie politică. 

Harold Wilson admite acum că noul său 
program legislativ a fost întocmit ținînd 
seama de sprijinul liberal. Este un guvern 
laburist prin graţia lui Grimond. 

În această situaţie, contribuţia noastră va 
avea un triplu aspect. Vom face sugestii 
pentru o politică de alternativă imediată, 
pe termen scurt, pentru Anglia. Aceasta 
va reprezenta o sfidare atit la adresa li- 
niei politice principale a guvernului labu- 
rist cît şi la adresa „alternativei“ conserva- 
toare. Ea se va axa asupra apărării sindi- 
catelor şi va prezenta o alternativă la poli- 
tica de venituri a lui George Brown, va 
promova naţionalizarea siderurgiei ca un 
prim pas în lupta împotriva monopolurilor, 
Ea va conţine un program propriu în pri- 
vinţa revendicărilor sociale şi a principa- 
lelor elemente ale unei politici externe bri- 
tanice independente în Vietnam, în pro- 
blema coloniilor, în problema germană şi a 
armelor nucleare. 

În al doilea rînd, vom sublinia necesita- 
tea socialismului pentru soluţionarea pro- 
blemelor care stau în faţa Angliei în epoca 
modernă. Iată principala divergență dintre 
noi şi Harold Wilson împreună cu aripa de 
dreapta a laburiştilor. 

În al treilea rînd, vom prezenta o stra- 
tegie pentru realizarea tuturor acestor 

obiective, pornind de la ideea unităţii tu- 
turor forțelor de stînga în lupta pentru ob- 
ţinerea unor modificări vitale în domeniul 
politic. Împotriva „strategiei“ desfăşurate 
de Wilson pentru a cîştiga centrul -— di- 
luarea tuturor măsurilor îndreptate spre 
progres social — noi propunem o strategie 
care să obțină sprijinul întregii clase mun- 
citoare — majoritatea permanentă în An- 
glia — şi să atragă în jurul acesteia cla- 
sele mijlocii şi păturile profesionale. 

Întrebare : Vorbiţi despre „unitatea stîn- 
gii“. Puneţi cumva condiţia ca celelalte 
elemente ale stîngii să fie obligate să 
accepte politica pentru care pledează parti- 
dul comunist ? 

Răspuns : Nu, noi nu facem acest lucru, 
Noi prezentăm propunerile ca bază de 
discuţie sau dialog în cadrul stîngii. Am fi 
bucuroşi să analizăm orice amendamente 
sau contrapropuneri. Esenţialul este însă să 
existe un program acceptat al stîngii. Noi 
considerăm că după o experienţă de 12 luni 
de guvernare laburistă şi ţinînd seama în 
special de „mesajul tronului“, forţele de 
stînga sînt în faţa unei hotărîri importante. 

Încotro ne îndreptăm ? După părerea 
mea, stînga este obligată să se organizeze 
pentru a lupta cu eficacitate, nu să fie 
doar o voce de protest, Felul în care se 
va organiza este desigur treaba diferitelor 
secţiuni ale stîngii. Noi considerăm că 
ceea ce trebuie urmărit este o luptă unită 
a stîngii. 

Secretul forţei dreptei stă în lipsa de 
unitate a stîngii. 

Aceasta va fi o temă majoră a congre- 
sului nostru. 

Intrebare : Nu există o contradicţie între 
accentul pus în proiectul de rezoluţie asu- 
pra rolului conducător al partidului co- 
munist și referirea la necesitatea de a spri- 
jini stînga în partidul laburist ? 

Răspuns: Nu credem acest lucru. De 
altfel, noi am prefera să vorbim despre 
stînga din mişcarea muncitorească nu 
numai din partidul laburist. 

Noi sîntem un partid independent, or- 
ganizat pe scară naţională, o parte a miş- 
cării muncitoreşti. Acesta este motivul 
pentru care putem exercita o conducere 
sau putem influenţa evenimentele. Putem fi 
eficienți numai în măsura în care ducem o 
campanie de masă. Dar noi dorim să 
acţionăm împreună cu toate celelalte forțe 
ale stîngii în sindicate, la locul de muncă, 
în organizaţiile locale ale partidului labu- 
rist şi în localităţi. 

Noi considerăm stînga ca incluzind nu 
numai pe parlamentarii de stînga ci şi pe 
membrii organizaţiilor locale ale partidului 
laburist care sînt socialişti, masa membrilor 
de sindicat şi a cooperatorilor militanţi, pe 
cei ce alcătuiesc comitetele pentru Viet- 
nam, mişcarea pentru dezarmarea nu- 
cleară, mişcarea pentru pace şi alte mişcări 
progresiste. 

Principala problemă este unitatea. Am 
dori să vedem întreaga stîngă respingînd 
anticomunismul și luptînd pentru înlătu- 
rarea tuturor îngrădirilor. 


Forbes Burnham, prim-ministru al Guyanei, şi 
Anthony Greenwood, ministrul britanic al 
coloniilor, semnează actul de independență 


u tribune « des, NÑalions! 

PARIS 


SEMNE DE ÎNCORDARE 
ÎN ECONOMIA 
VEST-GERMANĂ 


CANCELARUL Erhard este neliniștit. 

Obişnuită timp de ani de zile cu un 
surplus al balanței de plăţi, R.F.G. a 
continuat să trăiască în tot cursul aces- 
tui an în ritmul ei. Or, în economia vest- 
germană au apărut semne de încordare. 

În ciuda unei creşteri continue a im- 
porturilor, există „prea mulţi bani pentru 
o cantitate prea mică de mărfuri“, sînt 
în acţiune prea mulți factori inflaţionişti. 

Banca federală a început să manifeste 
neliniște şi au fost luate măsuri pentru 
restrîngerea creditului. Dar ele nu au 
împiedicat cu nimic creşterea preţurilor 
în continuare. Mai mult, aceste măsuri 
riscă să limiteze creşterea capacităţii de 
producţie a firmelor vest-germane, accen- 
tuînd astfel factorii inflaţioniști. 

Întrucît în acest an electoral a fost 
imposibil să se limiteze creşterea consu- 
mului, factorii inflaționişti au putut să se 
dezvolte în libertate. 

De asemenea, pentru prima oară de 
multă vreme, Germania federală înregis- 
trează un deficit al balanței de plăți. 
Criza plăţilor nu are însă decît un ca- 
racter inofensiv deoarece Germania occi- 

— 


Delictele rasiale în S.U.A. 


Autorităţile federale încearcă să obţină not 
puteri pentru a pedepsi actele de violență 
împotriva negrilor şi a activiștilor pe tărimul 
drepturilor civile din Sud. 

La 14 noiembrie, după ce a întreprins o 
anchetă în anumite regiuni ale statelor Ala- 
bama, Mississippi, Georgia și Florida, Co- 
misia pentru drepturile civile a dat publici- 
tății un raport în care se spune: „,Persis- 
tența delictelor rasiste nepedepsite scoate în 
evidență necesitatea unor măsuri federale 
suplimentare“. 

Comisia a recomandat : 

— O nouă lege in baza căreia „orice act 
de violență, amenințare, intimidare sau pe- 
depsire“ impotriva unei persoane care acti- 
vează pe tărimul drepturilor civile con- 
stituie un delict federal dacă vinovatul folo- 
sește serviciile poștale sau orice serviciu al 
comerțului interstatal. 

— O altă lege care să autorizeze urmă- 
rirea în justiție de către autorităţile federale 
a cazurilor de violență rasială „în care inac- 
tivitatea funcționarilor locali, sau natura ac- 
țiunii lor, constituie un refuz de a acorda 
protecţie egală în aplicarea justiţiei“. 

— Un ordin prezidenţial în baza căruia în 
locurile în care se prevede izbucnirea unor 
violențe rasiale să fie aduși funcționari fe- 
derali pentru a supraveghea şi a efectua 
prompt arestări şi cercetări. 

— Ministrul justiţiei al S.U.A, să fie îm- 
puternicit să intenteze procese pentru a îm- 
piedica excluderea negrilor din jurii. 

La 9 noiembrie, Ministerul Justiţiei al 
S.U.A. s-a adresat Curţii Supreme pentru a 
obţine autorizația să urmărească în justiţie 
pe asasinii unor activişti pe tărimul dreptu- 
rilor civile în baza legilor existente. Tribuna- 
lele federale inferioare au respins acuzaţiile 
federale, susținind că asasinatele nu ar intra 
în sfera legilor federale ci ar fi „de compe- 
tența tribunalelor statelor“. Procurorul gene- 
ral al S.U.A., Thurgood Marshall, a afirmat 
însă că o lege din 1870 împuternicește gu- 
vernul federal să urmărească în justiție aceste 
asasinate, 

Marshall este primul negru care deţine 
funcția de procuror general al S.U.A, 


(După U.S. News and World Report) 


Dificultăţi în coaliția guvernamentală 
olandeză 


Marea majoritate de voturi cu care a doua 
Cameră a Statelor Generale a aprobat, in 
urmă cu zece zile, proiectul de căsătorie al 
prințesei moștenitoare Beatrix va rămîne fără 
îndoială un fapt unic în istoria, care s-ar 
putea să fie scurtă, a guvernului olandez pre- 
zidat de Cals. Într-adevăr, după mulţi dintre 
predecesorii săi, acesta trebuie să facă faţă 
dificultății de a conduce o coaliţie ale cărei 
elemente principale sînt catolicii și socialiștii. 

Miniștrii socialiști, angajaţi de pro- 
misiunile lor electorale, au obținut de la 
partenerii ior o majorare sensibilă a cheltu- 
ielilor statului pentru învățămînt, locuinţe, 
organizarea timpului liber și securitatea so- 
cială, cheltuieli datorită cărora prevederile 
bugetare pe 1966 au crescut cu 25 la sută 
față de 1965. Răminea să se găsească fondu- 
rile necesare, și această sarcină a revenit, de 
asemenea, unui socialist, Vondeling, căruia 
Cals avusese abilitatea să-i încredințeze Mi- 
nisterul Finanțelor. 

Fireşte, acesta s-a văzut nevoit să prevadă 
o sporire a sarcinilor fiscale; el a hotărit 
să majoreze impozitele indirecte, afirmind că 
majorarea nu va lovi decit obiectele de lux. 
Dar cind olandezii au aflat că, alături de 
automobile, aparate de radio și ambarcaţiuni 
cu pinze, noile impozite loveau chiar și pin- 
gelirea încălțămintei, atit alegătorii socialişti 
cît şi ceilalți și-au manifestat zgomotos in- 
dignarea. În Cameră, liberalii, prezenlind un 
„contrabuget“, au demonstrat că este posibil 
să se reducă simțitor cheltuielile și să se 
evite unele impozite deosebit de supărătoare. 
Atunci Cals și ministrul său de finanţe și-au 
revizuit prevederile și au prezentat un bu- 
get redus cu 70 milioane de florini, Liberalii 
însă propun reducerea cheltuielilor cu a- 
proape un miliard. Decalajul rămine deci 
considerabil și primul ministru va mai tre- 
bui să dea o bătălie grea. 


Jean-Jacques CHOUET 
(Din La Tribune de Genève) 

dentală dispune încă de suficiente rezerve 
de aur şi de valută străină. 

Aceasta nu împiedică guvernul federal 
să se întrebe dacă nu va fi nevoit să 
impună un regim de austeritate şi să 
adopte o politică deflaţionistă asemănă- 
toare cu aceea prin care au trecut Franţa 
şi Italia. 

Inconvenientul sistemului este că rit- 
mul de creştere a producţiei, care s-a 
menţinut la aproximativ 4 la sută pe an, 
ar risca brusc să scadă şi că, în ciuda 
unei presiuni sporite asupra salariilor, pre- 
ţurile vest-germane ar putea să nu mai 
fie atît de competitive ca în prezent pe 
pieţele străine, 

„De altfel, marile firme vest-germane au 
simţit apropierea pericolului. În fața mă- 
surilor de limitare a creditelor adoptate 
de guvern, ele au lansat noi apeluri la 
capitalurile străine. Aceste apeluri au fost 
auzite, în special de firmele americane 
înrudite cu filmele vest-germane. Influxul 


Camera Comunelor a început dezbaterile în 
problema introducerii serviciului militar obli- 
gatoriu. Primui ministru Asquith a răspuns mai 
multor interpelări declarind că guvernul nu va 
introduce serviciul militar obligatoriu decit dacă 
va obține aprobarea parlamentului. Deputatul 
Outwaite a declarat că cetățenii reiuză să se 
înroleze în armată, pentru că jara nu vrea răz- 
boi. Ìn intervenția sa deputatul liberal Scharwell 
şi-a exprimat convingerea că în momentul de 
față guvernul nu poate obține sprijinul poporu- 
lui în privința introducerii serviciului militar 
obligatoriu, sub orice fajă ar prezenta ches- 
tiunea. „Guvernul trebuie să ţină seama de 
opoziļia puternică a lucrătorilor, iar în unele 
regiuni şi de a celor care nu fac parte din 
clasa lucrătorilor”. 


Din Washington se telegrafiază ziarelor en- 
gleze că ambasadorul german din Statele Unite 
a oferit despăgubiri în valoare de 1000 lire 
sterline pentru fiecare din victimele ,Lusitaniei”, 
„dar guvernul american a refuzat oferta pînă 
cînd guvernul german va dezavua pe autorii de 
fapt ai acestei acțiuni a submarinelor“, 


Ziarul L'Opinion din Salonic, de nuanjă veni- 
zelistă, serie : „Vom avea alegeri generale fără 
demobilizare, fapt iără precedent şi care va da 
materie de largi comentarii în viitor tratatelor 
de drept internațional. De altfel, acesta va fi 
singurul interes pe care-I vor prezenta aceste 
operațiuni electorale, căci dacă partidul liberal 
nu se îniățișează alegătorilor, cum totul face să 
se creadă, scrutinul de la 6 decembrie nu va îi 
decit o simplă formalitate“. 

) 


Presa italiană relatează că guvernul de la 
Roma este în posesia textului unei note adre- 
sală de Germania guvernelor statelor europene 
neutre prin care aceasta protestează împolriva 
întrebuințării de către Anglia a unui sistem de 
rețele cu ajutorul căruia submarinele pot fi 
capturate și scuiundate. Cu acest prilej guver- 
nul german recunoaşte că 27 de submarine și-au 
găsit sfîrşitul în relelele engleze, iar alte 16 au 
fost distruse mai înainte, prin alte procedee. 

t 
! 

Se anunță că la Londra a fost formată o co- 
misie guvernamenială permanentă însărcinată cu 
conducerea operațiunilor militare din Balcani. 


Comisia se compune din Asquith i 
Kitchener. e ii 1 2 Sava alea 


i 

Ministrul englez al marinei, Winston Churchill, 

e sagmă din guvern. Weekly Dispach anunță 
va pleca în viitorul apropiat 

de luptă din Franţa. te i ici 


` 


„Guvernul grec a notificat guvernelor Angliei 
şi Franţei că respinge cererea de a evacua 


Salonicul şi de a lăsa coastele în 
trupelor aliate. Popravy egarga 

de capitaluri a permis chiar Republicii 
federale să limiteze dezechilibrul balanței 
ei de plăți. 

Dar, din nou, acest element temporar 
favorabil prezintă inconveniente pe ter- 
men lung pentru guvernul federal. Tre- 
buie prevăzut că într-o bună zi sumele 
împrumutate vor fi rambursate. Trebuie 
prevăzut în special că beneficiile realizate 
de societățile străine (sub masca firme- 
lor vest-germane care le vor fi înfeudate) 
vor trebui să fie exportate — cel puțin 
în parte. - 

Se poate considera drept cert că la 
începutul lunii decembrie Erhard va cere 
guvernului american garanții împotriva 
unei asemenea eventualităţi. 

Dar americanii nu vor putea să dea 
aceste garanții decît într-o anumită mă- 
sură şi în anumite condiţii : firmele vest- 
germane filiale ale marilor societăți ame- 
ricane să constituie pentru acestea capete 
de pod pe continentul european. 


După cum anunță ziarele din Sofia, anglo- 
francezii au retras o mare parte a trupelor 
stajionale în peninsula Galipoli. O parte din 
aceste efective a fost lrimisă în regiunea Ca- 
nalului de Suez iar altele au debarcat la Sa- 
lonic. 


Academia suedeză a hotărit să nu acorde 
premiul Nobel pentru literatură pentru anii 1914 
şi 1915. 


Adevărul : „Deputatul socialist Dr. Liebknecht, 
singurul depulai german care de la inceput a 
avut curajul să denunțe caracterul de cucerire 
al războiului german, neputind lua cuvintul în 
discuția generală asupra păcii, a căutat prin 
cîteva Întrebări scurte să silească guvernul să-şi 
lămurească atiiudinea. A adresat deci guvernului 
şase întrebări. Preşedintele  Reichstagului şi-a 
permis cu de la sine putere să suprime o în- 
trebare prea „,inoportună” şi a admis numai 
cinci întrebări. Dar și acestea au fost suficiente 
pentru a pune guvernul în mare  încurcătură. 
Numai la o siagură întrebare Liebknecht a putut 


Telegrafia optică. Pe cimpul de luptă belgian se comunică prin semnale 


Acesta este deja în parte rolul pe care 
îl au societăţile vest-germane în Piaţa 
comună, rolul pe care-l joacă de asemenea 
în relaţiile comerciale şi financiare cu An- 
gha. 

Astfel, pe termen lung, deficitul balan- 
tei de plăți vest-germane ar putea fi 
compensat printr-un deficit al balanței 
de plăţi a partenerilor comerciali ai Ger- 
maniei occidentale din Europa. 

Politica S.U.A. a constat multă vreme 
în exportul de inflaţie americană în Eu- 
ropa. Germania occidentală va aplica 
această metodă în aceeaşi direcție. 

Metoda va fi cu atît mai uşor de aplicat 
cu cît Piaţa comună va permite toate ma- 
nevrele. Astfel întreg efortul de stabilizare 
depus în Franţa şi Italia ar putea fi com- 
promis, fără ca aceasta să salveze Ger- 
mania federală însăşi de procesul infla- 
ţionist. 


Paul CASTEL 


Presa acum 50 de ani === 


obține răspuns; celelalte au rămas frä răs- 
puns”. 


Un garaj uriaș pentru 600 de mașini într-o 
construcție specială cu patru etaje a fost dat 
în folosință la New York. Inovaţii în tehnica 
de construcţii folosită : toate materialele (beton, 
sticlă, oțel, zidărie) sint absolut neintlamabile ; 
un sistem de distribuire a benzinei, cu aer com- 
primat, aflat la parterul garajului, înlocuiește 
transportarea combustibiiului în bidoane, la fie- 
care automobil. Pentru prima dată sint folosite 
în interiorul garajului rampe de acces înclinate, 
pe care circulă vehiculele de la parter la ulti- 
mul etaj. 


Directorul  Aeronauticii Militare franceze a 
decis înlocuirea completă în misiunile de luptă 
a aparatelor de zbor monoplane cu aparate bi- 
plane. Primele vor fi folosite numai în şcolile 
de aviatori. Hotătîrea luată nu a surprins, 


deoarece numeroşi aviatori militari exprimaseră 
public acest punc! de vedere. Molivele : capa- 
citatea de transport limitată a monoplanelor, 
cimpul limitat de vizibilitate şi viteza lor re- 
dusă 


